
INTRODUCERE 


POLITICA SUPERPUTERII 


Din momentul în care continentele au început să fie inter- 
dependente din punct de vedere politic, adică acum aproximativ 
500 de ani, Eurasia a fost în permanență centrul de putere al lumii. 
Pe căi diferite, în perioade diferite, popoarele Eurasiei — dar mai 
ales acelea de la extremitatea ei vest-europeană — au pus stăpânire 
şi au dominat celelalte regiuni ale lumii. astfel că statele eurasiatice 
au dobândit un statut special și s-au bucurat de privilegiile de a fi 
principalele puteri ale lumii. 

Ultimul deceniu al secolului al XX-lea a fost martorul unor 
răsturnări dramatice în politica mondială. Pentru prima oară în 
istorie o putere non-eurasiatică s-a impus nu numai ca principal 
arbitru în relaţiile de putere din Eurasia. dar şi ca supremă putere în 
lume. Destrămarea și prăbușirea Uniunii Sovietice au fost ultima 
treaptă în ascensiunea rapidă a unei putefi din emisfera vestică — 
Statele Unite ale Americii — ca singura și, de fapt, prima putere cu 
adevărat globală. 

Cu toate acestea, Eurasia își păstrează importanța geopolitică. 
Nu numai că extremitatea ei vestică — Europa — deţine încă o 
mare parte din puterea economică şi politică a omenirii. dar partea 
sa estică — Asia — a devenit, în ultima vreme, un periculos centru 
de crestere economică și de sporită influență politică. Prin urmare, 
problema modului în care America, angajată la scară planetară, 
poate face față complexelor relaţii de putere din Eurasia — în 
special, dacă ea poate preîntâmpina apariția unei puteri eurasiatice 

dominante şi potrivnice — rămâne fundamentală pentru capaci- 
tatea Americii de a-şi exercita suprematia mondială. 

Rezultă deci că, pe lângă preocuparea pentru dezvoltarea dife- 
ritelor noi dimensiuni ale puterii (tehnologie, comunicatii, infor- 
matii, precum și comert şi finante), politica externă americană 
trebuie să se preocupe în continuare de dimensiunea geopolitică și 
să-şi folosească influența în Eurasia în așa fel încât să creeze un 
echilibru continental stabil, cu Statele Unite ca arbitru politic. 

Eurasia este astfel tabla de şah pe care continuă să se dea bătă- 
lia pentru supremația mondială, iar această luptă implică geostra- 
tegia — administrarea strategică a intereselor geopolitice. Este 
demn de atentie faptul că nu mai departe decât în 1940 doi aspiranti 
la puterea mondială, Adolf Hitler şi Iosif Stalin, au fost de acord în 
mod explicit (la negocierile secrete din luna noiembrie a acelui an) 
că America ar trebui: exclusă din Eurasia. Fiecare din ei realiza că 
pătrunderea puterii americane în Eurasia ar periclita propriile lui 
ambiții de dominatie mondială. Fiecare împărtășea supoziţia că 
Eurasia e centrul lumii şi că acela care controlează Eurasia 
controlează lumea. Jumătate de secol mai târziu chestiunea a fost 
redefinită: va dăinui suprematia Americii în Eurasia Și în ce scopuri 
ar putea fi ea aplicată? 

Obiectivul fundamental al politicii americane ar putea fi bene- 
fic şi vizionar: modelarea unei comunităţi mondiale cu adevărat 
cooperante, în conformitate cu tendintele pe termen lung și cu inte- 
resele fundamentale ale omenirii. Dar, în același timp, este im- 
perios necesar ca să nu apară nici un concurent eurasiatic capabil să 
domine Eurasia și astfel să concureze America. De aceea. scopul 
acestei cărți este formularea unei geostrategii cuprinzătoare și 
integrale pentru Eurasia. 


ZBIGNIEW BRZEZINSKI 
Washington. D.C. 
aprilie 1997 


CAPITOLUL 1 


UN NOU TIP DE HEGEMONIE 


Hegemonia s-a născut o dată cu omenirea. Dar actuala supre- 
matie a Americii este distinctă prin rapiditatea apariţiei. anvergura 
mondială şi modul de exercitare. În decursul unui singur secol, 
America s-a transformat — $i a fost transformată de către dinamica 
internatională — dintr-o tară relativ izolată din emisfera vestică 
într-o putere de o bogăţie și forță de dominație fără precedent în 
Istoria omenirii. 


SCURTUL DRUM SPRE SUPREMAȚIA MONDIALĂ 


Războiul hispano-american din 1898 a fost primul război de 
cucerire dus de America în afara hotarelor sale. El a deschis calea 
extinderii puterii americane în Pacific, dincolo de Hawaii, spre 
Filipine. La inceputul acestui secol, strategii americani erau deja 
preocupati de dezvoltarea doctrinei unei supremaţii navale asupra 
celor două oceane, iar marina americană începuse să conteste con- 
cepția că Anglia „domnește peste mări“. 

Revendicarea de către America a unui statut special de unic 


apărător al securității emisferei vestice — statut proclamat la 
începutul secolului prin Doctnna Monroe și ulterior justificat de 
așa-zisul „destin evident” al Americii — s-a accentuat după 

construirea Canalului Panama, ce facilita dominaţia navală atât 
asupra Oceanului Atlantic, cât şi asupra Oceanului Pacific. 

Baza crescândelor ambiţii geopolitice ale Americii era rapida 
industrializare a economiei ţării. La izbucnirea primului război 
mondial puterea economică în creștere a Americii reprezenta deja 
circa 33% din P.N.B. mondial, ceea ce surclasa Marea Britanie ca 
principală putere industrială a lumii. Acest remarcabil dinamism 
economic a fost favorizat de o cultură care încuraja experimentul și 
inovaţia. Instituţiile politice şi economia de piată liberă din America 
au creat posibilități nemaiiîntâlnite pentru inventatori ambitioși și 
iconoclaști, pe care privilegii arhaice sau ierarhii sociale rigide nu 
îi împiedicau să urmărească înfăptuirea propriilor vise. Pe scurt, 
cultura națională era deosebit de prielnică creșterii economice si, 
prin atragerea și asimilarea rapidă a celor mai talentate personalităţi 
din străinătate, ea înlesnea de asemenea expansiunea puterii naționale. 

Primul război mondial a oferit prima ocazie pentru o masivă 
lansare în Europa a fortei militare americane. O putere până atunci 
relativ izolată și-a transportat prompt peste Atlantic mai multe sute 
de mii de militari — o expediţie militară transoceanică fără prece- 
dent ca desfăşurare și amploare, care semnala apariția unui nou im- 
portant jucător pe arena internațională. Fapt tot atât de important. 
războiul a determinat, în același timp. primul important efort diplo- 
matic american de a aplica principiile americane în găsirea unei 
soluții la problemele internaţionale ale Europei. Celebrele 
„Patrusprezece Puncte“ ale lui Woodrow Wilson au reprezentat in- 
culcarea idealismului american în geopolitica europeană, idealism 
consolidat de puterea americană. (În urmă cu 15 ani, Statele Unite 
jucaseră rolul principal în rezolvarea unui conflict din Extremul 
Orient, acela dintre Rusia și Japonia, impunându-și. şi prin aceasta, 
crescânda talie internațională.) Fuziunea dintre idealismul ameri- 
can și puterea americană s-a făcut astfel din plin simțită pe scena 
lumii. 

Totusi, strict vorbind, primul război mondial era încă un război 
predominant european, nu mondial. Dar caracterul său autodes- 
tructiv a marcat începutul sfârşitului predominării politice, econo- 
mice și culturale a Europe: asupra restului lumii. Pe parcursul 
războiului nici una dintre puterile europene nu a fost capabilă să 

obtină o victorie decisivă — iar rezultatul războiului a fost serios 
influențat de intrarea în conflict a unei puteri non-europene în 
ascensiune: America. Din acest moment. Europa avea să devină din 
ce în ce mai mult obiectul, și mai puţin subiectul politicii mondiale 
de putere. 

Dar această scurtă izbucnire de primat mondial american nu a 
produs o angajare continuă a Amencii în chestiunile internationale. 
În schimb, ea s-a retras rapid într-o combinaţie auto-multumitoare 
de izolaționism și idealism. Deşi pe la jumătatea anilor '20 și 
începutul anilor '30 totalitarismul devenea din ce în ce mai puternic 
pe continentul european, puterea americană — care atunci includea 
o puternică flotă pe două oceane ce depășea în mod clar marina 
britanică — nu s-a implicat. Americanii au preferat să fie spectatori 
la politica mondială. 

Conceptul american de secuntate, bazat pe o viziune a Americii 
ca insulă continentală, a fost în acord cu această predispozitie. Stra- 
tegia americană se concentra asupra apărării țărmurilor sale, având 
astfel un orizont îngust-naţional, fără a se gândi prea mult la consi- 
derentele internaționale sau globale. Principalii actori internationali 
erau, încă, putenle europene şi, din ce în ce mai mult, Japonia. 

Era europeană în politica mondială a luat sfârșit definitiv în 
cursul celui de-al doilea război mondial, primul război cu adevărat 
mondial. Desfășurat pe trei continente simultan, oceanele Atlantic 
și Pacific fiind și ele puternic disputate, dimensiunea sa mondială a 
fost demonstrată în mod simbolic atunci când soldaţii britanici și 
japonezi — care reprezentau, respectiv, o îndepărtată insulă din 
Vestul Europei și o insulă similară din Estul Asiei — s-au ciocnit 
la o distanță de mii de mile de patriile lor pe frontiera indiano-bir- 
maneză. Europa și Asia deveniseră un unic câmp de bătălie. 

Dacă războiul s-ar fi încheiat printr-o victorie clară a 
Germaniei naziste, o unică putere europeană ar fi apărut ca putere 
mondială dominantă. (Victoria Japoniei în Pacific ar fi adus pentru 
acea naţiune rolul dominant în Extremul Orient, dar. după toate 
probabilitățile, Japonia nu ar fi rămas doar un hegemon regional.) 
În schimb, înfrângerea Germaniei a fost în mare măsură pecetluită 
de cei doi învingători extra-europeni, Statele Unite și Uniunea 

Sovietică, care au devenit moştenitoarele nerealizatelor tendințe ale 
Europei către supremația mondială. 

Următorii cincizeci de ani au fost dominați de competiția 
bipolară dintre America şi Uniunea Sovietică pentru supremația 
mondială. În unele privințe. competiția dintre Statele Unite și 
Uniunea Sovietică a reprezentat împlinirea teoriilor celor mai dragi 
geopoliticienilor: ea a adus în arenă principala putere maritimă a 
lumii, care domină două oceane. Pacific şi Atlantic, împotriva prin- 
cipalei puteri de uscat a lumii, deținătoare a supremaţiei în heart- 
land-ul! eurasiatic (cu blocul chino-sovietic care cuprindea un 
spatiu amintind, cu putere, întinderea Imperiului Mongol). As- 
pectul geopolitic nu putea fi mai clar: America de Nord împotriva 
Eurasiei, având ca miză lumea întreagă. Câștigătorul ar fi dominat 
cu adevărat globul pământesc. Nimeni nu i-ar mai fi stat în cale. 
odată victoria obținută. 

Fiecare rival lansa în întreaga lume un apel ideologic impreg- 
nat cu optimism Istoric, care justifica, pentru fiecare din ele, efor- 
turile necesare şi, în acelaşi timp. îi întărea convingerea în victoria 
inevitabilă. Fiecare rival își domina clar propriul spațiu — spre 
deosebire de aspiranţii imperiali europeni la hegemonie mondială, 
dintre care nici unul nu a reușit vreodată cu adevărat să-si impună 
predominarea decisivă în interiorul Europei înseși. Iar fiecare 
dintre cele două rivale își folosea ideologia pentru a-şi consolida 
dominația asupra respectivilor săi vasali sau tributari într-un med 
care amintea oarecum de epoca războaielor religioase. 

Combinatia dintre dimensiunile geopolitice mondiale și decla- 
rata universalitate a dogmelor rivale a dat competiției o intensitate 
nemaiîntâlnită. Dar un factor suplimentar — și el plin de implicatii 
mondiale — a făcut ca această competiţie să fie cu adevărat unică. 


! Nota traducătorului: Heartland: concept introdus de Harold Mackinder 
(1861-1947) în articolul „The Geographical Pivot of History“, prezentat la 
Royal Geographic Society în ian.1904. Mackinder întelegea prin heartland 
„partea centrală a Eurasiei, zona-pivot a politicii mondiale“, „acea zonă a 
Eurasiei inaccesibilă vapoarelor și controlată de Rusia”. (Conform /nrerna- 
tional Encyclopaedia of Social Sciences, vol. 9. The Macmillan Company & 
The Free Press, N.Y.. Collier-Macmillan Publishers, London. 1972.) 

Apariția armelor nucleare însemna că un război frontal. de tip 

clasic, între cei doi rivali principali putea nu numai să atragă după 

sine distrugerea lor reciprocă, dar şi să aibă consecinţe fatale pentru 

o parte însemnată din omenire. Intensitatea conflictului era astfel - 
supusă simultan unei extraordinare auto-constrângeri din partea 

ambilor rivali. 

Pe tărâm geopolitic, războiul era purtat în mare măsură la 
extremitățile Eurasiei înseși. Blocul chino-sovietic domina majo- 
ritatea Eurasiei, dar nu îi controla extremitățile. America de Nord 
reuşise să-și consolideze poziţia atât la extremitatea vestică, cât şi 
la cea estică ale marelui continent eurasiatic. Apărarea acestor 
capete de pod continentale (rezumată, pe „frontul“ de vest de către 
Blocada Berlinului și pe cel de est de către Războiul din Coreea) a 
fost astfel primul test strategic pentru ceea ce avea să fie cunoscut 
sub denumirea de Războiul Rece. 


Blocul chino-sovieti 


Ontur sirulegice imponante 


In faza finală a Războiului Rece, pe harta Eurasiei (vezi harta 
de mai sus) a apărut un al treilea „front“ defensiv: cel sudic. 
Invadarea Afganistanului de către sovietici a provocat o ripostă 

americană pe două direcţii: asistența directă pentru rezistenta 
autohtonă din Afganistan în scopul blocări armatei sovietice; şi o 
intensificare pe scară mare a prezentei militare americane în Golful 
Persic pentru a descuraja o eventuală înaintare spre sud a puterii 
militare sau politice sovietice. Statele Unite şi-au asumat obligaţia 
de a apăra regiunea Golfului Persic, în conformitate cu propriile 
interese de securitate în vestul și estul Europei. 

Faptul că America de Nord a frânat cu succes eforturile blocului 
eurasiatic de a obține stăpânirea efectivă asupra întregii Eurasii — 
proces în care ambele părti s-au abținut până la final de la o ciocnire 
militară directă de teama unui război nuclear — însemna că rezulta- 
tul disputei era decis în cele din urmă pe căi non-militare. Vitalitatea 
politică. flexibilitatea ideologică, dinamismul economic, atractivi- 
tatea culturală au devenit dimensiuni decisive. 

Coaliția condusă de America şi-a păstrat unitatea, în timp ce 
blocul chino-sovietic s-a dezmembrat în mai puţin de două decenii. 
În parte, aceasta s-a datorat flexibilității mai mari a coalitiei demo- 
cratice, în contrast cu caracterul ierarhic și dogmatic — dar și fragil 
— al lagărului comunist. Prima presupunea împărtăşirea unor va- 
lori, dar fără un cadru doctrinar formal. A doua punea accent pe 
corectitudinea dogmatică, cu un singur centru autorizat de inter- 
pretare. Principalii vasali ai Americii, de asemenea, erau cu mult 
mai slabi decât ea, în timp ce Uniunea Sovietică nu putea trata la 
nesfârşit China ca pe o subordonată. Rezultatul s-a datorat și faptu- 
lui că partea americană s-a dovedit mult mai dinamică din punct de 
vedere economic și tehnologic, în timp ce Uniunea Sovietică a 
stagnat treptat și nu a putut concura eficient nici în ce privește 
creșterea economică. nici tehnologia militară. În schimb, decăderea 
economică a generat demoralizarea ideologică. 

De fapt, puterea militară sovietică — și teama pe care ea le-o 
inspira occidentalilor — a ascuns multă vreme inegalitatea esen- 
ţială dintre cei doi opozanți. America era pur și simplu mult mai 
bogată, mult mai avansată tehnologic, mult ma: mobilă și mai 
novatoare din punct de vedere militar, mult mai atrăgătoare și mai 
creatoare pe tărâm social. Constrângerile ideologice subminau po- 
tentialul creator al Uniunii Sovietice, făcând astfel ca sistemul său 
să fie din ce în ce mai rigid, iar economia — din ce în ce mai 

risipitoare şi mai puțin competitivă din punct de vedere tehnologic. 
Câtă vreme nu izbucnea un război în care părțile s-ar fi distrus 
reciproc, într-o competiție pe termen lung balanta trebuia să se 
încline în cele din urmă în favoarea Americii. 

De asemenea, rezultatul final a fost puternic influenţat de con- 
siderente culturale. Coalitia condusă de America accepta, în gene- 
ral, ca pozitive, multe din trăsăturile culturii politice și sociale 
americane. Cei mai importanti doi aliați ai Americii, de la extre- 
mele vestice şi estice ale Eurasiei, Germania și Japonia, s-au însă- 
nătoşit economic în contextul unei admirațţii aproape nelimitate 
pentru tot ce este american. Foarte mulți considerau că America 
reprezintă viitorul, că este o societate demnă de admirație şi care 
menită să fie imitată. 

În schimb, Rusia era disprețuită din punct de vedere cultural de 
către majoritatea „vasalilor“ săi din Europa Centrală și încă și mai 
mult de către aliatul său principal — şi din ce în ce mai sigur pe 
sine — din est: China. 

Pentru locuitorii Europei Centrale, dominația rușilor însemna 
izolarea de ceea ce ei considerau a fi patria lor filozofică şi cultu- 
rală: Europa Occidentală şi traditiile ei religioase creştine. Mai rău, 
însemna dominaţia de către un popor pe care central-europenii îl 
considerau, deseon pe nedrept, ca inferior lor din punct de vedere 
cultural. 

Chinezii, pentru care cuvântul „Rusia“ înseamnă „tara 
nesătulă“, erau disprețuitori chiar mai fățiș. Deși initial ei contes- 
taseră numai pe tăcute pretențiile Moscovei privind valabilitatea 
generală a modelului sovietic, la un deceniu de la revoluția 
comunistă chineză ei au pus hotărât sub semnul întrebării primatul 
ideologic al Moscovei și Chiar au început să-şi exprime deschis 
disprețul tradițional faţă de barbarii cu care se învecinau la nord. 

În fine, chiar în interiorul Uniunii Sovietice, 50% din populaţie, 
care era ne-rusă, a sfârşit prin a respinge dominația Moscovei. 
Treptata trezire a ne-rușilor însemna că ucrainenii, georgienii, ar- 
menii Și azerii au început să privească puterea sovietică ca pe o for- 
mă de dominație imperială străină, de către un popor față de care 
nu se simteau inferiori cultural. În Asia Centrală aspiraţiile naționale 
puteau fi mai slabe, dar aceste popoare erau stimulate suplimentar de 

o crescândă conștiință a identității islamice. intensificată de cunoas- 
terea faptului că în alte părți avea loc o decolonizare. 

Ca atâtea imperii înaintea sa, Uniunea Sovietică a fost supusă 
în cele din urmă imploziei şi dezmembrării, căzând victimă nu atât 
unei înfrângeri militare directe, cât unei dezintegrări accelerate de 
către tensiunile economice şi sociale. Soarta sa a confirmat obser- 
vatia competentă a unui savant care spunea că 


„Imperiile sunt în mod inerent instabile politic, deoarece părțile 
subordonate preferă aproape întotdeauna o mai mare autono- 
mie, iar contra-elitele din aceste părți acționează aproape întot- 
deauna, când au ocazia, pentru a obține o mai mare autonomie. 
In acest sens, imperiile nu se prăbușesc, ci. mai degrabă, se 
dezintegrează, de obicei foarte încet, deşi uneori deosebit de 


repede“! 


PRIMA PUTERE MONDIALĂ 


Prăbuşirea rivalei sale a adus America într-o situatie unică. Ea 
a devenit, simultan. prima și unica putere cu adevărat mondială. Si 
totuși supremația mondială a Statelor Unite amintește în multe 
privințe de imperii mai vechi, fără a ține seama de dimensiunile lor 
repionale mai restrânse. Aceste imperii îşi bazau puterea pe o ierar- 
hie de vasali, tributari, protectorate şi colonii, în care cei aflați în 
afară erau în general priviți ca barbari. Până la un anumit punct, 
această terminologie anacronică nu e întru totul neadecvată pentru 
unele din statele aflate acum în interiorul orbitei americane. Ca și 
în trecut, exercitarea puterii „imperiale“ americane decurge în mare 
măsură din organizarea superioară, din capacitatea de a mobiliza 
prompt. în scopuri militare. vaste resurse economice şi tehnologice, 
din farmecul cultural neclar. dar însemnat al modului de viaţă 


! Donald Puchala. The History of the Future of International Relations, în 

american. din dinamismul absolut şi competitivitatea înnăscută ale 
elitelor politice și sociale americane. 

Şi impenile mai vechi intrunesc aceste caracteristici. Roma e 
prima care vine în minte. Acest imperiu a fost întemeiat pe parcursul 
a aproape 2 secole şi jumătate piintr-o susținută expansiune terito- 
rială către nord. apoi şi spre vest şi spre sud, ca şi prin stabilirea unui 
control maritim eficient asupra intregului litoral al Mării 
Mediterane. Ca întindere geografică, imperiul a atins punctul culmi- 
nant în jurul anului 211 d.Hr. (vezi harta de mai jos). Roma avea o 
organizare statală centralizată şi o economie unică și autonomă. 
Puterea sa imperială era exercitată cu grijă și hotărâre printr-un 
complex sistem de organizare politică şi economică. Un sistem. 
proiectat strategic. de drumuni şi rute navale, pornind din Capitală, 
permitea rapida redislocare și concentrare a legiunilor romane sta- 
tionate în diversele state vasale și provincii tributare — în even- 
tualitatea unei amenințări serioase împotriva securității imperiului. 


Imperiul Romun 

În perioada de apogeu a imperiului, legiunile romane desfă- 
şurate în străinătate numărau nu mai putin de trei sute de mii de 
oameni — oO forță remarcabilă, cu atât mai distructivă cu cât ro- 
manii aveau tactică și armament superioare, iar centrul era capabil 
să ordone redislocări relativ rapide. (Este frapant să observăm că în 
1996, America, o putere suverană cu un teritoriu mult mai populat, 
proteja extremitățile stăpânirii sale staționând 296 000 soldati pro- 
fesionişti în afara hotarelor sale.) 

Totuşi, puterea imperială a Romei se baza și ea pe o importantă 


realitate psihologică. Civis Romanus sum — „Eu sunt cetăţean 
roman“ — era cea mai înaltă auto-definire posibilă, motiv de mân- 
drie, și pentru mulți — o aspirație. Acordat, în cele din urmă și 


celor ce nu erau născuti romani, statutul solemn de cetătean roman 
era o expresie a superiorității culturale care explică conștiința puterii 
imperiale despre misiune. Aceasta nu numai că legitima dominaţia 
Romei, dar îi și făcea pe cei supuși ei să-și dorească asimilarea și 
includerea în structura imperială. Superioritatea culturală, consi- 
derată de către dominatori ca de la sine înțeleasă și recunoscută de 
către dominați. întărea astfel puterea imperială. 

Această putere imperială uriașă, în mare măsură necontestată, 
a dăinuit aproape 300 de ani. Cu excepția amenințării reprezentate, 
la un moment dat, de apropiata Cartagină și, la hotarul estic, de 
Imperiul partilor, lumea din afara imperiului era în mare măsură 
barbară, prost organizată, capabilă — de cele mai multe ori — doar 
de atacuri sporadice și în mod evident inferioară cultural. Câtă vre- 
me imperiul era capabil să-și mențină vitalitatea și unitatea internă, 
lumea exterioară nu reprezenta nici un fel de concurență. 

Trei cauze majore au dus la prăbușirea finală a Imperiului 
Roman. Mai întâi, imperiul a devenit prea mare pentru a fi condus 
dintr-un singur centru, dar împărțirea lui într-o jumătate vestică şi 
una estică a distrus automat caracterul de monopol al puterii sale. 
În al doilea rând, şi în același timp, lunga perioadă de exagerată 
încredere în sine a puterii imperiale a generat un hedonism cultural, 
care, treptat, a erodat dorința de mărire a elitei politice. În al treilea 
rând, inflația prelungită a subminat și ea capacitatea sistemului de 
a se sustine în absenţa sacrificiului social pe care cetățenii nu mai 
erau dispuși să-l facă. Decăderea culturală, divizarea politică și 

inflatia financiară. toate au contribuit la subminarea Romei, fă- 
când-o vulnerabilă chiar faţă de barbarii din apropierea granitelor ei. 

După standardele noastre de azi. Roma nu era o putere cu 
adevărat mondială. ci regională. Cu toate acestea, dată fiind starea 
de izolare între diversele continente de pe glob ce exista în acele 
vremuri, puterea regională a Romei era de sine stătătoare şi izolată. 
fără vreun nval imediat sau chiar îndepărtat. Imperiul Roman era 
astfel o lume în sine, cu o organizare politică excelentă şi o supe- 
rioritate culturală care au făcut din el precursorul sistemelor impe- 
riale de mai târziu. chiar cu o mai mare întindere geografică. 

Chiar și aşa, Imperiul Roman nu era unic. Imperiile roman şi 
chinez au apărut aproape în același timp, deşi nici unul nu avea 
cunoștință de existenţa celuilalt. Pe la anul 221 î.Hr. (perioada Răz- 
boaielor punice dintre Roma și Cartagina), unificarea realizată de 
statul Ch 'in a celor șapte state existente a dus la formarea primului 
Imperiu chinez, care imediat a început construirea Marelui Zid din 
nordul Chinei cu scopul de a izola interiorul regatului de lumea 
barbară de la granita sa. Următorul imperiu, al Dinastiei Han, care 
a cunoscut înflorirea după anul 140 î.Hr.. era şi mai impresionant 
prin întindere şi organizare. La începutul erei: creştine nu mai putin 
de 57 de milioane de oameni erau supuși autorității sale. Această 
cifră uriaşă, ea însăşi fără precedent, demonstrează extraordinara 
eficacitate a controlului centralizat exercitat printr-o birocrație 
centralizată şi represivă. Stăpânirea imperială se întindea până în 
Coreea de azi, părti din Mongolia şi mare parte din litoralul chinez. 
Cu toate acestea, aproape ca și Roma, Imperiul Dinastiei Han a 
început și el să fie afectat de frământări interne, iar prăbușirea sa 
definitivă a fost grăbită prin împărțirea sa, în anul 220 d.Hr., în trei 
regate independente. 

Istoria ulterioară a Chinei a cuprins perioade de reunificare și 
extindere, urmate de decădere şi fărâmiţare. De mai multe ori, 
China a reușit să instaureze sisteme imperiale care erau de sine 
stătătoare, izolate și neameninţate din afară de nici un rival 
organizat. Împărțirea în trei state a regatului Dinastiei Han a fost 
înlăturată în anul 589 d.Hr. prin unificarea ce anunta, într-un fel, re- 
apariția unui sistem imperial. Cea mai mare autoafirmare imperială 
a Chinei a avut loc sub dinastia manciuriană, și mai ales la 

începutul dinastiei Ch 'ing. Prin sec. al XVIII-lea China era din nou 
un imperiu în plin avânt, cu un centru imperial înconjurat de state 
vasale și tributare, printre care Coreea, Indochina. Thailanda, 
Birmania şi Nepalul de astăzi. Stăpânirea Chinei se întindea astfel 
de la extremitatea estică a Rusiei de astăzi și până în sudul Siberiei, 
până la Lacul Baikal şi în Kazahstanul de astăzi, spre sud spre 
Oceanul Indian şi din nou spre est, peste Laos și Vietnamul de 
Nord (vezi harta de la p. 25). 

Ca și în cazul Romei, imperiul era o complexă organizaţie 
financiară, economică, de învătământ si de securitate. Controlul 
asupra vastului teritoriu şi a celor peste 300 de milioane de 
locuitori era exercitat pe toate aceste căi, cu un puternic accent pe 
autoritatea politică centralizată susținută de un serviciu de curieri 
deosebit de eficient. Întregul imperiu era împărțit în patru zone, 
care porneau de la Pekin, şi delimitau zonele în care mesagerul 
putea ajunge într-o săptămână, în două, în trei și, respectiv. în patru 
săptămâni. Birocratia centralizată, pregătită din punct de vedere 
profesional şi selectată pe criterii competitive, constituia izvorul de 
putere al unității imperiului. 

Acea unitate era întărită, legitimată și susținută -- din nou. ca 
şi în cazul Romei — de o conștiință a superiorității culturale, adânc 
înrădăcinată și puternic resimţită, care a fost sporită de confucia- 
nism, o filozofie atât de utilă imperiului, ea punând accent pe 
armonie, ierarhie şi disciplină. China — Imperiul celest — era 
văzută ca centrul universului, având la granițe, și dincolo de ele, 
doar barbari. A fi chinez însemna a fi cultivat si din acest motiv 
restul lumii îi datora Chinei respectul cuvenit. Această deosebită 
conştiinţă a superiorității străbătea din răspunsul pe care — chiar în 
faza de declin a Chinei de la sfârşitul secolului al XVI-lea — 
impăratul chinez l-a dat regelui George al III-lea al Marii Britanii, 
ai cărui emisari încercaseră să ademenească China într-o relație de 
comerț oferind ca daruri. în semn de bunăvoință, unele produse 
industriale britanice. 


„Noi. prin mila Cerului, Impărat, anunţăm pe Regele Angliei să 
ia cunoștință de mesajul nostru: 

Imperiul Celest, dominând între granitele celor patru mări..., nu 
pune preț pe lucrurile rare şi scumpe... Și nici nu avem nici cea 
mai mică nevoie de manufacturile tării voastre... 

De aceea, noi... am ordonat celor pe care i-ati trimis cu ofranda 
să se întoarcă fără grijă acasă. Tu, o, Rege, trebuie doar să ne îndeplinești 
dorintele întărindu-ţi loialitatea și jurând supunere veșnică“. 


Declinul şi prăbuşirea succesivelor imperii chineze s-au 
datorat, și ele, în primul rând. factorilor intemi. „Barbari mongoli 
și apoi occidentali au învins aceste imperii din cauza oboselii 
interne, a decăderii, a hedonismului; pierderea creativității 
economice și militare a vlăguit voinţa Chinei și mai apoi a accelerat 
prăbușirea ei. Puterile străine au exploatat proasta stare internă a 
Chinei — Anglia în Războiul opiului din 1839-1842; Japonia, un 
secol mai târziu — fapt care, în schimb, a generat profundul senti- 
ment de umilire culturală care i-a motivat pe chinezi de-a lungul 

întregului secol XX, umilire şi mai intensă din cauza contradictiei 
dintre conştiinţa lor adânc înrădăcinată despre superioritatea 
culturală și înjositoarele realităţi politice din China postimperială. 

Mai mult decât în cazul Romei, China imperială ar fi astăzi 
clasificată ca putere regională. Dar. în zilele ei de glorie. China nu 
avea egal pe glob, în sensul că nici o altă putere nu era capabilă să-i 
pună sub semnul întrebării statutul său imperial ori să se opună 
expansiunii ei, dacă aceasta ar fi fost dorința Chinei. Sistemul chi- 
nez era de-sine-stătător și autonom, bazându-se, în primul rând. pe 
o identitate etnică comună, cu o relativ limitată extindere a puterii 
centrale asupra statelor tributare. cu etnii diferite și periferice din 
punct de vedere geografic. 

Miezul său etnic, mare și dominant, i-a dat Chinei posibilitatea 
să realizeze refacerea periodică a imperiilor. Din acest punct de ve- 
dere, China a fost destul de diferită de alte imperii, în care popoare 
mici din punct de vedere numeric, dar cu propensiuni dominatoare 
au reușit, pentru o vreme, să-și impună și să-și menţină dominaţia 
asupra unor populaţii diferite etnic și mult mai numeroase. Dar, o 
dată ce dominaţia unor asemenea imperii era subminată. nu mai 
putea fi vorba de restaurarea lor. 

Pentru a găsi o asemănare oarecum apropiată de definiția de 
astăzi a unei puteri mondiale trebuie să apelăm la remarcabilul 
fenomen al Imperiului Mongol. Apariția sa a fost realizată printr-o 
lupta intensă impotriva unor adversari importanți și bine organizați. 
Printre învinşii săi erau regatele Poloniei și Ungariei, forțele 
Sfântului Imperiu Roman, mai multe cnezate rusești și statul rus, 
califatul Baghdadului și, mai târziu. chiar dinastia Sung a Chinei. 

Învingându-și rivalii, Genghis-Han și urmașii săi au instaurat 
un control centralizat asupra teritoriului pe care experţii în 
geopolitică de mai târziu l-au considerat a fi hearrland-ul global 
sau pivotul puterii mondiale. Imperiul lor continental eurasiatic se 
întindea de la țărmurile Mării Chinei până în Anatolia din Asia 
Mică şi până în Europa Centrală (vezi harta). Doar în perioada de 
vârf a blocului stalinist chino-sovietic Imperiul Mongol de pe 
continentul eurasiatic a fost în sfârșit egalat în ceea ce privește 
întinderea conducerii centralizate asupra unor teritorii contigui. 

Imperiile roman. chinez și mongol au fost precursorii regionali 
al aspiranților la puterea mondială ce au apărut după aceea. In cazul 

Mongol la 1280 


Romei și al Chinei, aşa cum am observat deja, structurile lor impe- 
riale erau foarte dezvoltate, atât din punct de vedere politic, cât și 
economic, iar ampla răspândire şi acceptare a culturii superioare a 
centrului exercitau un important rol de consolidare. În contrast cu 
acestea, Imperiul Mongol menținea dominatia politică bazându-se 
pe cucerirea militară urmată de adaptare (şi chiar asimilare) la 
conditiile locale. 

Puterea imperială mongolă se baza în mare măsură pe domi- 
narea militară. Realizată prin aplicarea strălucită şi nemiloasă a 
unei tactici militare superioare ce îmbina o remarcabilă capacitate 
de deplasare rapidă a fortelor cu concentrarea acestora în timp util, 
dominația mongolă nu a impus vreun sistem economic sau fi- 
nanciar organizat. Pe de altă parte, nici autoritatea mongolă nu 

deriva dintr-un sentiment arogant de superioritate culturală. Con- 
ducătorii mongoli erau prea putini pentru a reprezenta o clasă 
conducătoare capabilă să se auto-regenereze și, în orice caz, ab- 
senta unui sentiment precis și conștient al superiorității sale cultu- 
rale sau chiar etnice a privat elita imperială de încrederea în sine de 
care avea nevoie. 

De fapt, conducătorii mongoli s-au dovedit destul de sensibili 
la asimilarea treptată de către popoarele deseori mai avansate cul- 
tural pe care le-au cucerit. Astfel, unul dintre nepotii lui 
Genghis-Han. care devenise împăratul zonei chineze a împărăției 
marelui Han, a devenit fervent propagator al confucianismului; un 
altul a devenit musulman evlavios, în calitatea sa de sultan al 
Persiei; iar un al treilea a devenit conducătorul persan din punct de 
vedere cultural al Asiei Centrale. 

Acest factor — asimilarea stăpânitorilor de către cei stăpâniţi 
din cauza absenței unei culturi politice dominante — ca și proble- 
mele nerezolvate ale succesiunii la tronul marelui Han care fondase 
imperiul au cauzat în cele din urmă sfârșitul imperiului. Statul 
mongol devenise prea mare pentru a fi guvernat dintr-un centru 
unic, dar soluția încercată — aceea de a împărți imperiul în mai 
multe părți de sine stătătoare — a determinat o asimilare locală 
încă şi mai rapidă și a grăbit dezintegrarea imperiului. După ce a 
durat două secole, de la 1206 la 1405, cel mai mare imperiu pe 
uscat din lume a dispărut fără urmă. 

După aceea, Europa a devenit atât centrul de putere mondială, 
cât şi focarul principalelor lupte pentru puterea mondială. Într-ade- 
văr, timp de aproape trei secole, mica extremitate nord-vestică a 
continentului eurasiatic a atins — prin extinderea puterii maritime 
şi pentru prima oară în istorie —- autentica dominație mondială, 
astfel că puterea europeană se întindea și se afirma pe fiecare conti- 
nent al globului. Este denan de remarcat faptul că puterile imperiale 
hegemone din vestul Europei nu erau foarte populate din punct de 
vedere demografic, mai ales dacă le comparăm cu cei pe care îi 
subjugau efectiv. Totuşi, pe la începutul secolului al XX-lea, în 
afara emisferei vestice (care, cu două secole în urmă. fusese si ea 
supusă controlului Europei de Vest şi era locuită cu precădere de 

emigranți europeni și de urmașii lor), doar China, Rusia. Imperiul 
otoman şi Etiopia erau în afara dominaţiei Europei de Vest. (vezi 
harta pag. 29) 

Totuși, dominaţia vest-europeană nu era echivalentă cu dobân- 
direa puterii mondiale de către Europa de Vest. Realitatea esenţială 
era aceea a supremaţiei mondiale a Europei în ceea ce privește 
civilizaţia şi aceea a unei puteri continentale europene fragmentate. 
Spre deosebire de cuceririle de uscat a heartland-ului eurasiatic de 
către mongoli sau mai târziu de către Imperiul rus, imperialismul 
european de dincolo de ocean a fost realizat prin neîncetate 
explorări transoceanice și prin extinderea comerțului maritim. Dar 
acest proces implica, de asemenea, o rivalitate continuă între prin- 
cipalele state europene nu numai pentru dominioanele de dincolo 
de ocean, ci și pentru hegemonie în interiorul Europei înseși. Con- 
secința, din punct de vedere geopolitic, a fost aceea că supremaţia 
mondială a Europei nu decurgea din supremaţia, în Europa. a unei 
singure puteri europene. 

În linii mari. până la jumătatea secolului al XVII-lea, Spania 
era puterea europeană supremă. Pe la sfârşitul sec. al XV-lea ea 
apăruse și ca o importantă putere imperială dincolo de ocean, 
nutrind ambiţii mondiale. Religia era folosită ca doctrină unifica- 
toare și ca izvor de zel misionar imperial. Într-adevăr, a fost nevoie 
de abitrajul papal între Spania și rivala sa maritimă Portugalia 
pentru a se stabil: împărțirea lumii în sfere coloniale spaniole și 
portugheze, prin tratatele de la Tordesilla (1494) şi Saragossa 
(1529). Cu toate acestea. concurată de Anglia, Franța şi Olanda, 
Spania nu a putut niciodată să atingă o supremație autentică, fie în 
Europa Occidentală, fie peste oceane. 

Supremaţia Spaniei a făcut treptat loc supremației Franţei. 
Până în 1815, Franta a fost puterea europeană dominantă, deși 
continuu contracarată de rivalii săi europeni, atât pe continent, cât 
și peste oceane. În timpul împăratului Napoleon I, Franţa a fost 
foarte aproape de a stabili o autentică hegemonie asupra Europei. 
Dacă ar fi reuşit, ar fi câştigat de asemenea statutul de putere mon- 
dială dominantă. Dar înfrângerea ei de către o coaliție europeană a 
restabilit echilibrul de putere pe continent. 

De-a lungul secolului: următor. până la primul război mondial, 
Marea Britanie a exercitat o dominație maritimă mondială, tot așa 
cum Londra a devenit principalul centru financiar și comercial al 
lumii, iar marina britanică „domnea peste mări". În mod clar. 
Marea Britanie era puterea supremă peste mări. dar. ca și cei care 
înaintea sa aspiraseră la supremaţia mondială. Imperiul Britanic nu 
putea domina Europa de unul singur. Mai degrabă. Anglia se baza 
pe o complicată diplomatie a echilibrului de putere şi, eventual. pe 
o antantă anglo-franceză pentru a preveni dominarea continentului 
de către Rusia sau Germania. 

Teritoriile britanice de peste mări au fost, inițial, dobândite 
printr-o combinatie de explorare, comerţ și cucerire. Dar, mai mult 
decât predecesorii săi roman şi chinez sau rivalii săi francez și 
spaniol, el își datora o mare parte din rezistenţă percepției asupra 
superiorității culturale britanice. Această superioritate nu era doar 
o chestiune de aroganță subiectivă din partea clase: conducătoare a 
imperiului, ci și o perspectivă împărtășită de multi supuși ne-bri- 
tanici. lată cuvintele primului președinte negru al Africii de Sud, 
Nelson Mandela: „Am fost crescut într-o școală britanică şi la acea 
vreme Marea Britanie era patria a tot ce era mai bun în lume. Nu 
am renunţat la influența pe care Marea Britanie, istoria şi cultura 
britanică au exercitat-o asupra noastră“. Superioritatea culturală, 
impusă cu succes și recunoscută pe tăcute, a avut ca efect reducerea 
necesității de a se baza pe o numeroasă forță militară pentru a men- 
ține puterea centrului imperial. Pe la 1914. doar câteva mii de 
soldați și functionari civili britanici controlau aproximativ |] mi- 
lioane de mile pătrate și aproape 400 de milioane de non-britanici 
(vezi harta de la p. 31). 

Pe scurt. Roma îşi exercita dominația în mare măsură prin 
organizare militară superioară şi prin atractivitate culturală. China 
se baza mult pe o birocraţie eficientă în conducerea unui: imperiu 
fondat pe identitate etnică, întărindu-şi dominatia printr-o foarte 
dezvoltată conștiință a superiorității sale culturale. Imperiul 
mongol combina o tactică militară avansată pentru cuceriri cu o 
înclinație spre asimilare ca bază pentru stăpânire. Englezii (ca şi 
spaniolii, olandezii şi francezii) au câștigat întâietate fiindcă 
steagul lor mergea pe urmele comerțului lor şi, tot aşa, dominația 

pe care o exercitau era consolidată printr-o organizare militară 
superioară şi afirmarea superiorității culturale. Dar nici unul din 
aceste imperii nu a fost cu adevărat mondial. Nici Marea Britanie 
nu a fost o putere cu adevărat mondială. Nu a controlat Europa, ci 
doar a echilibrat-o. O Europă stabilă era crucială pentru supremaţia 
britanică pe plan internațional. iar autodistrugerea Europei ar fi 
însemnat inevitabil sfârșitul primatului britanic. 

Spre deosebire de acestea, întinderea şi universalitatea puterii 
mondiale americane de astăzi sunt unice. Nu numai că Statele 
Unite controlează toate oceanele şi mările lumii, dar și-au dezvoltat 
o serioasă capacitate militară pentru controlul țărmurilor, ceea ce îi 
dă posibilitatea de a-şi extinde puterea şi pe uscat, într-un mod 
semnificativ din punct de vedere politic. Bazele sale militare sunt 
ferm instalate la extremităţile de vest și de est ale Eurasiei și con- 
trolează şi Golful Persic. Statele vasale şi cele tributare Americii, 
unele tânjind la apropierea de Washington prin legături chiar şi mai 
formale, punctează întregul continent eurasiatic, după cum arată 
harta de la p. 33. 

Dinamismul economic american asigură condițiile prealabile 
necesare exercităni supremaţiei mondiale. La început. imediat 
după al doilea război mondial, economia americană se distingea de 
toate celelalte, ea singură furnizând peste 50% din Produsul 
National Brut (PNB) al lumii. Refacerea economică a Europei 
Occidentale și a Japoniei, urmată de fenomenul mai larg al dina- 
mismului economic al Asiei, însemna că ponderea Americii în 
PNB-ul mondial trebuia în cele din urmă să se reducă fată de 
nivelul disproporționat de înalt din anii imediat de după război. 
Totuşi, în perioada ulterioară încheierii Războiului Rece, ponderea 
Americii în PNB-ul mondial și, mai precis. partea sa din producţia 
industrială a lumii s-a stabilizat la aprox. 30%, nivel ce a repre- 
zentat proporția în aproape tot acest secol — în afară de acei ani 
excepționali imediat de după al doilea război mondial. 

Şi mai important, America şi-a menţinut Și Și-a mărit avansul 
în folosirea în scopuri militare a ultimelor descoperiri științifice şi 
prin aceasta în crearea unei instituții militare fără egal din punct de 
vedere tehnologic, singura cu o influenţă efectivă mondială. În ace- 
lași timp. America şi-a mentinut puternicul său avantaj competitiv 

în tehnologia informaţiei, decisivă din punct de vedere economic. 
Superioritatea americană în sectoarele de vârf ale economiei de 
mâine sugerează faptul că dominatia tehnologică americană nu 
pare că va fi abolită prea curând, dat fiind mai ales că în domeniile 
hotărâtoare ale economiei americanii își menţin şi chiar își măresc 
avantajul în ce privește productivitatea fată de rivalii lor vest-euro- 
peni sau japonezi. 

Sigur, Rusia şi China sunt puteri cărora le displace această 
hegemonie americană. La începutul anului 1996 ele au afirmat 
împreună acest lucru în cursul unei vizite la Beijing a preşedintelui 
rus Boris Eltin. În plus, ele posedă arsenale nucleare ce ar putea 
ameninţa interese americane vitale. Dar. fapt de o evidentă brutală, 
pentru moment şi pentru ceva timp de acum incolo, deși China și 
Rusia pot declanșa un război nuclear sinucigaș, nici una din ele nu 
îl poate câștiga. Lipsindu-le capacitatea de a trimite forte la distanţe 
mari pentru a-și impune voința politică şi fiind mult în urma 
Americii din punct de vedere tehnologic, ele nu au mijloacele de a 
exercita — nici de a atinge prea curând — o susținută politică cu 
țintă lumea întreagă. 

Pe scurt, America detine pozitia supremă în cele patru domenii 
decisive ale puterii mondiale: din punct de vedere militar, ea are o 
extindere mondială neegalată; din punct de vedere economic, ea 
rămâne principala locomotivă a creşterii mondiale, chiar dacă sub 
anumite aspecte este concurată de Japonia şi Germania (dar nici 
una din acestea nu deţine celelalte atribute ale puterii mondiale); 
din punct de vedere tehnologic, ea deține întâietatea în toate ramu- 
rile de vârf ale inovației; din punct de vedere cultural, în ciuda unei 
oarecari naivități, ea nu are rivali în atracţia pe care o exercită, mai 
ales asupra tineretului lumii — totul îi conferă o susţinere politică 
pe care nici un alt stat nu o egalează. Combinatia acestor patru do- 
menii face din America singura superputere mondială multilaterală. 


SISTEMUL MONDIAL AMERICAN 


Deși superioritatea intemațională a Americii evocă inevitabil 
similitudini cu sistemele imperiale anterioare. diferențele sunt mai 

importante. Ele merg dincolo de problema extinderii teritoriale. 
Puterea mondială americană este exercitată printr-un sistem 
mondial de un anumit stil american oglindind experienţa intemă a 
Statelor Unite. Elementul central al acestei experienţe interne este 
caracterul pluralist atât al societății americane. cât și al sistemului 
său politic. Imperiile anterioare au fost întemeiate de elite politice 
aristocratice și în cele mai multe cazuri erau conduse de regimuri 
esențialmente autoritare sau absolutiste. Grosul populatiei imperii- 
lor era indiferentă la politică sau, în vremurile mai recente, con- 
taminată de sentimente şi simboluri imperialiste. Dorinta de glorie 
natională, „răspunderea omului alb”. „misiunea civilizatoare“””, 
nemaivorbind de ocaziile de profit personal — toate au servit drept 
suport pentru aventuri imperiale şi susținerea unor piramide de 
putere, în esenţă, ierarhic imperialiste. 

Atitudinea publicului american faţă de extinderea în exterior a 
puterii americane a fost mult mai ambiguă. Publicul a sprijinit 
angajarea Americii în cel de al doilea război mondial în mare 
măsură din cauza șocului provocat de atacul Japoniei împotriva 
bazei americane de la Pearl Harbour. Angajarea Statelor Unite în 
Războiul Rece a fost, la început. sprijinită cu mai multă reticentă, 
până la Blocada Berlinului și la războiul din Coreea, care i-a urmat. 
După încheierea Războiului Rece, postura Statelor Unite de unică 
putere mondială nu a produs publicului american prea multă bucu- 
rie, ci mai degrabă a scos la iveală o înclinare spre definirea mai 
limitată a responsabilităților Americii în străinătate. Sondajele de 
opinie efectuate în 1995 şi 1996 au arătat că publicul are o prefe- 
rintă generală pentru „împărțirea“ puterii mondiale cu alții. mai 
degrabă decât pentru exercitarea ei monopolistă. 

Din cauza acestor factori interni, sistemul mondial american 
pune accent pe tehnica cooptării (ca în cazul rivalilor învinşi — 
Germania. Japonia, şi, mai târziu, chiar Rusia) în mult mai mare 
măsură decât au făcut-o sistemele imperiale precedente. Ca şi 
acestea, el se sprijină puternic pe exercitarea unei influențe indirecte 
asupra elitelor din țările dependente și, în același timp. profită 
foarte mult de atracția exercitată de principiile și instituțiile sale 


` În original: „the white man's burden“ (engl. — n.rr.). 
LE Pi SS x . Toe . te 
În original: „la mission civilisatrice“ (fr. — n. tr.) 

democratice. Toate aspectele pe care le-am enumerat mai sus sunt 
întărite de impactul masiv, dar invizibil al predominaţiei americane 
în domeniile comunicației mondiale. al spectacolului pop şi al 
culturii comerciale şi prin potențialul foarte evident amencan în 
ceea ce priveşte tehnica de vârf şi capacitatea de a acționa militar 
pe tot globul. 

Dominația culturală a fost o fațetă subapreciată a puterii 
mondiale americane. Indiferent de ce s-ar putea crede despre crite- 
riile sale estetice, cultura comercială a Americii exercită o atracție 
magnetică, în special asupra tineretului lumii. Această atractie ar 
putea decurge din aspectul hedonistic al stilului de viață pe care îl 
înfățișează, dar succesul său mondial nu poate fi negat. Filmele și 
emisiunile de televiziune americane acoperă trei sferturi din piata 
mondială. Muzica pop americană e la fel de dominantă, în timp ce 
marotele, modul de a mânca și chiar de a se îmbrăca al americanilor 
sunt din ce în ce mai mult imitate în întreaga lume. Limba folosită 
pe Internet este engleza, iar o proporție copleșitoare a conver- 
sațiilor prin computer au, de asemenea, ca țară de origine America, 
influențând astfel continutul conversatiei mondiale. În sfârsit, 
America a devenit o Mecca pentru cei care caută un învăţământ 
avansat, aproximativ o jumătate de milion de studenți străini se 
îndreaptă spre Statele Unite — dintre care mulți foarte dotați nu se 
mai întorc acasă niciodată. Absolvenți ai universităților americane 
pot fi găsiți în aproape fiecare guvern de pe oricare continent. Stilul 
multor politicieni democrați străini imită din ce în ce mai mult 
stilul american. Nu doar John F. Kennedy și-a găsit în străinătate 
imitatori zeloși. dar chiar conducători politici americani mai recenți 
(și mai puțin demni de glorie) au devenit obiect de studiu atent și 
de imitație în politică. Pohticieni aparţinând unor culturi total 
diferite, precum cea japoneză şi cea britanică (de exemplu, pre- 
mierul japonez de la jumătatea anilor '90, Ryutaro Hashimoto, și 
premierul britanic Tony Blair — observați numele „Tony“. imitând 
pe „Jimmy“ Carter, „Bill“ Clinton sau „Bob“ Dole) consideră că 
este foarte potrivit să copieze de la Bill Clinton manierele 
neprotocolare, abordarea populistă şi tehnicile de publicitate. 

dealurile democratice, asociate cu tradiția politică americană, 
întăresc și mai mult ceea ce unii consideră a fi „imperialismul 

cultural“ american. În epoca celei mai ample răspândiri a democra- 
tiei ca formă de guvernământ, experienţa politică americană tinde 
să servească drept standard pentru imitare. Accentul sporit. în 
lumea întreagă, pe rolul central al Constituţiei şi pe supremaţia legii 
asupra intereselor politice — indiferent cum se traduce în practică 
— se datorează forței constitutionalismului american. În ultima 
vreme, adoptarea de către fostele tări comuniste a principiilor 
societăţii civile în detrimentul celor militare (mai ales ca o condiţie 
preliminară pentru calitatea de membru NATO) a fost și ea 
puternic influențată de către sistemul american al relațiilor dintre 
armată şi societatea civilă. 

Atracția şi impactul sistemului politic democratic american au 
fost însoțite și de atracția crescândă exercitată de modelul econo- 
mic antreprenorial american care pune accentul pe comerțul liber 
mondial și pe competiţia neîngrădită. Cum statul vest-european al 
bunăstării, inclusiv cel german cu accent pe „interdeterminarea'“ 
dintre patroni și sindicate, începe să piardă din avântul economic, 
mai mulți europeni își fac auzită părerea că ar trebui imitată metoda 
economică americană, mai competitivă, chiar mai lipsită de 
scrupule, pentru ca Europa să nu rămână și mai mult în urmă. Chiar 
ȘI în Japonia, mai mult individualism în comportamentul economic 
este considerat din ce în ce mai mult ca un ingredient necesar 
succesului economic. 

Accentul pus de America pe democrația politică şi pe dezvol- 
tarea economică reușește să comunice un mesaj ideologic simplu, 
care îi atrage pe mulţi: dobândirea succesului individual sporește 
libertatea, generând în același timp prosperitate. Ceea ce rezultă 
este un puternic amestec de idealism și egoism. Împlinirea de sine 
este considerată un drept dat de Dumnezeu ce poate fi în același 
timp şi în folosul altora, pentru că dă un exemplu și generează 
avere. Este o doctrină care îi atrage pe cei energici, ambițioşi ṣi 
foarte competitivi. 

Răspândindu-se treptat în lume, imitarea stilului american 
creează un mediu mai favorabil exercitării hegemoniei americane, 
indirectă și, se pare, consimţită. ŞI, ca și în cazul sistemului ameri- 
can intern, această hegemonie presupune o structură complexă de 
instituții și proceduri legate între ele, proiectate în așa fel încât să 

genereze consens şi să acopere asimetriile de putere și influentă. 
Supremaţia mondială americană este astfel sprijinită de un compli- 
cat sistem de alianţe şi coaliții care acoperă literalmente globul. 

Alianţa Atlantică, reprezentată din punct de vedere instituțional 
de către NATO, leagă cele mai dezvoltate şi mai influente state din 
Europa de America. făcând din Satele Unite un paricipant-cheie 
chiar şi în chestiuni intra-europene. Relaţiile bilaterale. politice și 
militare, cu Japonia leagă cea mai puternică economie asiatică de 
Statele Unite, Japonia rămânând (cel putin pentru moment), în 
esență, un protectorat american. America participă, de asemeni, la 
organizaţii multilaterale trans-Pacifice în curs de apariție precum 
Forumul de Cooperare Economică Asia-Pacific (APEC), devenind 
participant-cheie la afacenle din acea regiune. Emisfera vestică este 
în general ferită de influenţe exterioare, dând Americii posibilitatea 
de a juca un rol central în organizațiile multilaterale existente în 
această emisferă. Măsurile speciale de securitate din Golful Persic, 
mai ales după scurta misiune punitivă împotriva Irak-ului din 1991, 
au transformat această regiune esențială din punct de vedere 
economic într-un domeniu militar american. Chiar și în fostul 
spațiu sovietic au pătruns prin diverse aranjamente cu garanție 
americană în vederea strângerii cooperăni cu NATO — cum ar fi 
Parteneriatul pentru Pace. 

În plus, reteaua mondială de organizaţii specializate, mai ales 
instituţiile financiare „internaționale“ trebuie considerate ca făcând 
parte din sistemul global american. Fondul Monetar Internaţional 
(FMI) și Banca Mondială pot fi considerate ca reprezentând inte- 
rese „mondiale“, iar clientela lor ca fiind lumea întreagă. În reali- 
tate, ele sunt sub puternică dominație americană, iar originile lor se 
află în initiative amencane, mai ales Conferinţa de la Bretton 
Woods din 1944. 

Spre deosebire de imperiile precedente, acest sistem mondial 
vast și complex nu este o piramidă ierarhică. Mai degrabă, America 
se află în centrul unui univers în care totul e interconectat $i în care 
puterea este exercitată prin continui negocieri, dialoguri, diver- 
gente sau căutări de consens formal, chiar dacă această putere ori- 
pinează, în ultimă instanță, dintr-o singură sursă, adică de la 
Washington D.C. Acesta este locul unde partida de putere trebuie 

jucată şi jucată după regulile interne ale Americii. Poate că cel mai 
mare omagiu pe care lumea îl aduce faptului că în dominaţia mon- 
dială americană locul central este ocupat de procesul democratic 
constă în gradul în care celelalte țări sunt ele însele implicate în 
afacerile politice americane interne. În măsura în care pot, 
guvernele străine se străduiesc să-i mobilizeze pe acei americani cu 
care au în comun o anumită identitate natională sau religioasă. 
Majoritatea guvernelor străine folosesc, de asemenea, americani 
care fac lobby pentru promovarea cauzei lor, mai ales în Congres, 
în afară de cele aproximativ o mie de grupuri de interese străine 
înregistrate ca active în capitala Americii. $i comunităţile etnice 
americane se străduiesc să influențeze politica externă a Statelor 
Unite: lobby-ul evreiesc, grecesc și cel armean se remarcă drept 
cele mai eficient organizate. 

Suprematia americană a produs astfel o nouă ordine inter- 
națională care nu numai că imită, dar şi instituționalizează, dincolo 
de hotarele Americii. multe dintre trăsăturile sistemului american 
însuși. Aceste trăsături fundamentale sunt: 


e un sistem colectiv de securitate, inclusiv comandă și forțe 
armate integrate (NATO, Tratatul de Securitate SUA-Japonia 
etc.); 


e cooperare economică regională (APEC, NAFTA — Acordul 
Nord-American al Liberulu: Schimb) și instituții specializate 
de cooperare mondială (Banca Mondială, FMI. Organizația 
Mondială a Comerțului); 


e proceduri care pun accentul pe luarea deciziilor pe bază de 
consens, chiar dacă sunt dominate de Statele Unite; 


e o preferinţă pentru relații democratice între membrii alianțelor 
importante; 


e o structură judiciară și constituțională mondială elementară (de 
la Tribunalul Internațional de la Haga până la tribunalul special 
care judecă crimele de război din Bosnia). 

Majoritatea acestui sistem a apărut în timpul Războiului Rece, 
ca parte a efortului Americii de a-şi controla rivalul mondial — 
Uniunea Sovietică. Sistemul era deci gata pregătit pentru a fi pus în 
practică în momentul în care acest rival s-a clătinat, iar America s-a 
impus ca prima Și singura putere mondială. Esenţa acestui sistem a 
fost bine reținută de politologul G. John Ikenberry: 


„Sistemul era hegemonic deoarece era centrat în jurul Statelor 
Unite și reflecta mecanisme politice şi principii organizatorice 
de tip american. Era o ordine liberală prin aceea că era legal și 
marcat de interacțiuni. Europenii (şi s-ar putea adăuga, 
japonezii) puteau reconstrui şi integra societăţile şi economiile 
lor naționale în modun propice atât hegemoniei americane, cât 
și libertăţii de a experimenta propriile lor sisteme politice, 
autonome şi semi-independente... Evoluţia acestui complex 
sistem a servit la «domesticirea» relațiilor dintre principalele 
state occidentale. Din când în când, au existat conflicte aprinse 
între aceste state, dar important este că ele au fost aplanate în 
interiorul unei ordini politice puternic înrădăcinate, stabile și 
din ce în ce mai bine articulate... Amenințarea cu războiul este 
în afara jocului'“2. 


In acest moment, hegemonia mondială americană fără pre- 
cedent nu are rival. Dar nimeni nu o va contesta în anii ce vor veni? 


2 Din lucrarea sa Creating Liberal Order: The Origins and Persistence of the 
Postwar Western Settlement, University of Pennsylvania. Philadelphia, noiembne. 1995. 


CAPITOLUL 2 


TABLA DE ŞAH EURASIATICĂ 


Pentru America, cel mai mare „premiu“ geopolitic este 
Eurasia. Timp de 500 de ani, scena mondială a fost dominată de 
puteri şi popoare eurasiatice care s-au luptat între ele pentru a 
obține dominaţia regională și au căutat puterea mondială. Acum o 
putere ne-eurasiatică deține întâietatea față de Eurasia, iar supre- 
mația Americii în lume este dependentă direct de durata și de cât de 
activ este susținută preponderența sa pe continentul eurasiatic. 

Evident, această conditie pentru preponderență este temporară. 
Dar durata ei şi ceea ce îi va urma sunt de importanţă hotărâtoare 
nu numai pentru prosperitatea Americii, ci și pentru pacea inter- 
națională în general. Apariția bruscă a primei și singurei puteri 
mondiale a creat o situație în care un sfârşit la fel de brusc al acestei 
supremaţii — fie din cauza retragerii Americii de pe scena mondia- 
lă, fie din cauza apariției neașteptate a unui rival prosper — ar 
produce o mare instabilitate intematională. De fapt, ar declanşa o 
anarhie mondială. Samuel P. Huntington, politolog la Harvard, are 
dreptate atunci când afirmă hotărât: 


„O lume fără supremaţia Statelor Unite va fi o lume cu mai 
multă violență și dezordine şi cu mai puțină democratie şi 
creştere economică decât o lume în care Statele Unite continuă 
să aibă mai multă influență decât once altă tară în rezolvarea 
chestiunilor mondiale. Supremaţia internatională de durată a 
Statelor Unite este esenţială pentru bunăstarea și securitatea 


43 MAREA TABLĂ DE SAH 


americanilor şi pentru viitorul libertății. democraţiei, econo- 


«] 


miei deschise şi ordinii internaționale în lume“!. 


În acest context, modul în care America „administrează“ Eurasia 
este hotărâtor. Eurasia este cel mai mare continent de pe glob și e 
o axă din punct de vedere geopolitic. Puterea care ar domina 
Eurasia ar controla două din cele trei zone cele mai avansate şi mai 
performante sub aspect economic din lume. O simplă privire pe o 
hartă ne sugerează, de asemenea, că un control asupra Eurasiei 
atrage după sine aproape automat și subordonarea Africii, plasând 
astfel emisfera vestică şi Oceania în poziție periferică din punct de 
vedere geopolitic fată de continentul principal al planetei (vezi 
harta de la p. 44). Aproximativ 75% din populatia globului trăiește 
în Eurasia şi o mare parte din bogăţiile materiale ale lumii se află 
tot acolo — atât în întreprinderile, cât şi în subsolul acestui conti- 
nent. Eurasia deține aproximativ 60% din P.N.B. şi trei sferturi din 
resursele energetice cunoscute ale lumii (vezi tabelele de la p. 45). 

În Eurasia se află statele cele mai dinamice si mai active din 
punct de vedere politic. După Statele Unite. primele şase mari 
puteri economice şi primele şase state cu cele mai mari cheltuieli 
pentru înarmare se află în Eurasia. Toate puterile nucleare declarate 
ale lumii, în afară de una. și toate cele nedeclarate, în afară de una, 
se află în Eurasia. Cele două state din lume cele mai dens populate 
aspirante la hegemonie regională şi influență mondială sunt 
eurasiatice. Toţi potentialii rivali politici şi/sau economici ai 
supremației Americii sunt eurasiatici. Cumulată, puterea Eurasiei o 
depăşeşte de departe pe cea a Americii. Din fericire pentru 
America, Eurasia e prea mare pentru a fi o unitate din punct de 
vedere politic. 

Astfel, Eurasia este tabla de șah pe care se dă în continuare 
lupta pentru supremație mondială. Deşi geostrategia — administra- 
rea strategică a intereselor geopolitice — ar putea fi comparată cu 
șahul, tabla de şah oarecum ovală care este Eurasia implică nu doar 
doi, ci mai multi jucători, fiecare posedând diferite grade de putere. 


! Samuel P. Huntington. Why International Primacy Matters, în „International 
Secunty', pnmăvara 1993. p. 83. 


Continentul central geopolitic al lumii şi extremitățile sale de importanță vitali 

Cei mai importanți jucători se află în vestul. estul, centrul și în 
sudul tablei de şah. 

Atât extremitatea vestică, cât și cea estică ale tablei de şah 
conţin regiuni dens populate și organizate, pe un spațiu relativ aglo- 
merat, în mai multe state puternice. În cazul micii extremități vesti- 
ce a Eurasiei, puterea americană este desfășurată direct. Platforma 
continentală extrem-onentală este locul unui jucător din ce în ce mai 
puternic și mai independent, care stăpâneşte o populaţie enormă, în 
timp ce tentoriul energicului său rival — restrâns pe câteva insule 
din vecinătate — şi jumătate dintr-o mică peninsulă extrem-orien- 
tală formează punctul de sprijin pentru puterea americană. 

Între extremitatea apuseană și cea răsăriteană se află un vast 
spatiu de mijloc, puțin populat. în mod frecvent fluid sub aspect 
politic și fragmentat organizational, spaţiu ocupat în trecut de un 
puternic rival pentru supremaţia Statelor Unite — un rival care 
odată își fixase ca țintă alungarea Americii din Eurasia. La sudul 
acestui mare platou central-eurasiatic se află o regiune anarhică din 
punct de vedere politic, dar bogată în energie și care ar putea fi de 
mare importanţă pentru statele occidentale şi orientale eurasiatice, 

deopotrivă. incluzând, în zona sa extrem-sudică, un foarte dens 
populat aspirant la hegemonie regională. Eurasia, această tablă de 
şah uriașă și de o formă ciudată — care se întinde de la Lisabona la 
Vladivostok — este decorul în care se desfășoară „jocul“. Dacă 
Spatiul de mijloc poate fi treptat atras în crescânda orbită de 
influență a Vestului: (unde influența americană este preponderentă), 
dacă Sudul nu este supus dominatiei unui Singur jucător și dacă 
Estul nu se unifică într-un mod care să determine alungarea 
Americii din bazele sale de pe coastă, atunci se poate spune că 
America îşi atinge tinta. Dar dacă Spaţiul de mijloc respinge Vestul 
devenind o entitate separată, hotărâtă, şi fie preia controlul asupra 
Sudului, fie formează o alianță cu principalul jucător răsăritean, 
atunci suprematia Americii în Eurasia se restrânge dramatic. La fel 
ar sta lucrurile și în cazul în care cei doi mari jucători din Est s-ar 
uni în vreun fel. În sfârşit, orice concediere a Americii de către 
partenerii săi occidentali din poziția sa avantajoasă de pe 
extremitatea vestică a Europei ar determina automat sfârşitul 
participăni Americii la jocul de pe tabla de șah a Eurasiei, chiar 
dacă aceasta ar însemna, în același timp, eventuala subordonare a 
extremității vestice a acesteia de către un jucător reînsuflețit, care 
ocupă spatiului de mijloc. După cum se știe, sfera hegemoniei 
mondiale a Amencii este mare, dar fără profunzime, fiind limitată 
de îngrădiri atât interne, cât şi externe. Hegemonia americană 
implică exercitarea unei influențe hotărâtoare, dar, spre deosebire 
de imperiile din trecut, nu şi a unui control direct. Înseși 
dimensiunile și diversitatea Eurasiei, ca și puterea unora dintre 
statele de aici limitează profunzimea influenței americane și 
amploarea controlului său asupra cursului evenimentelor. Acest 
megacontinent este pur și simplu prea mare, prea populat, prea 
variat din punct de vedere cultural și compus din prea multe state 
energice sub aspect politic și ambitioase prin tradiţie istorică pentru 
a fi supuse chiar și fată de puterea mondială cea mai prosperă 
economic ȘI proeminentă în plan politic. Această situaţie face ca de 
primă importanță să fie abilitatea geostrategică, desfăşurarea 
atentă, selectivă și cu scop bine definit a resurselor americane pe 
uriaşa tablă de șah a Eurasiei. 

Fapt este de asemenea că America este prea democratică la ea 
acasă pentru a putea fi autoritară în afara graniţelor sale. Aceasta 

limitează folosirea puterii Americii. mai ales a capacităţii sale de 
intimidare militară. Nici o democrație populistă nu a atins până 
acum supremaţia internaţională. Dar goana după putere nu este un 
scop care să declanșeze pasiunea populară, cu excepția situației în 
care este vorba de o ameninţare sau de o provocare neașteptată îm- 
potriva accepțiunii publice despre bunăstarea internă. Auto-ne- 
garea economică (adică cheltuielile pentru apărare) și sacrificiile 
umane (pierderile în lupte, fie ei și dintre militarii profesioniști) pe 
care le solicită acest efort nu au nimic în comun cu înclinațiile 
democratice. Democraţia nu se potrivește cu mobilizarea imperială. 

Mai mult, majoritatea americanilor nu simt în general nici o 
satisfacție deosebită pentru că tara lor a atins noul statut de unică 
superputere mondială. „Triumfalismul'* politic asociat cu victoria 
Americii în Războiul Rece a fost primit în general cu răceală și a 
fost obiectul unei oarecari ironizări din partea comentatorilor cu 
gândire mai liberală. Dintre viziunile asupra implicaţiilor pe care 
succesul său istoric în competitia cu fosta Uniune Sovietică le-ar 
avea pentru America, două au fost mai atrăgătoare din punct de 
vedere politic: pe de o parte, există părerea că sfârșitul Războiului 
Rece justifică o reducere semnificativă a angajării mondiale a 
Americii, indiferent de consecințele asupra statutului său mondial; 
pe de altă parte, există perspectiva că a venit timpul autenticului 
multilateralism internaţional, pentru care America ar trebui chiar să 
cedeze ceva din suveranitatea sa. Amândouă aceste școli de gândire 
au reclamat loialitatea unor părți din electorat. 

La dilemele cu care se confruntă conducătorii americani se 
adaugă, complicându-le, schimbările din aspectul situației mon- 
diale înseși: folosirea directă a forței este acum supusă mai multor 
constrângeri decât în trecut. Armele nucleare au redus dramatic 
utilitatea războiului ca instrument de politică sau chiar ca o ame- 
nințare. Crescânda interdependenţă economică dintre naţiuni face 
ca exploatarea politică a șantajului economic să fie mai putin 
constrângătoare. Aşa se face că manevrele, diplomatia, construirea 
de coaliții. cooptarea, însăşi etalarea deliberată a propriilor avantaje 
politice au devenit ingredientele-cheie ale exerciţiului reușit de 
putere geostrategică pe tabla de șah a Eurasiei. 

GEOPOLITICĂ S1 GEOSTRATEGIE 


Exercitarea supremaţiei mondiale a Americii trebuie să acorde 
atenție faptului că geografia politică rămâne o chestiune decisivă în 
politica internațională. Se relatează că Napoleon a spus odată că a 
cunoaște geografia unei tări înseamnă a-i cunoaşte politica externă. 
Felul în care noi înțelegem importanţa geografiei politice trebuie, 
oricum, să se adapteze noilor realități de putere. 

În aproape toată istoria politicii internaționale, dominaţia teri- 
torială a fost focarul conflictelor politice. Fie automulțumire natio- 
nală pentru dobândirea unui teritoriu mai mare. fie sentimentul 
deposedării naționale prin pierderea unui pământ „sfânt“ au fost 
cauza majorităţii războaielor sângeroase duse de la apariția nationa- 
lismului. Nu este nici o exagerare în a spune că imperativul terito- 
rial a fost mobilul principal ce a guvernat comportamentul agresiv 
al statelor-naţiuni. Şi imperiile au fost construite prin atenta acapa- 
rare ṣi păstrare a unor puncte geografice vitale, precum Gibraltarul. 
Canalul Suez sau Singapore folosite ca importante puncte de 
închidere sau bifurcatie într-un sistem de control de tip imperial. 

Manifestarea extremă a legăturii dintre naționalism şi pose- 
siune teritorială și-a găsit expresia în politica Germaniei naziste și 
a Japoniei imperiale. Efortul de a construi „Reich-ul de-o-mie-de 
ani“ a mers mult dincolo de scopul de a reuni toate popoarele 
vorbitoare de limbă germană sub un singur acoperiș politic. axân- 
du-se pe dorinţa de a controla „grânarele“ din Ucraina și pămâturile 
slave, ale căror populaţii trebuiau să furnizeze forţă de muncă ief- 
tină pentru stăpânirea imperială. În mod similar, japonezii erau 
obsedati de ideea că stăpânirea teritorială directă a Manciuriei și 
mai târziu a Indiilor Orientale Olandeze, importante producătoare 
de petrol, era esențială pentru împlinirea dorinței lor de putere na- 
tională și de statut mondial. Tot așa, timp de secole, măreția natio- 
nală a Rusiei a fost echivalată cu acapararea de teritorii, şi chiar la 
sfârșitul secolului al douăzecilea, insistența Rusiei de a păstra stă- 
pânirea asupra unor popoare ne-ruse precum cecenii, care locuiesc 
în zona unei importante conducte de petrol, a fost justificată prin 
aceea că un astfel de control este esențial pentru statutul e: de mare 
putere. 


ZBIGNIEW BRZEZINSKI 50 


Statele-natiuni continuă să fie elementele de bază ale sistemu- 
lui mondial. Deşi declinul naționalismului marilor puteri și slăbirea 
ideologiei au redus conținutul emotional al politicii mondiale, — în 
timp ce armele nucleare au introdus restricții majore în folosirea 
forței —, competiția bazată pe criteriul teritoriilor domină încă în 
chestiunile mondiale. chiar dacă formele sale tind în prezent să fie 
mai pașnice. În această competiție, așezarea geografică încă este 
punctul de plecare în definirea priorităților externe ale unui stat-na- 
tiune, iar mărimea teritoriului național rămâne, de asemenea, unul 
dintre criteriile majore de stabilire a statutului și puterii. 

Cu toate acestea, pentru majoritatea statelor-națiuni, chestiunea 
stăpânirii de teritorii pierde din importanță în ultima vreme. În mă- 
sura în care disputele teritoriale sunt încă importante în formularea 
politicii externe a unor state, ele sunt mai mult o chestiune de re- 
sentiment datorită negării dreptului la autodeterminare pentru 
„rudele“ lor etnice, despre care se consideră că sunt lipsite de drep- 
tul de a se uni cu „patria-mamă'“, sau o nemultumire în legătură cu 
așa-zisul rău tratament al minorităților naționale de către un stat 
vecin, decât o chestiune de dobândire a unui statut national mai 
important prin extindere teritorială. 

Din ce în ce mai mult, elitele conducătoare naționale au ajuns 
să recunoască că nu teritoriul, ci alti factori sunt cei mai importanti 
în determinarea statutului internațional al unei tări sau a gradului ei 
de influentă internatională. Îndrăzneala în sfera economică ȘI tradu- 
cerea ei în inovație tehnologică pot fi de asemenea un criteriu-cheie 
de putere. Japonia oferă un exemplu extraordinar. Cu toate acestea, 
pozitia geografică tinde încă să determine prioritățile imediate ale 
unui Stat — şi cu Cât este mai mare puterea sa politică, economică 
și militară, cu atât este mai extinsă, dincolo de vecinii săi imediaţi. 
sfera de interese geopolitice vitale, de influentă și de implicare a 
acestui stat. 

Până nu de mult, cei mai importanţi analiști ai geopoliticii 
discutau dacă puterea pe uscat este mai importantă decât puterea pe 
mare $i care anume regiune a Eurasiei este esențială pentru a 
câștiga controlul asupra întregului continent. Unul dintre cei mai de 
seamă, Harold Mackinder, a declanșat această polemică la 
începutul secolului, prin conceptele sale, ma: întâi acela de 

„Zona-pivot" eurasiatică (care includea toată Siberia şi o mare parte 
din Asia Centrală) și mai târziu acela de heartland central-estic 
european, considerate trambuline esențiale pentru atingerea 
dominaţiei asupra continentului. El şi-a popularizat conceptul de 
heartland prin celebrul său afonism: 


Cine conduce Europa de Est stăpânește hearzland-ul; 
Cine conduce hearrland-ul stăpânește Eurasia şi Africa; 
Cine conduce Eurasia și Africa stăpâneşte lumea. 


Geopolitica a fost de asemeni invocată de importanți geografi 
politici germani pentru a justifica acel „Drang nach Osten'* al țării 
lor, mai ales Karl Haushofer, care a adaptat conceptul lui 
Mackinder la nevoile strategice ale Germaniei. Un ecou mult 
vulgarizat al acestuia putea fi auzit și când Adolf Hitler sublinia 
nevoia poporului german de „Lebensraum'**. 

Alţi gânditori europeni din prima jumătate a acestui secol 
anticipaseră o deplasare spre est a centrului de gravitatie geopolitic: 
regiunea Pacificului — în special America și Japonia — devenind 
moștenitorii șubredei dominaţii a Europei. Pentru a contracara o 
asemenea deplasare, geopoliticianul francez Paul Demangeon, ca și 
alti geopoliticieni francezi au pledat pentru o mai mare unitate între 
statele europene încă înainte de cel de al doilea război mondial. 

Astăzi, problema geopoliticii nu mai este care parte geografică 
a Eurasiei este punctul de plecare pentru dominarea continentului, 
nici dacă puterea pe uscat este mai importantă decât cea pe mare. 
Geopolitica a progresat de la dimensiunea regională la cea globală, 
cu preponderență asupra întregului continent eurasiatic ca bază 
centrală pentru supremaţia mondială. Statele Unite, o putere 
non-eurasiatică, dețin acum supremaţia mondială, puterea lor fiind 
desfășurată în mod direct pe trei extremități ale continentului 
eurasiatic, de unde exercită o puternică influență asupra statelor 
care ocupă hinterlandul eurasiatic. Dar pe cel mai important spațiu 
de joc al lumii, Eurasia. ar putea apărea la un moment dat un po- 
tential rival al Americii. Astfel, concentrarea asupra jucătorilor 


* „Ofensiva către Est“ (în germană în original) (n.tr.). 
** „Spatiu vital“ (în germană în original) (n.tr.). 

principali și evaluarea corectă a terenului trebuie să fie punctele de 
plecare pentru formularea geostrategiei Americii în administrarea 
pe termen lung a intereselor sale geopolitice în Eurasia. 

Sunt necesare două etape de bază: 


e mai întâi. identificarea statelor eurasiatice dinamice din punct 
de vedere geostrategic care au puterea de a produce o posibilă 
importantă schimbare în distribuția internatională de putere și 
descifrarea principalelor obiective externe ale elitelor lor 
politice, ca și a posibilelor consecințe ale încercărilor acestora 
de a-şi atinge acele obiective; determinarea exactă a statelor 
eurasiatice decisive din punct de vedere geopolitic a căror po- 
zitie şi/sau existență au efecte catalizatoare fie asupra jucă- 
torilor mai activi geostrategic, fie asupra situației regionale; 


e în al doilea rând, formularea politicilor americane specifice în 
vederea contracarării, cooptării şi/sau controlării statelor menti- 
onate mai sus, astfel încât să se apere și să se promoveze 
interesele americane vitale; conceptualizarea unei geostrategii 
mai cuprinzătoare care să instituie, la scară mondială, politicile 
americane specifice. 


Pe scurt, pentru SUA, geostrategia în Eurasia implică interco- 
nectarea cu un scop bine determinat a statelor dinamice geostra- 
tegic și mânuirea atentă a statelor catalizatoare geopolitic, 
urmărind cele două interese americane inseparabile: pe termen 
scurt — păstrarea statutului său de putere mondială unică și pe 
termen lung — transformarea puterii americane în cooperare 
mondială din ce în ce mai instituționalizată. Pentru a folosi o termi- 
nologie care amintește de epoca mai brutală a vechilor imperii, cele 
trei imperative majore ale geostrategiei unui imperiu sunt preve- 
nirea înțelegerilor secrete și menţinerea printre vasali a unei 
dependențe aducătoare de securitate, menţinerea în supunere și pro- 
tejarea plătitorilor de tribut şi împiedicarea barbarilor de a se uni. 


53 MAREA TABLĂ DE SAH 
JUCĂTORI GEOSTRATEGICI SI PIVOTI GEOPOLITICI 


Jucători geostrategici activi sunt acele state care au capacitatea 
şi voința națională de a-și exercita puterea sau influenţa dincolo de 
propriile granite în vederea schimbării actualei situaţii geopolitice 
într-o măsură care afectează interesele Americii. Ele au potentialul 
și/sau predispoziția de a fi instabile din punct de vedere geopolitic. 
Din diferite motive — căutarea „măreției“ naționale, împlinirea 
ideologică, mesianismul religios, creşterea puterii economice — 
unele state chiar caută să obțină dominatia regională sau o poziţie 
mondială. Ele sunt mânate de motivații complexe și profund înră- 
dăcinate, pe care cel mai bine le explică fraza lui Robert Browning: 
„ceea ce poate un om atinge trebuie să fie dincolo de ceea ce poate 
prinde în mâini — altfel, pentru ce e raiul?“. Astfel, aceste state au 
o încredere prudentă în puterea Americii, determină măsura în care 
propriile lor interese se suprapun sau se ciocnesc cu cele ale 
Americii ṣi îşi formulează propriile lor obiective în Eurasia, mai 
limitate, uneori în complicitate, dar alteori în conflict cu politicile 
Americii. Statele Unite trebuie să acorde o atenţie specială statelor 
din Eurasia care au astfel de pornini. 

Pivoţi geopolitici sunt acele state a căror importantă decurge nu 
din puterea sau din motivaţia lor, ci mai degrabă din așezarea lor 
sensibilă şi din consecințele situaţiei lor potențial vulnerabile 
pentru comportamentul jucătonlor geostrategici. Cel mai adesea, 
pivotii geopolitici sunt desemnati de poziția lor geografică, care în 
unele cazuri le conferă un rol special fie în asigurarea accesului în 
zone importante, fie în refuzarea accesului la resurse pentru jucătorul 
important. În unele cazuri. un pivot geopolitic poate acţiona ca un 
scut protector pentru un stat important sau chiar o regiune. Uneori, 
însăși existenţa unui pivot geopolitic poate avea foarte semnificative 
urmări politice şi culturale pentru un jucător geostrategic mai activ 
din vecinătate. Identificarea pivoților geopolitici-cheie eurasiatici 
de după Războiul Rece și protejarea lor este, de aceea, un aspect 
crucial al geostrategiei mondiale a Americii. 

Ar mai fi de observat, de la început, că deși toți jucătorii geo- 
strategici tind a fi tări importante și puternice, nu toate ţările 
importante și puternice sunt automat jucători geostrategici. Astfel, 


` 

în vreme ce identificarea jucătorilor geostrategici este relativ uşoară, 
omiterea de pe lista următoare a unor țări evident importante ar 
necesita o justificare mai amplă. 

În actuala situație mondială, cel puțin cinci jucători geostra- 
tegici-cheie și cinci pivoti geopolitici (doi dintre aceştia din urmă 
definindu-se, poate, parțial, și ca jucători) pot fi identificați pe noua 
hartă politică a Eurasiei. Franța, Germania, Rusia. China și India 
sunt jucători importanti şi activi, în timp ce Marea Britanie, Japonia 
și Indonezia, deși se ştie că sunt tări foarte importante, nu se cali- 
fică pentru acest titlu. Ucraina, Azerbaidjanul, Coreea de Sud, 
Turcia și Iranul au rolul de pivoti geopolitici de importanță hotărâ- 
toare, deși atât Turcia, cât și Iranul sunt şi active geostrategic, în 
măsura posibilitătilor lor limitate. Vom spune mai mult despre 
fiecare în capitolele următoare. 

Deocamdată, este suficient să spunem că în extremitatea 
vestică a Eurasiei jucătorii geostrategici dinamici și importanți sunt 
Franța şi Germania. Amândouă sunt motivate de viziunea unei 
Europe unite, deşi între ele există diferențe de opinii asupra măsurii 
și a modului în care o astfel de Europă ar trebui să rămână legată 
de America. Dar amândouă doresc să formeze în Europa ceva 
ambițios de nou, schimbând astfel statu quo-ul. Franţa, mai ales, 
are propriul său concept geostrategic asupra Europei, care diferă în 
unele privinţe importante de acela al SUA și este înclinată să se an- 
gajeze în manevre tactice menite să atâțe Rusia împotriva Americii 
și Marea Britanie împotriva Germaniei, chiar dacă în același timp 
se bazează pe alianța franco-germană pentru a-și compensa relativa 
sa slăbiciune. 

Mai mult, atât Franta, cât și Germania sunt suficient de puter- 
nice și de sigure pe sine pentru a exercita o influenţă în interiorul 
unei regiuni mai largi. Nu numai că Franța urmărește să aibă un rol 
politic central într-o Europă în curs de unificare, dar ea se vede, de 
asemenea, ca un nucleu al unui grup de state mediterane — 
nord-africane ce împărtășesc preocupări comune. Germania este 
din ce în ce mai conștientă de statutul său special de cel mai impor- 
tant stat al Europei — de rolul său de locomotivă economică a 
zonei sale și lider în devenire al Uniunii Europene (U.E.). Germania 
simte că are ọ responsabilitate specială pentru nou-emancipata 

Europă Centrală, într-o manieră care aminteşte vag de idei mai 
vechi despre o Mitteleurope condusă de Germania. Mai mult, atât 
Franța, cât și Germania se consideră îndreptățite să reprezinte 
interesele europene în relațiile cu Rusia. iar Germania chiar susține. 
din cauza poziţiei sale geografice, cel puţin teoretic, marea opțiune 
a unei înțelegeri bilaterale speciale cu Rusia. 

În contrast, Marea Britanie nu este jucător geostrategic. Ea are 
mai puține optiuni majore, nu nutrește vreo viziune ambițioasă 
asupra viitorului Europei. iar relativul său declin a redus şi capaci- 
tatea sa de a-și juca rolul tradițional de echilibrist european. Atitu- 
dinea sa ambiguă în ce privește unificarea Europei şi ataşamentul 
său fată de o mereu mai palidă relație specială cu America au făcut 
ca Marea Britanie să devină din ce în ce mai irelevantă în ceea ce 
priveşte optiunile majore pentru viitorul Europei. În mare măsură. 
Londra s-a scos singură din jocul european. 

Sir Roy Denman, fost înalt functionar britanic în Comisia 
Europeană, amintește în memoriile sale că încă în 1955. la confe- 
rinta de la Messina, care preconiza formarea unei Uniuni Europene, 
purtătorul de cuvânt oficial al Marii Britanii a afirmat clar în faţa 
celor întruniţi pentru a fi arhitecţi ai Europei. 


„Viitorul tratat pe care îl discutati nu are nici o şansă de a fi 
acceptat; dacă ar fi acceptat, nu ar avea nici o șansă de a fi 
aplicat. Şi dacă ar fi aplicat, ar fi total inacceptabil pentru 


Marea Britanie... au revoir et bonne chance“2. 


După 40 de ani și mai bine, afirmaţia de mai sus rămâne în mod 
esential definiția atitudinii fundamentale britanice fată de construi- 
rea unei Europe cu adevărat unite. Opozitia britanică față de 
participarea la Uniunea Economică și Monetară, proiectată a fi 
lansată în ianuarie 1999, reflectă lipsa de dorință a acestei țări de 
a-şi identifica destinul cu acela al Europei. Esenta acestei atitudini 
a fost bine rezumată la începutul anilor '90 după cum urmează: 


e Marea Britanie respinge obiectivul unificării politice; 


2 „La revedere şi noroc“ (în lb. franceză în original). Roy Denman. Missed 
Chances (Şanse ratate). London. Cassell, 1996. 


ZBIGNIEW BRZEZINSKI 56 


e Marea Britanie este în favoarea unui model de integrare 
economică bazat pe comerţul liber; 


e Marea Britanie preferă politica externă, securitatea şi coor- 
donarea apărării în afara cadrului Comunităţii Europene (C.E.); 
e Rareori Marea Britanie și-a maximalizat influenta cu C.E? 


În mod sigur, Marea Britanie rămâne importantă pentru 
America. Ea continuă să obțină o anumită influență mondială prin 
intermediul Commonwealth-ului, dar nu este nici o importantă 
putere activă şi nici nu e motivată de o viziune ambițioasă. Ea este 
suporterul-cheie al Americii, un aliat foarte loial, o bază militară 
vitală și un partener apropiat în activităţi de spionaj de importanță 
decisivă. Prietenia ei trebuie să fie alimentată, dar politicile sale nu 
solicită atenție susținută. Este un „jucător“ geostrategic la pensie, 
care se odihnește pe splendizii să: lauri, în mare măsură dezangajat 
din marea aventură europeană în care Franța și Germania sunt 
principalii actori. 

Celelalte state europene de mărime medie. majoritatea fiind 
membre NATO şi/sau în Uniunea Europeană, fie se lasă conduse 
de America, fie se aliniază liniștit în spatele Germaniei sau al 
Franţei. Politicile lor nu au un impact regional mai larg şi ele nu 
sunt în situația de a-și schimba modul fundamental de a se alinia. 
În acest stadiu, ele nu sunt nici jucători geostrategici, nici pivoti 
geopolitici. Toate acestea sunt valabile și pentru cel mai important 
potențial membru central-european al NATO și U.E., adică 
Polonia. Ea este prea slabă pentru a fi jucător geostrategic şi nu 
poate face decât o singură alegere: să se integreze în Occident. Mai 
mult, dispariția învechitului Imperiu Rus și legăturile din ce în ce 
mai strânse ale Poloniei cu Alianţa Atlantică şi cu noua Europă în 
formare îi dau Poloniei, din ce în ce mai mult, o situaţie de se- 
curitate fără precedent în istoria sa, dar, în același timp, îi restrâng 
opțiunile strategice. 

Aproape că nu mai trebuie spus că Rusia rămâne un jucător 
geostrategic important, în ciuda stării ei de slăbiciune și a situației 


3 Robert Skidelsky, „Great Britain and the New Europe", în From the Atlantic to 
the Urals, ed. David P. Calleo şi Philip H. Gordon, Arlington, Va.. 1992, p. 145. 

generale proaste care probabil se va prelungi. Simpla ei prezență 
are un impact masiv asupra noilor state independente din vastul 
spațiu eurasiatic al fostei Uniuni Sovietice. Rusia nutrește obiective 
geopolitice ambitioase, pe care le declară deschis din ce în ce mai 
mult. O dată ce-şi va fi recăpătat puterea, va avea un impact impor- 
tant și asupra vecinilor săi de la vest și de la est. Mai mult. Rusia 
mai are încă de facut alegerea geostrategică fundamentală în ce pri- 
veşte relația sa cu America: prieten sau duşman? S-ar putea foarte 
bine să i se pară că. în această privință, există pentru ea, pe conti- 
nentul Eurasia, altemative importante. Multe depind de modul în 
care evoluează politica sa intemă şi mai ales de ceea ce va deveni 
Rusia: o democraţie europeană sau, din nou. un imperiu €urasiatic. 
În orice caz, ea rămâne în mod clar un jucător, chiar dacă a pierdut 
câteva „piese“, precum $i ceva poziții-cheie pe tabla de şah a Eurasiei. 

Tot astfel, aproape că nu mai e nevoie de argumentare pentru 
faptul că China este un jucător important. Ea este deja o putere 
regională importantă şi este posibil să nutrească aspirații mai largi, 
dată fiind istoria sa de mare putere și viziunea sa că statul chinez 
este centrul lumii. Optiunile pe care le face China încep deja să 
afecteze distribuția geopolitică de putere în Asia, în timp ce avântul 
său economic îi va da în mod Sigur atât o mai mare putere 
materială, cât și ambiții crescânde. Afirmarea unei „Chine Mari“ va 
ndica chestiunea Taiwanului şi acest lucru va avea un impact 
asupra poziției Americii în Orientul Îndepărtat. Dezmembrarea 
Uniunii Sovietice a creat, de asemenea, la frontiera vestică a 
Chinei, o serie de state față de care conducătorii chinezi nu pot fi 
indiferenți. Astfel, și Rusia va fi foarte afectată de ieșirea mai 
activă a Chinei pe scena mondială. 

Extremitatea estică a Eurasiei prezintă un paradox. Japonia 
este, în mod clar, o putere importantă în chestiunile internaționale, 
iar alianța America-Japonia a fost definită deseori — și pe bună 
dreptate — drept cea mai importantă relație bilaterală a Americii. 
Fiind una din primele puteri economice ale lumii, este clar că 
Japonia posedă potentialul pentru exercitarea unei puteri politice de 
prim rang. Şi totuşi ea nu acționează în virtutea acestui fapt. fe- 
rindu-se de orice aspirații de dominație regională și preferând, în 
schimb, să opereze sub protecție americană. Asemeni Marii Britanii 

în cazul Europei. Japonia preferă să nu se angajeze în politica Asiei 
continentale, deşi un motiv, cel puţin parţial, pentru aceasta este 
ostilitatea continuă a multor state asiatice față de orice aspirație a 
Japoniei la un rol politic preeminent în regiune. 

Acest profil politic rezervat al Japoniei permite în schimb 
Americii să joace un rol central în securitatea Orientului Îndepărtat. 
Astfel, Japonia nu e un jucător geostrategic, dar periculosul său 
potenţial de a deveni repede aşa ceva — mai ales dacă fie China, 
fie America și-ar modifica brusc politicile actuale — impune SUA 
o obligație specială de a întreține cu atenţie relația lor cu Japonia. 
America nu trebuie să urmărească cu atenție politica externă a 
Japoniei, ci să cultive cu subtilitate auto-retinerea Japoniei. Orice 
slăbire semnificativă a legăturilor politice dintre America și Japonia 
ar avea un impact direct asupra stabilității regiunii. 

E mai uşor de argumentat de ce nu am așezat Indonezia pe lista 
jucătorilor geostrategici dinamici. În Asia de Sud-Est, Indonezia e 
țara cea mai importantă, dar chiar și în interiorul acestei regiuni, 
capacitatea sa de a exercita o influentă semnificativă este limitată 
de starea de relativă subdezvoltare a economiei sale, de continua 
instabilitate politică internă, de faptul că este un arhipelag dispersat 
şi de eventualitatea unor conflicte etnice exacerbate de rolul 
dominant pe care minoritatea chineză îl are în chestiunile financiare 
interne. La un moment dat. Indonezia ar putea deveni un obstacol 
important în calea aspirațiilor Chinei de a-şi extinde influenţa spre 
sud. De această eventualitate şi-a dat deja seama Australia, care 
odinioară se temea de expansionismul indonezian, dar în ultima 
vreme a început să favorizeze o mai strânsă colaborare australia- 
no-indoneziană în domeniul securității. Dar este nevoie de o 
perioadă de stabilitate politică și de succes economic neîntrerupt 
înainte ca Indonezia să poată fi privită ca factor dominant regional. 

În contrast, India este pe cale de a-și stabili statutul de putere 
regională şi propriile ei vederi ca un potential jucător mondial 
important. De asemenea, se consideră ca un rival pentru China. 
Este posibil ca India să-şi supraestimeze propriile capacităţi pe 
termen lung, dar este totuşi, fără discuţie, cel mai puternic stat din 
sudul Asiei, un fel de hegemon regional. Este, de altfel, şi o putere 
nucleară semisecretă, și a devenit așa ceva nu numai pentru a 

intimida Pakistanul, ci mai ales pentru a contrabalansa deținerea de 
către China a unui arsenal nuclear. India are propna sa viziune 
peostrategică asupra rolului său regional, atât fată de vecinii săi. cât 
și în Oceanul Indian. Dar în această etapă ambitiile sale deranjează 
doar periferic interesele americane în Eurasia și astfel, ca jucător 
geostrategic, India nu este o sursă de îngrijorare geopolitică — cel 
puțin, nu în același grad ca Rusia sau China. 

Ucraina, un nou și important spațiu pe tabla de şah care este 
Eurasia. este un pivot geopolitic deoarece simpla sa existenţă ca 
țară independentă ajută la transformarea Rusiei. Fără Ucraina, 
Rusia încetează să mai fie un imperiu eurasiatic. Rusia fără Ucraina 
poate să aspire încă la statutul de imperiu, dar atunci ar deveni un 
stat imperial cu precumpănire asiatic, pasibil de a fi atras în 
conflicte — care îl vor slăbi — cu statele central-asiatice ridicate, 
care la acea vreme ar fi pline de resentimente din cauza pierdeni 
recentei lor independente şi ar fi sprijinite de statele din sud, isla- 
mice ca și ele. Este posibil ca și China să se opună oricărei refaceri 
a dominaţiei rusești asupra Asiei Centrale, dat fiind interesul său 
crescând pentru noile state independente de acolo. Dar, dacă 
Moscova îşi recapătă controlul asupra Ucrainei. cu populația sa de 
52 de milioane şi cu importantele sale resurse naturale, ca și cu 
accesul său la Marea Neagră, Rusia recâștigă automat. din nou, 
mijloacele necesare pentru a deveni un puternic stat imperial, întins 
în Europa și în Asia. Pierderea independenței de către Ucraina ar 
avea consecințe imediate pentru Europa Centrală. deoarece ar 
transforma Polonia în pivotul geopolitic de pe frontiera estică a 
unei Europe unite. 

În pofida dimensiunilor sale mici și a populației puțin nume- 
roase, Azerbaidjanul. cu vastele sale resurse naturale de energie, 
este și el de importanță decisivă din punct de vedere geopolitic. Este 
bușonul rezervorului ce conține bogăţiile bazinului Mării Caspice și 
ale Asiei Centrale. Independenţa statelor din Asia Centrală poate 
deveni aproape nesemnificativă dacă Azerbaijanul ar fi complet 
subordonat controlului Moscovei. Resursele de petrol foarte impor- 
tante ale Azerbaidjanului pot fi şi ele supuse controlului Rusiei. o 
dată ce independenţa acestei tări ar fi anulată. Un Azerbaidjan inde- 
pendent, legat de pietele occidentale prin conducte ce nu trec prin 

teritorii controlate de Rusia, ar deveni și o importantă cale de acces 
pentru economiile avansate şi consumatoare de energie spre re- 
publicile central-asiatice bogate în resurse energetice. Aproape ca 
şi în cazul Ucrainei, viitorul Azerbaidjanului și al Asiei Centrale 
este și el crucial în definirea a ceea ce Rusia ar putea sau nu să 
devină. 

Turcia şi [Iranul sunt angajate în a-şi instaura o oarecare 
influență în regiunea Marea Caspică — Asia Centrală. profitând de 
retragerea puterii ruse. Din acest motiv, ele ar putea fi considerate 
jucători geostrategici. Totuşi, amândouă aceste state se confruntă 
cu serioase probleme interne, iar puterea lor de a realiza majore 
schimbări regionale în distribuția de putere este limitată. Dar ele 
sunt şi rivale şi astfel fiecare tinde să nege influența exercitată de 
cealaltă. De exemplu. in Azerbaidjan. unde Turcia a câștigat influ- 
entă, atitudinea Iranului (motivată de îngrijorarea în legătură cu 
posibile mişcări naționale ale azerilor din interiorul Iranului) i-a 
ajutat mai mult pe ruși. 

Totuși, atât Iranul, cât și Turcia sunt în primul rând importanți 
pivoti geopolitici. Turcia asigură stabilitate în regiunea Mării 
Negre, controlează accesul, din această direcție, în Mediterana, 
contrabalansează Rusia în Caucaz, încă mai oferă un antidot la 
fundamentalismul musulman şi servește ca punct de sprijin sudic 
pentru NATO. O Turcie destabilizată ar putea dezlănțui și mai 
multă violenţă în Balcanii de sud şi, în același timp, ar facilita 
reimpunerea controlului rusesc asupra statelor proaspăt indepen- 
dente din Caucaz. Iranul, în ciuda atitudinii sale ambigue fată de 
Azerbaidjan, oferă şi el sprijin stabilizator noii diversităţii politice 
din Asia Centrală. El domină malul estic al Golfului Persic și 
independenţa sa, indiferent de actuala sa ostilitate contra SUA, 
acționează ca o barieră în faţa oricărei amenințări ruse pe termen 
lung pentru interesele americane în regiunea Golfului Persic. 

În sfârşit, Coreea de Sud este un pivot geopolitic extrem-ori- 
ental. Legăturile sale strânse cu America îi dau acesteia din urmă 
posibilitatea de a ecrana Japonia şi prin aceasta de a o împiedica să 
devină o putere militară importantă și independentă — fără o 
prezenţă americană copleșitoare în interiorul Japoniei: înseși. Orice 
schimbare semnificativă în statutul Coreii de Sud, fie prin unificare 

şi/sau printr-o schimbare în sfera de influentă chineză în continuă 
expansiune, în mod obligatoriu ar modifica dramatic rolul Americii 
în Orientul Îndepărtat, ceea ce l-ar modifica și pe cel al Japoniei. În 
plus, crescânda putere economică a Coreii de Sud face din ea un 
„Spatiu“ și mai important în sine, iar controlul asupra acestui spaţiu 
devine din ce în ce mai prețios. 

Lista de mai sus a jucătorilor geostrategici şi a pivoţilor geo- 
politici nu este nici permanentă, nici fixă. Din când în când, unele 
state ar trebui adăugate sau șterse de pe ea. Desigur, în unele pri- 
vinte, s-ar putea demonstra că Taiwanul, Thailanda, Pakistanul sau 
poate Kazahstanul sau Uzbekistanul ar trebui şi ele incluse în a 
doua categorie. Totuși, în stadiul actual, pentru nici una din tările 
acestea chestiunea nu pare obligatorie. Schimbările în statutul ori- 
căreia dintre ele ar reprezenta evenimente majore și ar implica 
unele schimbăn în distribuția de putere. dar rămâne sub semnul 
întrebării dacă consecintele catalitice ale acestora ar fi de anver- 
gură. Singura excepție ar putea fi chestiunea Taiwanului, dacă este 
privit separat de China. Chiar și atunci, această problemă s-ar ridica 
numai dacă China ar folosi cele mai serioase forte pentru a cuceri 
insula, sfidând astfel cu succes SUA, şi prin aceasta amenințând pe 
un plan mult mai larg credibilitatea politică a Americii în Orientul 
Îndepărtat. Probabilitatea unei astfel de evoluţii a evenimentelor 
pare redusă, dar ea nu trebuie pierdută din vedere în elaborarea 
politicii SUA faţă de China. 


OPȚIUNI DECISIVE ȘI PROVOCĂRI POTENŢIALE 


Identificarea jucătorilor principali și a pivotilor-cheie ajută la 
definirea dilemelor de politică la scară mare ale Americii și la 
anticiparea eventualelor provocări majore de pe supercontinentul 
eurasiatic. Acestea pot fi rezumate, înainte de-a fi discutate pe larg 
în capitolele următoare, în cele 5 mari chestiuni pe care le implică: 


e Ce fel de Europă ar trebui America să prefere și deci să susțină? 


ZBIGNIEW BRZEZINSKI 62 


e Cefel de Rusie este în interesul Americii, ce şi cât de mult poate 
face America în acest sens? 


e Care sunt posibilitățile apariției în Eurasia Centrală a unui nou 
conflict de genul celui din Balcani? Ce ar trebui America să 
facă pentru a micşora riscurile ce decurg din aceasta? 


e Ce rol ar trebui China să fie încurajată să-și asume în Orientul 
Indepărtat şi care sunt implicatiile nu numai pentru SUA, ci și 
pentru Japonia? 


e Ce noi coaliții sunt posibile în Eurasia, coaliții care ar pune cel 
mai mult în pericol interesele americane, și ce trebuie făcut 
pentru a le preîntâmpina? 


SUA și-a declarat întotdeauna fidelitatea fată de cauza unei 
Europe unite. Încă din timpul administraţiei Kennedy s-a vorbit 
mereu despre „parteneriat pe bază de egalitate“. Declaraţiile ofici- 
ale de la Washington au proclamat cu consecvență dorința acestuia 
de a vedea Europa apărând ca o singură entitate, suficient de puter- 
nică pentru a împărți cu America responsabilitățile și povara con- 
ducerii lumii. 

Aceasta este retorica instituită în legătură cu subiectul Europa. 
Dar în practică America a fost mai putin limpede şi consecventă. 
Oare Washingtonul doreşte cu adevărat o Europă care să fie parte- 
ner egal în chestiunile internationale sau preferă o alianță inegală? 
De exemplu. sunt oare Statele Unite pregătite să împartă cu Europa 
conducerea în Orientul Mijlociu, o regiune nu numai mult mai 
apropiată geografic de Europa decât de America, ci şi o regiune în 
care mai multe state europene au interese de lungă durată. 
Chestiunea Israelului ne vine imediat în minte. De asemenea, 
diferenţele de opinie dintre Statele Unite și Europa în legătură cu 
Iranul și Irakul au fost tratate de America nu ca o chestiune între 
egali, ci ca o problemă de insubordonare. 

Ambiguitatea în legătură cu măsura în care America sprijină 
unitatea europeană se extinde și la chestiunea modului în care a- 
ceasta trebuie definită, mai ales în legătură cu alegerea unei țări, 
dacă va fi aleasă vreuna, care să conducă Europa unită. Washingtonul 

nu a descurajat atitudinea separatistă a Londrei fată de integrarea 
europeană. deşi tot el a arătat o preferință clară pentru Germania — 
mai degrabă decât pentru Franța — în pozitia de conducătoare a 
Europei. Este de înteles, dată fiind traditionala fidelitate a politicii 
franceze, dar preferința aceasta a avut și efectul de a încuraja 
apariția ocazională a unei antante tactice franco-britanice în scopul 
contracarăni Germaniei, ca Și flirtul penodic al Franței cu Moscova 
pentru a contrabalansa coaliția amenicano-germană. 

Aparitia unei Europe cu adevărat unite — mai ales dacă aceasta 
s-ar întâmpla cu constructiv sprijin american — va face necesare 
importante schimbări în structura şi procesele Alianţei 
Nord-Atlantice, principala legătură între America și Europa. 
NATO furnizează nu numai principalul mecanism pentru exerci- 
tarea influenţei americane în problemele europene, ci şi baza pentru 
prezența militară americană în Europa Occidentală, de importanță 
hotărâtoare din punct de vedere politic. Cu toate acestea, o Europă 
unită va face necesar ca această structură să se adapteze noii rea- 
lităţi a unei alianţe bazate pe doi parteneri mai mult sau mai putin 
egali, în locul unei alianțe care presupunea, în mod esenţial, un 
hegemon și vasalii săi — ca să folosim terminologia tradițională. 
Până acum, această chestiune a fost în general evitată, în ciuda 
pașilor modești făcuți în 1996 pentru a întări rolul Uniunii Europei 
Occidentale (UEO) — coaliția militară a statelor vest-europene — 
în interiorul NATO. O autentică opțiune în favoarea unei Europe 
unite va constrânge astfel la o extinsă reorganizare a NATO, ce va 
reduce inevitabil întâietatea Americii în interiorul alianţei. 

Pe scurt, o geostrategie americană pe termen lung pentru Europa 
va trebui să se refere explicit la chestiunile unităţii europene și ale 
unui parteneriat real cu Europa. O Americă ce dorește cu adevărat 
o Europă unită și astfel mai independentă va trebui să-și pună toată 
greutatea în sprijinul acelor forte europene dedicate în mod autentic 
integrării politice și economice a Europei. O astfel de strategie va 
însemna, de asemeni, renunţarea la ultimele vestigii ale relației spe- 
ciale dintre Marea Britanie şi SUA, relaţie atât de prețuită altădată. 

O politică în favoarea une: Europe unite va trebui, de aseme- 
nea, să abordeze — împreună cu europenii — chestiunea foarte 
sensibilă a întinderii geografice a Europei. Cât de departe spre est 

ar trebui să se extindă Uniunea Europeană? Ar trebui oare ca 
limitele estice ale U.E. să coincidă cu cele ale NATO? Prima între- 
bare ține mai mult de o decizie europeană, dar o decizie europeană 
în această chestiune va avea implicaţii directe pentru o decizie 
NATO. Dar a doua întrebare angajează Statele Unite, iar vocea 
SUA în NATO este încă hotărâtoare. Dat fiind crescândul consens 
asupra faptului că este de dorit admiterea natiunilor din Europa 
Centrală atât în U.E., cât şi în NATO, sensul practic al acestei 
întrebări concentrează atenţia asupra viitorului statut al republicilor 
baltice şi poate al Ucrainei. 

Există astfel o importantă suprapunere între dilema europeană 
pe care am discutat-o mai sus şi o a doua, în legătură cu Rusia. Este 
ușor de răspuns la întrebarea despre viitorul Rusiei susținând prefe- 
rinte pentru o Rusie democratică, legată strâns de Europa. E de 
presupus că o Rusie democratică ar simpatiza mai mult valorile îm- 
părtăşite de America și Europa și că astfel ar fi posibil ca ea să 
devină un proaspăt partener în modelarea une: Eurasii mai stabile 
şi mai cooperante. Dar ambitiile Rusiei ar putea merge dincolo de 
a fi recunoscută și respectată ca democraţie. În interiorul cercurilor 
guvernante care se ocupă de politica externă a Rusiei (cercuri com- 
puse în mare parte din foști functionari superiori sovietici) există 
încă o dorinţă adânc înrădăcinată de a deține un rol special în 
Eurasia, care astfel ar atrage după sine subordonarea de către 
Moscova a noilor state independente post-sovietice. 

În acest context, chiar și politica occidentală prietenoasă este 
văzută de unii membri influenţi ai cercurilor politice ruse ca având 
menirea de a refuza Rusiei dreptul său la un statut mondial. Așa 
cum formulează doi geopoliticieni ruşi: 


„Statele Unite şi țările NATO — în timp ce caută să menajeze 
respectul de sine al Rusiei în măsura în care este posibil, dar cu 
toate acestea, ferm şi consistent — distrug temeliile geopolitice 
care ar fi putut, cel puţin în teorie. permite Rusiei să spere la 
dobândirea statutului de a doua putere în politica mondială, 
care a aparținut URSS“. 


Mai mult. America este văzută ca urmărind o politică în care: 

„Noua organizare a Spatiului european proiectată acum de 
Occident este, în esenţă. construită pe ideea de a sprijini, în 
această pante a lumii, state nationale noi, relativ mici şi slabe. 
prin apropierea lor. mai mult sau mai puțin strânsă. de NATO, 
UE ş.a.m.d.'€. 


Citatele de mai sus definesc bine — deși cu ceva animozitate 
— dilema în fata căreia se află Statele Unite. În ce măsură ar trebui 
Rusia ajutată economic — ceea ce inevitabil o întărește politic și 
militar — şi în ce măsură ar trebui noile state independente ajutate, 
simultan, în consolidarea independenţei lor? Ar putea Rusia să fie 
puternică şi democratică în acelaşi timp? Dacă devine din nou 
puternică, oare nu va căuta să-şi recâștige domeniul imperial 
pierdut? Şi apoi, ar putea ea să fie și imperiu și democrație? 

Politica SUA faţă de pivoţii geopolitici vitali care sunt Ucraina 
şi Azerbaidjanul nu poate evita această chestiune, și America se 
află astfel în faţa dificile: dileme dintre echilibrul tactic și scopul 
strategic. Refacerea internă a Rusiei este esențială pentru democra- 
tizarea şi pentru eventuala ei europenizare. Dar orice refacere a 
potențialului său imperial nu ar fi în favoarea nici unuia dintre 
aceste două obiective. Mai mult, chiar în legătură cu această ches- 
tiune ar putea apărea diferențe de opinie între America și unele 
state europene, mai ales de vreme ce U.E. și NATO se extind. Ar 
putea fi considerată Rusia candidat la eventuala calitate de membru 
al vreuneia dintre aceste structuri? Dar atunci cum rămâne cu 
Ucraina? Costurile excluderii Rusiei ar putea fi mari, — creând o 
autoprofeţie în conștiința rusă — , dar rezultatele extinderii și deci 
ale „diluării“ U.E. sau NATO ar putea fi, de asemenea, destul de 
destabilizatoare. 

Un alt element major de incertitudine se întrevede în fluidul — 
din punct de vedere geopolitic — și cuprinzătorul spațiu al Eurasiei 
Centrale, element mărit la maximum de către posibila vulnerabili- 
tate a pivoților care sunt Turcia şi Iranul. În aria marcată pe harta 
alăturată, din Crimeea (în Marea Neagră) direct spre est de-a lungul 


4 A. Bogaturov şi V. Kremeniuk (cercetători la Institutul pentru SUA şi Canada), 
Relaţii actuale şi perspective în interacțiunea dintre Rusia şi Statele Unite, în 
„Nezavisimaia Gazeta", 28 iunie 1996. 

noilor granite sudice ale Rusiei până la provincia chineză Xinjiang. 
apoi în jos spre Oceanul Indian şi apoi în vest spre Marea Roșie, 
apoi în nord spre partea estică a Mării Mediterane și înapoi în 
Crimeea. trăiesc aproximativ 400 de milioane de oameni, în vreo 
douăzeci şi cinci de state, aproape toate heterogene etnic și religios, 
practic nici unul stabil politic. Unele din aceste state ar putea fi pe 
cale de a dobândi arme nucleare. 

Această imensă regiune, sfâşiată de uri nestatornice și înconju- 
rată de vecini puternici, în concurență unii cu alții, ar putea fi un 
important câmp de bătălie, atât pentru războaie între state-naţiuni, 
dar mai ales pentru o extinsă violentă etnică şi religioasă. Compor- 
tamentul Indiei. fie de a acționa ca o piedică, fie de a profita de 
orice ocazie pentru a-și impune vointa față de Pakistan, va afecta în 
mare măsură întinderea regională a unor asemenea conflicte. 

Tensiunile interne din Turcia şi Iran ar putea nu numai să se înrău- 
tățească. dar şi să reducă considerabil rolul stabilizator pe care aceste 
state sunt capabile să-l joace în această regiune explozivă. Aseme- 
nea evoluții vor face, în schimb, mult mai dificilă asimilarea noilor 
state central-asiatice de către comunitatea internaţională și, în ace- 
laşi timp, vor afecta negativ securitatea — dominată de America — 
regiunii Golfului Persic. În orice caz, atât America, cât şi comuni- 
tatea internațională ar avea aici de făcut fată unei provocări com- 
parativ cu care recenta criză din fosta lugoslavie ar părea minoră. 

O posibilă contestare a supremaţiei americane de către funda- 
mentalismul islamic ar putea face parte din problema acestei 
regiuni instabile. Exploatând ostilitatea — pe motive religioase — 
fată de modul de viață american și profitând de conflictul arabo-is- 
raelian, fundamentalismul islamic ar putea submina mai multe 
guverne pro-occidentale din Orientul Mijlociu şi în cele din urmă 
să pună în pericol interesele americane în regiune, mai ales în 
Golful Persic. Totuși, fără coeziune politică și în absenţa unui unic 
stat islamic cu adevărat putemic, o provocare din partea fundamen- 
talismului islamic ar fi lipsită de un centru geopolitic, de aceea este 
mult mai probabil ca aceasta să se manifeste printr-o violentă difuză. 

O chestiune geostrategică de importanţă crucială este 
reprezentată de evoluția Chinei ca putere importantă. Ipoteza cea 
mai tentantă ar fi aceea de a coopta o Chină pe cale de democrati- 
zare şi de trecere la piata liberă într-un cadru de cooperare regional 
asiatic mai larg. Dar să presupunem că China nu se 
democratizează, dar continuă să-şi sporească puterea economică și 
militară. Ar putea apărea o „Chină Mare“, indiferent de dorintele şi 
calculele vecinilor săi, iar orice efort de a împiedica acest lucru ar 
putea atrage după sine un conflict sporit cu China. Un astfel de 
conflict ar putea încorda relaţiile americano-japoneze — deoarece 
nu e deloc sigur că Japonia ar dori să se lase condusă de America 
în încercarea de a înfrâna China — și de aceea ar avea consecinţe 
potențial revoluționare pentru definirea de către Tokyo a rolului 
Japoniei în regiune, ar putea chiar avea ca rezultat sfârşitul 
prezentei americane în Extremul Orient. 

Totuşi, și aplanarea diferendelor cu China va cere un preţ. Ac- 
ceptarea Chinei ca putere regională nu este o chestiune de slogan 

pur şi simplu. Orice astfel de întâietate regională va trebui să aibă 
o anumită consistență. Mai direct spus: cât de mare ar trebui să fie 
sfera de influență a Chinei și unde să fie ea plasată, pentru ca 
America să fie pregătită s-o accepte ca parte dintr-o politică de 
cooptare cu succes a Chinei în chestiunile internaționale? Ce zone 
aflate acum în afara influenţei politice a Chinei ar putea fi cedate 
pentru a face parte din domeniul Imperiului Ceresc pe cale de a 
reapărea? 

În acest context, menţinerea prezentei americane în Coreea de 
Sud devine deosebit de importantă. Fără ea, este dificil de 
preconizat că acordul de apărare americano-japonez va continua în 
forma actuală, deoarece Japonia ar trebui să devină autonomă din 
punct de vedere militar. Dar orice mișcare în direcția reunificării 
Coreii va deranja, probabil, baza pentru prezența militară continuă 
în Coreea de Sud. O Coree reunificată ar putea opta să nu 
prelungească protecția militară americană; într-adevăr, acesta ar 
putea fi prețul pe care l-ar pretinde China pentru a-și folosi 
greutatea sa, decisivă, în reunificarea peninsulei. Pe scurt, felul în 
care SUA își vor conduce relația cu China va avea, inevitabil, 
consecințe directe asupra stabilității relației trilaterale de securitate 
americano-japono-coreene. 

În sfârșit, unele posibile evolutii implicând viitoare alinieri 
politice ar trebui notate pe scurt şi vor face obiectul altor capitole. 
În trecut, chestiunile internaționale erau în mare parte dominate de 
competiții între state individuale pentru obținerea dominației re- 
gionale. Pornind de la acest fapt, Statele Unite s-ar putea să fie 
obligate să stabilească modul în care vor face fată coaliţiilor 
regionale ce caută să scoată America din Eurasia, amenințând prin 
aceasta statutul ei de putere mondială. Totuşi, dacă astfel de coaliții 
care să ameninte întâietatea Americii vor apărea sau nu va depinde 
într-o foarte mare măsură de cât de eficient va răspunde aceasta la 
problemele majore identificate în Eurasia. 

În mod potential scenariul cel mai periculos ar fi o mare 
coaliție între China, Rusia și, poate, Iran, o coalitie „antihegemo- 
nică“ unită nu de ideologie, ci de revendicăn complementare. Prin 
dimensiuni, ea ar aminti de provocarea pe care altădată o repre- 
zenta blocul chino-sovietic. deși de data aceasta China ar putea fi 


69 MAREA TABLĂ DE ȘAH 


conducător, iar Rusia cea care să o urmeze. Preîntâmpinarea unei 
astfel de evoluţii. oricât de puţin probabile, va cere o desfășurare a 
abilității geostrategice americane simultan pe extremitățile vestică, 
estică și sudică ale Eurasiei. 

O provocare mai restrânsă din punct de vedere geografic, dar 
potențial cu mai multe consecințe ar putea implica o axă chino-ja- 
poneză, în urma unui colaps al poziției americane în Extremul 
Orient și a unei schimbări revoluționare în perspectiva Japoniei 
asupra lumii. Această coaliție ar reuni puterea a două popoare 
extraordinar de productive și ar putea exploata o anumită formă de 
„asianism“ ca doctrină anti-amenicană care să o unească. Totusi, nu 
se întrevede ca în viitorul apropiat China și Japonia să formeze o 
alianță, dată fiind experienta lor istorică recentă; și o politică ame- 
ricană pe termen lung în Extremul Onent ar fi în mod sigur capa- 
bilă să evite această posibilitate. 

Tot atât de îndepărtată, dar neputând fi complet exclusă, este 
posibilitatea unei mari realinieri europene, implicând fie o înte- 
legere secretă între Germania şi Rusia, fie o antantă între Franţa și 
Rusia. Există precedente istorice evidente pentru ambele ipoteze și 
oricare din ele s-ar putea forma dacă unificarea Europei s-ar împot- 
moli și dacă relațiile dintre Europa și America s-ar detenora serios. 
Într-adevăr, în a doua eventualitate, ne putem imagina o înțelegere 
între Europa și Rusia pentru a exclude America de pe continent. În 
acest moment, toate aceste variante par improbabile. Ele ar presu- 
pune nu numai o uriașă neîndemânare din partea Americii în 
politica sa europeană, ci și o dramatică reorientare a celor mai im- 
portante state din Europa. 

Indiferent care va fi viitorul, o concluzie rezonabilă ar fi aceea 
că supremaţia americană pe continentul eurasiatic va fi confruntată 
cu turbulente și, probabil, cel puțin sporadic cu violentă. Supre- 
matia americană este potențial vulnerabilă față de noi provocări din 
partea fie a unor rivali regionali, fie a unor noi alianțe. Sistemul 
mondial american care domină în prezent, în interiorul căruia 
„ameninţarea războiului a dispărut din joc“, poate fi stabil numai în 
acele părți ale lumii în care supremația americană, condusă printr-o 
peostrategie pe termen lung, se bazează pe sisteme socio-politice 
prielnice și compatibile, legate între ele prin structuri multilaterale 
dominate de America. 

CAPITOLUL 3 


CAPUL DE POD AL DEMOCRAȚIEI 


Europa este aliatul natural al Americii. Împărtăşește cu ea ace- 
Jeași valori Şi, în esență, aceeași tradiţie religioasă; practică aceleași 
politici democratice; și este patria de origine a marii majorități a 
americanilor. Fiind deschizătoare de drumuri în integrarea statelor 
naționale într-o uniune, economică și, eventual, politică, supra- 
națională, la care toți membrii participă în mod egal, Europa arată, 
de asemenea, calea spre forme mai largi de organizare post-naţio- 
nală, dincolo de viziunile înguste și pasiunile destructive ale erei 
naționalismului. Ea este deja regiunea lumii cel mai bine organizată 
multilateral (vezi schema de la p. 71). Succesul în unificarea ei 
politică ar crea o entitate de aproximativ 400 de milioane de oa- 
meni trăind sub un acoperiş democratic şi bucurându-se de un nivel 
de viață comparabil cu cel al Statelor Unite. O astfel de Europă ar 
fi inevitabil o putere mondială. 

Europa servește, de asemenea, și ca trambulină pentru expan- 
siunea progresivă a democraţiei în adâncul Eurasiei. Expansiunea 
Europei către est ar consolida victoria democratică din anii 1990. 
Aceasta ar egala, pe plan economic și politic, orizontul esențial 
civilizator al Europei — ceea ce s-a numit Europa Sfântului 
Petru — aşa cum era el definit de tradiţia religioasă clasică comună 
a Europei, moștenită de la creştinismul occidental. O astfel de 
Europă a existat de mult, cu mult înainte de era naționalismului și 
încă mult mai înainte de ultima împărțire a Europei în sfere de 
dominatie americană și sovietică. O astfel de Europă lărgită ar 

putea exercita o atracţie magnetică asupra statelor aşezate chiar în 
estul mai îndepărtat, construind astfel o retea de legături cu 
Ucraina, Belarus și Rusia, atrăgându-le într-o cooperare din ce în 
ce mai strânsă şi, în același timp, răspândind principii democratice 
generale. În cele din urmă, o astfel de Europă ar putea deveni unul 
dintre pilonii esenţiali ai unei structuri eurasiatice mai largi de 
securitate și cooperare patronate de America. 

Dar înainte de orice, Europa este principalul cap de pod geo- 
politic al Americii pe continentul Eurasia. Miza geostrategică a 
Americii în Europa este enormă. Spre deosebire de legăturile 
Americii cu Japonia. Alianţa atlantică întărește influenta politică şi 
puterea militară americană în mod direct asupra zonei continentale 
a Eurasiei. În stadiul actual al relațiilor dintre America și Europa, 
când naţiunile europene aliate încă depind foarte mult de protectia 
SUA în materie de securitate, orice extindere a sferei Europei de- 
vine automat şi o extindere a sferei de influentă directă a Americii. 
Şi invers, fără legături transatlantice strânse, întâietatea Americii în 
Eurasia s-ar estompa. Dominația SUA dincolo de Oceanul Atlantic 
şi posibilitatea de a proiecta influență şi putere mai profund în 
Eurasia ar fi sever restrânse. 

Totuși, problema este că o astfel de „Europă“ cu adevărat euro- 
peană nu există. Este o perspectivă, un concept, un scop. dar nu este 
încă realitate. Europa Occidentală este deja o piată comună, dar 
este încă departe de a fi o entitate politică. Încă trebuie să apară o 
Europă politică. Criza din Bosnia a oferit dovada dureroasă că 
Europa este în continuare absentă, dacă mai era nevoie de dovedit. 
Realitatea brutală este că Europa Occidentală și din ce în ce mai 
mult și Europa Centrală rămân în mare parte protectorat american, 
aliații Americii amintind de vasalii şi tributanii din vechime. Aceas- 
ta nu este o Situaţie salutară nici pentru America, nici pentru 
națiunile europene. 

Lucrurile sunt înrăutățite de un declin atotpătrunzător al vitali- 
tătii interne a Europei. Atât legitimitatea sistemului socio-econo- 
mic existent, cât şi sentimentul identităţii europene par să fie 
vulnerabile. Într-un număr de state europene se poate detecta o 
criză de încredere şi o diminuare a avântului creator, precum și O 
privire întoarsă spre interior, care este atât izolationistă, cât și o 

fugă de realitatea marilor probleme ale lumii. Nici măcar nu este 
clar dacă majoritatea europenilor vor ca Europa să fie o mare 
putere şi dacă sunt pregătiți să facă ceea ce trebuie pentru ca ea să 
devină aşa ceva. Chiar și anti-amenicanismul european rezidual, 
actualmente destul de slab, este cinic într-un mod cunos: europenii 
deplâng „hegemonia“ americană, dar se consolează să fie protejați de 
ea. 

Avântul politic în favoarea unificării Europei era pus în miş- 
care, la început, de trei motivații principale: amintirile celor două 
războaie mondiale distrugătoare, donnţa de refacere economică şi 
insecuritatea generată de ameninţarea sovietică. Dar pe la jumă- 
tatea anilor '90 aceste motivații s-au stins. În general, refacerea 
economică a fost atinsă; la drept vorbind, Europa are din ce în ce 
mai mult de făcut față problemei unui sistem de protecție socială 
excesiv de apăsător, care îi epuizează vitalitatea economică, în 
vreme ce o înverşunată rezistență la orice reformă, din partea unor 
anumite interese, distrage atenția politică europeană spre interior. 
Amenințarea sovietică a dispărut, în timp ce dorinţa unor europeni 
de a câştiga independenţă de sub tutela americană nu s-a trans- 
format într-un impuls convingător spre unificarea continentului. 

Cauza europeană a fost susținută din ce în ce mai mult de sis- 
temul birocratic generat de uriașa mașinărie instituțională creată de 
Comunitatea Europeană și de succesoarea sa, Uniunea Europeană. 
Ideea de unitate se mai bucură încă de un sprijin popular semnifi- 
cativ, dar tinde să devină călduţă, lipsită de pasiune și de sentimen- 
tul misiunii. În general, Europa Occidentală de astăzi dă impresia 
unui ansamblu de societăţi derutat, fără a-și concentra atenţia 
asupra unui scop anume, liniștit şi totuși frământat social, fără să 
împărtășească nici o viziune mai largă. Unificarea europeană e din 
ce în ce mai mult un proces și nu o cauză. 

Cu toate acestea, elitele politice a două naţiuni europene de vază 
— Franţa și Germania — rămân în general fidele scopului de a 
forma și defini o Europă care ar fi cu adevărat Europa. Ele sunt 
astfel principalii arhitecţi ai Europei. Lucrând împreună, ele ar putea 
construi o Europă demnă de trecutul şi de potențialul său. Dar 
fiecare este fidelă unei viziuni Și unui proiect oarecum diferite şi nici 
una din ele nu este suficient de puternică pentru a izbuti singură. 

Această situație creează pentru SUA o ocazie deosebită de a 
interveni decisiv. Este nevoie de angajamentul Americii în folosul 
unității Europei, pentru că altminteri unificarea s-ar putea poticni 
într-un punct şi apoi, treptat. chiar să fie desfăcută. Dar orice 
implicare americană efectivă în construcția Europei trebuie con- 
dusă cu claritate în gândirea americană asupra a ce fel de Europă 
preferă şi e gata să susțină America — un partener egal sau un aliat 
subordonat — şi asupra eventualelor dimensiuni atât ale U.E., cât 
şi ale NATO. Mai este, de asemenea, nevoie și de un tratament 
atent al celor doi principali arhitecți ai Europei. 


MĂREŢIE SI ISPĂȘIRE 


Franţa caută să se reîntrupeze în Europa; Germania speră ispă- 
şirea prin intermediul Europei. Aceste motivații diferite explică şi 
definesc în mare parte esența alternativelor Franței și Germaniei 
pentru proiectarea Europei. 

Pentru Franţa, Europa este mijlocul de a recâștiga trecuta sa 
măreție. Chiar și înainte de al doilea război mondial, importanți 
gânditori francezi asupra chestiunilor internaţionale se îngrijorau în 
legătură cu faptul că Europa își pierdea progresiv locul central în 
politica mondială. În timpul celor câteva decenii de Război Rece 
acea îngrijorare s-a transformat în resentiment faţă de dominaţia 
„anglo-saxonă“ asupra Occidentului, ca să nu mai vorbim de 
disprețul fată de fenomenul complementar — „americanizarea'“ 
culturii occidentale. Crearea unei Europe autentice — potrivit 
declaraţiei lui Charles de Gaulle: „de la Atlantic până la Urali“ — 
trebuia să remedieze această deplorabilă stare de lucruri. lar o astfel 
de Europă, de vreme ce ar fi fost condusă de la Paris, ar fi re- 
dobândit, simultan, măreţia pentru Franţa, pe care francezii încă o 
mai consideră ca rămânând destinul special al națiunii lor. 

Pentru Germania, loialitatea fată de Europa este baza pentru 
izbăvirea națională, în timp ce o legătură foarte apropiată cu 
America este esențială pentru securitatea sa. În consecință, o Europă 
care îşi afirmă cu putere independența față de America nu este o 
opțiune viabilă. Pentru Germania, ispășire + securitate = Europa + 

America. Această formulă definește poziția și politica Germaniei. 
făcând din ea, simultan. cetățeanul realmente bun al Europei și cel 
mai puternic susținător european al Americii. 

Germania vede în ferventa sa loialitate fată de Europa o puri- 
ficare istorică, o restaurare a credibilităţii sale morale şi politice. 
Reabilitându-se prin intermediul Europei, Germania îşi reface pro- 
pria măreție şi dobândește o misiune care nu e de natură a mobiliza 
automat resentimentele și temerile Europei față de Germania. Dacă 
germanii urmăresc interesul național german, aceasta comportă 
riscul de a-i îndepărta pe alți europeni; dacă germanii susțin inte- 
resul comun al Europei, câștigă sprijinul şi respectul european. 

În problemele principale ale Războiului Rece, Franta a fost un 
aliat hotărât, dăruit și loial. A stat umăr la umăr cu SUA „când a fost 
la o adică“. În timpul celor două blocade ale Berlinului și în timpul 
crizei rachetelor din Cuba nu a existat nici un dubiu asupra statomiciei 
Franței. Dar spnjinul Frantei față de NATO a fost temperat de dorinta 
simultană a Franţei de a-şi afirma o identitate politică separată și de 
a-și păstra esentiala libertate de acțiune mai ales în chestiuni Care 
priveau statutul său mondial sau viitorul Europei. 

Există o doză de obsesie iluzone în preocuparea elitei politice 
franceze fată de ideea că Franţa este încă o putere mondială. Când 
primul-ministru Alain Juppe, reluând afirmatiile predecesorilor săi, 
declara în mai 1995. în fata Adunării Naţionale, că „Franța poate și 
trebuie să-și afirme cu putere vocaţia sa de putere mondială“, 
asistența a izbucnit în aplauze. Insistența Franţei de a-şi dezvolta 
propriul mijloc de intimidare nuclear era în mare parte motivată de 
ideea că astfel ea și-ar întări propria libertate de acțiune și în același 
timp ar câștiga capacitatea de a influenţa deciziile americane „de 
viață şi de moarte“ privind securitatea alianței occidentale în 
întregul ei. Nu fată de Uniunea Sovietică a încercat Franţa să-și 
îmbunătățească statutul, fiindcă arsenalul nuclear al Franţei avea, 
in cel mai bun caz, doar un impact marginal asupra capacității de 
luptă a URSS. Parisul credea, în schimb. că propriile sale arme 
nucleare ar obține pentru Franţa un loc în procesele decizionale la 
cel mai înalt nivel și cele mai riscante ale Războiului Rece. 

În concepția Franţei, posedarea de arme nucleare susținea pre- 
tentia sa de a fi o putere mondială, de a avea un cuvânt de spus ce 

trebuia respectat în întreaga lume. Armele nucleare au întărit vizibil 
poziția Frantei ca unul dintre cei cinci membri cu drept de veto ai 
Consiliului de Securitate al ONU, care, de fapt. toţi sunt puteri 
nucleare. Din perspectivă franceză, capacitatea de descurajare nu- 
cleară britanică era doar o prelungire a celei americane, dat fiind 
mai ales loialitatea Marii Britanii fată de relația sa specială cu SUA 
şi abținerea sa de la efortul de a edifica o Europă independentă. 
(Faptul că programul său nuclear a beneficiat mult de ajutor 
american secret pare să nu aibă, în ochii Frantei, nici o consecință 
asupra calculelor sale strategice.) Capacitatea sa de descurajare 
nucleară a consolidat de asemenea, în conceptia Frantei, poziţia sa 
de putere continentală conducătoare, de unic stat cu adevărat 
european astfel dotat. 

Ambiţiile mondiale ale Franţei s-au exprimat şi în eforturile 
sale hotărâte de a-și mentine un rol special în ce priveşte securitatea 
majorității țărilor africane francofone. În ciuda pierderii, după lupte 
îndelungi, a Vietnamului şi a Algeriei, şi în ciuda abandonării unui 
imperiu mai vast, această misiune de securitate, ca și controlul pre- 
lungit asupra unor insule împrăștiate în Pacific (ele furnizând scena 
controversatelor teste atomice franceze) au întărit convingerea 
elitei Franţei că aceasta are încă, într-adevăr, un rol mondial de 
jucat, în ciuda realităţii că în esență este o putere europeană 
post-impernială de rang mijlociu. 

Toate cele menționate mai sus au susţinut și au motivat reven- 
dicarea Franţei de a fi conducătoarea Europei. Cu Marea Britanie 
automarginalizată şi în esență o anexă a puterii Statelor Unite, cu 
Germania divizată în timpul Războiului Rece și ducând încă 
handicapul istoriei sale din secolul al douăzecilea, Franţa şi-ar fi 
putut însuşi ideea de Europa, s-ar fi putut identifica cu ea şi ar fi 
putut-o transforma în ceva identic cu conceptia sa despre sine. Tara 
care a inventat ideea de stat-naţiune suveran și a făcut din 
naționalism o religie civică a găsit astfel că e foarte firesc să se 
considere — cu aceeaşi dăruire emoţională altădată consacrată 
pentru „la patrie“ — întruchiparea unei Europe independente. dar 
unite. Măreţia unei Europe conduse de Franţa ar aparține atunci tot 
atât de bine şi Franţei. 

Această vocaţie deosebită, generată de un adânc sentiment al 
destinului istoric și întărită de o mândrie culturală unică, are 
implicaţii politice majore. Spatiul geopolitic-cheie pe care Franța 
trebuia să-l mențină în orbita sa de influență — sau. cel putin, să 
împiedice dominarea lui de către un stat mai puternic decât ea 
însăşi — poate fi desenat pe hartă sub forma unui semicerc. El 
include Peninsula Iberică, tărmul nordic al Mediteranei de vest, 
Germania până la Europa Central-Răsănteană (vezi harta de mai 
Jos). Aceasta nu este numai întinderea minimă necesară securităţii 
Franţei; este, de asemenea, zona esenţială pentru interesul politic 
francez. Numai asigurându-şi sprijinul statelor din sud și având 
garantată sustinerea din partea Germaniei, scopul construirii unei 
Europe unite şi independente, conduse de Franta, poate fi urmănt 
în mod efectiv. Și, evident, în interiorul acestei orbite geopolitice, 
Germania, din ce în ce mai puternică, va fi cu siguranţă cea mai 
dificil de manevrat. 


MAREA NPAGMĂ ` FAIG 

În viziunea franceză, obiectivul central al unei Europe unite și 
independente poate fi atins combinând unificarea Europei sub con- 
ducerea franceză cu diminuarea simultană şi treptată a supremaţiei 
americane pe continent. Dar dacă este ca Franţa să modeleze viito- 
rul Europei, ea trebuie să angajeze și să încătuşeze Germania şi să 
caute în acelaşi timp ca, treptat, să deposedeze Washingtonul de 
pozitia de conducător politic în chestiunile europene. Dilemele 
politice principale care rezultă de aici pentru Franţa sunt în esență 
duble: cum să păstreze loialitatea americană fată de Europa în ce 
privește securitatea — loialitate pe care Franţa o recunoaște ca 
fiind încă esenţială — şi în același timp să reducă constant prezența 
americană; şi cum să menţină parteneriatul franco-german ca motor 
politic şi economic al unificării europene şi în același timp să 
împiedice Germania de a deveni: conducătoarea Europei. 

Dacă Franţa ar fi cu adevărat o putere mondială, rezolvarea 
acestor dileme în drumul spre scopul său central ar putea să nu fie 
dificilă. Nici unul dintre celelalte state europene, în afară de 
Germania, nu este dotat cu aceeaşi ambiţie sau mânat de același 
sentiment al misiunii. Chiar și Germania ar putea fi ademenită să 
accepte conducerea franceză într-o Europă unită, dar independentă 
(de America), însă aceasta numai dacă ar simţi că Franţa este o 
putere mondială în fapt și ar putea astfel asigura Europei securi- 
tatea pe care Germania nu i-o poate da, dar America poate. 

Totuși, Germania cunoaște limitele reale ale puterii Franţei. 
Franța este mult mai slabă decât Germania din punct de vedere 
economic, iar instituția sa militară (așa cum a dovedit-o în Războiul 
din Golf din 1991) nu e foarte competitivă. E destul de bună pentru 
a reprima lovituri de stat interne în statele afmcane satelite, dar nu 
poate nici să protejeze Europa, nici să deplaseze forţe semnificative 
departe de aceasta. Franta nu e nici mai mult, nici mai puțin decât 
o putere europeană de rang mijlociu. Prin urmare, pentru a construi 
Europa, Germania a fost dispusă să împace mândria franceză, dar 
pentru ca Europa să fie cu adevărat în siguranță, nu a fost dispusă 
să urmeze orbește conducerea franceză. Ea a continuat să insiste 
asupra rolului central al Americii în securitatea Europei. 

Această realitate, dureroasă pentru autopretuirea francezilor, a 
devenit și mai clară după reunificarea Germaniei. Până în acei mo- 

ment, reconcilierea franco-germană avusese într-adevăr aparența 
unei conduceri politice din partea Franței, rezemată confortabil pe 
dinamismul economic al Germaniei. De fapt, această percepție 
convenea ambelor părți. Ea domolea temerile tradiționale ale 
Europei față de Germania și avea efectul de a consolida și satisface 
iluziile franceze dând impresia că edificarea Europei era condusă 
de Franta, spnjinită de o Germanie de Vest dinamică economic. 

Reconcilierea franco-germană, cu toate deosebirile de concepții, 
a fost totuşi o evolutie pozitivă pentru Europa şi nimic din ce s-ar 
spune despre importanţa ei nu ar fi exagerat. Ea a furnizat o bază 
decisivă pentru tot progresul realizat până acum în dificilul proces al 
unificării Europei. Astfel, ea a fost de asemenea perfect compatibilă 
cu interesele americane şi în concordanță cu angajarea americană pe 
termen lung în promovarea cooperăni transnationale în Europa. O 
întrerupere a cooperăni franco-germane ar fi o piedică fatală pentru 
Europa şi un dezastru pentru pozitia americană în Europa. 

Sprijinul american tacit a creat Franţei şi Germaniei posibili- 
tatea de a împinge înainte procesul unificării Europei. Mai mult, 
reunificarea Germaniei a stimulat și mai puternic Franţa să includă 
Germania într-un cadru european creator de legături strânse. Astfel, 
pe 6 decembrie 1990, preşedintele francez şi cancelarul german 
și-au exprimat angajamentul pentru o Europă federală, iar zece zile 
mai târziu conferința interguvernamentală de la Roma asupra uniu- 
nii politice — neluând în seamă rezervele Marii Britanii — a dat 
mandat celor doisprezece miniștri de externe ai Comunităţii 
Europene să pregătească un Proiect de Tratat de Uniune Politică. 

Dar reunificarea Germaniei a schimbat dramatic și parametrii 
reali ai politicii europene. A fost o înfrângere geopolitică simultan 
pentru Franța și pentru Rusia. Germania unificată nu numai că 
înceta să fie un partener politic subordonat Franţei, dar și devenea 
automat necontestata primă putere a Europei Occidentale și chiar o 
putere mondială parțială, mai ales prin contributiile sale financiare 
importante la sprijinirea instituțiilor internaţionale-cheie!. Noua 


! De exemplu, ca procentaj din bugetul total, Germania acordă: UE - 28,5%; 
NATO - 22,8%; ONU — 8.93%, şi. în plus, este cel mai mare acţionar al Băncii 
Mondiale şi al Bănci: Europene pentru Reconstrucţie şi Dezvoltare (BERD). 

realitate a generat pentru Franţa şi Germania o oarecare „eliberare 
din vrajă“ în ce priveşte relația dintre ele, deoarece Germania era 
acum capabilă și dornică să formuleze limpede şi să susțină deschis 
propria sa viziune asupra Europei viitoare. însă în calitate de 
partener al Frantei, și nu de protejată a ei, ca până acum. 

Pentru Franța, diminuarea pârghiilor sale politice a dictat mai 
multe urmări în politica sa. Ea trebuia să recâștige cumva o mai 
mare influenţă în interiorul NATO — pe care până atunci și-o 
refuzase în mare parte, ca protest împotriva dominaţiei Statelor 
Unite — şi în acelaşi timp să-şi compenseze relativa slăbiciune prin 
manevre diplomatice mai ample. Întoarcerea spre NATO putea da 
Franţei posibilitatea de a influența ma: mult America; „flirturile“ 
ocazionale, cu Moscova sau cu Londra. puteau exercita presiune 
din exterior asupra Americii, ca şi asupra Germaniei. 

În consecință, ca parte a politicii sale de manevră mai degrabă 
decât de contestare, Franţa a revenit în structura de comandă a 
NATO. În 1994, Franta era din nou participant activ şi efectiv la 
procesul decizional politic şi militar al NATO; la sfârşitul lui 1995, 
miniștrii francezi ai apărării şi ai afacerilor externe erau din nou 
prezenţi, în mod regulat, la sesiunile alianţei. Dar în schimbul unui 
preț: odată complet acceptati, ei şi-au reafirmat hotărârea de a re- 
forma structura alianţei pentru a realiza un mai mare echilibru între 
conducerea americană şi participarea europeană la această alianță. 
Ei doreau un profil mai vizibil și un rol mai mare pentru compo- 
nenta europeană colectivă. Aşa cum spunea ministrul francez al 
afacerilor externe, Hervé de Charette, într-un discurs tinut la 
8 aprilie 1996: „Pentru Franta, scopul principal [al apropierii de 
NATO] este afirmarea hotărâtă a unei identități europene în interio- 
rul alianței, ceea ce este credibil din punct de vedere operaţional și 
vizibil din punct de vedere politic“. 

În același timp. Parisul era bine pregătit să exploateze tactic le- 
găturile sale tradiționale cu Rusia pentru a restrânge politica euro- 
peană a Americii şi pentru a reînvia — oricând ar fi avantajoasă — 
vechea antantă franco-britanică pentru a contrabalansa evoluția 
Germaniei spre statutul de primă putere în Europa. Ministrul fran- 
cez de externe aproape că a afirmat aceste lucruri explicit în august 
1996, când a declarat că „dacă Franţa dorește să joace un rol inter- 

național, ea insistă să beneficieze de existenta unei Rusii puternice 
și de faptul că o ajută să se reafirme ca putere importantă“, 
îndemnându-l pe ministrul de externe rus să răspundă în același fel, 
afirmând că „dintre toți liderii mondiali, francezii sunt cei mai 
aproape de a avea o atitudine constructivă în relațiile cu Rusia“.? 

Sprijinul inițial călduț pe care Franţa l-a acordat extinderii 
NATO către est — de fapt, un scepticism abia reținut faţă de avan- 
tajele acesteia — era astfel, în parte, o tactică menită să câştige 
pentru Franța influență în raporturile cu Statele Unite. Tocma: din 
cauză că America și Germania erau principalii inițiatori ai extin- 
derii NATO, Franţei îi convenea să se comporte rece, să participe 
cu reticență, să exprime îngrijorare în legătură cu potențialul 
impact al acestei inițiative asupra Rusiei şi să joace rolul interlocu- 
torului european cel mai sensibil în dialogul cu Moscova. Câtorva 
state central-europene li s-a părut că Franţa chiar dădea impresia că 
nu era împotriva unei sfere de influență a Rusiei în Europa de Est. 
A juca deci pe cartea Rusiei însemna nu numai a reuși contra- 
balansarea Americii și formularea unui mesaj deloc subtil pentru 
Germania, dar și creșterea presiunii asupra Statelor Unite pentru a 
privi favorabil propunerile franceze pentru reformarea NATO. 

În cele din urmă, extinderea NATO avea să necesite unanimi- 
tatea celor șaisprezece membn ai alianței. Parisul știa că încuviin- 
tarea poziției sale era nu numai vitală pentru această unanimitate, 
dar și că era nevoie de sprijinul efectiv al Franței pentru a evita 
obstrucționarea acesteia de către alti membri ai alianței. Astfel, 
Franţa nu a făcut un secret din intenţia sa de a face din sprijinul său 
pentru extinderea NATO „un ostatic“ prin care să obțină consim- 
tământul Americii fată de hotărârea sa de a schimba atât echilibrul 
de putere din interiorul alianței, cât și organizarea sa fundamentală. 

La început, Franţa a dat un sprijin la fel de călduț şi extinderii 
spre est a Uniunii Europene. Aici conducerea a fost în general pre- 
luată de Germania, având din partea Americii sprijin, dar nu și un 
angajament la fel de mare ca și în cazul extinderii NATO. Deşi în 
cadrul NATO Franţa tindea să susțină că extinderea U.E. ar fi o 
umbrelă mai potrivită pentru fostele state comuniste, de îndată ce 


2 Citat de Le Nouvel Observateur, 12 august 1996. 

Germania a început să facă presiuni pentru ca mai rapida lărgire a 
U.E. să includă Europa Centrală, Franta a început să ridice pro- 
bleme tehnice şi să ceară ca U.E. să dea tot atâta atentie și flancului 
expus al Europei, acela sudic, mediteranean. (Aceste divergențe au 
apărut încă de la întâlnirea la vârf franco-germană din noiembrie 
1994.) Accentul pus de Franţa pe chestiunea țănilor sudice a avut și 
efectul de a câştiga Franţei sprijinul membrilor sudici ai NATO, 
ceea ce a mărit la maxim puterea ei de negociere. Dar costul pentru 
aceasta a fost mărirea divergenței de opinii geopolitice asupra 
Europei între Franţa și Germania, divergență doar parțial micşorată 
de sprijinul întârziat pe care Franţa l-a acordat, în a doua jumătate 
a anului 1996, admiterii Poloniei atât în NATO, cât și în UE. 

Dar această divergență era inevitabilă, dat fiind contextul 
istoric în schimbare. Încă de la sfârşitul celui de al doilea război 
mondial, Germania democrată a recunoscut că reconcilierea 
franco-germană era necesară pentru edificarea unei comunităţi 
europene în interiorul jumătăţii vestice a unei Europe divizate. 
Reconcilierea era de asemenea esențială pentru reabilitarea istorică 
a Germaniei. Astfel, acceptarea Franţei în rolul de conducător era 
un pret cinstit. În acelaşi timp, continua amenințare sovietică 
împotriva unei vulnerabile Germanii de Vest a făcut din loialitatea 
acesteia față de America o condiție esențială pentru supravieţuire 
— şi Chiar şi francezii au admis acest lucru. Dar după prăbușirea 
Uniunii Sovietice, subordonarea fată de Franţa nu era nici necesară, 
nici favorabilă Germaniei în construirea unei Europe mai mari și 
mai unite. Un parteneriat la egalitate între Franța și Germania, în 
care Germania reunificată era acum partenerul mai puternic, era un 
târg mai mult decât cinstit pentru Paris; aşadar, Franța trebuia pur 
și simplu să accepte preferința Germaniei pentru o legătură de 
securitate, în prim plan, cu aliatul şi protectorul său transatlantic. 

La sfârşitul Războiului Rece, această legătură a căpătat o nouă 
importanţă pentru Germania. În trecut, ea ținuse Germania la adă- 
post față de o ameninţare externă, dar foarte apropiată și era condi- 
tia necesară pentru ca în cele din urmă țara să se reunifice. Când 
Uniunea Sovietică a dispărut și Germania s-a reunificat, legătura sa 
cu America era acum umbrela sub care ea își putea asuma într-un 
mod mai deschis rolul conducător în Europa Centrală fără ca în 

același timp să-şi amenințe vecinii. Legătura cu America oferea 
mai mult decât un certificat de bună purtare: îi asigura pe vecinii 
Germaniei că o relatie strânsă cu aceasta însemna și o relatie strânsă 
cu America. Toate acestea i-au ușurat Germaniei definirea mai pe 
față a propnilor priontăţi geopolitice. 

Germania — ancorată sigur în Europa și devenită inofensivă, 
dar sigură prin vizibila prezență militară americană — putea acum 
să susțină asimilarea proaspăt eliberatei Europe Centrale în struc- 
turile europene. Nu avea să fie vechea Mitteleuropa a imperialis- 
mului german, Ci o mai benignă comunitate de înnoire economică 
stimulată de investițiile şi comertul german, pentru care Germania 
ar fi fost şi garantul eventuale: sale includen formale (a acestei noi 
Mitteleuropa) atât în U.E., cât şi în NATO. Câtă vreme alianta 
franco-germană furniza platforma indispensabilă pentru ca 
Germania să-şi poată afirma cu hotărâre un rol regional mai 
hotărât, aceasta nu mai trebuia să fie timidă în a se afirma în 
interiorul unei orbite în care avea interese speciale. 

Pe harta Europei, zona de interes special pentru Germania ar 
putea fi schiţată sub forma unui dreptunghi, la vest incluzând desi- 
gur Franţa, iar la est cuprinzând proaspăt emancipatele state 
post-comuniste din Europa Centrală, inclusiv republicile baltice, 
Ucraina şi Belarus, ajungând chiar până la Rusia (vezi harta de la 
p. 77). În multe privinţe, această zonă corespunde întinderii istorice 
a constructivei influente culturale germane, sădite în epoca prena- 
tionalistă în Europa Răsăriteană și Centrală și în republicile baltice 
de către coloniști germani, orășeni și fermieri, ce au fost cu totii 
îndepărtați de acolo în decursul celui de al doilea război mondial. 
Şi ceea ce este şi mai important, zonele de interes special pentru 
Franta (discutate mai devreme) și pentru Germania, dacă sunt pri- 
vite împreună, ca pe hartă, desemnează de fapt graniţele vestice şi 
estice ale Europei, în vreme ce suprapunerea lor subliniază impor- 
tanta politică decisivă a conexiunii franco-germane ca nucleu vital 
al Europei. 

Pentru ca rolul Germaniei în Europa Centrală să se poată afirma 
hotărât şi pe față, breșa decisivă a constituit-o reconcilierea germa- 
no-polonă ce a avut loc pe la mijlocul anilor nouăzeci. În ciuda șovă- 
ielii initiale, Germania reunită (la îndemn american) a recunoscut 

formal granita de pe Oder-Neisse cu Polonia şi acest pas a înlăturat 
singura rezervă mai importantă a Poloniei fată de o relație mai 
strânsă cu Germania. Ca urmare a unor alte gesturi de mutuală 
bunăvoință și iertare, această relație a suferit o schimbare radicală. Nu 
numai că efectiv comerțul dintre cele două tări a explodat (în 1995 
Polonia a depășit Rusia, fiind cel mai mare partener comercial răsări- 
tean al Germaniei), dar Germania a devenit principalul susținător al 
Poloniei pentru a deveni membră a U.E. şi (împreună cu America) a 
NATO. Nu este exagerat să spunem că, pe la jumătatea acestui 
deceniu. reconcilierea germano-polonă avea în Europa Centrală o 
importanță geopolitică egalând impactul pe care, mai devreme. îl 
avusese reconcilierea franco-germană asupra Europei Occidentale. 
Prin intermediul Poloniei. influența germană putea radia spre 
nord (în statele baltice) și spre est (în Ucraina și Belarus). Mai mult, 
sfera reconcilierii germano-polone era oarecum lărgită prin inclu- 
derea ocazională a Poloniei în importante discuţii franco-germane 
asupra viitorului Europei. Aşa-numitul Triunghi de la Weimar (nu- 
mit așa după orașul german în care au avut loc primele consultări la 
nivel înalt franco-germano-polone, consultăn ce apoi au devenit 
periodice) a creat o axă geopolitică potential importantă pe conti- 
nentul european, cuprinzând aproximativ 180 de milioane de oameni 
din trei natiuni cu un foarte clar sentiment al identității naționale. Pe 
de o parte, aceasta a întărit și mai mult rolul dominant al Germaniei 
în Europa Centrală, iar pe de altă parte acest rol a fost oarecum 
contrabalansat de participarea franco-polonă în dialogul tripartit. 
Acceptarea de către Europa Centrală a rolului conducător al 
Germaniei — și cu atât mai mult de către statele central-europene 
mai mici — a fost ușurată de evidenta angajare germană în procesul 
extinderii spre est a celor mai importante instituții europene. Anga- 
jându-se astfel, Germania și-a asumat o misiune istorică în mare 
contradicţie cu unele concepții vest-europene bine înrădăcinate. Din 
perspectiva acestora din urmă, ceea ce se petrecea la est de 
Germania și de Austria era perceput ca fiind oarecum dincolo de li- 
mita de preocupări ale adevăratei Europe. Această atitudine — for- 
mulată la începutul secolului al XVIII-lea de lordul Bolingbroke?, 


3 Cf. History of Europe, from the Pyrenean Peace to the Death of Louis XIV. 

care susținea că violența politică din est nu avea nici o importanţă 
pentru occidentali — a reapărut în timpul cnzei de la Miinchen din 
1938; şi, tragic. în atitudinea Angliei şi Frantei din umpul conflictului 
din Bosnia de la mijlocul anilor '90. Ea încă mai stă ascunsă, din- 
colo de suprafată. în dezbaterile continui asupra viitorului Europei. 

Spre deosebire de aceasta, singura dezbatere reală în Germania 
era asupra a ce ar trebui extins mai întâi, NATO sau UE. — 
ministrul apărării era favorabil primei. ministrul de externe sus- 
tinând-o pe cea de a doua — cu rezultatul evident că Germania a 
devenit apostolul necontestat al unei Europe mai mari și mai unite. 
Cancelarul german [Helmut Kohl] vorbea despre anul 2000 ca ter- 
men al primei extinderi spre est a U.E., iar ministrul german al apă- 
rării a fost printre primii care au sugerat că aniversarea a 50 de ani 
de la fondarea NATO este o dată simbolică potrivită pentru extin- 
derea spre est a alianţei. Astfel, concepția Germaniei asupra viito- 
rului Europei era diferită de cea a principalilor săi aliați europeni: 
bntanicii şi-au afirmat preferința pentru o Europă mai mare deoa- 
rece considerau lărgirea ca un mijloc de a slăbi unitatea Europei; 
francezii s-au temut că lărgirea ar întări rolul Germaniei și de aceea 
au fost în favoarea integrării pe baze mai exigente. Germania a 
susținut ambele concepții și astfel și-a câştigat propria poziţie în 
Europa Centrală. 


OBIECTIVUL PRINCIPAL AL AMERICII 


Pentru America, principala problemă este cum să construiască o 
Europă bazată pe legătura franco-germană, o Europă viabilă, care să 
rămână legată de Statele Unite şi care să lărgească în continuare sfera 
sistemului international democratic de cooperare pe care se sprijină 
atât de mult exercitarea eficientă a întâietății mondiale americane. De 
aceea, problema nu este de a face o alegere între Franta și Germania. 
În absența oricăreia dintre ele nu va exista Europa. 

Din cele de mai sus rezultă trei mari concluzii: 


l]. Angajamentul american în cauza unificării Europei este 
necesar pentru a contracara criza internă morală și de tel care a 

subminat până acum vitalitatea Europei, pentru a înlătura suspi- 
ciunea foarte răspândită în Europa că de fapt America nu este în 
favoarea unei unități europene autentice şi pentru a infuza între- 
prinderii europene doza de fervoare democratică necesară. Aceasta 
reclamă o angajare clară din partea Americii pentru o eventuală 
acceptare a Europei ca partenerul său mondial. 


2. Pe termen scurt, opoziția tactică faţă de politica franceză şi 
sprijinul pentru poziția conducătoare a Germaniei sunt justificate; 
pe termen lung, unitatea europeană va trebui să implice o identitate 
europeană militară și politică mai bine conturată dacă o adevărată 
Europă ar fi să devină realitate. Aceasta necesită o punere de acord 
progresivă cu vederile franceze privind distribuirea de putere în 
interiorul instituţiilor transatlantice. 


3. Nici Franţa, nici Germania nu sunt suficient de puternice 
pentru a construi Europa pe cont propriu și pentru a rezolva cu 
Rusia ambiguităţile inerente definirii întinderii geografice a 
Europei. Aceasta necesită o implicare americană energică, hotărâ- 
tă şi cu scop precis, mai ales în ceea ce priveşte Germania, pentru 
a defini întinderea Europei şi, de asemenea, pentru a face față unor 
chestiuni sensibile, — mai ales pentru Rusia, — precum statutul 
republicilor baltice şi al Ucrainei în cadrul sistemului european. 


Atât importanţa geopolitică pe care capul de pod european o 
are pentru SUA, cât şi modesta sa întindere geografică devin evi- 
dente de la prima privire asupra unei hărți a vastei mase conti- 
nentale a Eurasiei. Păstrarea acestui cap de pod şi extinderea lui ca 
trambulină a democraţiei au o relevantă directă pentru securitatea 
Americii. Discrepanţa actuală dintre preocuparea mondială a 
Americii pentru stabilitate, ca şi pentru chestiunea conexă care este 
răspândirea democraţiei și aparenta indiferență a Europei față de 
aceste probleme — deși Franta se auto-proclamă putere mondială 
— trebuie redusă, ceea ce este posibil numai dacă Europa își asumă 
din ce în ce mai mult un caracter confederat. Europa nu poate 
deveni un stat-naţțiune unitar din cauza persistenței diverselor sale 
tradiții naționale, dar poate deveni o entitate care, prin institutii 
politice comune, să reflecte în mod cumulat valori democratice 

împărtășite. să-și identifice propriile interese cu universalizarea lor 
şi să exercite o atracţie magnetică asupra .conlocuitonlor“” săi din 
spațiul Eurasiei. 

Lăsaţi singuri, europenii riscă să fie absorbiți de problemele lor 
sociale inteme. Refacerea economică a Europei a pus în umbră 
costurile pe termen lung ale acestui succes aparent. Aceste costuri 
sunt păgubitoare economic şi politic. Cnza de legitimitate politică 
și de vitalitate economică cu care se confruntă din ce în ce mai mult 
Europa Occidentală — şi pe care nu o poate depăşi — are rădăcini 
adânci în puternica extindere a unei structun sociale sustinute de 
stat și care favorizează paternalismul. protectionismul şi parohia- 
lismul. Rezultatul este o situatie culturală care îmbină hedonismul 
rupt de realitate cu un vid spiritual — situaţie ce poate fi exploatată 
de extremiștii naționaliști sau de ideologii dogmatici. 

Dacă se extinde această situaţie, ea poate deveni fatală 
democraţiei și ideii de Europa. Acestea două sunt, de fapt, legate 
între ele deoarece noile probleme ale Europei: — fie ele imigrația 
sau competitivitatea economică şi tehnologică cu Amenca sau 
Asia, ca să nu mai vorbim de nevoia unei reforme stabile politic a 
structurilor socio-economice existente — pot fi rezolvate eficient 
într-un context continental lărgit. O Europă mai mare decât suma 
părților ei — adică o Europă care îşi asumă un rol mondial în 
extinderea democraţiei și în mai ampla promovare a valorilor 
umane fundamentale — este foarte probabil să fie o Europă care să 
fie hotărât nepropice extremismului politic, naționalismului îngust 
sau hedonismului social. 

Nu mai este nevoie să evocăm vechile temen față de un acord 
separat germano-rus sau să exagerăm urmările unui flirt tactic între 
Franţa şi Rusia pentru a trezi grija fată de stabilitatea geopolitică a 
Europei, — și faţă de rolul Americii în aceasta — , temeri care ar 
rezulta din eșuarea eforturilor pe care Europa încă le depune pentru 
a se uni. De fapt, once astfel de eșec ar atrage după sine câteva 
manevre europene reînnoite. dar destul de tradiționale. În mod 
Sigur ar genera ocazia ca fie Rusia, fie Germania să se afirme puter- 
nic din punct de vedere geopolitic, deși, dacă istona modernă a 
Europei oferă vreo lecţie, nici una dintre ele nu ar putea câştiga un 
succes de durată în această privinţă. Totuși, cel puțin Germania ar 

deveni probabil mai insistentă și mai explicită în afirmarea inte- 
reselor sale naționale. 

În prezent, interesele Germaniei coincid, și chiar sunt idealizate 
în interior, cu acelea ale UE și NATO. Până și purtătorii de cuvânt 
ai Alianţei 90 (Verzi), partid de stânga, au susținut exinderea atât 
a NATO, cât și a UE. Dar dacă unificarea și lărgirea Europei ar 
stagna, avem motive să presupunem că ar putea să apară o definiţie 
mai naționalistă a conceptului Germaniei de „ordine“ în Europa. ceea 
ce ar putea fi în detrimentul stabiltății acesteia. Wolfgang Schauble, 
liderul creştin-democraţilor din Bundestag şi posibil succesor al 
cancelarului Kohl, a exprimat această idee când a afirmat că 
Germania nu mai este „bastionul occidental împotriva Estului; noi 
am devenit centrul Europei“, adăugând în acest sens că „în lungi 
perioade din Evul Mediu... Germania a fost implicată în crearea 
ordinii în Europa“ 4 În viziunea sa, Mitteleuropa — în loc de a fi o 
regiune europeană în care Germania predomină economic — ar de- 
veni o zonă de evidentă suprematie politică germană, ca și baza 
pentru o politică germană mai unilaterală faţă de Est și Vest. Europa 
ar înceta atunci să fie un cap de pod în Eurasia pentru puterea 
americană și potențială trambulină pentru extinderea în Eurasia a 
sistemului democratic mondial. lată de ce sprijinul american 
concret şi neechivoc pentru unificarea Europei trebuie să fie întărit. 
Deși, atât în timpul refacerii economice a Europei, cât şi în cadrul 
alianţei transatlantice de securitate, America şi-a exprimat deseori 
sprijinul pentru unificarea Europei și a susținut cooperarea 
transnațională în Europa, în acelaşi timp ea a acţionat ca și cum ar 
fi preferat ca în probleme politice și economice serioase să trateze 
cu state europene individuale și nu cu Uniunea Europeană ca atare. 
Ocazional, America a insistat să aibă de-a face cu o singură voce în 
sistemul decizional european, ceea ce a fost de natură să întărească 
suspiciunea europenilor că Amenca favorizează coopererea între 
europeni atunci când ei se lasă conduşi de americani, dar nu când 
ei formulează politicile Europei. America ar greși dacă ar trimite un 
asemenea mesaj. 


4 „Politiken Sondag". 2 august 1996. 

Angajamentul american față de unitatea Europei — reiterat de 
circumstanță în declarația comună amerncano-europeană de la 
Madrid din decembrie 1995 — va continua să sune a gol până în 
momentul în care America va fi gata nu numai să declare fără 
echivoc că este pregătită să accepte urmările faptului că Europa ar 
deveni cu adevărat Europa, dar şi să acţioneze în consecinţă. Pentru 
Europa, cea mai importantă consecință ar însemna un parteneriat 
autentic cu America, mai degrabă decât statutul de aliat preferat, 
dar încă subordonat. lar un partenenat autentic înseamnă responsa- 
bilități şi decizii comune. Sprijinul american pentru această cauză 
ar ajuta la înviorarea dialogului transatlantic şi ar stimula printre 
europeni o concentrare mai mare asupra rolului pe care o Europă cu 
adevărat importantă l-ar putea juca în lume. Este de imaginat că la 
un moment dat o Uniune Europeană realmente unită și puternică ar 
putea deveni un rival politic mondial pentru SUA. Ea ar putea cu 
siguranţă deveni un dificil competitor economic și tehnologic, iar 
interesele sale geopolitice în Orientul Mijlociu și în alte părți ar 
putea deveni semnificativ divergente faţă de cele ale Americii. Dar, 
de fapt, o astfel de Europă puternică și cu un tel politic unic nu este 
probabilă în viitorul apropiat. Spre deosebire de condițiile care pre- 
valau în America la momentul formării S.U.A., există rădăcini isto- 
rice adânci ale dăinuirii statelor-națiuni europene, şi este evident că 
entuziasmul pentru o Europă transnațională a pălit. 

Alternativele reale pentru următorul sau următoarele două 
decenii sunt fie o Europă în unificare și extindere, căutând să atingă 
— deşi ezitant şi spasmodic — tinta unității continentale; fie o 
Europă în stagnare, nemișcându-se prea mult dincolo de starea sa 
actuală de integrare sau dincolo de actuala sa întindere geografică, 
Europa Centrală rămânând, geopolitic, o „țară-a-nimănui “; fie, ca 
urmare a stagnării, o Europă din ce în ce mai fragmentată, în care 
ar reapărea vechile rivalități de putere. Într-o Europă în stagnare 
este aproape inevitabil ca auto-identificarea Germaniei cu Europa 
să pălească, determinând o definiție mai naționalistă a intereselor 
de stat ale Germaniei. Pentru Amenca, prima alternativă este evident 
cea mai bună, dar ea necesită spnjin american „energizant“, dacă 
va fi să devină realitate. 


l 

În această fază de construire ezitantă a Europei, SUA nu tre- 
buie să se implice direct în dezbateri complicate asupra unor ches- 
tiuni precum aceea dacă UE ar trebui să ia hotărân de politică 
externă prin votul majorității (poziție favorizată în special de 
Germania); sau dacă Parlamentul European ar trebui să-şi asume 
puteri legislative precise, iar Comisia Europeană de la Bruxelles ar 
trebui să devină efectiv executivul european; dacă agenda imple- 
mentării acordului de uniune economică şi monetară ar trebui să fie 
mai relaxată; sau, în sfârșit, dacă Europa ar trebui să fie o largă con- 
federație sau o entitate multi-stratificată, cu un nucleu federalizat 
Şi, spre exterior, cu margini oarecum mai libere. Europenii între ei 
trebuie să se bată ca să rezolve aceste chestiuni — şi e mai mult 
decât probabil că progresul în ce priveşte toate aceste chestiuni va 
fi inegal, marcat de pauze, realizat, în cele din urmă, numai prin 
compromisuri complicate. 

Cu toate acestea, este rezonabil să presupunem că Uniunea 
Economică şi Monetară va ființa prin anul 2000, probabil, la 
început, între şase până la zece din cei cincisprezece actuali 
membri ai UE. Acest lucru va accelera integrarea economică a 
Europei, dincolo de dimensiunea monetară, încurajând mai departe 
integrarea sa politică. Astfel, prin șocuri și salturi și cu un nucleu 
propriu mai integrat, precum și cu margini mai libere, o Europă 
unită va deveni din ce în ce mai mult un jucător politic important 
pe tabla de șah eurasiatică. 

În orice caz, America nu trebuie să dea impresia că preferă o 
asociere europeană mai vagă, chiar dacă mai extinsă, ci să-şi arate, 
prin afirmaţii şi fapte, disponibilitatea de a trata în cele din urmă 
UE ca partenerul său mondial în probleme de politică şi securitate 
şi nu doar ca pe o piaţă regională comună formată din state aliate 
cu SUA prin intermediul NATO. Pentru a face acest angajament 
mai credibil și pentru a trece dincolo de retorica parteneriatului, ar 
putea fi propuse şi inițiate măsuri, împreună cu UE, privind un nou 
mecanism bilateral transatlantic de luare a deciziilor. 

Același principiu se aplică pentru NATO. Menţinerea NATO 
este vitală pentru conexiunea transatlantică. În această privinţă 
există un consens americano—european covârșitor. Fără NATO, 
Europa nu numai că ar deveni vulnerabilă. dar s-ar și fragmenta 

politic. NATO asigură securitatea europeană și oferă o structură 
stabilă pentru înfăptuirea unitătii europene. Acest lucru face ca 
NATO să fie vital pentru Europa. 

Totuşi, pe măsură ce Europa se uneşte, treptat şi cu ezitări. 
structura internă și dezvoltarea NATO vor trebui ajustate. În aceas- 
tă privință, francezii au dreptate. Nu putem avea vreodată o Europă 
cu adevărat unită și, în același timp, o alianţă care să rămână inte- 
grată pe baza unei singure superputeri cu cincisprezece puteri 
dependente. Când Europa va începe să-și asume o identitate 
politică proprie, veritabilă, cu preluarea crescândă de către UE a 
unor funcții de guvem supranational, NATO va trebui să se 
transforme pe baza formulei 1 + 1 (SUA + UE). 

Acest lucru nu se va întâmpla peste noapte şi dintr-o dată. 
Repet. progresul în această direcție va fi ezitant. Dar un astfel de 
progres va trebui reflectat în aranjamentele actuale ale alianţei, 
pentru ca însăși absenţa unor astfel de ajustări să nu devină un 
obstacol în calea progresului pe mai departe. Un pas semnificativ 
în această direcţie a fost decizia alianței din 1996 de a face loc 
pentru Combined Joint Task Forces, preconizând astfel posibilita- 
tea unor inițiative militare strict europene bazate pe logistica alian- 
tei, ca și pe comanda, controlul, comunicațiile și informatiile acesteia. 
Mai multă bunăvoință din partea SUA față de cererile Frantei 
pentru un rol mai important al Uniunii Europene Occidentale în 
NATO, mai ales cu privire la comandă și la luarea deciziilor, ar 
indica de asemenea o veritabilă susținere americană pentru unitatea 
europeană și ar ajuta la diminuarea discrepanței dintre America și 
Franţa în privința eventualei autodefiniri a Europei. 

În ultimă instanță, este posibil ca Uniunea Europeană 
Occidentală (UEO) să cuprindă câteva state membre ale UE, care, 
din rațiuni geopolitice şi istorice diferite, ar putea opta să nu devină 
membre ale NATO. Aceasta ar putea implica state precum 
Finlanda sau Suedia, poate chiar și Austria, toate aceste state având 
deja statutul de observatori în cadrul UEO5 


5 Este de notat faptul că voci influente, atât din Finlanda. cât şi din Suedia. au 
început să discute posibilitatea asocierii la NATO. Mediile de informare din Suedia rela- 
tau, în mai 1996, ridicarea, de către comandantul Fortelor de apărare finlandeze. a pro- 
blemei posibilității desfaşurării de forţe NATO pe teritoriul scandinav. iar în august 

Între timp, până la apariţia unei Europe mai lărgite și mai unite, 
— şi aceasta, chiar în cele mai bune circumstanțe, nu se va 
întâmpla curând —, SUA vor trebui să lucreze în strânsă legătură 
cu Franța și Germania pentru a ajuta la apariția unei astfel de 
Europe mai largi și mai unite. Astfel, în ceea ce privește Franţa, 
dilema centrală a politicii americane va continua să fie cum poate 
fi momită Franţa să se integreze mai profund politic și militar fără 
a compromite prin aceasta legătura americano-germană, iar în ceea 
ce priveşte Germania dilema constă în aceea cum poate fi exploa- 
tată încrederea SUA în rolul conducător al Germaniei într-o Europă 
atlanticistă fără a trezi neliniște în Franta, în Marea Britanie. ca și 
în alte state europene. 

Demonstrarea flexibilităţii americane în ceea ce priveşte viitoa- 
rea întindere a alianței ar fi utilă într-o mai mare eventuală 
sustinere franceză extinderii spre est a alianței. 

În cele din urmă, o zonă NATO de securitate militară integrată 
de ambele părți ale Germaniei ar ancora Germania mai puternic 
într-un cadru multilateral, şi aceasta ar fi o problemă importantă 
pentru Franţa. Mai mult chiar, extinderea alianței va mări proba- 
bilitatea ca Triunghiul Weimar (format din Germania, Franţa și 
Polonia) să devină un subtil mijloc de echilibrare oarecum a rolului 
conducător al Germaniei în Europa. Chiar dacă Polonia se bazează 
pe susținerea Germaniei pentru a obține intrarea în alianţă (şi este 
nemulțumită de actualele ezitări ale Franţei în privinţa unei astfel 
de extinderi), o dată ce va fi acceptată în alianță, o perspectivă geo- 
politică franco-polonă este mai mult decât posibil să apară. 

În orice caz, Washington-ul nu ar trebui să piardă din vedere 
faptul că Franţa este doar un adversar pe termen scurt în 
problemele legate de identitatea Europei sau de treburile interne ale 


1996 Comisia pentru apărare a Parlamentului suedez recomanda — dând astfel semne 
de orientare treptată spre cooperarea mai strânsă în domeniul securității cu NATO — ca 
Suedia să se alăture grupului WEAG (Western European Armament Group), din care fac 
parte numai membrii NATO. După cum, alte state pot căuta o legătură cu UEO ca pre- 
liminarii la o eventuală aderare la NATO. Tot astfel, la un moment dat , UEO ar putea 
să rivalizeze cu programul Parteneriatului pentru pace al NATO în ceea ce priveste viitoni 
membri ai UE. Toate acestea ar ajuta la extinderea rețelei de cooperare pentru securitate 
în Europa, dincolo de limitele formale ale alianţei transatlantice. 

NATO. Mai mult, ar trebui să țină seama de faptul că Franţa este un 
partener esenţial în importanta sarcină de a bloca permanent 
Germania democrată în interiorul Europei. Acesta este rolul istoric 
al relației franco-germane, iar extinderea UE şi NATO spre Est ar 
trebui să sporească importanța acestei relații ca un nucleu al 
Europei. În cele din urmă, Franţa nu este suficient de puternică nici 
pentru a obstrucționa America în ce privește principiile 
geostrategice ale politicii sale europene, nici pentru a deveni prin 
ea însăşi liderul Europei. Așadar, ciudăteniile și chiar și accesele 
sale pot fi tolerate. 

Este, de asemenea, relevant să notăm faptul că Franţa joacă un 
rol constructiv în Africa de Nord și în țările africane francofone. Ea 
este partenerul esential al Marocului şi Tunisiei și exercită, de 
asemenea, un rol stabilizator în Algeria. Există un motiv intern 
serios pentru un astfel de amestec francez: 5 milioane de musul- 
mani sunt acum rezidenti francezi. Franța are astfel o miză vitală în 
stabilitatea şi dezvoltarea în ordine a Africii de Nord. Dar acest 
interes aduce un beneficiu şi mai mare pentru securitatea europea- 
nă. Fără conștiința de misiune a Frantei. flancul sudic al Europei ar 
fi mult mai instabil şi mai amenințător. Tot sudul Europei este din 
ce în ce mai preocupat de amenintarea social-politică reprezentată 
de instabilitatea de-a lungul țărmului sudic mediteranean. 

Intensa preocupare a Frantei pentru ceea ce se întâmplă de-a 
lungul Mediteranei este astfel foarte oportună pentru preocupările 
de securitate ale NATO, iar aceasta trebuie luată în consideraţie 
atunci când America trebuie, ocazional, să facă fată cerenlor exa- 
gerate ale Franţei pentru un statut special de lider. 

Germania este o altă problemă. Rolul dominant al Germaniei 
nu poate fi negat, dar trebuie arătată prudentă cu privire la orice 
susținere publică a rolului de lider al Germaniei în Europa. Acest 
rol de lider poate părea avantajos unor state europene — precum 
cele din Europa Centrală, care apreciază iniţiativa în favoarea 
extinderii Europei spre est — şi poate fi tolerat de vest-europeni 
atât timp cât este subsumat supremației americane, dar, în ultimă 
instanță, construcţia europeană nu se poate baza pe acest lucru. 
Prea multe amintiri persistă încă; prea multe temeri pot să iasă la 
suprafață. O Europă construită și condusă de Berlin nu este 

realizabilă. Din acest motiv Germania are nevoie de Franţa, Europa 
are nevoie de alianța franco-germană şi America nu poate alege 
între Germania și Franta. 

Problema esențială privind extinderea NATO constă în aceea că 
este un proces conectat integral cu extinderea Europei. Dacă 
Uniunea Europeană va deveni o comunitate mai extinsă din punct 
de vedere geografic — cu un nucleu franco-german mai integrat, cu 
rol de lider, și spații exterioare mai puțin integrate — şi dacă o 
astfel de Europă îşi va baza securitatea pe o alianță continuă cu 
America, atunci decurge că sectorul său cel mai expus din punct de 
vedere geopolitic, Europa Centrală, nu poate fi exclus în mod 
demonstrativ de la impărtăşirea sentimentului de securitate de care 
se bucură restul Europei prin intermediul aliantei transatlantice. În 
această privință, Amenca și Germania sunt de acord. Pentru ele, 
motivul lărgini este politic, istoric şi constructiv. Extinderea nu 
este dictată de animozitate față de Rusia, nici de teamă fată de 
Rusia, nici de dorinta de a izola Rusia. 

Aşadar, America trebuie să colaboreze îndeaproape cu Germania 
pentru promovarea extinderii spre est a Europei. În aceast scop, 
cooperarea americano-germană și conducerea comună sunt esen- 
tiale. Extinderea va fi posibilă dacă SUA și Germania încurajează 
împreună celelalte tări aliate din NATO să sprijine acest pas şi fie 
să negocieze de o manieră eficientă un acord cu Rusia, dacă aceasta 
este dispusă să se ajungă la un compromis (a se vedea capitolul 4), 
fie să actioneze cu hotărâre, cu convingerea justă că țelul construc- 
tiei Europei nu poate fi subordonat obiecțiilor Moscovei. Presiuni 
combinate americano-germane sunt mai ales necesare pentru obti- 
nerea acordului unanim al tuturor membnlor NATO, dar nici un 
membru NATO nu va putea să-l refuze dacă Amenca și Germania 
fac presiuni împreună pentru aceasta. 

În cele din urmă, miza acestui efort este rolul pe termen lung al 
Americii în Europa. O nouă Europă încă se contureză, și dacă 
această nouă Europă va rămâne din punct de vedere geopolitic o 
parte a spațiului „euro-atlantic“, extinderea NATO este esențială. 
Într-adevăr, o politică cuprinzătoare a SUA pentru Eurasia ca întreg 
nu va fi posibilă dacă efortul de extindere a NATO, find lansat de 
SUA, întârzie și este ezitant. Un astfel de eșec ar discredita pozitia 

de lider a Amencii; ar spulbera conceptul de lărgire europeană: ar 
demoraliza statele central-europene; şi ar putea reînvia aspiraţiile 
geopolitice în prezent adormite sau muribunde ale Rusiei în Europa 
Centrală. Pentru Occident, ar fi vorba de o rană făcută cu propria-i 
mână care ar putea da o lovitură mortală proiectelor pentru un pilon 
cu adevărat european în orice posibilă construcție de securitate 
eurasiatică; şi pentru America, aceasta ar fi nu doar o înfrângere re- 
gională, ci în aceeaşi măsură o înfrângere mondială. 

Linia fundamentală care să ghideze extinderea progresivă a 
Europei trebuie să fie aserțiunea ca nici o putere din afara existen- 
tului sistem translatlantic să nu aibă drept de veto pentru partici- 
parea oricărui stat european calificat în cadrul sistemului european 
— şi de aici nici în cadrul sistemului său de securitate transatlantic 
— ŞI ca nici un stat european calificat să nu fie exclus a prion de la 
o eventuală aderare la UE sau NATO. Mai ales statele baltice ex- 
trem de vulnerabile şi din ce în ce mai pregătite de aderare sunt 
îndreptățite să ştie că în cele din urmă pot deveni membre depline 
în ambele organizaţii — și că între timp suveranitatea lor nu poate 
fi ameninţată fără a angaja interesele unei Europe în expansiune și 
ale partenerului său, SUA. Pe scun, Occidentul — mai ales America 
şi aliații săi vest-europeni — trebuie să dea un răspuns la problema 
ridicată cu elocventă de Václav Havel la Aachen, pe 15 mai 1996: 

„Stiu că nici Uniunea Europeană, nici Alianţa Nord-Atlantică 
nu-şi pot deschide porţile peste noapte pentru toţi cei care aspiră să 
adere la ele. Ceea ce ambele pot face cu siguranţă — şi ceea ce ar 
trebui să facă înainte să fie prea târziu — este să dea întregii 
Europe, văzută ca o sferă cu valori comune, asigurarea clară că nu 
sunt organizaţii închise. Ar trebui ca acestea să formuleze o 
politică detaliată şi clară cu privire la lărgirea treptată care nu 
numai Să cuprindă o agendă, ci să şi explice logica acestei 
agende”. (subl. autorului) 


AGENDA ISTORICĂ A EUROPEI 


Chiar dacă în acest moment limitele estice ale Europei nu pot 
fi nici ferm definite, nici definitiv trasate, în sensul cel mai larg 

Europa este o civilizatie unitară, derivată dintr-o tradiție creștină 
împărtășită. O definiție occidentală mai precisă a Europei a fost 
asociată cu Roma și moștenirea sa istorică. Dar tradiția creştină a 
Europei a înglobat de asemenea Bizantul și radiația sa ortodoxia 
rusă. Astfel, din punct de vedere cultural, Europa este mai mult 
decât Europa Sfântului Petru, iar Europa Sfântului Petru este mult 
mai mult decât Europa Occidentală — chiar dacă în ultimii ani 
ultima denumire a uzurpat identitatea „Europei“. Chiar şi o scurtă 
privire asupra hărţii de ma: jos confirmă faptul că Europa actuală 
pur și simplu nu este o Europă completă. Mai grav încă, este o 
Europă în care o zonă de insecuritate între Europa și Rusia poate 
avea un efect de absorbție asupra ambelor, cauzând în mod 
inevitabil tensiuni şi rivalități. 

O Europă a lui Carol cel Mare (limitată la Europa de Vest) avea 
sens în timpul Războiului Rece din necesitate, dar o astfel de 
Europă este acum o anomalie. Aceasta se datorează faptului că. mai 

mult decât a fi o civilizație, Europa unită care îşi face apanţia este 
de asemenea un mod de viată, un standard de viaţă şi o politică a 
procedurilor democratice comune. fără povara conflictelor etnice şi 
teritoriale. Această Europă. în întinderea sa formal organizată. este 
în prezent mult mai puțin decât potenţialul său efectiv. Câteva din 
statele cele mai avansate şi mai stabile din punct de vedere politic 
din Europa Centrală, toate făcând parte din traditia occidentală a 
Sfântului Petru, mai ales Republica Cehă, Polonia, Ungaria și, 
poate, Slovenia, sunt cert calificate și doresc aderarea la „Europa“ 
și la legătura sa tansatlantică de securitate. 

In actualele circumstanțe, extinderea NA TO pentru includerea 
Polomei, Republicii Cehe și Ungariei — probabil până în 1999 — 
pare verosimilă. După acest prim, dar semnificativ pas. este posibil 
ca orice extindere ulterioară a alianţei să fie ori accidentală, ori să 
urmeze extinderii UE. Aceasta din urmă implică un proces mult 
mai complicat, atât în ceea ce priveşte numărul de etape de 
admitere, cât şi în ceea ce privește conditiile de aderare. (A se ve- 
dea schema de la pagina 98.) Astfel, chiar şi primele admiteri în UE 
ale unor tări din Europa Centrală sunt putin probabile înainte de 
anul 2002 sau poate chiar ceva mai târziu. Totuși, după ce primele 
trei noi membre NATO au aderat la UE, atât UE, cât şi NATO vor 
trebui să-și pună problema extinderii calității de membru la repu- 
blicile baltice, Slovenia. România, Bulgaria şi Slovacia și poate, de 
asemenea, Ucraina. 

Este demn de luat în seamă faptul că perspectiva unei eventuale 
aderări deja exercită o influentă constructivă asupra afacerilor şi 
comportamentului viitorilor membri. Cunoașterea faptului că nici 
UE, nici NATO nu doresc să fie împovărate de conflicte adiționale 
ce au legătură fie cu drepturile minorităților, fie cu revendicări 
teritoriale între membrii lor (Turcia contra Greciei este mai mult 
decât de ajuns) a dat deja Slovaciei, Ungariei și României îndemnul 
necesar de a ajunge la compromisuri pentru a corespunde standar- 
delor stabilite de Consiliul Europei. Același lucru este valabil 
pentru principiul mai general că numa: democratţiile se pot califica 
pentru aderare. Dorinta de a nu fi exclus are un important impact 
de întărire asupra noilor democraţii. 


Membru al UE: Procedura de aderare 


O tară europeană supune © cerere pentru aderare la Consiliul Uniunii 
Europene (Consiliul). 


Comisia îşi dă avizul pentru cererea de aderare 
Consiliul decide în unanimitate deschiderea 
negocierilor pentru aderare, 


Comisia propune si Consiliul adoptă în unanimitate pozitiile ce trebue 
luate de către Uniune fată de Candidat la negocierile pentru aderare 


Uniunea, reprezentată de Preşedintele Consiliului, 
poartă negocieri cu Candidatul 


Acordul încheiat între Uniune si Candidat asupra 
Proiectului Tratatului de Aderare 


Tratatul de Aderare este supus spre examinare 
Consiliului si Parlamentului European, 


Parlamentul European își dă acordul la Tratatul 
de Aderare printr-o majoritate absolută 


Consihul aprobă Tratatul de Aderare în unanimitate 


Statele membre și candidati semnează 
in mod formal Tratatul de Aderare, 


Statele membre si Candidatii raufică Tratatul de Aderare, 
După ratificare, Acordul de Aderare intră in vigoare, 


Întocmit de CSIS — Comisia de actiune USA-UE-Polonia 

În orice caz, ar trebui să fie axiomatic faptul că securitatea şi 
unitatea europeană sunt indivizibile. În practică. este dificil de con- 
ceput o Europă cu adevărat unită fără un acord comun de securitate 
cu America. Rezultă, de aici, ca statele care sunt în postura de a 
începe și sunt invitate să ia parte la negocienle de aderare la UE să 
fie automat considerate, în consecință, sub protectia prezumtivă a 
NATO. 

Astfel, procesul de lărgire a Europei și a sistemului de 
securitate transatlantic este probabil să înainteze prin etape dinainte 
plănuite. Presupunând o angajare susținută a Americii şi a Europei 
Occidentale, într-o agendă speculativă, dar, din prevedere. realistă, 
etapele ar putea fi următoarele: 


1. Până în 1999, primii noi membri din Europa Centrală ar trebui 
să fie admiși în NATO, chiar dacă intrarea lor în UE nu se va 
întâmpla probabil înainte de 2002 sau 2003. 


2. Între timp. UE va iniţia negocieri de aderare cu republicile 
baltice, și NATO va începe, de asemenea. să înainteze în 
direcția acceptării aderării lor, precum si a României, aderare 
ce va fi încheiată probabil până în 2005. La un moment dat. în 
cursul acestei etape, celelalte state din Balcani ar putea de 
asemenea deveni eligibile. 


3. Aderarea statelor baltice ar putea grăbi Suedia şi Finlanda să ia 
de asemenea în considerație aderarea la NATO. 


4. Cândva între 2005 și 2010, Ucraina, mai ales dacă între timp 
această ţară a făcut progrese semnificative în reformele interne 
şi a reuşit să fie considerată în mod evident ca o tară cen- 
tral-europeană, ar trebui să fie gata pentru negocieri serioase cu 
UE și cu NATO. 


Între timp, este posibilă adâncirea considerabilă a colaborării 
franco-germano-poloneze în cadrul UE și NATO, mai ales în do- 
meniul apărării. Această colaborare ar putea deveni centrul occi- 
dental al oricăror acorduri lărgite de securitate europeană, care ar 

putea cuprinde eventual şi Rusia ṣi Ucraina. Dat fiind interesul 
geopolitic deosebit al Germaniei şi Poloniei cu privire la indepen- 
dența Ucrainei, este de asemenea foarte posibil ca Ucraina să fie 
treptat cooptată în această relație specială franco-germano-polonă. 
Până în anul 2010, colaborarea politică franco-germano-polo- 
no-ucraineană, implicând aproape 230 de milioane de locuitori, ar 
putea evolua spre un parteneriat care să întărească inima geostrate- 
gică a Europei (a se vedea harta de mai sus). 

Dacă scenariul de mai sus se desfășoară într-o manieră pașnică 
sau în contextul unor tensiuni crescânde cu Rusia este de mare im- 
portanță. Rusia ar trebui asigurată în mod constant că ușile Europei 
sunt deschise, ca și uşile pentru o eventuală participare la un sistem 
de securitate transatlatnic extins şi, probabil într-un viitor, la un 
nou sistem de securitate transeurasiatic. Pentru a da crezare aces- 
tor asigurări, diverse legături de cooperare între Rusia şi Europa — 
în toate domeniile — ar trebui promovate în mod deliberat. (Relatia 

Rusiei cu Europa şi rolul Ucrainei în această privință sunt discutate 
mai pe larg în următorul capitol.) 

Dacă Europa reușește unificarea și extinderea sa, și dacă Rusia 
reuşeşte între timp o consolidare democratică de succes şi o moder- 
nizare socială, la un moment dat. Rusia ar putea deveni de 
asemenea eligibilă pentru o relație mai organică cu Europa. 
Aceasta, în schimb, ar face posibilă eventuala fuziune a sistemului 
de securitate transatlantic cu unul transcontinental eurasiatic. 
Totuşi, ca realitate practică, problema aderării formale a Rusiei nu 
va fi ridicată pentru încă ceva timp — şi aceasta, la drept vorbind, 
este încă un motiv pentru a nu închide fâră rost uşile Europei. 

Pentru a încheia: odată Europa de la Yalta dispărută, este 
esenţial să nu se întoarcă Europa de la Versailles. Sfârşitul divizării 
Europei nu ar trebui să arunce înapoi spre o Europă a statelor-na- 
țiune puse pe ceartă, ci să fie punctul de plecare pentru construirea 
unei Europe mai largi și din ce în ce mai integrate, sprijinite de un 
NATO mai extins, și, chiar și mai sigură, printr-o legătură de 
securitate constructivă cu Rusia. 

Așadar, scopul geopolitic central al Americii în Europa poate fi 
rezumat foarte simplu: este de a consolida printr-un parteneriat 
transatlantic veritabil capul de pod al SUA pe continentul eurasiatic, 
astfel încât o Europă în curs de lărgire să poată deveni o trambulină 
mai viabilă pentru proiectarea în Eurasia a ordinii internaţionale 
democratice și de cooperare. 


CAPITOLUL 4 


GAURA NEAGRĂ 


Dezintegrarea, la sfârşitul anulu: 1991, a statului cu cea mai 
mare întindere teritorială din lume a creat o „gaură neagră“ chiar în 
centrul Eurasiei. Era ca şi cum ceea ce geopoliticienii numesc 
„heartland“ ar fi dispărut dintr-o dată de pe harta lumii. 

Pentru America, această situaţie geopolitică nouă şi uimitoare 
este o provocare decisivă. Firesc, sarcina imediată trebuie să fie 
aceea de a reduce probabilitatea anarhiei politice sau a revenirii la 
o dictatură ostilă într-un stat ce se prăbușește şi posedă încă un 
puternic arsenal nuclear. Dar rămâne sarcina Americii pe termen 
lung: cum să încurajeze transformarea democratică și refacerea 
economică a Rusiei şi în același timp să evite reapariția unui impe- 
riu eurasiatic ce i-ar putea obstrucționa scopul geostrategic de a 
forma un sistem euro-atlantic mai larg care să poată avea legături 
stabile și sigure cu Rusia. 


NOUA SITUAȚIE GEOPOLITICĂ A RUSIEI 


Colapsul Uniunii Sovietice a fost faza finală a fragmentării 
progresive a vastului bloc comunist chino-sovietic care a egalat, 
pentru o perioadă scurtă, întinderea imperiului lui Genghis-Han, și 
chiar a depășit-o în unele zone. Dar ma: modermnul bloc eurasiatic 
transcontinental a durat foarte puțin. din cauza defecțiunii din 


103 MAREA TABLĂ DE SAH 


partea Iugoslaviei lui Tito şi a nesupunerii din partea Chinei lui 
Mao, care au semnalat foarte devreme vulnerabilitatea lagărului 
comunist fată de aspiraţiile naționaliste ce s-au dovedit mai puter- 
nice decât legăturile ideologice. Blocul chino-sovietic a durat cam 
zece ani; Uniunea Sovietică — șaptezeci. 

Cu toate acestea, ceva încă și mai semnificativ din punct de 
vedere geopolitic a fost dezmembrarea Marelui Imperiu Rus condus 
de Moscova şi vechi de sute de ani. Dezintegrarea acestui imperiu 
a fost precipitată de prăbuşirea socio-economică și politică gene- 
rală a sistemului sovietic — deși o bună parte din starea sa proastă 
a fost ascunsă aproape până la sfârşit de sistematica sa manie de a 
tine totul în secret și de autoizolarea sa. De aici, şi buimăceala lumii 
fată de aparenta rapiditate a auto-demolării Uniunii Sovietice. În 
decembrie 1991, în decurs de două săptămâni, Uniunea Sovietică a 
fost mai întâi sfidător declarată ca dizolvată. de către şefii republi- 
cilor rusă, ucraineană și belarusă, apoi înlocuită formal cu o vagă 
entitate — numită Comunitatea Statelor Independente (CSI) — 
cuprinzând toate republicile sovietice, mai puțin cele baltice; apoi 
președintele sovietic a demisionat fără tragere de inimă, iar Steagul 
sovietic a fost coborât pentru ultima oară de pe tumul Kremlinului; 
și, în fine, Federatia Rusă — acum un stat național predominant rus 
de 150 de milioane de oameni — a apărut ca urmașă de facto a 
fostei Uniuni Sovietice, în vreme ce celelalte republici — reprezen- 
tând alte 150 de milioane de oameni — și-au afirmat, în grade dife- 
rite, independenţa. 

Prăbușirea Uniunii Sovietice a produs o confuzie geopolitică 
enormă. În decursul a doar două săptămâni. poporul rus — care, în 
general, era chiar şi mai puțin prevenit asupra apropiatei dezinte- 
grăi a URSS decât lumea din afara acesteia — a descoperit brusc 
că nu mai era stăpânul unui imperiu transcontinental, ci frontierele 
Rusiei se restrânseseră la ceea ce fuseseră la începutul secolului 
al XIX-lea în Caucaz, la jumătatea aceluiași secol în Asia Centrală 
și — mult mai spectaculos și mai dureros — la ceea ce fuseseră 
cam la 1600 spre Vest, adică imediat după domnia lui Ivan cel 
Groaznic. Pierderea Caucazului a reînviat temerile strategice faţă 
de reapariția influentei din partea Turciei; pierderea Asiei Centrale 
a generat un sentiment de sărăcire având în vedere enormele resurse 

energetice şi de minereuri ale regiunii, ca şi teama faţă de o posibilă 
provocare islamistă; iar independența Ucrainei a contestat esenta 
pretențiilor Rusiei de a fi purtătorul învestit de Dumnezeu al iden- 
titătii pan-slave. 

Spaţiul ocupat timp de secole de Imperiul tarist și timp de trei 
sferturi de secol de Uniunea Sovietică dominată de ruși avea să fie 
umplut de o duzină de state, majoritatea — exceptând Rusia — 
aproape deloc pregătite pentru autentica independență și având 
dimensiuni de la cele relativ mari ale Ucrainei cu 52 de milioane de 
locuitori până la cele ale Armeniei cu 3,5 milioane de locuitori. 
Viabilitatea lor părea incertă în timp ce dorința Moscovei de a se 
împăca permanent cu noua realitate era tot atât de imprezivibilă. 
Șocul istoric suportat de ruşi era amplificat de faptul că aproxi- 
mativ 20 de milioane de vorbitori de rusă erau acum locuitorii unor 
state străine dominate politic de elite din ce în ce mai nationaliste 
hotărâte să-și afirme propriile identități după decenii de rusificare 
mai mult sau mai puţin forțată. 

Prăbuşirea Imperiului rus a creat un vid de putere chiar în inima 
Eurasiei. Slăbiciunea și confuzia se manifestau nu numai în statele 
proaspăt independente, ci chiar în Rusia, unde răsturnarea a produs 
o amplă criză de sistem, mai ales că răsturnarea politică a fost înso- 
tită de încercarea simultană de a demonta vechiul model socio-eco- 
nomic sovietic. Trauma națională a fost înrăutățită de implicarea 
militară a Rusiei în Tadjikistan, motivată de teama că musulmanii 
ar putea lua în stăpânire acest nou stat independent, și a fost serios 
amplificată de interventia în Cecenia, tragică. brutală și costisitoare 
atât economic, cât şi politic. Dar cel mai: dureros era că statutul 
internațional al Rusiei a fost serios deteriorat, una din cele două 
superputeri ale lumii fiind acum privită de mulţi ca doar puțin mai 
mult decât o putere regională din lumea a treia, deși mai poseda 
încă un important. dar din ce în ce mai învechit, arsenal nuclear. 

Golul geopolitic era amplificat de dimensiunile crizei sociale a 
Rusiei. Trei sferturi de secol de regim comunist au cauzat o dete- 
riorare biologică fără precedent a poporului rus. O foarte mare 
parte din oamenii săi cei mai dotați și mai întreprinzători au fost 
uciși sau au pierit în Gulag, în număr de milioane. În plus, în cursul 
acestui secol, tara a suferit şi ravagiile primului război mondial, un 

distrugător război civil prelungit. atrocitățile şi privatiunile celui de 
al doilea război mondial. Regimul comunist a impus o strictețe 
doctrinară sufocantă şi a izolat tara de restul lumii. Politicile sale 
economice erau complet indiferente față de problemele ecologice, 
cu rezultatul că atât mediul înconjurător, cât şi sănătatea oamenilor 
au sufent enorm. Potrivit statisticilor oficiale ale Rusiei. pe la ju- 
mătatea anilor '90 doar cca 40% dintre nou-născuţi erau sănătoși, 
iar cam o cincime din elevii de clasa întâi erau retardati. Longevi- 
tatea bărbaţilor a scăzut la 57,3 ani și mureau mai mulți ruși decât 
se nășteau. Situatia socială a Rusiei era, de fapt. tipică pentru o tară 
de rang mediu din lumea a treia. 

Nu pot fi redate ororile şi nenorocirile de care a avut pante po- 
porul rus în acest secol. Aproape nici o familie rusă nu a avut șansa 
de a duce o existentă normală și civilizată. Gândiţi-vă la implica- 
tile sociale ale acestei succesiuni de evenimente: 


e Războiul ruso-japonez din 1905, sfârşit cu înfrângerea umili- 
toare a Rusiei; 


e Prima revolutie „proletară“ din 1905, care a declanșat violență 
pe scară largă în oraşe; 


e Primul război mondial din 19141917, cu milioane de morti și 
o masivă dezorganizare economică; 


e Războiul civil din 1918-1921, distrugând alte câteva milioane 
de vieţi şi devastând ţara; 


e Războiul ruso-polonez din 1919-1920, sfârșit cu înfrângerea 
Rusiei; 
e Inițierea Gulagului la începutul anilor '20, cu decimarea elitei 


pre-revoluționare și exodul masiv din Rusia al acesteia; 


e  Industrializarea și colectivizarea din anii '30 au generat foa- 
mete masivă și milioane de morți în Ucraina și Kazahstan: 


e Marile epurări și teroarea de la jumătatea și sfârșitul anilor '30, 
când milioane de oameni au fost închişi în lagăre de muncă, 

aproape un milion au fost împușcati și mai multe milioane au 
murit din cauza maltratărilor; 


e Al doilea război mondial din 1941-1945, cu multe milioane de 
militari și civili morti $i uriaşă devastare economică; 


e Reinstaurarea terorii staliniste la sfârşitul anilor '40, din nou cu 
numeroase arestări și frecvente execuţii; 


e Patruzeci de ani de cursă a înarmării cu Statele Unite, de la 
sfârșitul anilor '40 până la sfârşitul anilor '80, cu efectele sale 
de sărăcire la nivel social: 


e Eforturile istovitoare din punct de vedere economic de a 
proiecta puterea sovietică în Caraibe, Orientul Mijlociu și 
Africa în anii '70 şi '80; 


e Războiul din Afganistan (care a slăbit URSS și mai mult) din 
1979 până în 1989; 


e Brusca prăbuşire a Uniunii Sovietice, urmată de dezordini 
civile, o dureroasă criză economică şi sângerosul și umilitorul 
război împotriva Ceceniei. 


Criza internă a Rusiei și pierderea statutului ei international 
erau dureros de neliniștitoare, mai ales pentru elita politică rusă, iar 
situaţia geopolitică a Rusiei era afectată în mod defavorabil. Spre 
vest, ca urmare a dezintegrării URSS, frontierele Rusiei fuseseră 
modificate foarte dureros, iar sfera influenței sale geopolitice s-a 
restrâns dramatic (vezi harta de la p. 109). Statele baltice fuseseră 
controlate de Rusia de prin anul 1700, iar pierderea porturilor Riga 
și Tallin au făcut ca accesul Rusiei la Marea Baltică să fie mai 
limitat și dependent de înghețurile din timpul iernii. Deşi Moscova 
a reușit să-și păstreze o poziție dominantă din punct de vedere po- 
litic în Belarus (formal proaspăt independentă, dar foarte rusi- 
ficată), era departe de a fi sigur că molima naționalistă nu avea să 
se extindă și aici. lar dincolo de granitele foste: URSS. prăbușirea 
Pactului de la Varșovia a însemnat că fostele state satelite din 

Europa Centrală, mai ales Polonia. gravitau rapid spre NATO și 
Uniunea Europeană. 

Cea mai îngrijorătoare dintre toate era pierderea Ucrainei. 
Apariţia unui stat ucrainean independent nu numai că i-a obligat pe 
toți ruşii să regândească natura propriei lor identități etnice și poli- 
tice, dar a reprezentat o majoră piedică geopolitică pentru statul 
rus. Repudierea a mai bine de trei sute de ani de istorie imperială 
rusă a însemnat pierderea unei economii industriale și agricole po- 
tential bogate și a 52 de milioane de oameni suficient de apropiați 
de ruși din punct de vedere etnic şi religios pentru a face din Rusia 
un stat imperial cu adevărat mare şi sigur pe sine. Independenţa 
Ucrainei a deposedat, de asemenea. Rusia de poziția sa dominantă 
în Marea Neagră, unde Odessa îi servea de poartă vitală pentru 
comerțul cu Mediterana și cu lumea de dincolo de ea. 

Pierderea Ucrainei era o pierdere de pivot geopolitic, deoarece 
a limitat drastic opţiunile geostrategice ale Rusiei. Chiar fără statele 
baltice și fără Polonia, o Rusie ce şi-ar fi păstrat controlul asupra 
Ucrainei ar fi putut încă să încerce să fie liderul unui imperiu eur- 
asiatic arogant. în care Moscova i-ar fi putut domina pe non-slavii 
din sudul și sud-estul fostei URSS. Dar fără Ucraina și fără cei 52 
de milioane de frați slavi orice încercare a Moscovei de a reconstrui 
imperiul eurasiatic era ca și cum Rusia singură s-ar fi lăsat prinsă 
în plasa unor conflicte prelungite cu non-slavii, izbucnite din mo- 
tive naţionale și religioase — războiul cu Cecenia fiind poate doar 
primul exemplu. Mai mult, dată fiind rata natalității în scădere în 
Rusia şi explozia demografică în Asia Centrală, orice nouă entitate 
eurasiatică bazată numai pe puterea Rusiei, fără Ucraina. ar deveni 
inevitabil mai puțin europeană și mai mult asiatică cu fiecare an ce 
ar trece. 

Pierderea Ucrainei a avut efect nu numai de pivot, ci şi de cata- 
lizator geopolitic. Acţiunile Ucrainei — declarația de independență 
din decembrie 1991. insistența. în negocierile horătâtoare de la 
Bela Vezha, ca URSS să fie înlocuită de un mai puțin rigid 
„Commonwealth“ de state independente și mai ales impunerea 
bruscă, în stilul loviturilor de stat, a comenzii ucrainene asupra uni- 
tăților armatei sovietice staționte pe teritoriul ucrainean — au fost 
acelea care au împiedicat C.S.]. să devină doar un nou nume pentru 

o URSS mai confederală. Autodeterminarea politică a Ucrainei a 
uluit Moscova și a dat un exemplu pe care celelalte republici sovie- 
tice, deşi mai timide la început. l-au urmat apoi. 

Pierderea de către Rusia a poziției sale dominante la Marea 
Baltică s-a repetat la Marea Neagră nu numa: din cauza indepen- 
denţei Ucrainei, ci şi din cauză că proaspăt independentele state 
caucaziene — Georgia, Armenia. Azerbaidjan — au întărit şansele 
Turciei de a-şi restabili demult pierduta influentă în regiune. 
Înainte de 1991, Marea Neagră era punctul de plecare pentru proe- 
minența în Mediterana a puterii navale rusești. Pe la mijlocul 
anilor '90, Rusia rămăsese cu o mică fâșie de coastă la Marea 
Neagră și cu o dispută nerezolvată cu Ucraina asupra dreptului de 
a-și păstra baze în Crimeea pentru rămășițele Flotei sovietice din 
Marea Neagră şi privea, cu evidentă iritare, manevrele comune. 
navale și pe uscat, ale NATO şi Ucrainei, ca și rolul crescând al 
Turciei în regiunea Mării Negre. Rusia a și suspectat Turcia de a fi 
furnizat ajutor efectiv rezistenței cecene. 

Mai departe spre sud-est, răsturnarea geopolitică a produs o 
schimbare tot atât de importantă în statutul bazinului Mării Caspice 
şi, în general. în cel al Asiei Centrale. Înainte de prăbuşirea URSS, 
Marea Caspică era în fapt un lac rusesc, cu un mic sector sudic ce 
cădea între granițele Iranului. Din cauza apariţiei independentului 
şi foarte naționalistului Azerbaidjan — întărit de influxul de inves- 
titori occidentali interesaţi de petrol — şi a tot atât de indepen- 
dentelor Kazahstan și Turkmenistan. Rusia a devenit doar unul din 
cele cinci state care-și revendică bogăţiile bazinului Mării Caspice. 
Rusia nu mai putea fi sigură că va mai dispune mult timp de aceste 
resurse în propriul său interes. 

Apariția statelor central-asiatice independente a însemant că în 
unele locuri frontiera de sud-est a Rusiei a fost împinsă înapoi spre 
nord cu mai mult de o mie de mile. Noile state controlau acum vaste 
resurse minerale şi energetice care cu siguranță aveau să atragă 
interesele străine. Era aproape inevitabil ca nu numai noile elite. 
dar şi, curând, popoarele acestor state să devină mai nationaliste şi 
probabil cu concepții din ce în ce mai islamice. În Kazahstan. o țară 
vastă cu enorme resurse naturale, dar cu cei aproape 20 de milioane 
de locuitori aparținând aproape în proporții egale etniilor cazahă şi 

slavă, neînțelegerile nationale și lingvistice se pot intensifica. 
Uzbekistanul — cu populatia sa, mult mai omogenă etnic, de apro- 
ximativ 25 de milioane şi cu conducători ce pun accent pe gloria 
istorică a ţării — a devenit din ce în ce mai hotărât în afirmarea 
noului statut postcolonial al regiunii. Turkmenistanul, pentru care 
Kazahstanul este un scut geografic împotriva oricărui contact direct 
cu Rusia, şi-a dezvoltat activ noi legături cu Iranul pentru a-și dimi- 
nua fosta dependentă de sistemul de comunicaţii al Rusiei, pentru 
a avea acces la piețele lumii. 

Susţinute din exterior de Turcia, Iran, Pakistan și Arabia 
Saudită, statele din Asia Centrală n-au fost înclinate să-si schimbe 
noua suveranitate politică nici chiar pe avantajoasa integrare eco- 
nomică cu Rusia, așa cum mulți ruși au continuat să spere că vor 
face. În cel mai bun caz, o oarecare tensiune și ostilitate este inevi- 
tabilă în relațiile lor cu Rusia, iar dureroasele precedente din 
Cecenia şi Tadjikistan sugerează că ceva şi mai rău nu e cu desă- 
vârşire exclus. Pentru ruşi, spectrul unui eventual conflict cu statele 
aflate de-a lungul întregului flanc sudic al Rusiei (care, dacă 
adăugăm Turcia, Iranul şi Pakistanul, au peste 300 de milioane de 
locuitori) trebuie să fie motivul unei serioase îngrijorări. 

În sfârșit, în momentul în care imperiul ei se dizolva, Rusia se 
confrunta şi cu o amenințătoare nouă situație geopolitică în Extremul 
Orient, deși nu avusese loc nici o schimbare politică sau teritonală. 
Timp de mai multe secole, China a fost mai slabă și mai înapoiată 
decât Rusia, cel puţin în domeniile politic și militar. Nici un rus 
preocupat de viitorul țării sale şi uimit de schimbările spectacu- 
loase din acest deceniu nu poate ignora faptul că China este pe cale 
de a deveni un stat mai avansat, mai dinamic şi cu mai mult succes 
decât Rusia. Puterea economică a Chinei, asociată cu marea energie 
a celor 1,2 miliarde de locuitori ai săi, răstoarnă din temelii ecuatia 
istorică dintre cele două țări, iar spatiile goale ale Siberiei aproape 
invită la colonizare chineză. 

Această nouă și ameţitoare realitate avea să afecteze, inevitabil, 
concepția Rusiei asupra securității în regiunea sa extrem-orientală, 
ca şi interesele ruse în Asia Centrală. În scurtă vreme, această evoluţie 
ar putea chiar umbri importanța geopolitică a pierderii Ucrainei. 
Implicatiile sale geostrategice au fost bine exprimate de Vladimir 

Lukin, primul ambasador post-comunist al Rusiei în SUA și mai 
târziu preşedintele Comisiei pentru Afaceri Externe a Dumei: 


„În trecut, Rusia se considera înaintea Asiei, deşi în urma 
Europei. Dar, între timp, Asia s-a dezvoltat mult mai rapid. 
...ne găsim nu atât între «Europa modernă» şi «Asia 
înapoiată», ci mai degrabă ocupând un ciudat spatiu între două 


e ] 


«Europe». 


Pe scurt. Rusia, până nu de mult creatoarea unui vast imperiu 
teritorial și conducătoarea unui bloc ideologic de state satelite 
întins până în chiar inima Europei și la un moment dat până la 
Marea Chinei de Sud, a devenit un stat național plin de probleme, 
fără acces geografic facil la lumea exterioară și potenţial vulnerabil 
la conflicte ce îl pot slăbi şi mai mult cu vecinii de pe flancurile sale 
vestic, sudic și estic. Numai spatiile din nord, nelocuibile și 
inaccesibile, înghetate aproape mereu, par sigure geopolitic. 


FANTASMAGORIA GEOSTRATEGICĂ 


O perioadă de confuzie strategică şi istorică era deci inevitabilă 
în Rusia postimpenală. Prăbuşirea rușinoasă a URSS şi mai ales 
dezintegrarea uimitoare și în general neașteptată a Marelui Imperiu 
Rus au dat naștere, în Rusia, unei enorme căutări de sine, unei vaste 
dezbateri asupra a ceea ce ar trebui să fie actuala autodefinire istoncă 
a Rusiei, unor intense controverse publice şi private asupra unor 
întrebări care la majoritatea națiunilor importante nici măcar nu se 
pun: Ce este Rusia? Unde este Rusia? Ce înseamnă să fii rus? 

Aceste întrebări nu sunt pur teoretice: fiecare răspuns are conti- 
nut geopolitic important. Este Rusia un stat național, bazat pe o 
etnicitate pur rusă, sau este ea prin definiţie ceva mai mult (aşa cum 
Marea Britanie e mai mult decât Anglia) și astfel destinată a fi un 
stat imperial? Care sunt — istoric, strategic şi etnic — frontierele 


! Our Security Predicament, în „Foreign Policy“, nr. 88 (toamna 1992), p. 60. 

juste ale Rusiei? Ucraina independentă ar trebui privită ca o 
aberaţie temporară dacă este evaluată în asemenea termeni etnici. 
strategici și istorici? (Multi ruşi sunt înclinați să gândească astfel.) 
Ca să fii rus, trebuie să fii etnic rus („Russkii“) sau poti fi rus 
politic și nu etnic (adică să fii „Rossyanin“ — echivalentul lui 
„British“, dar nu al lui „English“)? De exemplu, Elțîn și câțiva ruși 
au sustinut (cu consecințe tragice) că cecenii ar putea — 
într-adevăr, ar trebui — să fie considerați ruși. 

Un an înainte de sfârşitul URSS, un naţionalist rus, unul dintre 
puţinii care au văzut că se apropie acest sfârşit, făcea această afir- 
mație disperată: 


„Dacă groaznicul dezastru. de neconceput pentru poporul rus, 
se întâmplă într-adevăr și statul este sfâşiat, și poporul — jefuit 
și escrocat de 1000 de ani de istorie — sfârșește brusc singur. 
iar recenţii săi «frați» își iau ceea ce le aparține, dispar «bărcile 
lor de salvare naţională» îndepărtându-se de vapor, ei bine, nu 
avem unde să ne ducem... 

Statul suveran rus, care întruchipează — politic, economic 
și spiritual — «ideea rusă», va fi reconstruit. El va aduna tot ce 
a fost mai bun de-a lungul a 1000 de ani de împărăție și în cei 
70 de ani de istorie sovietică ce au zburat într-o clipă“. 


Dar cum? La dificultatea de a formula un răspuns acceptabil 
pentru poporul rus și totuşi realist s-a adăugat criza istorică a însuși 
statului rus. Aproape de-a lungul întregii sale istorii acest stat a 
fost, simultan, instrument de expansiune teritorială și de dezvoltare 
economică. Era de asemenea un stat care, în mod deliberat, nu se 
considera doar un instrument național, ca în traditia vest-euro- 
peană, ci executorul unei misiuni supranaționale deosebite în ca- 
drul căreia „ideea rusă“ era definită, în mod variat, în termeni 
religioși, geopolitici sau ideologici. Acum, dintr-o dată, acea misi- 
une era îndepărtată deoarece statul se restrângea ca teritoriu pentru 
a rămâne să se bazeze pe o dimensiune în mare parte etnică. 


2 Aleksandr Prohanov, Tragedia centralismului, „Literaturnaia Rossiia“, 
ianuarie 1990, p. 4-5. 

Mai mult, criza post-sovietică a statului rus (a „esenței“ sale, ca 
să spunem aşa) era dublată de faptul că Rusia nu numai că se con- 
frunta cu provocarea de a fi brusc lipsită de vocaţia sa misionară 
imperială, dar, pentru a reduce prăpastia dintre înapoierea sa socială 
și cea a zonelor mai avansate ale Eurasiei, statul era acum silit de 
forțele din interior ce voiau să-l modernizeze (și de consultantii lor 
occidentali) să se retragă din rolul său economic tradițional de 
mentor, proprietar și stăpân absolut al averii sociale. Aceasta reclama 
o limitare radicală din punct de vedere politic a rolului internațional 
și intern al statului rus. Ea submina profund cele mai solide tipare 
ale vietii interne ruse și contribuia la o stare de dezonentre geopoli- 
tică în interiorul elitei politice ruse. 

În această situaţie uluitoare, aşa cum ne putem aștepta, întreba- 
rea „Încotro se îndreaptă și ce este Rusia?“ a primit diverse răspun- 
suri. Vastul teritoriu eurasiatic al Rusiei a predispus întotdeauna 
elita acesteia să gândească în termeni geopolitici. Primul ministru 
de externe al Rusiei post-comuniste şi post-imperiale, Andrei 
Kozirev, a reafirmat acest mod de gândire în una din primele sale 
încercări de a defini modul în care ar trebui să se comporte Rusia 
cea nouă pe scena internațională. Doar la o lună după prăbușirea 
URSS-ului, el observa: „Abandonând mesianismul ne-am îndreptat 
spre pragmatism... am înțeles repede că geopolitica... înlocuiește 
ideologia“?. 

Ca reacție la prăbușirea URSS, în general vorbind, se poate 
spune că au apărut trei mari, parţial suprapuse, opțiuni geostrate- 
gice, fiecare din ele fiind legată, în ultimă instanță, de preocuparea 
Rusiei pentru statutul său fată de America, dar, în acelaşi timp, con- 
tinând și unele variante privind problemele interne. Aceste curente 
în gândirea rusă pot fi clasificate după cum urmează: 


|. prioritate „parteneriatului strategic avansat“ cu America, ceea 
ce, pentru unii din adepţi, era de fapt un nume de cod pentru un 
condominion mondial; 


2. accent pe „străinătatea apropiată“ ca preocupare principală a 
Rusiei, unii susținând o formă de integrare economică 


3 Interviu în „„Rossiiskaia Gazeta“. 12 ianuarie 1992. 

dominată de Moscova, iar alţii așeptându-se la o eventuală 
refacere, într-o oarecare măsură, a controlului imperial. prin 
care s-ar crea O putere mai capabilă să contrabalanseze 
America şi Europa; 


3. o contra-alianță însemnând un fel de coaliție eurasiatică 
anti-SUA, menită să reducă predominarea americană în 
Europa. 


Deși prima opțiune era considerată dominantă de către noua 
echipă conducătoare a președintelui Elțîn, a doua a căpătat 
importanţă politică foarte curând, parțial ca o critică la adresa 
priorităților geopolitice ale lui Elțîn; a treia s-a făcut auzită ceva 
mai târziu, pe la jumătatea anilor '90, ca reacție la sentimentul din 
ce în ce mai răspândit că geostrategia post-sovietică a Rusiei era 
neclară şi insuficientă. Dar toate trei s-au dovedit stângace istoric 
şi datorită unor viziuni cam fantasmagorice asupra puterii actuale, 
a potențialului internațional și a intereselor Rusiei în străinătate. 

Imediat după prăbușirea URSS, atitudinea inițială a lui Elțîn a 
reprezentat culmea vechii, dar niciodată încununată de succes, 
concepții .„occidentalizatoare“ din gândirea politică rusă: că locul 
Rusiei era în Occident, ea ar trebui să facă parte din acesta şi să-l 
imite cât mai mult posibil în propria sa dezvoltare internă. Această 
concepție a fost îmbrățişată de Elțîn însuși și de ministrul său de 
externe, Elțîn fiind explicit în a denunta moştenirea imperială a 
Rusiei. Vorbind la Kiev, pe 19 octombrie 1990, el a declarat cu 
elocventă ceea ce ucrainenii sau cecenii ar fi putut folosi apoi 
împotiva lui: 


Rusia nu aspiră să devină centrul vreunui nou fel de imperiu... 
Rusia înțelege mai bine decăt alții cât de pernicios este acest 
rol, cu atât mai mult cu cât ea însăşi l-a jucat multă vreme. Ce 
a câştigat ea din aceasta? Au devenit ruşii, ca urmare, mai 
liberi? Mai bogați? Mai fericiți? ... istoria ne-a învăţat că un 
popor care domină alte popoare nu poate fi fericit. 

Atitudinea deliberat pnetenească adoptată de Occident. mai 
ales de SUA, fată de noua conducere a Rusiei a fost o sursă de 
încurajare pentru „occidentalizanţii” post-sovietici din „.establish- - 
ment”-ul de politică externă al Rusiei. Această atitudine a întărit 
înclinațiile pro-amenicane din acest mediu şi i-a sedus personal pe 
membrii săi. Noi: conducători erau flatați să li se adreseze pe 
numele mic politicienilor de vârf ai singurei superputeri a lumii și 
s-au autoamăgit cu ușurință crezând că şi ei erau conducătorii unei 
superputeri. Când americanii au lansat sloganul „parteneriatului 
strategic avansat" dintre Washington şi Moscova. ruşilor li s-a 
părut că astfel a fost consfințit un nou şi democratic condominion 
americano-rus care înlocuia competiția dinainte. 

Acest condominion trebuia să aibă o extindere globală. Astfel, 
Rusia ar fi fost nu numai succesoarea legală a fostei Uniuni 
Sovietice, ci şi partener de facto într-o înțelegere globală. bazată pe 
epalitate veritabilă. Aşa cum noii lideri ruși nu mai oboseau să 
afirme, aceasta însemna nu numai că restul lumii trebuia să 
consimlă că Rusia era egala Americii, dar și că nici o problemă 
globală nu putea fi abordată sau rezolvată fără participarea și/sau 
permisiunea Rusiei. Deşi nu se declara dechis. din această iluzie 
făcea parte, implicit, şi ideea că Europa Centrală ar rămâne cumva. 
sau chiar ar putea alege să rămână, o regiune într-o proximitate 
politică specială față de Rusia. Dizolvăni Pactului de la Varșovia şi 
a CAER-ului nu i-ar fi urmat gravitarea fostelor lor membre fie 
spre NATO. fie chiar numai spre UE. 

Între timp. ajutorul occidental i-ar fi dat posibilitatea guver- 
nului rus să realizeze reformele interne, eliminând statul din viata 
economică şi permiţând consolidarea instituțiilor democratice. 
Refacerea economică a Rusiei, statutul ei special de partener egal 
al Americii și absoluta ei atractivitate ar încuraja atunci statele 
proaspăt independente din noua CSI — recunoscătoare că noua 
Rusie nu le ameninţă și din ce în ce mai conștiente de beneficiile 
unei oarecari forme de uniune cu Rusia — să se angajeze într-o 
integrare economică mereu mai strânsă și apoi într-o integrare po- 
litică cu Rusia. mărindu-i astfel întinderea și puterea. 

Problema unei asemenea abordăni era lipsa oricărui realism atât 
în plan intern, cât și internațional. Conceptul de „parteneriat strategic 

avansat“ era măgulitor, dar și înșelător. America nu era înclinată să 
împartă puterea mondială cu Rusia și nici nu putea. chiar dacă ar fi 
dorit. Noua Rusie era pur și simplu prea slabă. prea de-vastată de 
trei sferturi de secol de regim comunist și prea înapoiată social 
pentru a fi un partener mondial real. În concepția Washingtonului, 
Germania, Japonia şi China erau cel putin tot atât de importante şi 
de influente. Mai mult, aspiraţiile americane şi cele ruse nu erau 
deloc aceleaşi în unele chestiuni geostrategice centrale şi de interes 
național pentru America — în Europa, în Orientul Mijlociu și 
Orientul Îndepărtat. O dată ce, inevitabil. divergentțele au început să 
apară, disproporția de putere politică și financiară, inovaţie tehno- 
logică și atractivitate culturală a făcut ca „parteneriatul strategic 
avansat“ să pară găunos şi din ce în ce mai multi ruși au realizat că 
era destinat să înșele deliberat Rusia. 

Poate că dezamăgirea ar fi putut fi evitată dacă mai devreme — 
în „luna de miere“ americano-rusă — America ar fi îmbrățișat 
conceptul extinderii NATO şi, în același timp, ar fi oferit Rusiei „o 
înțelegere ce nu putea fi refuzată“, mai precis o relatie specială de 
cooperare între Rusia și NATO. Dacă America ar fi adoptat clar și 
decis ideea lărgirii alianţei, cu precizarea că Rusia ar trebui cumva 
inclusă în acest proces, poate că sentimentul de dezamăgire al 
Moscovei faţă de „parteneriatul strategic avansat“, ca și slăbirea 
progresivă a poziției politice a „occidentalizanţilor“ de la Kremlin 
ar fi putut fi evitate. 

Momentul în care America ar fi putut face acest lucru a fost în 
a doua jumătate a lui 1993, imediat după ce, în august, Elțîn şi-a ex- 
primat public sprijinul pentru interesul Poloniei de a se alătura ali- 
anței transatlantice, considerându-l în concordanță cu „interesele 
Rusiei“. În loc de asta, administratia Clinton, care în acel moment 
încă urmărea politica sa de „întâi Rusia“, a mai întârziat doi ani, 
timp în care Kremlinul şi-a schimbat atitudinea şi a devenit mereu 
mai ostil fată de semnalele (care apăreau, dar erau nehotărâte) 
privind intenția Americii de a lărgi NATO. Așa că în 1996, când 
Washingtonul a hotărât să facă din lărgirea NATO scopul central al 
politicii americane de formare a unei comunităţi euro-atlantice mai 
largi și mai sigure, ruşii se închiseseră deja într-o opoziţie rigidă. 
Astfel, anul 1993 ar putea fi pnvit ca anul unei ocazii istorice ratate. 

După cum este recunoscut, nu toate îngrijorările Rusiei în 
legătură cu extinderea NATO erau lipsite de legitimitate sau aveau 
motive răuvoitoare. Sigur. unii oponenți. mai ales din armata rusă, 
împărtășeau mentalitatea din timpul Războiului Rece, privind 
extinderea NATO nu ca parte integrantă a măririi Europei înseși, ci 
mai degrabă ca înaintare spre Rusia a unei aliante încă ostile, 
conduse de America. O parte din elita politicii externe a Rusiei — 
majoritatea căreia este formată. de fapt, din foști oficiali sovietici 
— persevera în vechea concepţie geostrategică conform căreia în 
Eurasia nu e loc pentru America, iar extinderea NATO e condusă 
de dorinta acesteia de a-și lărgi sfera de influență. Ei se mai 
opuneau și întrucât sperau că o Europă Centrală neangajată s-ar 
putea într-o zi întoarce în sfera de influență geopolitică a Moscovei, 
o dată ce Rusia s-ar însănătoși. 

Dar multi democrați ruşi s-au temut, totodată, şi că extinderea 
NATO ar însemna că Rusia ar fi lăsată în afara Europei, ostracizată 
politic și considerată nedemnă de calitatea de membru al institu- 
tiilor civilizației europene. Insecuritatea culturală s-a adăugat te- 
merilor politice şi a făcut ca extinderea NATO să pară punctul 
culminant al unei îndelungate politici occidentale menite să izoleze 
Rusia, să o lase singură în lume și vulnerabilă față cu diverșii săi 
dușmani. Mai mult, democraţii ruşi nu puteau pur și simplu înte- 
lege profunzimea nici a resentimentului central-europenilor fată de 
o jumătate de secol de dominatie sovietică, nici a dorinței lor de a 
face parte dintr-un sistem euro-atlantic mai larg. 

În schimb. este probabil că nici dezamăgirea, nici slăbirea „oc- 
cidentalizanţilor” ruși nu ar fi putut fi evitate. Într-un cuvânt, noua 
elită rusă, fiind foarte dezbinată în interior, iar preşedintele şi mi- 
nistrul de externe nefiind capabili de a asigura o conducere geo- 
strategică consecventă, nu a fost posibil să se definească limpede ce 
dorea noua Rusie în Europa și nici să se evalueze realist limitările 
actuale datorate stării de slăbiciune a Rusiei. Democratii de la 
Moscova. angajați în lupte politice. nu au reușit să afirme cu curaj 
că o Rusie democrată nu se opune extinderii comunității democrate 
transatlantice și că doreşte să se asocieze cu aceasta. Iluzia unui sta- 
tut global pe care să-l împartă cu America a făcut ca elitei politice 
de la Moscova să-i fie greu să abandoneze ideea unei poziţii 

geo-politice privilegiate pentru Rusia, nu numai în zona fostei 
URSS, ci chiar şi faţă de fostele state satelite central-europene. 

Aceste evoluţii au ajuns în mâinile naționaliștilor, care în 1994 
începuseră să prindă din nou glas, și ale militariştilor, care tot atunci 
deveniseră sprijinitorii interni de importanță decisivă ai lui Elțîn. 
Reacţiile lor din ce în ce mai stridente și uneori amenințătoare față 
de aspiraţiile central-europenilor nu au făcut decât să intensifice 
hotărârea fostelor state satelite — atente la foarte recenta lor 
eliberare de sub dominația rusă — de a se pune la adăpost în NATO. 

Prăpastia dintre Washington şi Moscova a fost adâncită și mai 
mult de refuzul Kremlinului de a renunța la toate cuceririle lui 
Stalin. Opinia publică occidentală, mai ales în Peninsula 
Scandinavia, dar și în SUA, a fost foarte afectată de ambiguitatea 
atitudinii Rusiei faţă de republicile baltice. În timp ce recunoșteau 
independenta acestora şi nu făceau presiuni pentru ca ele să devină 
membre în CSI, chiar şi conducătorii ruşi democrați recurgeau 
periodic la amenințări pentru a obține tratament preferențial pentru 
largile comunități de coloniști ruşi care fuseseră stablite deliberat în 
aceste tări în timpul stalinismului. Atmosfera s-a înrăutățit când 
Kremlinul a refuzat limpede să denunte acordul secret cu Germania 
nazistă din 1939 care a deschis calea pentru încorporarea forțată a 
acestor republici în URSS. Chiar și la 5 ani după prăbuşirea URSS 
purtătorii de cuvânt de la Kremlin au insistat (în declaraţia oficială 
de la 10 septembrie 1996) că în 1940 statele baltice s-au „unit“ de 
bunăvoie cu URSS. 

Elita rusă post-sovietică pare să se fi aşteptat, de asemenea, ca 
Occidentul să ajute la, sau cel puţin să nu împiedice, restabilirea ro- 
lului central al Rusiei în spatiul post-sovietic. Astfel, conducătorii 
ruși au fost iritati de dorința Occidentului de a ajuta noile state 
independente post-sovietice să-şi consolideze existența politică se- 
parată. Chiar şi când avertizau că „o confruntare cu SUA... este o 
alternativă ce trebuie evitată“, importanți analişti ruşi ai politicii 
externe americane susțineau (nu complet incorect) că SUA căuta 
„reorganizarea relaţiilor interstatale în întreaga Eurasie... în care 
nu exista nici O singură putere conducătoare pe continent, ci multe 
puteri de mărime medie, relativ stabile și suficient de puternice... 

dar inevitabil inferioare SUA în ce priveşte capacităţile lor indivi- 
duale sau chiar colective“ 4 

In această privință. Ucraina era decisivă. Înclinația crescândă a 
Americii, mai ales prin 1994, de a da cea mai mare atenţie relatiilor 
americano-ucrainene și de a ajuta Ucraina să-şi menţină noua liber- 
tate națională era văzută la Moscova, de către multi, chiar și de 
către „occidentalizanţi“, drept o politică îndreptată împotriva inte- 
resului vital al Rusiei de a aduce în cele din urmă Ucraina înapoi pe 
făgaşul comun. Că Ucraina va fi în cele din urmă „.reintegrată'* 
într-un fel rămâne obiectul credinței multora dintre membrii elitei 
politice ruse. Ca urmare, contestarea de către Rusia, din punct de 
vedere geopolitic şi istoric, a statutului separat al Ucrainei s-a bătut 
cap în cap cu opinia americană că o Rusie imperială nu poate fi o 
Rusie democrată. 

În plus, existau rațiuni pur interne pentru ca un „parteneriat 
strategic avansat" între două „democraţii“ să se dovedească iluzo- 
riu. Rusia era pur Și simplu prea înapoiată şi prea devastată de con- 
ducerea comunistă pentru a putea fi un partener democrat viabil al 
SUA. Această realitate esenţială nu putea fi ascunsă printr-o reto- 
rică zgomotoasă despre parteneriat. Mai mult, Rusia post-sovietică 
rupsese doar parțial cu trecutul. Aproape toți conducătorii săi „de- 
mocraţi“* — chiar dacă dezamăgiţi într-adevăr de trecutul sovietic 
— erau nu numai creații ale sistemului sovietic. dar şi foști impor- 
tanti membri ai elitei conducătoare a acestuia. Ei nu erau foști 
disidenti, ca în Polonia sau în Republica Cehă. Institutiile-cheie ale 


4 A. Bogaturov și V. Kremeniuk (cercetători la Institutul pentru Statele Unite și 
Canada). „Americanii, ei înşisi, nu se vor opri niciodată". în „Nezavisimaia Gazeta“, 
28 iume 1996. 

5 De exemplu, chiar principalul consilier al lui Eltin, Dmitri Riurikov. a fost citat 
de Interfax (20 noiembrie 1996) apreciind Ucraina „un fenomen temporar“, în vreme ce 
„Obsciaia Gazeta” (10 dec. 1996) scria că „în viitorul previzibil evenimentele din estul 
Ucrainei ar putea pune Rusiei o problemă foarte dificilă. Manifestaţiile de nemultumire 
ale maselor... vor fi însotite de apeluri sau chiar de cereri către Rusia să preia regiunea. 
Destui oameni de la Moscova ar fi gata să sprijine astfel de planuri“. Îngrijorarea 
Occidentului fată de intenţiile Rusiei nu era deloc diminuată de faptul că Rusia cerea 
Crimeea şi Sevastopolul, nici de actele de provocare precum includerea deliberată. la 
sfârşitul anului 1996, a Sevastopolului în prognoza meteo de noapte pentru orașele 
rusești difuzată de televiziunea publică a Rusiei. 

puterii sovietice — deşi slăbite, demoralizate şi corupte — existau 
încă. Ca simbol al acestei realități și al faptului că trecutul comunist 
continua să influenţeze era podoaba istorică centrală a Moscovei: 
prezența continuă a mausoleului lui Lenin. Era ca şi cum Germania 
post-nazistă ar fi fost condusă de foşti „Gauleiters“ nazişti de rang 
mijlociu împroşcând slogane democratice, cu un mausoleu al lui 
Hitler dăinuind în centrul Berlinului. 

Slăbiciunea politică a noii elite democrate era dublată de înseși 
dimensiunile crize: economice a Rusiei. Nevoia de reforme masive 
— pentru retragerea statului din economia rusă — a generat spe- 
rante exagerate în ajutorul occidental. mai ales american. Deși 
acest ajutor, mai ales din partea Germaniei şi Americii, a căptat 
treptat mari dimensiuni, chiar $i în împrejurările cele mai favora- 
bile el tot nu a putut determina o refacere economică rapidă. Deza- 
măgirea socială ce a decurs de aici a amplificat corul din ce în ce 
mai numeros de critici tot atât de dezamăgiţi care sustineau că 
parteneriatul cu SUA era o înşelătorie, benefic pentru America, dar 
păgubitor pentru Rusia. 

Pe scurt, nu exitau condițiile preliminare, nici subiective, nici 
obiective, pentru un parteneriat mondial efectiv în anii imediat 
următori prăbușirii URSS. „Occidentalizanţii“ democrați pur și 
simplu voiau prea mult și erau în stare să dea prea putin. Ei doreau 
un parteneriat egal — sau, ma: degrabă, un condominion — cu 
America, mână relativ liberă în CSI şi o no-man 's-land din punct 
de vedere geopolitic în Europa Centrală. Dar ambivalenta lor fată 
de perioada sovietică, lipsa de realism în legătură cu puterea 
mondială, profunzimea crizei economice și lipsa unui larg sprijin 
social arătau că ei nu puteau realiza Rusia stabilă și cu adevărat de- 
mocrată pe care o cerea conceptul de parteneriat egal. Ma: întâi 
Rusia trebuia să treacă printr-un lung proces de reformă politică, un 
tot atât de lung proces de stabilizare democratică, un și mai lung 
proces de modernizare socio-economică şi abia apoi să realizeze 
profunda schimbare de la o conştiinţă imperială la una națională 
față cu noile realități geopolitice nu numai din Europa Centrală, ci 
mai ales din interiorul fostului Imperiu rus înainte ca un parteneriat 
real cu America să poată deveni o optiune geopolitică viabilă. 

În aceste împrejurări, nu e de mirare că prioritatea „străinătății 
apropiate“ a devenit atât principalul obiectiv față de opțiunea 
pro-Occident, cât şi o timpurie alternativă pentru politica extemă. 
Ea se baza pe argumentul că „partenenatul'* desconsidera ceea ce 
ar fi trebuit să fie cel mai important pentru Rusia: adică. relaţiile 
sale cu fostele republici sovietice. „Străinătatea apropiată“ a ajuns 
să fie formularea concentrată pentru sustinerea unei politici ce ar 
pune accentul. în primul rând, pe necesitatea de a reconstrui un 
anumit cadru viabil, cu Moscova ca centru decizional, în spațiul 
geopolitic ocupat altădată de URSS. Pomind de la o asemenea 
premisă, multi erau de acord că o politică de concentrare asupra 
Vestului, în special asupra Americii, aducea puţin și costa prea 
mult. Pur și simplu facilita Vestului exploatarea împrejurărilor 
create de prăbușirea URSS. 

Dar școala de gândire a „străinătății apropiate“ era o umbrelă 
mare sub care diferite concepții geopolitice s-au putut aduna. Ea 
cuprindea nu numai „funcționaliştii“ și „.determiniștii“ economici 
(inclusiv câtiva „occidentalizanți“) care credeau că C.S.I. putea 
deveni o variantă a U.E. condusă de Moscova. ci și pe acei care ve- 
deau în integrarea economică doar unul dintre instrumentele pentru 
restaurarea imperială, care putea opera fie sub umbrela CSI, fie 
prin aranjamente speciale (formulate în 1996) între Rusia și 
Belarus sau între Rusia, Belarus. Kazahstan și Kirghizstan; ea îi 
includea, de asemenea, pe romanticii slavofili care susțineau o 
Uniune slavă între Rusia, Ucraina și Belarus şi. în sfârșit, pe cei ce 
propuneau o idee oarecum mistică de „eurasianism“ drept 
adevărata definiție a misiunii istorice de durată a Rusiei. 

În forma sa cea mai restrânsă, prioritatea „străinătăţii apro- 
piate“ implica propunerea perfect rezonabilă că Rusia trebuie să se 
concentreze mai întâi asupra relatiilor cu noile state independente, 
mai ales că toate rămâneau legate de Rusia prin realitățile fostei po- 
litici sovietice deliberate de a promova interdependenta economică 
între ele. Aceasta avea sens, atât economic, cât şi geopolitic. .„Spa- 
tiul economic comun“, despre care noii conducători ruși vorbeau 
deseori, era o realitate ce nu putea fi ignorată de către liderii noilor 
state independente. Cooperarea, chiar o oarecare integrare, era o 
necesitate economică. Astfel, era nu numai normal, ci și de dorit a 

se promova instituții unite ale CSI, cu scopul de a înlătura 
disfunctionalitățile şi fragmentările economice produse de 
destrămarea politică a URSS. 

Pentru unii ruşi, sustinerea integrării economice era astfel o re- 
actie eficientă din punct de vedere funcţional și responsabilă din 
punct de vedere politic la ceea ce se petrecuse. Analogia cu UE. 
era deseori citată ca pertinentă pentru situația post-sovietică. O re- 
facere a imperiului era explicit respinsă de susținătorii mai mode- 
rati ai integrării economice. De exemplu, un influent raport intitulat 
O strategie pentru Rusia, care a fost aprobat încă din august 1992 
de Consiliul pentru Politică Externă şi Apărare, format din proemi- 
nente personalități şi înalți functionari guvernamentali, susținea în 
mod foarte clar „integrarea luminată post-imperială“ ca programul 
potrivit pentru „spatiul economic comun“ post-sovietic. 

Totuşi, accentul pus pe „străinătatea apropiată“ nu era doar o 
doctrină politică benignă de cooperare economică regională. Con- 
tinutul său geopolitic avea conotatii imperiale. Chiar și relativ mo- 
deratul raport din 1992 vorbea de o Rusie refăcută care în cele din 
urmă ar stabili un parteneriat strategic cu Vestul, în care Rusia ar 
avea rolul de „moderator în situatia din Europa de Est, Asia 
Centrală şi Extremul Orient“. Alti susținători ai acestei priorități 
erau mai hotărâți, vorbind explicit despre „rolul exclusiv“ al Rusiei 
în spațiul post-sovietic şi acuzând Occidentul de a se fi angajat 
într-o politică anti-rusă furnizând ajutor Ucrainei şi celorlalte noi 
state independente. 

Un exemplu tipic, dar, desigur, extrem este argumentul formulat 
de 1. Ambarțumov, președintele Comisiei pentru Afaceri Externe a 
Dumei, în 1993, și fost susținător al prioritătii „parteneriatului“, 
care a afirmat deschis că fostul spațiu sovietic este o sferă de influ- 
entă geopolitică exclusiv rusă. În ianuarie 1994, afirmatia sa a fost 
reluată de ministrul de externe Andrei Kozirev, altădată energic 
susținător al priorităţii pro-occidentale, care a declarat că Rusia 
„trebuie să-și păstreze prezenţa militară în regiuni care timp de se- 
cole au fost în sfera sa de interes“. De fapt, la 8 aprilie 1994, 
„Izvestia“ relata că Rusia a reușit să păstreze nu mai puţin de două- 
zeci și opt de baze militare pe teritoriul noilor state independente 
— iar dacă, pe o hartă, legăm printr-o linie desfășurările militare 

ruse din Kaliningrad, Moldova, Crimeea, Armenia. Tadjikistan și 
Insulele Kurile, aceasta ar aproxima granitele fostei URSS, ca pe 
harta de mai jos. 

În septembrie 1995. președintele Elțîn a emis un document 
oficial asupra politicii Rusiei fată de CSI. care codifica astfel sco- 


purile Rusiei: 


„Principalul obiectiv al politicii Rusiei fată de CSI este crearea 
unei asociaţii de state integrate politic şi economic, capabilă de 
a-şi revendica locul cuvenit în comunitatea mondială... 
consolidarea Rusiei ca forță conducătoare în formarea unui nou 
sistem de relaţii economice şi politice interstatale pe teritoriul 
spațiului post-URSS". 


Trebuie să observăm accentul pus pe dimensiunea politică a 
efortului, pe referirea la o unică entitate care își revendică locul 

„Său“ în sistemul mondial și pe rolul dominant al Rusiei în 
interiorul acelei noi entități. În acord cu acest accent. Moscova a 
insistat ca legăturile politice și militare dintre Rusia și recent 
constituita CSI să fie şi ele întărite: să fie creată o conducere 
militară comună; ca forțele armate ale statelor CSI să fie legate 
printr-un tratat formal; ca granitele „externe“ ale CSI să fie obiectul 
unui control centralizat (adică al Moscovei); ca forțele ruse să joace 
rolul decisiv în orice actiuni de menţinere a păcii în interiorul CSI; 
şi ca o politică externă comună să fie formulată în interiorul CSI. 
ale cărei instituții principale au ajuns să aibă sediul la Moscova (și 
nu la Minsk, așa cum se convenise initial în 1991), ca președintele 
Rusiei prezidând întâlnirile la vârf ale CSI. 

Și asta nu era tot. Documentul din septembrie 1995 mai declara 


bd 


ca. 


„Transmiterea programelor radioului şi televiziunii ruse în 
«străinătatea apropiată» ar trebui garantată, difuzarea în 
regiune a presei scrise ruse ar trebui sprijinită, iar Rusia ar 
trebui să pregătească cadre naţionale pentru statele CSI. 

O atenție deosebită ar trebui acordată refacerii poziţiei 
Rusiei de principal centru educaţional de pe teritoriul spațiului 
post-sovietic, neuitând de necesitatea de a educa tânăra 
generație din statele CSI în spiritul relatiilor prietenești cu 
Rusia“. 


Reflectând această stare de spirit, la începutul lui 1996 Duma 
Rusiei a mers până acolo încât să declare disoluția Uniunii Sovie- 
tice ca nulă. Ma: mult, în primăvara aceluiaşi an, Rusia a semnat 
două acorduri care prevedeau o mai strânsă integrare politică și 
economică între Rusia și membrii mai concilianți ai CSI. Un acord, 
semnat cu mare pompă și ceremonie prevedea, de fapt, o uniune 
între Rusia și Belarus în cadrul unei noi „Comunități de Republici 
Suverane“ (abrevierea rusă, „SSR“ amintea în mod vădit de 
abrevierea pentru Uniunea Sovietică: „SSSR“). 

Celălalt — semnat de Rusia, Kazahstan, Belarus şi Kirghizstan 
— postula crearea, pe termen lung, a unei „Comunităţi de State 
Integrate“. Amândouă inițiativele indicau nerăbdarea în legătură cu 

progresul lent al integrării în interiorul CSI și hotărârea Rusiei de a 
persevera în promovarea acestei integrări. 

Conceptul de „străinătate apropiată“, întănnd mecanismele 
centrale ale CSI. combina astfel anumite elemente de sprijin pe ba- 
ză de determinism economic obiectiv cu o mare doză de determi- 
nism imperial subiectiv. Dar nici unul, nici altul nu furniza un 
răspuns mai rațional şi. în același timp, geopolitic la muşcătoarea 
întrebare „Ce este Rusia, care este adevărata ei misiune și care este 
sfera ei legitimă?“ 

Din ce în ce mai atrăgătoarea doctrină a eurasianismului — cu 
accent, de asemenea, pe „străinătatea apropiată“ — a încercat să 
umple tocmai acest gol. Punctul de plecare al acestei orientări — 
definite într-o terminologie mai degrabă culturală şi chiar mistică 
— era premisa că, geopolitic și cultural, Rusia nu e nici întru totul 
europeană. nici întru totul asiatică şi că, de aceea, are o identitate 
proprie, caracteristic eurasiatică. Această identitate este moștenirea 
controlului unic deținut de Rusia asupra enormului spațiu dintre 
Europa Centrală și țărmurile Oceanului Pacific, moştenirea măre- 
tiei statale imperiale pe care Moscova a făurit-o de-a lungul a patru 
secole de expansiune spre est. Această expansiune a determinat asi- 
milarea în Rusia a unei largi populaţii ne-ruse şi ne-europene, 
creându-i astfel și o personalitate culturală și politică eurasiatică 
singulară. 

Eurasianismul ca doctrină nu era o emanatie post-sovietică. A 
apărut pentru prima oară în secolul al XIX-lea, dar a devenit mai 
penetrantă în secolul al XX-lea ca o alternativă clară la 
comunismul sovietic și ca reacție la așa-zisa decadență a 
Occidentului. Emigrațţia rusă era deosebit de activă în propagarea 
acestei doctrine ca alternativă la sovietism. conștientă fiind că 
trezirea națională a ne-rușilor din interiorul URSS făcea necesară o 
doctrină supranațională foarte cuprinzătoare, de teamă ca eventuala 
prăbușire a comunismului să nu ducă și la dezintegrarea vechiului 
Mare Imperiu Rus. 

Încă de la jumătatea anilor '20, această eventualitate a fost 
convingător formulată de prințul N.S. Trubeţkoi. exponent marcant 
al eurasianismului, care scria că, 

„de fapt, comunismul a fost o versiune mascată a europe- 
nismului, Care a distrus temeliile spirituale şi unicitatea 
națională a vieţii ruse, a propagat în Rusia sistemul materialist 
de referință care domină efectiv atât Europa, cât și America... 

Sarcina noastră este să creăm o cultură cu desăvârşire nouă, 
propria noastră cultură, care nu se va asemăna cu cultura euro- 
peană... când Rusia va înceta să fie reflectarea distorsionată a 
civilizaţiei europene... când va deveni din nou ea însăși; 
Rusia-Eurasia, moștenitoarea și continuatoarea conștientă a 
marii moşterniri a lui Genghis-Han“€. 

Această viziune a găsit o audienţă foarte mare în confuza situa- 
tie post-sovietică. Pe de o parte, comunismul era condamnat ca tră- 
dare a ortodoxiei ruse și a deosebitei, misticei „idei ruse“; pe de altă 
parte, occidentalismul era respins deoarece Vestul, America mai 
ales, era considerat corupt, anti-rus din punct de vedere cultural și 
înclinat să refuze Rusiei dreptul său fundamental istoric şi geogra- 
fic la controlul exclusiv asupra spațiului eurasiatic. 

Eurasianismul a căpătat lustru academic prin mult-citatele scri- 
eri ale lui Lev Gumilev, istoric, geograf și etnograf, ale cărui cărți 
Rusia medievală şi marea stepă, Ritmurile Eurasiei și Geografia 
ethnosului în timp istoric susţin cu putere afirmația că Eurasia este 
decorul geografic firesc al „ethnosului“ caracteristic al poporului 
rus, urmarea unei simbioze istorice între acesta și locuitorii ne-ruși 
ai întinselor stepe, prin care s-a creat o identitate spirituală şi cultu- 
rală eurasiatică unică. Gumilev avertiza că adaptarea la Vest ar în- 
semna nimic altceva decât pierderea de către poporul rus a 
propriului său „ethnos și suflet“. 

Aceste opinii au fost preluate, deși în mod mai mult decât pri- 
mitiv, de diverşi politicieni ruși naționaliști. Fostul vicepreşedinte 
al lui Eltîn, Aleksandr Rutkoi, de exemplu. afirma că „dacă privim 
la situarea geopolitică a ţării noastre, devine evident că Rusia re- 
prezintă singurul pod între Europa și Asia. Cine devine stăpânul 
acestui spațiu va deveni stăpânul lumii“”. Contracandidatul co- 


6 NS. Trubetkoi, The Legacy of Genghis Khan, „Cross Currents“, 9 (1990), 68. 
7 Interviu în „L'Espresso“ (Roma), 15 iulie 1994. 

munist din 1996 al lui Eltîn, Ghenadii Ziuganov, în ciuda vocației 
sale marxist-leniniste, a adoptat accentul mistic pus de eurasianism 
pe rolul special misionar și spiritual al poporului rus în vastele spa- 
tii ale Eurasiei susținând că Rusia era astfel înzestrată cu o vocaţie 
culturală unică și cu o bază geografică deosebit de avantajoasă 
pentru exercitarea supremației mondiale. 

O versiune mai sobră şi mai pragmatică a eurasianismului a 
fost avansată și de liderul Kazahstanului. Nursultan Nazarbaiev. 
Confruntat în interior aproape cu o dezbinare demografică între 
băstinaşii cazahi și coloniștii ruşi și căutând o formulă care să 
slăbească cumva presiunile Moscovei în vederea integrăni politice, 
Nazarbaiev a propagat conceptul de „Uniune eurasiatică“ drept al- 
ternativă la C.S.I., care era fără chip şi fără eficienţă. Deși versiunii 
sale îi lipsea continutul mistic al gândini eurasianiste mai tradi- 
tionale şi, desigur, nu afirma că rușii au un rol misionar special ca 
lideri ai Eurasiei, eurasianismul său decurgea din ideea că Eurasia 
— definită geografic în termeni analogi cu cei pentru URSS — 
constituia un tot organic care trebuia să aibă și o dimensiune 
politică. 

Într-o anumită măsură, încercarea de a atribui „străinătății 
apropiate“ cea mai mare importantă în gândirea geopolitică rusă 
era justificată în sensul că o anumită doză de ordine şi înțelegere 
între Rusia postimperială şi noile state independente era o 
necesitate absolută în ce privește secuntatea și economia. Totuși, 
ceea ce dădea în mare parte discuţiei o notă suprarealistă era 
prelungirea ideii că, într-un fel oarecare, fie că se întâmpla în mod 
voluntar (din motive economice) sau ca o consecinţă a faptului că 
Rusia și-ar fi recăpătat, în sfârșit, puterea pierdută, — ca să nu mai 
vorbim despre misiunea specială, slavă sau eurasiatică, a Rusiei —, 
„integrarea“ politică a fostului imperiu era atât dezirabilă, cât și 
fezabilă. 

În această privință, frecvent invocata comparaţie cu UE negli- 
jează o diferență crucială: UE, chiar ținând seama de influenţa deo- 
sebită a Germaniei, nu este dominată de o unică putere care. ea 
singură, să eclipseze toate celelalte membre la un loc, în ce privește 
PNB. populatia sau teritoriul. UE nu este nici succesoarea unui im- 
periu național ai cărui membri eliberati au profunda bănuială că 

„integrarea“ este numele de cod al unei subordonări reînnoite. 
Chiar şi așa, ne putem uşor imagina care ar fi fost reacția statelor 
europene dacă Germania ar fi declarat formal că scopul său este de 
a consolida şi extinde rolul său conducător în UE cu argumentele 
folosite de Rusia în declaratia din septembrie 1995 pe care am 
citat-o mai devreme. 

Analogia cu UE mai suferă de o deficiență. Economiile 
vest-europene, deschise și relativ dezvoltate, erau pregătite pentru 
integrarea democratică, iar majoritatea vest-europenilor întrezăreau 
binefaceri economice și politice tangibile într-o astfel de integrare. 
Statele vest-europene mai sărace puteau astfel beneficia de subsidii 
considerabile. În contrast, noile state independente vedeau Rusia ca 
instabilă politic, întreținând încă ambiţii dominatoare, și, din punct 
de vedere economic, ca pe un obstacol în calea participării lor la 
economia mondială și în accesul la atât de necesarele investitii 
străine. 

Opoziția față de ideile de „integrare“ venind de la Moscova era 
deosebit de puternică în Ucraina. Conducătorii acesteia şi-au dat re- 
pede seama că o astfel de „integrare“, mai ales în lumina rezervelor 
Rusiei față de legitimitatea independenţei Ucrainei. ar duce în cele 
din urmă la pierderea suveranității naționale. Mai mult, tratamentul 
de mână forte al Rusiei fată de noul stat ucrainean — refuzul ei de 
a admite recunoașterea frontierelor Ucrainei, contestarea dreptului 
acesteia asupra Crimeii, insistența ei de a avea control extrateri- 
torial exclusiv asupra portului Sevastopol — a dat naţionalismului 
ucrainean, redeșteptat, o tentă evident anti-rusă. Autodefinirea sta- 
tului naţional ucrainean. în etapă decisivă de formare a noului stat, 
a fost astfel distrasă de la tradiționala sa orientare anti-poloneză 
sau anti-românească și s-a concentrat în schimb pe opunerea la 
orice propunere din partea Rusiei pentru un CSI mai integrat, 
pentru o Comunitate slavă specială (împreună cu Rusia și Belarus) 
sau pentru o Uniune Eurasiatică, descifrând în acestea toate o 
tactică imperială rusă. 

Hotărârea Ucrainei de a-și prezerva independenta a fost 
încurajată de sprijin extern. Deşi, la început, Occidentul. mai ales 
SUA, au întârziat să recunoască importanța geopolitică a unui stat 
ucrainean separat, pe la mijlocul anilor '90 America și Germania 

deveniseră puternici sprijinitori ai identităţii separate a Kievului. În 
iulie 1996, secretarul apărării al SUA declara: „Nu pot supraestima 
importanța Ucrainei ca tară independentă pentru securitatea și sta- 
bilitatea întregii Europe“, iar în septembrie, cancelarul german — 
in ciuda puternicului sprijin acordat preşedintelui Eltin — a mers 
mai departe declarând că „locul ferm al Ucrainei în Europa nu mai 
poate fi contestat de nimeni... Nimeni nu va mai putea contesta 
independenta și integritatea teritorială a Ucrainei“. Politicienii 
americani au ajuns și ei să descrie relația dintre America și Ucraina 
ca pe un „parteneriat strategic“, invocând deliberat aceeaşi expresie 
folosită pentru relația dintre America și Rusia. 

Fără Ucraina, aşa cum am observat deja, o restaurare a impe- 
nului bazată fie pe CSI, fie pe eurasianism nu era o optiune va- 
labilă. Un imperiu fără Ucraina ar însemna în cele din urmă o Rusie 
care ar deveni mai „asiatizată“ și mai îndepărtată de Europa. Mai 
mult, eurasianismul nu atrăgea prea mult nici noile state indepen- 
dente din Asia Centrală, dintre care puţine erau dornice de o nouă 
uniune cu Moscova. Uzbekistanul a devenit în mod deosebit ho- 
tărât în a sustine obiecțiile Ucrainei faţă de orice înăltare a CSI la 
rangul de entitate supranatțională și în a se opune la initiativele 
Rusiei menite să întărească CSI. 

Alte state din CSI, şi ele prudente față de intenţiile Moscovei, 
tindeau să se grupeze în jurul Ucrainei și Uzbekistanului, opunân- 
du-se sau evitând presiunile Moscovei pentru o mai strânsă integra- 
re politică și militară. Mai mult, sentimentul conştiinţei naţionale se 
adâncea în aproape toate noile state, o conştiinţă din ce în ce mai 
axată pe repudierea fostei supuneri fată de Moscova ca un colonialism 
și pe eradicarea diverselor sale rămășițe. Astfel, chiar și Kazahstanul, 
vulnerabil etnic, s-a alăturat celorlalte state central-asiatice prin 
abandonarea alfabetului cirilic şi înlocuirea lui cu cel latin, aşa cum 
fusese adaptat mai înainte de Turcia. Într-adevăr, pe la jumătatea ani- 
lor '90, un bloc, condus discret de Ucraina și cuprinzând Uzbekustanul, 
Turkmenistanul, Azerbaidjanul și uneori şi Kazahstanul, Georgia și 
Moldova, apăruse, neoficial, pentru a obstructiona eforturile Rusiei 
de a folosi CSI ca mijloc de integrare politică. 

Insistența Ucrainei asupra unei integrări care să fie limitată și 
în mare măsură economică a avut efectul de a goli ideea unei 

„Uniuni Slave“ de orice semnificatie practică. Propagată de unii 
slavofili, pusă în evidență de spnjinul lui Aleksandr Soljenitin, 
această idee a devenit. automat. lipsită de sens din punct de vedere 
geopolitic, în clipa în care a fost respinsă de Ucraina. În uniunea 
aceasta au rămas Belarus şi Rusia; de asemenea, ea implica și o po- 
sibilă împărțire a Kazahstanului, ale cărui regiuni de nord, populate 
de ruși. puteau deveni parte dintr-o asemenea uniune. E de înteles 
că o astfel de variantă nu era liniștitoare pentru noii conducători ai 
Kazahstanului şi nu a făcut decât să intensifice tonul anti-rus al na- 
tionalismului lor. În Belarus. o Uniune slavă fără Ucraina însemna 
în mod clar încorporarea în Rusia, ceea ce a aprins un resentiment 
nationalist și mai volatil. 

Aceste obstacole externe din calea politicii „străinătăţii apro- 
piate“ au fost serios întărite de unul intem: starea de spirit a po- 
porului rus. În ciuda retoricii şi agitaţiei politice în rândurile elitei 
politice cu privire la misiunea specială a Rusiei în spaţiul fostului 
imperiu, poporul rus — parţial dintr-o ventabilă oboseală, dar, pur 
şi simplu, și din bun-simţ — a arătat puțin entuziasm fată de orice 
program ambițios de refacere a imperiului. Ruşii erau în favoarea 
granițelor deschise, comertului deschis, libertății de mişcare și a 
unui statut special pentru limba rusă, dar integrarea politică, mai 
ales dacă trebuia să implice costun economice sau vărsare de 
sânge, trezea putin entuziasm. Dezintegrarea „uniunii“ a fost 
regretată, restaurarea ei — favonzată; dar reactia opiniei publice la 
războiul din Cecenia a arătat că orice politică care trece dincolo de 
aplicarea metodelor economice de constrângere și/sau de presiune 
politică nu va avea spnjin popular. 

Pe scurt, cel mai important defect geopolitic al priorităţii „stră- 
inătății apropiate“ era acela că Rusia nu era suficient de puternică 
politic pentru a-şi impune vointa și nici suficient de atrăgătoare 
economic pentru a putea seduce noile state independente. Presiunea 
din partea Rusiei nu le-a făcut decât să caute mai multe legături ex- 
terne, în primul rând cu Occidentul. dar în unele cazuri şi cu China 
şi cu tările islamice importante de la sud. Când Rusia a amenințat că 
își formează propriul său bloc militar ca replică la extinderea 
NATO, s-a ridicat întrebarea „Cu cine?“ Şi a primit şi mai dureros 
răspunsul: în cel mai bun caz. poate cu Belarus şi Tadjikistan. 

La drept vorbind. noile state erau din ce în ce mai înclinate să 
nu aibă încredere nici în forme perfect justificate şi necesare de 
integrare economică cu Rusia. temându-se de potentialele lor 
consecințe politice. În același timp, ideile asupra presupusei 
misiuni €eurasiatice a Rusiei sau asupra misticii slave nu făceau 
decât să izoleze şi mai mult Rusia de Europa şi în general de 
Occident, perpetuând astfel criza post-sovietică şi amânând 
necesara modernizare si occidentalizare a societăţii ruse în stilul a 
ceea ce Kemal Atatürk a făcut în Turcia după prăbuşirea Imperiului 
Otoman. Optiunea „„străinătătii apropiate” oferea astfel Rusiei nu o 
soluţie, ci o iluzie geopolitică. 

Dacă nu un condominion cu America și dacă nu „străinătatea 
apropiată“, atunci ce altă opțiune geostrategică era deschisă Rusiei? 
Eșecul orientării spre Vest în a realiza donta egalitate cu America a 
unei ..Rusi: democrate“ (care era mai mult un slogan decât realitate) 
a produs descurajare printre democrați. în vreme ce recunoașterea, 
fără tragere de inimă, a faptului că „reintegrarea' vechiului imperiu 
era în cel mai bun caz o posibilitate îndepărtată a făcut ca unii 
geopoliticieni ruşi să fie tentaţi să cocheteze cu ideea unui soi de 
contra-ahanță împotriva pozitiei hegemonice a Americii în Eurasia. 

La începutul lui 1996, preşedintele Elțîn l-a înlocuit pe minis- 
trul de externe cu orientare pro-occidentală, Kozirev, cu Evghenni 
Primakov, specialist în probleme internaționale, cu mai multă ex- 
perienţă, dar şi fost comunist „ortodox“, a cărui veche preocupare 
erau Iranul şi China. Unii comentatori ruşi au speculat că orientarea 
lui Primakov ar putea precipita efortul de a făuri o nouă coaliție 
„antihegemonică“, în jurul celor trei puteri cu cel mai mare interes 
geopolitic în reducerea dominatiei Americii în Eurasia. Unele din 
primele călătorii şi comentarii ale lui Primakov au întărit această 
impresie. Mai mult. legătura existentă între China și Iran în comer- 
tul cu arme, ca Și tendinţa Rusiei de a coopera la eforturile Iranului 
de a-și spori accesul la energia nucleară păreau să asigure un motiv 
perfect pentru un dialog politic ma: strâns și pentru eventuala ali- 
ere. Cel puţin teoretic. rezultatul ar fi putut strânge laolaltă cea mai 
importantă putere slavă din lume, cea mai războinică putere isla- 
mică din lume şi cea mai populată și mai mare putere asiatică, 
creând astfel o viguroasă coaliție. 

Punctul de plecare pentru orice astfel de contra-aliantă implica 
o reînnoire a legăturilor bilaterale China-Rusia. folosind drept ca- 
pital resentimentul elitelor politice din ambele state fată de pozitia 
Americii de unică superputere mondială. La începutul anului 1996, 
Elțîn a vizitat Beijingul şi a semnat o declaratie ce denunta explicit 
tendințele „hegemonice'' mondiale, vrând să spună prin aceasta că 
cele două state se vor alinia împotriva Statelor Unite. În decembrie, 
primul-ministru chinez Li Peng a răspuns la această vizită și cele 
două părţi nu numai că Şi-au reafirmat opoziția fată de un sistem in- 
ternational „dominat de o singură putere“, dar au și sustinut întă- 
rirea alianțelor existente. Comentatorii ruşi au salutat această 
evoluție, apreciind-o ca o schimbare pozitivă în corelatia mondială 
de putere şi un răspuns potrivit la tutelarea extinderii NATO de către 
America. Unii păreau chiar bucuroși la ideea că alianta 
China-Rusia va da Americii pedeapsa meritată. 

Totuși, o coaliție care să lege Rusia de China și Iran se poate 
dezvolta numai dacă Statele Unite sunt atât de mioape încât să-și 
facă dușmani China şi Iranul în același timp. Bineinteles, această 
eventualitate nu poate fi exclusă, iar comportamentul Americii în 
1995-1996 părea să susțină ideea că SUA caută o relație conflictu- 
ală atât cu Teheranul. cât și cu Beijingul. Dar nici China. nici Iranul 
nu erau pregătite să arunce zarurile — strategic vorbind — alături 
de o Rusie instabilă şi slabă. Amândouă realizau că orice astfel de 
coaliție, o dată ce ar trece dincolo de „orchestrări“ tactice ocazio- 
nale, ar expune riscului propriul lor acces spre lumea mai avansată, 
deținătoarea exclusivă a capacității de a investi şi a mult-dontei 
tehnologii de vârf. Rusia avea prea putin de oferit pentru a fi un 
partener demn de încredere într-o coaliție anti-hegemonică. 

De fapt. lipsită de o ideologie comună și unită doar printr-un 
simtământ „anti-hegemonic“, orice astfel de coalitie ar fi în esentă 
o alianţă a unei părți din Lumea a treia împotriva celor mai avansate 
zone din Lumea întâi. Nici unul din membrii unei astfel de coaliții nu 
ar câștiga prea mult. iar China în mod special ar risca pierderea 
enormului influx de investiţii. Şi pentru Rusia, „fantoma unei ali- 
ante Rusia-China... ar spori vertiginos primejdia ca Rusia să se 
găsească încă o dată pusă sub interdicție privind tehnologia și capi- 
talul occidental“, așa cum observa un geopolitician rus foarte 

critic. În cele din urmă. o astfel de aliniere i-ar condamna pe toti 
participanţii, fie ei doi sau trei. la izolare prelungită și la aceeași 
înapoiere. 

Mai mult, China ar fi partenerul principal în orice efort serios 
al Rusiei de a închega o astfel de coaliție „anti-hegemonică“. Fiind 
mai populată, mai întreprinzătoare. mai inovatore, mai dinamică, 
având unele posibile pretenții teritoriale față de Rusia. China ar fixa 
inevitabil Rusia într-un statut de partener subordonat. lipsindu-i, 
totodată, mijloacele (şi, probabil, o dorință reală) de a ajuta Rusia să-și 
depășească rămânerea în urmă. Rusia ar deveni astfel un stat-tampon 
între o Europă în dezvoltare și o Chină expansionistă. 

În fine, unii experti ruși de politică externă au continuat să în- 
trețină speranta că o stagnare în integrarea Europei. inclusiv posi- 
bile dezacorduri în interiorul Occidentului privind viitoarea 
configurație a NATO ar crea, cel puțin, oportunităţi tactice pentru 
un „flirt“ ruso-german sau ruso-francez, oricare din acestea fiind în 
detrimentul legăturii transatlantice a Europei cu America. Această 
perspectivă nu era deloc nouă. deoarece în anii Războiului Rece 
Moscova a încercat penodic să joace fie cartea germană, fie cea fran- 
ceză. Deci. nu era lipsit de rațiune ca unii geopoliticieni ai Moscovei 
să ia în calcul o stagnare în chestiunile europene care ar crea des- 
chideri tactice ce ar putea fi exploatate în dezavantajul Americii. 

Dar aceasta era cam tot ce se putea obține: pur şi simplu varian- 
te tactice. Nu există posibilitatea ca Franţa sau Germania să aban- 
doneze legătura cu America. Un flirt ocazional, mai ales cu Franta, 
limitat la vreo chestiune măruntă, nu poate fi exclus, dar o 
răsturnare geopolitică a aliantelor ar trebui să fie precedată de o 
răsturnare totală în chestiunile europene, de un colaps în unificarea 
Europei şi în legăturile transatlantice. Şi chiar și atunci, este puțin 
probabil că statele europene ar fi înclinate să urmeze o aliniere 
geopolitică într-adevăr cuprinzătoare cu o Rusie dezorientată. 

Astfel, nici una dintre variantele de contra-aliantă, în ultimă in- 
stanță, nu oferă o alternativă viabilă. Soluţia la noile dileme geo- 
politice ale Rusiei nu se va găsi în contra-alianţă, nici nu va apărea 
prin iluzia unui parteneriat strategic la egalitate cu America sau 


8 Aleksei Bogaturov. Relaţii actuale şi perspective de interacțiune între Rusia şi 
Statele Unire, în „Nezavisimaia Gazeta“, 28 iunie 1996. 

prin efortul de a crea vreo nouă structură „integrată“ economic şi 
politic în spațiul foste: URSS. Toate acestea eludează singura alter- 
nativă deschisă în fapt Rusiei. 


DILEMA UNICEI ALTERNATIVE 


Unica optiune geostrategică reală a Rusiei — opţiune ce i-ar 
putea conferi un rol internaţional realist şi i-ar mări la maxim posibi- 
litatea de a se transforma şi de a se moderniza social — este Europa. 
Dar nu once Europă, ci aceea transatlantică a UE şi NATO în 
extindere. O astfel de Europă capătă contur, aşa cum am văzut în capi- 
tolul 3, şi este mai mult decât probabil ca ea să rămână strâns legată 
de America. Aceasta este Europa cu care Rusia va trebui să stabi- 
lească raporturi dacă vrea să evite o periculoasă izolare geopolitică. 

Pentru America, Rusia e mult prea slabă pentru a-i fi partener, 
dar încă destul de puternică pentru a-i fi doar pacient. Este mai pro- 
babil ca ea să devină o problemă, în afară de cazul în care America 
încurajează o situație care s-o ajute să-i convingă pe ruși că cea mai 
bună alegere pentru țara lor este o legătură din ce în ce mai strânsă 
cu o Europă transatlantică. Deși o alianţă strategică pe termen lung 
ruso-chineză şi ruso-iraniană nu e probabilă, este în mod evident 
important pentru America să evite acele politici care ar distrage Rusia 
de la a face alegerea geopolitică necesară. De aceea, în măsura în 
care este posibil, relatiile Americii cu China și Iranul ar trebui for- 
mulate ținând seamă şi de impactul lor asupra calculelor geopolitice 
ale Rusiei. Perpetuarea iluziilor asupra unor variante geostrategice 
mărețe nu poate decât să întârzie alegerea istorică pe care Rusia 
trebuie să o facă pentru a pune capăt profundei sale crize. 

Numai o Rusie dispusă să accepte noile realități economice și 
geopolitice ale Europei va putea beneficia, în viata sa internă, de sfera 
în extindere a cooperării europene transcontinentale în comerț, 
comunicaţii. investiții și educaţie. Participarea Rusiei la Consiliul 
Europei este astfel un pas foarte bun în direcția corectă. Este o 
anticipare a viitoarelor legături instituţionale dintre noua Rusie și 
Europa în dezvoltare. Mai presupune şi faptul că, dacă Rusia 
urmează acest drum, nu va avea de ales, în cele din urmă, decât să 

facă ceea ce Turcia post-otomană a ales să facă atunci când a decis 
să renunțe la ambițiile de imperiu şi s-a angajat cu bună știință pe 
calea modernizării, europenizării şi democratizării. 

Nici o altă alegere nu poate oferi Rusiei avantajele pe care i le 
poate oferi o Europă modernă. prosperă și democratică legată de 
America. Europa şi America nu sunt o amenințare pentru o Rusie 
care este un stat național și democratic neexpansionist. Ele nu au 
intentia de a ridica pretenții tentonale față de Rusia. pretenţii pe care 
China le-ar putea avea într-o zi, și nici nu au frontiere nesigure și 
potenţial violente — aşa cum este cazul granitei Rusiei cu națiunile 
musulmane dinspre sud, graniţă tulbure din punct de vedere tento- 
rial și etnic. Dimpotrivă, pentru Europa, ca și pentru America, o Rusie 
națională și democratică este o entitate de dont din punct de vedere 
geopolitic, o sursă de stabilitate în instabilul complex eurasiatic. 

Ca urmare, Rusia se confruntă cu dilema că alegerea în favoa- 
rea Europei și a Americii — de pe urma căreia ar avea beneficii 
concrete — reclamă, mai întâi de toate, o abjurare clară a trecutului 
său imperial și, în al doilea rând, nici o tergiversare în ce priveşte 
lărgirea legăturilor politice şi de securitate ale Europei cu America. 
Prima cerinţă înseamnă acomodarea la pluralismul geopolitic ce a 
ajuns să predomine în spatiul fostei URSS. O astfel de acomodare 
nu exclude cooperarea economică, oarecum după modelul vechii 
Zone Europene a Liberului Schimb, dar nu poate include limitări 
ale suveranităţii politice a noilor state — pentru simplul motiv că 
acestea nu doresc limitări. Şi mai importantă în această privință este 
necesitatea ca Rusia să accepte clar şi fără ambipuități existența 
separată a Ucrainei, granițele sale şi identitatea sa națională distinctă. 

A doua cerință poate fi chiar şi mai dificil de înghiţit. O auten- 
tică relaţie de cooperare cu comunitatea transatlantică nu se poate 
baza pe ideea că acele state europene democrate care doresc să facă 
parte din aceasta pot fi excluse din cauză că așa spune Rusia. Ex- 
tinderea acestei comunităţi nu trebuie grăbită și, desigur. nu trebuie 
susținută în baza unei idei anti-ruse. Dar nici nu poate, şi nici nu 
trebuie, să fie oprită printr-un dictat politic care, el însuși, reflectă 
o concepție învechită asupra relațiilor de securitate europeană. O 
Europă democratică și în extindere trebuie să fie un proces istoric larg 
deschis, neexpus limitelor geografice stabilite arbitrar de politică. 

Pentru mulți ruși, dilema unice: alternative ar putea fi prea 
dificil de rezolvat la început și încă pentru ceva timp. Va fi necesar 
un enorm act de voință politică și poate și un conducător 
excepțional, capabil de a opta și de a formula clar perspectiva unei 
Rusii democratice. nationale, cu adevărat moderne și europene. 
Aceasta s-ar putea să nu se întâmple o vreme. Depășirea crizei 
post-comuniste și post-imperiale va necesita nu numai mai mult 
timp decât în cazul transformării post-comuniste a Europei Cen- 
trale, ci şi apariția unei conduceri politice clarvăzătoare şi hotărâte. 
Nu a apărut până acum nici un Atatürk rus. Cu toate acestea, ruşii 
vor trebui să recunoască în cele din urmă că redefinirea natională a 
Rusiei nu este un act de capitulare, ci de eliberare”. Ei vor trebui să 
accepte că ceea ce Elțîn a spus la Kiev în 1990 despre viitorul 
non-imperial al Rusiei era absolut corect. Iar o Rusie cu adevărat 
non-imperială va fi încă o mare putere care se întinde în Eurasia, de 
departe cea mai mare unitate teritorială din lume. 

În orice caz, o redefinire a „ce este și unde este Rusia“ se va 
realiza, probabil, doar în etape şi va necesita o atitudine înteleaptă și 
fermă din partea Vestului. Va trebui ca America și Europa să ajute. 
Ele vor trebui nu numai să ofere Rusiei un tratat sau un statut special 
cu NATO, ci și să înceapă explorarea, împreună cu Rusia, a formăni 
unui eventual sistem transcontinental de securitate și cooperare care 
să meargă mult mai departe decât structura vagă a Organizaţiei de 
Securitate și Cooperare în Europa (OSCE). lar dacă Rusia își 
consolidează instituțiile democratice interne şi face progrese 
concrete în dezvoltarea economică bazată pe piata liberă, asocierea 
ei, din ce în ce mai probabilă, cu NATO și UE nu ar trebui exclusă. 

În același timp, este la fel de important ca Vestul. în special 
America, să ducă politici care să perpetueze pentru Rusia dilema 
unicei alternative. Stabilizarea economică și politică a noilor state 
post-sovietice este un important argument pentru necesitatea auto-re- 
definirii istorice a Rusiei. Deci, sprijinul pentru noile state post-so- 
vietice — pentru pluralism geopolitic în spatiul fostului imperiu 
sovietic — trebuie să facă parte integrantă dintr-o politică menită 


9 La începutul lui 1996, generalul Aleksandr Lebed a publicat un articol remarcabil 
(Dispariţia imperiului sau renaşterea Rusiei, „Segodnia“, 26 aprilie 1996) în care a 
pledat serios în această direcţie. 

să determine Rusia să-și exercite fără ambiguități opțiunea sa euro- 
peană. Între aceste state, trei sunt deosebit de importante geopo- 
litic: Azerbaidjanul, Uzbekistanul şi Ucraina. 

Un Azerbaidjan independent poate servi drept drum de acces al 
Occidentului: la bazinul Măni Caspice şi Asia Centrală. bogate în 
resurse energetice. Invers. un Azerbaidjan supus ar însemna că Asia 
Centrală poate fi izolată de lumea exterioară şi astfel poate deveni 
vulnerabilă politic fată de presiunile Rusiei în vederea reintegrării. 
Uzbekistanul. din punct de vedere national cel mai vital și mai populat 
stat central-asiatic, reprezintă un obstacol major în fata reluării con- 
trolului de către Rusia asupra regiunii. Independenţa sa este vitală 
pentru supravietuirea celorlalte state din Asia Centrală și este cea 
mai puțin vulnerabilă fată de presiunile Rusiei. 

Dar cea mai importantă este Ucraina. Pe măsură ce UE şi 
NATO se extind, Ucraina va fi în cele din urmă în situatia de a 
alege dacă dorește să facă parte din vreuna dintre ele. Este probabil 
ca, pentru a-şi întări statutul separat, Ucraina să dorească să se ală- 
ture amândurora, când vor ajunge la granițele ei și când propria sa 
transformare internă va corespunde cerințelor de aderare la aceste 
organizaţii. Deşi acest lucru va cere timp, nu este prea devreme ca 
Occidentul — în timp ce-și extinde şi mai mult legăturile eco- 
nomice și de securitate cu Kievul — să înceapă să indice deceniul 
2005-2015 ca intervalul rezonabil pentru inițierea includerii pro- 
gresive a Ucrainei. reducând prin aceasta riscul ca ucrainenii să se 
teamă că extinderea Europei se va opri la graniţa polono-ucraineană. 

In ciuda protestelor sale, este mai mult ca sigur ca Rusia să 
consimtă ca extinderea NATO din 1999 să includă mai multe tări 
central-europene, deoarece prăpastia socială și culturală dintre Rusia 
și Europa Centrală a crescut mult de la căderea comunismului. Spre 
deosebire însă. Rusia va găsi că este incomparabil mai greu să 
consimtă la intrarea Ucrainei în NATO pentru că aceasta ar însemna 
recunoașterea faptului că destinul Ucrainei nu mai este legat orga- 
nic de cel al Rusiei. Dar dacă este ca Ucraina să supraviețuiască ca 
stat independent, ea va trebui să devină parte din Europa Centrală 
mai degrabă decât din Eurasia, iar dacă este ca Ucraina să fie parte 
din Europa Centrală, atunci ea va trebui să participe din plin la le- 
păturile Europei Centrale cu NATO și UE. Acceptarea de către 
Rusia a acestor legături ar preciza atunci propria decizie a Rusiei de 

a fi şi ea, cu adevărat, o parte din Europa. Refuzul Rusiei ar fi echi- 
valent cu respingerea Europei în favoarea unei existente și identi- 
tăi „eurasiatice“ solitare. 

Chestiunea cea mai importantă de care trebuie să ținem seamă 
este că Rusia nu poate fi în Europa fără ca Ucraina să fie și ea în 
Europa, în vreme ce Ucraina poate fi în Europa fără ca Rusia să fie 
în Europa. Presupunând că Rusia decide să-şi încerce soarta alături de 
Europa, decurge că, până la urmă, este în interesul Rusiei ca Ucraina 
să fie inclusă în structurile europene în extindere. Într-adevăr. rela- 
tia Ucrainei cu Europa ar putea fi punctul de cotitură pentru Rusia 
însăşi. Dar aceasta mai înseamnă şi că momentul hotărâtor pentru 
relatia Rusiei cu Europa este încă destul de îndepărtat în timp — 
„hotărâtor“ în sensul că optiunea Ucrainei în favoarea Europei va 
cataliza decizia Rusiei privind viitoarea etapă din istoria sa: sau să 
fie şi ea parte din Europa, sau să devină un proscris eurasiatic, ne- 
fiind cu adevărat nici în Europa, nici în Asia. și înglodat în conflic- 
tele sale cu „străinătatea apropiată“. 

Trebuie să sperăm că o relaţie de cooperare între o Europă în 
lărgire și Rusia poate trece de la legături bilaterale formale la mai 
strânse și mai organice legături economice, politice și de securitate. 
Astfel, în decursul primelor două decenii ale secolului: următor, Rusia 
ar putea deveni din ce în ce mai mult parte integrantă a unei Europe 
care să cuprindă nu numai Ucraina, ci să ajungă până la Urali și 
chiar mai departe. O asociere sau chiar un anumit statut de membru, 
pentru Rusia în structurile europene şi transatlantice ar deschide. la 
rândul lor, ușa pentru includerea celor trei tări caucaziene — Georgia, 
Armenia $i Azerbaidjanul — care aspiră cu disperare la o legătură 
cu Europa. 

Nu se poate prezice cât de repede se poate desfăşura acest pro- 
ces, dar un lucru este sigur: procesul va fi mai rapid dacă se creează 
un context geopolitic care să stimuleze Rusia în această direcție și, 
în același timp, să excludă alte tentaţii. Cu cât Rusia evoluează mai 
repede spre Europa, cu atât mai curând gaura neagră a Eurasiei va 
fi umplută de o societate din ce în ce mai modernă şi ma: democra- 
tică. Într-adevăr, pentru Rusia dilema unicei alernative nu este doar 
o chestiune de alegere geopolitică, ci şi de a răspunde imperativelor 
de supraviețuire. 


CAPITOLUL 5 


BALCANII EURASIEI 


În Europa, cuvântul Balcani“ evocă imagini ale conflictelor 
etnice şi ale rivalităţilor regionale dintre marile puteri. Eurasia are, 
de asemenea, „Balcanii“ ei, dar Balcanii Eurasiei sunt mult mai în- 
tinsi, mai populaţi, chiar și mai eterogeni din punct de vedere religios 
și etnic. Aceştia sunt localizați în interiorul acelui vast dreptunghi 
geografic care demarchează zona principală de instabilitate glo- 
bală, identificată în capitolul 2 și care cuprinde porțiuni ale Europei 
de sud-est, Asiei Centrale și părți ale Asiei de Sud, zona Golfului 
Persic şi Orientul Mijlociu. 

Balcanii Eurasiei formează centrul acestui larg dreptunghi (a se 
vedea harta de la pagina 140) şi aceştia se deosebesc de zona 
dimprejur printr-o trăsătură semnificativă: sunt un vacuum de 
putere. Chiar dacă majoritatea statelor aflate în Golful Persic și în 
Orientul Mijlociu sunt de asemenea instabile, puterea Americii 
reprezintă principalul arbitru în această zonă. Regiunea instabilă 
înconjurătoare este, astfel, o zonă de hegemonie a unei singure 
puteri și este temperată de această hegemonie. Prin contrast, 
Balcanii Eurasiei se aseamănă cu adevărat cu mai vechii și 
familiarii Balcani ai Europei de sud-est: nu numai că entitățile 
politice sunt instabile, dar și tentează și invită la amestecul 
vecinilor mai puternici, fiecare din aceștia fiind hotărât să se opună 
dominării regiunii de către un altul. Tocmai această combinaţie 
familiară de vacuum de putere și absorbţie de putere justifică 
denumirea de „Balcanii Eurasiei“. 

Balcanii tradiționali reprezentau o potențială miză geopolitică 
în lupta pentru suprematie în Europa. Balcanii Eurasiei. desfășurați 
de o parte și de alta a retelei de transport a cărei apariție e inevi- 
tabilă, rețea menită să lege mai direct extremitățile vestice și estice 
cele mai bogate şi mai industrializate ale Eurasiei, sunt de aseme- 
nea importanți din punct de vedere geopolitic. Mai mult. sunt im- 
portanti din perspectiva securității şi a ambițiilor istorice a cel puțin 
trei dintre cei mai apropiaţi şi mai puternici vecini, anume Rusia, 
Turcia și Iran, şi de asemenea China, care dă semnale de interes po- 
litic crescut pentru această regiune. Dar Balcanii Eurasiei sunt infi- 
nit mai importanți ca potențială miză economică: în zonă există o 
concentrație enormă de gaze naturale și rezerve de petrol, la care se 
adaugă zăcăminte de minerale importante, inclusiv aur. 

Consumul mondial de energie se va mări cu siguranță de o ma- 
nieră semnificativă în următoarele două sau trei decenii. Estimările 

Departamentului Energiei al SUA anticipează că cererea mondială 
va crește cu peste 50% în perioada 1993-2015. cea mai importantă 
creștere a consumului urmând a fi înregistrată în Orientul Îndepărtat. 
Avântul dezvoltării economice a Asiei generează deja presiuni ma- 
sive pentru explorarea şi exploatarea noilor surse de energie. iar 
despre regiunea Asiei Centrale şi despre bazinul Mării Caspice se 
ştie că ascund rezerve de gaze naturale şi petrol fată de care cele din 
Kuweit, Golful Mexic sau Marea Nordului par nesemnificative. 
Accesul la aceste resurse şi împărţirea potențiale: bogății repre- 
zintă obiectivele care stârnesc ambitiile naționale, motivează interese 
corporatiste, reaprind pretenţii istorice, reînvie aspirații imperiale şi 
alimentează rivalități internaționale. Situaţia este şi mai nesigură 
din cauza faptului că regiunea nu este numai un vaccum de putere. 
ci este și instablă pe plan intern. Fiecare din tările din această re- 
giune se confruntă cu dificultăţi interne serioase, toate au frontiere 
care sunt fie obiectul pretențiilor vecinilor, fie zone de revolte 
etnice. puţine sunt omogene din punct de vedere naţional, iar unele 
sunt deja implicate în conflicte teritoriale, etnice sau religioase. 


CAZANUL ETNIC 


Balcanii Eurasiei includ nouă tări care se potrivesc într-un fel 
sau altul descrierii anterioare, alte două țări putând fi potențiale can- 
didate. Cele nouă sunt Kazahstan. Kirghistan. Tadjikistan, Uzbekistan, 
Turkmenistan, Azerbaidjan, Armenia și Georgia — toate făcând 
parte din fosta Uniune Sovietică —, precum şi Afganistan. Posi- 
bilele adăugin la listă sunt Turcia și Iranul, ambele mult mai viabile 
din punct de vedere politic și economic, ambele rivali activi pentru 
influență regională în Balcanii Eurasiei şi astfel ambele jucători 
geostrategici importanti în regiune. În același timp, ambele sunt 
potenţial vulnerabile datorită conflictelor etnice interne. Dacă una 
sau amândouă ar fi destabilizate. problemele interne ale regiunii ar 
deveni greu de controlat, în timp ce eforturile de a înfrâna domina- 
tia regională a Rusiei ar putea deveni zadarnice. 

Cele trei state din Caucaz — Armenia, Georgia și Azerbaidjan 
— se poate spune că sunt bazate pe națiuni cu adevărat istorice. 
Drept rezultat, naționalismul lor tinde să fie și persistent şi intens. 
iar conflictele externe au avut tendinţa de a fi provocarea-cheie 
adusă bunăstării lor. Cele cinci noi state din Asia Centrală se poate 
spune că sunt, prin contrast, mai degrabă în faza creării națiunii, cu 
identități tribale şi etnice încă puternice, ceea ce face ca disensi- 
unile interne să fie cea mai importantă problemă. În orice tip de 
state, aceste vulnerabilităţi au încurajat exploatarea lor de către ve- 
Cinii mai puternici și cu veleități impenale. 

Balcanii Eurasiei sunt un mozaic etnic (a se vedea tabelul și 
harta, p. 140). Frontierele acestor state au fost trasate în mod 
arbitrar de către cartografii sovietici în anii 1920 şi 1930, în 
momentul stabilirii formale a respectivelor republicii sovietice. 
(Afganistanul, nefăcând niciodată parte din Uniunea Sovietică, este 
o excepție.) Granițele lor au fost tăiate în cea mai mare măsură 
după principiul etnic, dar au reflectat, de asemenea, interesul 
Kremlinului de a menţine regiunea sudică a imperiului rus divizată 
pe plan intern și astfel mai aservită. 

Prin urmare, Moscova a respins propunerile naționaliștilor din 
Asia Centrală de a aduna diversele popoare central-asiatice (majo- 
ritatea lor neavând încă motivații naționaliste) într-o singură unitate 
politică — care să se numească „Turkestan“ — , preferând, în schimb, 
să creeze cinci „republici“ separate, fiecare cu noi denumiri distincte 
și cu granițe asemănătoare unui puzzle. Probabil dintr-un calcul 
asemănător, Kremlinul a abandonat planurile pentru o federatie ca- 
ucaziană unică. Astfel, nu este surprinzător faptul că, după pră- 
buşirea Uniunii Sovietice, nici cele trei state din Caucaz, nici cele 
cinci State din Asia Centrală nu erau pe deplin pregătite pentru noul 
lor statut independent, nici pentru necesara cooperare regională. 

În Caucaz, cei aproximativ 4 milioane de locuitori din Armenia 
şi cei peste 8 milioane din Azerbaidjan s-au împlicat repede într-un 
conflict armat deschis asupra statutului zonei Nagorno-Karabach, o 
enclavă din Azerbaidjan locuită în cea mai mare parte de armeni. 
Conflictul a generat „epurări“ etnice pe scară largă, cu sute şi mii de 
refugiați și expulzați de ambele părți. Dat fiind faptul că Armenia 
este creştină și Azerbaidjanul musulman, războiul are şi o nuanță 

* Paritatea puterii de cumpărare: '94, după estimările Băncii Mondiale pentru 1992. 


** Turkmenistanul este al zecelea mare producător de bumbac din lume, ocupă locul S pe plan mondial ca rezerve de 
gaze naturale și are importante rezerve de petrol. 

de conflict religios. Războiul devastator din punct de vedere eco- 
nomic face mult mai dificilă pentru ambele tări dobândirea unei in- 
dependente stabile. Armenia a ajuns să se bazeze mai mult pe 
Rusia, care i-a furnizat un ajutor militar important, în timp ce 
proaspăta independență și stabilitatea internă a Azerbaidjanului 
erau compromise de pierderea enclave: Nagorno-Karabah. 

Vulnerabilitatea Azerbaidjanului are implicaţii regionale mai 
profunde pentru că amplasarea acestei țări o face pivot geopolitic. 
Poate fi descrisă ca „buşonul“” de o importanță vitală care deschide 
accesul la „rezervorul“ ce conţine bogăţiile bazinului Mării Caspice 
și ale Asiei Centrale. Un Azerbaidjan independent, vorbitor de lim- 
bă turcă, cu conducte care să alimenteze Turcia, care îl sustine 
politic și este înrudită etnic cu el, ar împiedica Rusia de la 
exercitarea unui monopol asupra accesului în această regiune și ar 
priva, de asemenea, Rusia de influenţa politică decisivă asupra 
politicilor noilor state din Asia Centrală. Totuși, Azerbaidjanul este 
extrem de vulnerabil la presiunile puternicei Rusii dinspre nord şi 
ale Iranului dinspre sud. În Iranul de nord-vest trăiesc de două ori 
mai mulți azeri decât în Azerbaidjanul propriu-zis — se estimeză 
la mai mult de 20 de milioane. Această realitate face Iranul să se 
teamă de un posibil separatism din partea populaţiei azere și astfel 
este ambivalent în ceea ce priveşte statutul suveran al 
Azerbaidjanului, în ciuda religiei musulmane comune celor două 
națiuni. Drept rezultat, Azerbaidjanul a devenit obiectul presiunilor 
combinate ale Rusiei și ale Iranului pentru a-și restrânge legăturile 
cu Occidentul. 

Spre deosebire de Armenia şi de Azerbaidjan, ambele fiind din 
punct de vedere etnic destul de omogene. aproape 30% din cele 
6 milioane de locuitori ai Georgiei sunt minorităţi. Mai mult chiar, 
aceste comunităţi reduse, mai degrabă tribale ca organizare şi iden- 
titate, au fost extrem de nemultumite de dominaţia georgiană. În 
momentul disoluției Uniunii Sovietice, osetili și abhazii s-au folosit 
de conflictul politic intem din Georgia într-o încercare de secesiu- 
ne, sprijiniți discret de Rusia pentru a constrânge Georgia să cedeze 
presiunilor rusești de a rămâne în CSI (de care Georgia voia inițial 
să se separe complet) şi de a accepta baze militare rusești pe teri- 
toriul său, pentru a închide zona pentru Turcia. 

În Asia Centrală, factorii interni au fost mai importanti în ce 
priveşte promovarea instabilității. Din punct de vedere cultural și 
lingvistic, patru dintre cele cinci noi state independente din Asia 
Centrală fac pare din lumea turcă. Tadjikistanul este, lingvistic și 
cultural, persan, în timp ce Afganistanul (în afara fostei Uniuni 
Sovietice) este un mozaic etnic pathan, tadjik, pashtun și persan. 
Toate cele șase state sunt musulmane. Cele mai multe dintre ele, 
de-a lungul anilor. au fost sub influenta trecătoare a impenilor per- 
san, turc Și rus, dar această expenientă nu a servit la dezvoltarea unui 
spirit de interes comun regional printre ei. Dimpotrivă, compoziția 
lor etnică diversă le face vulnerabile la conflicte interne și externe. 
care în plus tentează intervenţia vecinilor mai puternici. 

Din cele cinci noi state central-asiatice independente, Kazahstanul 
şi Uzbekistanul sunt cele mai importante. Din punct de vedere 
regional, Kazahstanul este scutul, iar Uzbekistanul este sufletul di- 
verselor răbufniri naționale din regiune. Mănmea și aşezarea 
geografică a Kazahstanului protejează celelalte state de presiunea 
fizică directă a Rusiei, întrucât doar Kazahstanul are graniță cu 
Rusia. Totuși, din totalul populatiei sale de aproape 18 milioane de 
locuitori aproximativ 35% sunt ruși (populatia rusă din această 
zonă descrește constant), iar alte 20% sunt, de asemenea, 
non-kazahi, ceea ce a făcut mult mai dificilă pentru unii conducă- 
tori kazahi — ei înșiși din ce în ce mai naționaliști. dar reprezen- 
tând doar o jumătate din populația totală a țării — urmărirea 
scopului creării națiunii pe bază de etnicitate şi limbă. 

Rușii rezidenți în noul stat sunt, firește, nemultumiti de noua 
conducere cazahă, și fiind fosta clasă conducătoare colonială și 
astfel mai bine educați și situaţi, ei se tem de pierderea privilegiilor. 
Mai mult, aceștia tind să trateze noul naționalism cazah cu un dis- 
preț cultural abia reținut. Cu regiunile nord-vestice şi nord-estice 
dominate masiv de coloniști ruși, Kazahstanul ar fi în pericol să se 
confrunte cu o secesiune teritorială dacă relațiile cazaho-ruse ar fi 
serios deteriorate. În același timp, câteva sute de mii de cazahi lo- 
cuiesc în partea rusă de la graniţele statului și în Uzbekistanul de 
nord-est, statul pe care cazahii îl văd ca principalul lor rival la su- 
prematie în Asia Centrală. 


Per a 


ZBIGNIEW BRZEZINSKI 148 


Uzbekistanul este. de fapt. primul candidat la supremaţia regio- 
nală în Asia Centrală. Deşi mic ca întindere și mai putin bogat în 
resurse naturale decât Kazahstanul, el are o populație mai nume- 
roasă (aproape 25 de milioane) și, mult mai important. o populaţie 
considerabil mai omogenă decât cea a Kazahstanului. Dată fiind 
ridicata rată internă a natalității și exodul treptat al rușilor, în trecut 
dominanti, curând aproape 75% din populația sa va fi uzbecă, cu 
doar o nesemnifictivă minoritate rusă localizată în mare parte în 
Tașkent, capitala statului. 

Mai mult, elita politică a tării identifică în mod deliberat noul 
stat ca fiind descendentul direct al vastului imperiu medieval al lui 
Tamerlan (1336-1404), a cărui capitală, Samarkand, a devenit renu- 
mitul centru al regiunii pentru studiul religiei, astronomiei și al artelor. 
Această ascendență dă Uzbekustanului un sentiment de continuitate 
istorică și de misiune regională mai profund decât vecinilor săi. 
Într-adevăr, unii conducători uzbeci văd în Uzbekistan centrul nati- 
onal al unei singure entități central-asiatice, după cum este de pre- 
supus, cu capitala la Tașkent. Mai mult decât orice alt stat 
central-asiatic, elita politică a Uzbekistanului și din ce în ce mai mult 
şi populația sa iau deja parte la crearea în plan subiectiv a unui 
stat-națiune moder și sunt decise — fără a ține seama de dificul- 
tătile inteme — să nu se mai întoarcă niciodată la statutul colonial. 

Această situate face din Uzbekistan atât liderul creării unui 
sentiment de naționalism modern post-etnic, cât şi subiect de oare- 
care neliniște printre vecinii săi. Chiar când liderii uzbeci au impri- 
mat ordinea în construirea națiunii $i în promovarea unei autonomii 
regionale mai mari, omogenitatea natională relativ superioară și 
conștiința natională mai puternică inspiră în rândul conducătorilor 
Turkmenistanului. Kirghistanului:, Tadjikistanului şi chiar și ai 
Kazahstanului temerea că preeminenta regională a Uzbekistanului 
poate evolua înspre dominația regională. Această grijă inhibă co- 
operarea regională între noile state suverane — lucru care, oricum, nu 
este încurajat de Rusia — și perpetuează vulnerabilitatea regională. 

Totuşi, ca și celelalte state, Uzbekistanul nu este complet lipsit 
de tensiuni etnice. Părți din sudul Uzbekistanului, mai ales în jurul 
importantelor centre culturale şi istorice Samarkand și Buhara. au o 
importantă populatie tadjică, care rămâne nemulțumită de trasarea 

frontierelor făcută de Moscova. Ceea ce complică și mai mult 
lucrurile este prezenta uzbecilor în Tadjikistanul de vest şi a uzbe- 
cilor și tadjicilor în Depresiunea Fergana din Kirghistan. o zonă im- 
portantă din punct de vedere economic (unde în ultimii ani au 
izbucnit sângeroase violențe etnice), nemaivorbind de prezența 
uzbecilor în Afganistanul de nord. 

Dintre celelalte trei state central-asiatice care au ieșit de sub do- 
minația colonială a Rusiei — Kirghistan. Tadjikistan și Turkmenistan 
— doar al treilea este relativ uniform sub aspect etnic. Aproape 
75% din cei 4,5 milioane de locuitori sunt turcmeni, uzbecii ṣi ruşii 
reprezentând fiecare mai puțin de 10%. Pozitia geografică ecranată a 
Turkmenistanului îl face relativ mai separat de Rusia. Uzbekistanul 
și Iranul fiind, de departe, de cea mai mare relevanță geopolitică 
pentru viitorul său. O dată ce vor fi dezvoltate conductele în zonă, 
rezervele de gaze naturale ale Turkmenistanului, într-adevăr colo- 
sale, vor asigura un viitor prosper pentru populatia țării. 

Populația de 5 milioane de locuitori a Kirghistanului este mult 
mai diversă. Kirghizii reprezintă 55% din totalul populaţiei. uzbecii 
13%. ruşii scăzând în ultimul timp de la mai mult de 20% la 
aproape 15%. Înainte de câştigarea independentei. ruşii reprezentau 
intelighenția tehnico-inginerească şi exodul lor a afectat economia 
tării. Deși bogată în minereuri şi înzestrată cu o frumuseţe naturală 
care i-a făcut pe unii să descrie această țară ca pe Elveţia Asiei 
Centrale (și astfel, ca pe o nouă frontieră turistică), amplasarea 
geopolitică a Kirghiziei, înghesuită între China și Kazahstan, o face 
extrem de dependentă de gradul în care Kazahstanul însuși reușește 
să-şi mențină independența. 

Tadjikistanul e ceva mai omogen din punct de vedere etnic. 
Din cei 6,5 milioane de locuitori ai săi, aproape două treimi sunt 
tadjici și peste 25% sunt uzbeci (care sunt priviți cu destulă osti- 
litate de către tadjici), în timp ce ruşii care au mai rămas reprezintă 
cam 3%. Totuși, ca peste tot, chiar şi comunitatea etnică dominantă 
este profund — chiar violent — divizată în grupuri tribale, nationa- 
lismul modem fiind limitat în mare parte la elita politică urbană. 
Drept rezultat, independenta nu a produs numai probleme civile. ci 
Şi un pretext convenabil pentru Rusia ca să-şi mențină în continuare 
armata în această ţară. Situatia etnică este chiar mai complicată prin 

larga prezență a tadjicilor dincolo de granită, în Afganistanul de 
nord-est. În fapt, aproape tot atâţi etnici tadjici trăiesc în Afganistan 
cât şi în Tadjikistan, un alt factor care contribuie la subminarea 
stabilității regionale. 

Actualul conflict din Afganistan este de asemenea o moştenire 
sovietică, chiar dacă această țară nu a fost o republică sovietică. 
Divizat de ocupația sovietică și de lungul război de gherilă purtat 
împotriva sa, Afganistanul este un stat-naţiune doar cu numele. 
Populaţia sa de 22 de milioane de locuitori a devenit profund divi- 
zată pe criterii etnice, cu separări crescânde între paștuni, tadjici și 
hazari. În acelaşi timp, jihadul pornit împotriva ocupanților ruși a 
făcut din religie dimensiunea dominantă a vieţii politice a ţării, in- 
suflând fervoare dogmatică diferendelor politice și așa destul de 
crâncene. Astfel, Afganistanul trebuie să fie privit nu numai ca o 
parte a enigmei etnice a Asiei Centrale, ci și ca o parte foarte 
importantă din punct de vedere politic din Balcanii eurasiatici. 

Deși toate fostele state sovietice din Asia Centrală, împreună 
cu Azerbaidjanul sunt locuite în mare parte de musulmani, elitele 
lor politice — încă în mare măsură produsul epocii sovietice — 
sunt aproape în totalitate non-relhgioase în concepție, iar statele 
sunt formal laice. Totuşi, pe măsură ce populațiile lor trec de la o 
Identitate primară tradițională de clan sau tribală la o conștiință na- 
țională mai modernă, se prea poate ca ei să fie cuprinși de o conști- 
ință islamică ce se intensifică. În fapt, renașterea islamică — deja 
încurajată din afară nu numai de Iran, ci şi de Arabia Saudită — 
poate deveni impulsul mobilizator pentru noile nationalisme din ce 
în ce mai răspândite, hotărâte să se opună oricărei reintegrări sub 
control rusesc — deci păgân. 

Într-adevăr, procesul de islamizare este posibil să se dovedească 
contagios şi pentru musulmanii care au rămas în Rusia propriu-zisă. 
Ei numără aproape 20 de milioane — de două ori mai mult decât 
numărul rușilor colonizați (circa 9,5 milioane) care continuă să tră- 
iască sub dominație străină în statele independente ale Asiei Centrale. 
Musulmanii ruşi reprezintă aproape 13% din populația Rusiei şi 
este inevitabil că vor deveni mai hotărâți în revendicarea drep- 
turilor lor la identitate religioasă şi chiar politică distinctă. Chiar 
dacă această revendicare nu ia forma unei dobândirii a 

independentei complete, ca în cazul Ceceniei, ea se va întrepătrun- 
de cu situatiile dificile cu care Rusia. având în vedere noua sa 
implicare imperială și existența minoritătilor ruse în noile state, va 
continua să se confrunte în Asia Centrală. 

Un fapt care sporește substantial instabilitatea în Balcanii Eurasiei 
și determină o situaţie potenţial şi mai explozivă este existenţa a 
două state-națiuni puternice și învecinate, fiecare cu interese isto- 
rice imperiale, culturale, religioase și economice în regiune — 
Turcia și Iran — ele însele schimbătoare în privinţa orientării lor 
geopolitice şi potențial vulnerabile pe plan intern. Dacă aceste două 
state ar fi destabilizate, este mai mult decât probabil ca întreaga re- 
giune să fie aruncată într-o enormă dezordine, date fiind perma- 
nentele conflicte etnice și teritoriale care scapă de sub control și 
echilibrul de putere deja grav afectat al regiunii. Astfel, Turcia și 
Iranul sunt nu numai jucători geostrategici: importanti. dar și pivoti 
geopolitici, a căror proprie situație intemă este de o importantă vitală 
pentru soarta regiunii. Ambele sunt puteri de mărime mijlocie, cu 
aspirații regionale puternice şi conștienți de importanta lor istorică. 
Totuşi, viitoarea orientare geopolitică și chiar coeziunea naţională 
a ambelor state rămân nesigure. 

Turcia, un stat post-imperial încă, în proces de redefinire a pro- 
priei identități, este orientată în trei direcții : modernisștii ar don s-o 
vadă devenind un stat european și astfel privesc către vest; isla- 
miștii se înclină în direcția Orientului Mijlociu și a unei comunități 
musulmane, privind astfel către sud; şi naționaliștii cu înclinație 
diacronică, care văd în populațiile turce din bazinul Mării Caspice 
şi din Asia Centrală o nouă misiune pentru o Turcie care să domine 
regiunea şi privesc deci către est. Fiecare din aceste perspective 
presupune o axă strategică diferită, iar conflictul dintre ele intro- 
duce, pentru prima oară după revoluția lui Kemal, o doză de 
nesiguranţă în privinţa rolului regional al Turciei. 

Ma: mult, Turcia însăși ar putea deveni cel putin o victimă par- 
tială a conflictelor etnice ale regiunii. Chiar dacă populatia sa de a- 
proape 65 de milioane de locuitori este în majoritate turcă, cu 
aproape 80% de origine turcă (chiar dacă include o diversitate de 
circasieni, albanezi, bosniaci, bulgari şi arabi). nu mai puţin de 
20% sau chiar mai mult sunt kurzi. Concentrati în regiunile estice 

ale tării, kurzii au fost neîncetat atraşi în lupta pentru independentă 
națională vehiculată de kurzii din Irak și Iran. Orice tensiune internă 
în Turcia privind orientarea generală a tări va încuraja, fără îndo- 
ială, presiuni şi mai violente din partea kurzilor pentru un statut 
național separat. 

Viitoarea orientare a Iranului e încă şi mai problematică. Revo- 
luția fundamentalistă şiită care a triumfat la sfârșitul anilor '70 poate 
intra în faza ei „Thermidoriană“ şi acest lucru mărește incertitudi- 
nea în privinţa rolului geostrategic al Iranului. Pe de o parte, colap- 
sul Uniunii Sovietice a adus la graniţa Iranului noi vecini deschişi 
prozelitismului religios, dar. pe de alta, ostilitatea Iranului față de 
Statele Unite a determinat Teheranul să adopte, cel puţin din punct 
de vedere tactic, o orientare pro-Moscova. întăntă de preocupările 
Iranului privind impactul proaspete: independente a Azerbaidjanului 
asupra propriei sale coeziuni. 

Această grijă derivă din vulnerabilitatea Iranului la tensiunile 
etnice. Din cele 65 de milioane de locuitori ai țării (o populatie a- 
proape egală cu a Turciei), doar ceva mai mult de jumătate sunt 
perși. Aproape o pătrime sunt azeri, iar restul sunt kurzi, baluchi, 
turkmeni, arabi şi alte triburi. În afara Kurzilor și azerilor, ceilalti 
nu au în prezent capacitatea de a ameninţa integritatea națională a 
Iranului, mai ales având în vedere gradul înalt al conștiinței 
naționale şi chiar imperiale printre perși. Dar acest lucru s-ar putea 
schimba relativ repede. mai ales în perspectiva unei noi crize 
politice în Iran. 

Mai mult, însuşi faptul că mai multe ţări al căror nume se ter- 
mină în „-stan“, proaspăt independente, există acum în zonă şi că 
până și cei 1 milion de ceceni au fost în stare să-și afirme hotărât 
aspirațiile politice sigur va avea un efect molipsitor asupra kurzilor, 
ca și asupra tuturor celorlalte minoriătți etnice din lran. Dacă 
Azerbaidjanul reușește o dezvoltare politică și economică stabilă 
azerii din Iran vor deveni probabil ma: încrezători în ideea unui 
Azerbaidjan mai mare. Astfel, instabilitatea politică și neîntele- 
gerile de la Teheran ar putea să evolueze spre o amenințare la 
adresa coeziunii statului iranian, extinzând astfel în mod dramatic 
orizontul și ridicând miza a ceea ce implică Balcanii Eurasiei. 

Balcanii tradiționali din Europa au implicat competiția între 
trei rivali imperiali: Imperiul Otoman, Imperiul Austro-Ungar și 
Imperiul Rus. Au existat. de asemenea, şi trei participanți indirecți, 
preocupati că interesele lor europene vor fi influențate în mod ne- 
favorabil de victona vreunui protagonist: Germania se temea de 
puterea Rusiei, Franța se opunea Austro-Ungariei. iar Marea Britanie 
prefera să accepte controlul unui Imperiu Otoman slăbit asupra 
Dardanelelor, decât pe cel al oricărui alt concurent important la 
controlul asupra Balcanilor. În cursul secolului al XIX-lea, aceste 
puteri au reușit să stăpânească conflictele din Balcani fără a preju- 
dicia interesele vitale ale cuiva, dar au esuat să o facă în 1914, cu 
consecințe dezastruoase pentru toți. 

Competiția actuală în spațiul Balcanilor Eurasiei implică direct 
trei puten învecinate: Rusia, Turcia și Iranul. deşi China ar putea. în 
cele din urmă, să devină de asemenea un protagonist important. Tot 
implicate în competiție, dar mai îndepărtate, sunt Ucraina. Pakistanul, 
India şi îndepărtata Americă. Fiecare dintre cei trei competitori 
principali și mai direct angajați nu este condus numai de perspec- 
tiva unui viitor avantaj geopolitic şi economic, Ci şi de motivații 
istorice putemice. Fiecare a fost la un moment dat puterea care 
domina, fie politic, fie cultural, regiunea. Fiecare le priveşte pe 
celelalte cu suspiciune. Deși un conflict deschis între ele este impro- 
babil, impactul cumulat al rivalităţii lor externe ar putea contnbui la 
un haos regional. 

În cazul rușilor, atitudinea de ostilitate fată de turci frizează ob- 
sesia. Mass-media rusă îi descrie pe turci ca fiind înclinat spre a 
dobândi controlul asupra regiunii, ca instigatori ai rezistenței locale 
în Rusia (cu ceva dreptate în cazul Ceceniei) și spre ameninţarea 
securității generale a Rusiei într-un grad care depăşeşte posibilită- 
tile actuale ale Turciei. Turcii răspund la fel și consideră că rolul lor 
este cel de eliberatori ai fraților lor de sub opresiunea prelungită a 
Rusiei. Turcii şi iranienii (perșii) au fost de asemenea rivali istorici 
în regiune, și această rivalitate a fost resuscitată în ultimii ani, Turcia 
proiectând imaginea unei alternative moderne și laice la conceptul 
iranian de societate islamică. 

Deși fiecare dintre cele trei state se poate spune că urmărește 
cel puțin dobândirea unei sfere de influenţă. în cazul Rusiei. ambi- 
tile Moscovei sunt mult mai mari. datorită amintirilor relativ re- 
cente ale controlului imperial. prezenței în zonă a câtorva milioane 
de ruși și dorinţei Kremlinului de a restaura Rusia ca putere globală 
majoră. Declaraţiile de politică extemă ale Moscovei au arătat clar 
că ea vizează întregul spațiu al foste: Uniuni Sovietice ca zonă de 
interes geostrategic special al Kremlinului, din care orice influență 
externă politică — și chiar economică — trebuie să fie exclusă. 

Prin contrast, deşi aspiraţiile turce la influența regională păstrează 
vestigii ale unui trecut mai îndepărtat (Imperiul Otoman a ajuns la 
apogeu în 1590 o dată cu cucerirea Caucazului şi a Azerbaidjanului, 
deși nu a inclus Asia Centrală), acestea tind să fie mai înrădăcinate 
într-un sentiment de identitate etnico-lingvistică comun populațiilor 
din zonă (a se vedea harta de mai jos). Dată fiind puterea politică 
și militară mai limitată a Turciei, o sferă de influentă exclusiv 

politică este practic imposibil de atins. Mai degrabă. Turcia se vede 
ca potenţial lider al unei comunităţi libere vorbitoare de limbă turcă. 
profitând în acest scop de atrăgătoarea sa modernitate relativă, de 
afinitătile sale lingvistice și de posibilitățile economice pentru a se 
autoimpune drept cea mai influentă forță în procesele de construc- 
ție naţională ce au loc în zonă. 

Aspiraţiile Iranului sunt încă şi mai vagi, dar pe termen lung nu 
mai puţin amenințătoare pentru ambițiile Rusiei. Imperiul persan 
este o amintire mult mai îndepărtată. În perioada sa de apogeu. 
circa 500 î.Hr.. cuprindea teritoriile actuale a trei dintre statele cau- 
caziene — Turkmenistan. Uzbekistan şi Tadjikistan — , Afganistan. 
precum şi Turcia, Irak. Siria. Liban şi Israel. Deşi actualele aspirații 
geopolitice ale Iranului sunt mai restrânse decât ale Turciei. îndrep- 
tându-se în special către Azerbaidjan şi Afganistan, toată populația 
musulmană din această zonă — chiar și din Rusia — este obiectul 
interesului religios al Iranului. Într-adevăr. renașterea Islamului în 

Asia Centrală a devenit o parte organică a aspiratiilor actualilor 
conducători a: Iranului. 

Interesele concurente ale Rusiei, Turciei şi Iranului sunt repre- 
zentate pe harta de la pag. 155: în cazul înaintării geopolitice a 
Rusiei, prin două săgeți cu vârful îndreptat spre sud, spre 
Azerbaidjan şi Kazahstan; în cazul Turciei. printr-o singură săgeată 
îndreptată spre est, prin Azerbaidjan și Marea Caspică spre Asia 
Centrală; iar în cazul Iranului, prin două săgeți tintind spre 
Azerbaidjan şi, spre nord-est. spre Turkmenistan, Afganistan si 
Tadjikistan. Aceste săgeti nu numai că se întretaie: ele se pot ciocni. 

În stadiul actual, rolul Chinei este mult mai restrâns și scopurile 
sale mai putin evidente. Este rațional ca China să prefere să înfrunte 
mai degrabă o adunare de state relativ independente decât un 
Imperiu Rus. În ultimă instanță, noile state servesc drept tampon. 
dar China este, totodată, neliniștită de faptul că propriile minorități 
turce din provincia Xinjiang ar putea vedea în noile state in- 
dependente din Asia Centrală un exemplu atrăgător pentru ele 
însele şi din acest motiv a cerut asigurări din partea Kazahstanului 
că activismul în rândul minorităților de peste graniță va fi suprimat. 
Pe termen lung, resursele energetice ale regiunii vor fi în mod sigur 
de un deosebit interes pentru Beijing, iar accesul direct la acestea, 
nesupuse controlului Moscovei, trebuie să fie principalul obiectiv 
al Chinei. Astfel, interesul geopolitic general al Chinei tinde să se 
ciocnească de încercările Rusiei de a dobândi un rol dominant și 
este complementar cu aspirațiile Turciei și Iranului. 

Pentru Ucraina, problemele centrale sunt viitorul caracter al CSI 
şi accesul mai liber la resursele energetice, care ar diminua de- 
pendenta Ucrainei de Rusia. În această privință, relațiile mai strânse 
cu Azerbaidjanul, Turkmenistanul și Uzbekistanul au devenit 
importante pentru Kiev, ajutorul ucrainean pentru statele orientate 
spre independenţă fiind o extindere a eforturilor Ucrainei de a-și 
întări propria independență fată de Moscova. Astfel. Ucraina a 
sprijinit eforturile Georgiei de a deveni ruta spre vest a exporturilor 
petroliere ale azerilor. Ucraina a colaborat, de asemenea, cu Turcia 
pentru a slăbi influența Rusiei în Marea Neagră şi a sprijinit efor- 
turile Turciei de a direcționa fluxul petrolifer din Asia Centrală 
spre terminalele turce. 

Implicarea Pakistanului şi a Indiei este chiar mai rezervată, dar 
nici unul nu este indiferent la ceea ce se întâmplă în acești noi Balcani 
ai Eurasiei. Pentru Pakistan, interesul principal este câștigarea de 
teren geopolitic prin intermediul influenței politice în Afganistan 
— și împiedicarea exercitării unei astfel de influente în Afganistan 
și Tadjikistan de către Iran — și a beneficia eventual de pe urma 
construirii oricărei conducte de petrol care să unească Asia Centrală 
cu Marea Arabiei. India, reacționând la politica Pakistanului şi 
probabil preocupată de influenţa de largă perspectivă a Chinei în 
regiune, este mai favorabilă influenţei iraniene în Afganistan şi unei 
mai pronunțate prezențe ruse în fostul spațiu sovietic. 

Deşi îndepărtate, Statele Unite, cu interesul lor în mentinerea 
pluralismului geopolitic în Eurasia post-sovietică, se profilează pe 
fundal ca un jucător indirect cu o importanţă crescândă, evident in- 
teresat nu numai de dezvoltarea resurselor regiunii, ci și de preve- 
nirea dominării exclusive a spaţiului geopolitic al regiunii de către 
Rusia. Făcând aceasta, America nu numai că își urmăreşte scopurile 
sale peostratepgice eurasiatice mai generale, dar îşi reprezintă și 
propriile interese economice crescânde, precum şi acelea ale Europei 
și ale Orientului Îndepărtat, câștigând acces nelimitat în această 
zonă până acum închisă. 

Astfel, miza în această enigmă este puterea geopolitică, accesul 
la bogății potențial mai mari, îndeplimrea misiunilor naționale 
și/sau religioase și securitatea. Dar competiția se concentrează în 
mod deosebit pe acces. Până la colapsul fostei Uniuni Sovietice, 
accesul în regiune era monopolizat de Moscova. Tot transportul pe 
calea ferată, conductele de petrol și de gaze și chiar zborurile erau 
dirijate de la centru. Geopoliticienii ruşi ar dori ca lucrurile să ră- 
mână la fel, întrucât știu că cine controlează sau domină accesul 
spre această regiune este cel mai în măsură să câștige premiul geo- 
politic şi economic. 

Acest considerent a făcut ca rezolvarea problemei conductei de 
petrol să fie esenţială pentru viitorul bazinului Mării Caspice și al 
zonei Asiei Centrale. Dacă principalele conducte vor continua să 
traverseze teritoriul Rusiei și să se scurgă prin terminalul rusesc de la 
Novorossiisk, pe țărmul Mării Negre, consecințele politice ale aces- 
tei situaţii se vor face simtite chiar și în lipsa unei politici de forță 

explicite din partea Rusiei. Regiunea va rămâne într-o stare de 
dependență politică, Moscova având în mod preponderent 
posibilitatea de a decide modul în care noile bogătii ale zonei vor 
fi împărtite. Din contră, dacă o altă conductă traversează Marea 
Caspică până la Azerbaidjan și apoi prin Turcia până în 
Mediterana, iar încă una se îndreaptă prin Afganistan spre Marea 
Arabiei, nu va exista o unică putere care să aibă monopolul 
accesului în regiune. 

Îngrijorător este faptul că o parte a elitei politice ruse actionează 
ca și când ar prefera ca resursele zonei să nu fie dezvoltate deloc 
dacă Rusia nu poate avea controlul total asupra accesului în zonă. 
Bogătia să rămână neexploatată dacă alternativa este ca investitiile 
străine să ducă la o prezentă nemijlocită a intereselor economice și, 
prin aceasta, politice. Această atitudine de proprietar își are rădăcinile 
în istorie şi va fi nevoie de mult timp și de multe presiuni externe 
înainte să se schimbe. 

Expansiunea țaristă în Caucaz și în Asia Centrală s-a desfăşurat 
pe o perioadă de aproape 300 de ani, dar recentul său sfârşit a fost 
neașteptat de brusc. Pe măsură ce se producea declinul Imperiului 
Otoman, Imperiul Rusesc se întindea către sud, de-a lungul țărmurilor 
Mării Caspice, în direcţia Persiei. A ajuns în hanatul Astrahanului în 
| 556 şi în Persia în 1607. A cucerit Crimeea între 1774—1784, apoi 
a ocupat regatul Georgiei în 1801 și a cucerit în a doua jumătate a 
secolului al XIX-lea triburile aflate de o parte și de alta a Muntilor 
Caucaz (cecenii rezistând cu o tenacitate unică), sfârșind cu ocupa- 
rea Armeniei în 1878. 

Cucerirea Asiei Centrale a fost mai puţin o problemă de a în- 
vinge un imperiu rival, cât de a subjuga hanate și emirate izolate şi 
aproape tribale, capabile să opună numai o rezistență sporadică și 
izolată. Uzbekistanul şi Kazahstanul au fost ocupate în urma unor 
serii de expediţii purtate între 1801 şi 1881, iar Turkmenistanul a 
fost înfrânt şi încorporat în urma unor campanii care au durat din 
1873 până în 1886. Oricum, pe la 1850 cucerirea celei mai mari 
părți a Asiei Centrale era completă, chiar dacă izbucniri periodice 
ale rezistenței locale au avut loc până şi în epoca sovietică. 

Prăbuşirea Uniunii Sovietice a produs o dramatcă răsturnare 
istorică. În numai câteva sâpătămâni din decembrie 1991, spaţiul 

asiatic al Rusiei s-a restrâns cu aproximativ 20%. iar populaţia pe 
care Rusia o stăpânea în Asia s-a redus de la 75 de milioane la apro- 
ximativ 30 milioane de locuitori. În plus, alti 18 milioane de rezi- 
denti în Caucaz au fost rupti de Rusia. Pentru ca aceste răsturnări 
să fie și mai dureroase, elita politică rusă era conștientă că poten- 
tialul economic al acestor zone era acum ţinta altor țări cu resurse 
financiare pentru a investi în aceste zone, pentru dezvoltarea şi ex- 
ploatarea resurselor care până foarte de curând erau accesibile doar 
Rusiei. 

Dar Rusia este în faţa unei dileme: este prea slabă politic ca să 
izoleze complet regiunea de exterior şi prea săracă financiar ca să 
o dezvolte exclusiv pe cont propriu. Mai mult, lideri ruşi înţelepţi 
își dau seama că explozia demografică pe cale de a se produce în 
noile state independente înseamnă că incapacitatea lor de a sustine 
creșterea economică va crea în cele din urmă o situație explozivă 
de-a lungul întregii frontiere sudice a Rusiei. Experienţa acesteia în 
Afganistan şi în Cecenia s-ar putea repeta de-a lungul întregii fron- 
tiere, de la Marea Neagră până în Mongolia, dată fiind, mai ales, 
renașterea națională și islamică ce are acum loc la popoarele subju- 
gate anterior. 

Rezultă că Rusia trebuie să găsească într-un fel o cale de a se 
adapta la noua sa realitate postimperială și, în același timp, să caute 
să stăpânească primejdia din partea Turciei și a Iranului, să împie- 
dice gravitarea noilor state independente spre principalii săi rivali, 
să descurajeze formarea vreunei cooperări regionale central-asia- 
tice cu adevărat independente și să limiteze influența geopolitică 
americană în noile capitale suverane. Astfel. chestiunea nu mai tine 
de restaurarea imperială, — care ar fi prea costisitoare şi ar întâm- 
pina o rezistență feroce —, ci implică crearea unei noi rețele de 
relaţii care ar înfrâna noile state și ar prezerva poziția geopolitică și 
economică dominantă a Rusiei. 

Instrumentul ales pentru atingerea acestui scop a fost mai întâi 
Comunitatea Statelor Independente (CSI), deși în unele locuri folo- 
sirea armatei ruse și recurgerea cu dibăcie de către diplomația rusă 
la principiul divide'er impera au servit tot atât de bine interesele 
Kremlinului. Moscova și-a folosit întregul arsenal pentru a obtine 
de la noile state maximum de supunere față de viziunea sa asupra 


-. — 00.7 E T a IMMM O 


ZBIGNIEW BRZEZINSKI 160 


unui „Commonwealth“ din ce în ce mai integrat, insistând pentru: 
un sistem de control, dirijat de la centru, asupra granitelor exte- 
rioare ale CSI; o mai strânsă integrare militară în ansamblul unei 
politici externe comune; extinderea în continuare a rețelei de con- 
ducte de petrol existente (inițial sovietice), pentru a exclude for- 
marea unor rețele noi care ar putea ocoli Rusia. Analizele strategice 
ruse au afirmat explicit că Moscova privește această zonă ca pe 
propriul său spațiu geopolitic, chiar dacă nu mai face parte inte- 
grantă din imperiul său. 

O idee asupra intentiilor geopolitice ale Rusiei ne dă insistența cu 
care Kremlinul a încercat să păstreze prezența militară rusă pe 
teritoriul noilor state. Profitând de miscarea secesionistă din Abhazia. 
Moscova a obținut dreptul de a avea baze militare în Georgia; și-a 
legitimat prezența sa militară pe teritoriul Armeniei exploatând 
nevoia acesteia de sprijin în războiul împotriva Azerbaidjanului; a 
exercitat presiuni politice şi financiare pentru a obține acordul 
Kazahstanului pentru baze militare ruseşti; în plus. războiul civil 
din Tadjikistan a făcut posibilă continuarea prezenței fostei armate 
sovietice acolo. 

În definirea politicii sale, Moscova s-a bazat pe iluzoria 
perspectivă că rețeaua sa postimpenală de relații cu Asia Centrală 
va slăbi treptat substanța suveranității noilor state, slabe individual, 
și le va plasa într-o relație de subordonare fată de centrul de co- 
mandă al unei CSI „integrate“. Pentru atingerea acestui scop. Rusia 
descurajează noile state în ce priveşte crearea propriilor lor armate 
separate, adoptarea limbii proprii (în care ele înlocuiesc treptat 
alfabetul chirilic cu cel latin), cultivarea de relatii strânse cu alte 
state, dezvoltarea de noi conducte care să iasă direct în Mările 
Mediterană sau a Arabiei. Dacă această politică are succes, Rusia 
ar putea să domine apoi relaţiile lor externe și să fixeze cota parte 
din beneficii. 

În sustinerea acestui tel, reprezentanţii ruşi invocă deseori, așa 
cum am văzut în Capitolul 4, exemplul Uniunii Europene. De fapt, 
într-un fel, politica Rusiei față de statele central-asiatice și 
caucaziene aminteşte mult mai mult de comunitatea africană franco- 
fonă, în care contingente militare franceze și subsidii din bugetul 

Franţei determină politica statelor africane post-coloniale vorbi- 
toare de limbă franceză. 

În vreme ce restabilirea unui maxim posibil de influență econo- 
mică şi politică rusă în regiune este scopul principal și întărirea CSI 
este principalul instrument pentru atingerea acestui scop, cele mai 
importante ținte geopolitice ale Moscovei, pentru a fi subordonate 
politic, par a fi Azerbaidjanul și Kazahstanul. Pentru ca o contra- 
ofensivă politică rusă să aibă succes, Moscova nu numai că trebuie 
să-și croiască acces în regiune, dar să și străpungă scutul său geografic. 

Pentru Rusia, Azerbaidjanul trebuie să fie o tintă prioritară. 
Subordonarea sa ar ajuta la izolarea Asiei Centrale de Occident, 
mai ales de 'Turcia, crescând astfel și mai mult influenţa Rusiei în 
recalcitrantele Uzbekistan și Turkmenistan. În acest scop. coopera- 
rea tactică cu Iranul privind unele chestiuni controversate, precum 
modalitatea de a-și împărți concesiunile pentru forare în Marea 
Caspică, servește importantul obiectiv de a constrânge Baku să se 
plieze la dorințele Moscovei. Un Azerbaidjan subordonat ar ușura 
de asemenea consolidarea poziției dominante a Rusiei atât în 
Georgia, Cât și în Armenia. 

Kazahstanul este și el o tintă principală deosebit de tentantă, 
deoarece vulnerabilitatea sa etnică face imposibilă victoria guver- 
nului acestei tări într-o confruntare deschisă cu Moscova. Moscova 
poate exploata și frica acestui stat de dinamismul crescând al 
Chinei, ca și probabilitatea unui crescând resentiment fată de „„si- 
nificarea“ provinciei învecinate Xinjiang din China. Subordonarea 
treptată a Kazahstanului ar avea ca efect geopolitic atragerea aproape 
automată a Kirghistanului și Tadjikistanului în sfera de control a 
Moscovei, expunând în același timp Uzbekistanul și Turkmenistanul 
la presiuni mai directe din partea Rusiei. 

Dar strategia Rusiei este împotriva aspirațiilor majorităţii sta- 
telor așezate în Balcanii eurasiatice. Noile lor elite politice nu vor 
ceda de bunăvoie puterea și privilegiile câştigate prin indepen- 
dență. În vreme ce ruşii de acolo eliberează treptat fostele lor po- 
ziții privilegiate, noile elite își dezvoltă rapid un interes legitim fată 
de suveranitate — proces dinamic și contagios social. Mai mult, 

populațiile altădată pasive politic devin şi ele mai naționaliste și, în 
afară de Georgia şi Armenia. mai conștiente de identitatea lor islamică. 

În ce privește afacerile externe, atât Georgia, cât şi Armenia (în 
ciuda dependenței cele: din urmă de sprijinul Rusiei împotriva 
Azerbaidjanului) ar dori să devină, treptat, mai legate de Europa. 
Statele central-asiatice bogate în resurse naturale, ca şi Azerbaidjanul, 
ar dori să maximizeze prezența economică pe tentoriul lor a capi- 
talului american, european, japonez şi, mai curând, coreean, spe- 
rând ca prin aceasta să accelereze mult propria lor dezvoltare 
economică şi să-şi consolideze independenta. În acest scop, ei con- 
sideră ca binevenit rolul crescând al Turciei şi Iranului, văzând în 
ele o contrapondere la puterea Rusiei şi un cap de pod spre marea 
lume musulmană de la sud. 

Azerbaidjanul — încurajat atât de Turcia, cât şi de America — 
nu numai că a respins cererile Rusiei de a-și amplasa baze militare, 
dar a și sfidat solicitările acesteia în vederea unei singure conducte 
spre un port rus de la Marea Neagră, optând, în schimb, pentru o 
soluție dublă care implică o a doua conductă prin Georgia spre 
Turcia. (O conductă spre sud prin Iran, finanțată de o companie 
americană, a trebuit să fie abandonată din cauza embargoului finan- 
ciar al SUA asupra afacerilor cu Iranul.) În 1995, cu mult zgomot, 
s-a inaugurat o nouă cale ferată între Turkmenistan şi Iran, care 
face posibil comerţul între Europa şi Asia Centrală, ocolind com- 
plet Rusia. Această redeschidere a vechiului Drum al Mătăsii avea 
ceva simbolic, Rusia nemaiputând astfel separa Europa de Asia. 

Uzbekistanul a devenit și el din ce în ce mai hotărât în opoziția 
sa fată de eforturile de „integrare“ ale Rusiei. Ministrul său de ex- 
terne a declarat clar, în august 1996, că „Uzbekistanul se opune 
creării instituțiilor supranaționale ale CSI, care pot fi folosite ca 
instrumente de control centralizat“. Poziţia sa puternic naționalistă 
determinase deja atacurile virulente în presa rusă în legătură cu 


„Orientarea puternic pro-occidentală a Uzbekistanului în 
economie, asprele invective față de tratatele de integrare în 
interiorul CSI, refuzul ferm de a se alătura fie și Uniunii 
Vamale şi o metodică politică naționalistă anti-rusă (chiar şi 

grădinițele care folosesc limba rusă sunt închise)... Pentru 
SUA, care urmăresc în Asia o politică de slăbire a Rusiei. 


această poziţie este foarte atrăgătoare.! 


Chiar şi Kazahstanul, ca reacţie la presiunile Rusiei, a ajuns să 
fie în favoarea unui traseu secundar, ce ocolește Rusia. pentru 
exporturile sale. După cum spunea Umirserik Kasenov, consilierul 
președintelui Kazahstanului: 


„Este adevărat că optiunea Kazahstanului pentru conducte 
alternative a fost generată de propriile acţiuni ale Rusiei. 
precum limitarea transportului de petrol din Kazahstan spre 
Novorossiisk și din Tyumen spre rafinăria de la Pavlodar. 
Eforturile Turkmenistanului de a susține construirea unei 
conducte de gaz spre Iran se datorează în parte faptului că ţările 
CSI plătesc doar 60% din preţul mondial sau nu plătesc 


deloc“2. 


Cam din aceleași motive, Turkmenistanul a explorat activ 
construirea unei noi conducte de petrol prin Afganistan și Pakistan 
spre Marea Arabiei, pe lângă construirea de noi linii ferate spre 
Kazahstan şi Uzbekistan la nord și spre Iran și Afganistan la sud. 
Convorbiri preliminare și exploratorii au avut loc între Kazahstan, 
China și Japonia în legătură cu un ambițios proiect de conductă de 
petrol între Asia Centrală și Marea Chinei (vezi harta de la p. 164). 
Cu investiții occidentale pe termen lung în petrol și gaze naturale, 
care se ridică în Azerbaidjan la aproape 13 miliarde de dolari. iar în 
Kazahstan la peste 20 de miliarde de dolari (cifre din 1996), izolarea 
economică și politică a acestei zone cedează clar în fața presiunilor 
economiei mondiale și a limitatelor opțiuni financiare ale Rusiei. 

Teama de Rusia a avut și efectul de a îndrepta statele cen- 
tral-asiatice spre o mai intensă cooperare regională. Uniunea 
Economică Central-Asiatică, creată în ianuarie 1993, la început a 
lâncezit, dar a fost treptat activată. Chiar şi președintele Nursultan 


! Zavtra“, 28 iunie 1996. 
2 Ce vrea Rusia în Transcaucaz și în Asia Centrală”, „Nezavisimaia Gazeta“, 
24 ianuarie 1995. 

Nazarbaiev al Kazahstanului. la început puternic susținător al unei 
noi „Uniuni Eurasiatice“, s-a convertit treptat la ideile de cooperare 
asiatică mai strânsă, de crescândă colaborare militară între statele 
din regiune, de sprijin pentru eforturile Azerba:djanului de a trans- 
porta prin Turcia petrolul din Marea Caspică și Kazahstan şi de 
opoziție comună fată de eforturile Rusiei și Iranului de a împiedica 
împărțirea zonală a platoului continental al Mării Caspice și a 
resurselor minerale între statele riverane. 

Dat fiind faptul că guvernele din zonă tind să fie foarte autori- 
tare, probabil chiar mai importantă a fost reconcilierea personală 
între principalii lideri. Toată lumea ştia că președinții Kazahstanului, 
Uzbekistanului şi Turkmenistanului nu erau în relaţii prea cordiale 
(şi o declarau foarte clar vizitatorilor străini), iar aceste neînțelegeri 
personale au făcut, la început, ca Rusiei să-i fie mai ușor să îi atâte 
pe unul împotriva celuilalt. Pe la jumătatea anilor '90 cei trei și-au 
dat seama că o cooperare mai strânsă între ei era esențială pentru 


-9 MUSA 
P 
[i] 
BELARUS 
m E, 
KAZAHSTAN 
UGHAINA 
C 
`‘ -A | pu ThE ddar PRR 
+ -= -A = A í aL T E 
~ a o esesnoant” 
T) Marsyal ` "as, 
MAREA NEAGRĂ rs., S UZBEKISTAN sarn er "se; 
r a á Sp mata ` KWAGHISTAN “. 
` » wm U RKMENISTAÑ , 
i ET erp > manei E . Aap MaDi CHINA 
uat’ pr oa ri . . 
_ m = i ri n 
sa d F E Aan Ai A „AFGANISTAN d -t 
f Kg IRAN E 7 4 
rr d5 . PAKISTAN > Ta 
A K Ar w a A Di 
| ARABIA SAUDITĂ E ina 
: - w. 
EGIPT e i - 
A 
Conducte de petrol caspico-medileruneene l INDIA 


| rasce in studiu sau în construcție MAREA ARABIEI 


165 MAREA TABLĂ DE ȘAH 


păstrarea noii lor suveranități şi au început să se angajeze în expu- 
neri foarte mediatizate despre așa-zisele lor relații apropiate, subli- 
niind că de acum înainte își vor coordona politicile externe. 

Dar încă și mai importantă a fost apariția, în interiorul CSI. a 
unei coaliții neoficiale, conduse de Ucraina și Uzbekistan, dedicate 
ideii unui Commonwealth „de cooperare“, dar nu „integrat“. În 
acest scop, Ucraina a semnat acordun de cooperare militară cu 
Uzbekistan, Turkmenistan și Georgia; în septembrie 1996 miniștrii 
de externe ai Ucrainei și Uzbekustanului chiar s-au angajat în actiu- 
nea deosebit de semnificativă de a semna o declaraţie prin care se 
cerea ca întâlnirile la vârf ale CSI să nu fie prezidate numai de pre- 
şedintele Rusiei, ci prin rotație. 

Exemplul dat de Ucraina și Uzbekistan a avut un impact chiar 
şi asupra liderilor mai respectuoși faţă de problemele principale ale 
Moscovei. Kremlinul trebuie să fi fost foarte tulburat să-i audă pe 
Nursultan Nazarbaiev al Kazahstanului și pe Eduard Şevardnadze al 
Georgiei declarând. în septembne 1996, că ar părăsi CSI „dacă 
independenţa noastră ar fi amenintată“. Mai general, ca o contracarare 
a CSI, statele central-asiatice şi Azerbaidjanul și-au ridicat nivelul 
activității prin crearea Organizatiei de Cooperare Economică, o 
asociație încă destul de neprecisă a statelor islamice din zonă — 
inclusiv Turcia, Iran și Pakistan — dedicată întăririi legăturilor fi- 
nanciare, economice și de transport între membrii săi. Moscova a 
criticat deschis aceste inițiative, considerându-le, pe drept cuvânt, 
de natură să slăbească calitatea de membre ale CSI a acelor state. 

Cam în același spint, au fost întănte constant legăturile cu Turcia 
ȘI, într-o măsură mai mică, cu Iranul. Ţările vorbitoare de limbă 
turcă au acceptat cu entuziasm oferta Turciei de a le pregăti noul 
lor corp naţional de ofiţeri și de a primi aproape zece mii de stu- 
denți. A patra întâlnire la vârf a ţărilor vorbitoare de limbă turcă, 
ținută la Tașkent în octombrie 1996 și pregătită cu spnjinul Turciei, 
s-a concentrat puternic asupra extinderii căilor de transport, creşte- 
rii comerțului, modelelor educaţionale comune, ca și asupra coope- 
rării culturale mai strânse cu Turcia. Turcia și Iranul au ajutat foarte 
activ noile state cu programele lor de televiziune. influențând astfel 
direct un public larg. 

O ceremonie desfăşurată la Alma-Ata, capitala Kazahstanului, 
în decembrie 1996, a fost un semnal deosebit de clar al identificării 
Turciei cu independenta statelor din regiune. Cu ocazia celei de a 
cincea aniversări a independentei Kazahstanului. preşedintele turc 
Suleyman Demirel a participat alături de preşedintele Nazarbaiev 
la dezvelirea unei coloane aurite, înaltă de 28 de metri având în vârf 
silueta unui războinic cazah/turc dominând un fel de grifon. Cu 
ocazia acestui eveniment, Kazahstanul a lăudat Turcia pentru că „a 
fost alături de Kazahstan la fiecare pas al dezvoltării sale ca stat 
independent“, iar Turcia a răspuns oferind Kazahstanului o linie de 
credit de 300 de milioane de dolari, pe lângă investitiile turce pri- 
vate, deja existente, de 1,2 miliarde de dolari. 

De vreme ce nici Turcia, nici Iranul nu au mijloacele de a ex- 
clude Rusia de la influență regională, Turcia și (mai restrâns) Iranul 
au întărit astfel dorința şi capacitatea noilor state independente de a 
rezista reintegrării cu vecinul lor de la nord, fostul stăpân. Iar acest 
lucru ajută cu certitudine ca viitorul geopolitic al regiunii să rămână 
deschis. 


NICI DOMINARE, NICI EXCLUDERE 


Implicatiile geostrategice pentru America sunt clare: America 
este prea departe pentru a domina în această parte a Eurasiei, dar 
destul de puternică pentru a nu fi implicată. Toate statele din zonă 
consideră implicarea americană ca necesară pentru supraviețuirea 
lor. Rusia e prea slabă pentru a recâştiga dominaţia imperială asu- 
pra regiunii sau pentru a-i exclude pe alții de la aceasta. dar este, de 
asemenea destul de puternică şi foarte aproape pentru a fi exclusă. 
Turcia și Iranul sunt suficient de puternice pentru a fi influente, dar 
propria lor vulnerabilitate ar putea face ca zona să nu facă faţă atât 
provocării dinspre nord. cât şi conflictelor interne din regiune. 
China e atât de puternică pentru ca Rusia şi statele central-asiatice 
să se teamă de ea, cu toate acestea, simpla ei prezență și dinamis- 
mul ei economic facilitează căutările Asiei Centrale de a comunica 
cu lumea întreagă. 

Rezultă că principalul interes al Americii este să ajute ca nici o 
putere unică să nu ajungă să controleze acest spațiu geopolitic şi ca 
întreaga comunitate mondială să aibă acces nestânjenit. economic 
și financiar, la acesta. Pluralismul geopolitic va deveni o realitate 
durabilă numai când o rețea de conducte de petrol şi de căi de 
transport va lega regiunea direct cu cele mai importante centre de 
activitate economică mondială via Marea Mediterană și Marea 
Arabiei, ca şi pe uscat. lată de ce eforturilor Rusiei de a monopoliza 
accesul la această zonă trebuie să li se facă opoziție deoarece sunt 
împotriva stabilității regiunii. 

Totuşi, excluderea Rusiei din zonă nu este nici dezirabilă. nici 
realizabilă, la fel ca şi alimentarea ostilitătii dintre noile state din 
zonă și Rusia. De fapt. participarea economică activă a Rusiei la 
dezvoltarea regiunii este esențială pentru stabilitatea acesteia, iar 
prezența Rusiei ca partener, dar nu ca dominator exclusiv. poate 
avea drept rezultat importante avantaje economice. O mai mare sta- 
bilitate și bogăţie în regiune ar contribui direct la bunăstarea Rusiei 
și ar da un înteles real „commonwealth-ului'“* promis de acronimul 
CSI. Dar optiunea pentru cooperare va deveni politica Rusiei 
numai când telurile mult mai ambitioase, anacronice. amintind du- 
reros de Balcanii onginali, vor fi excluse efectiv. 

Statele care merită cel mai puternic sprijin geopolitic din partea 
Americii sunt Azerbaidjanul. Uzbekistanul și (în afara acestei re- 
piuni) Ucraina, toate trei fiind pivoti geopolitici. Într-adevăr, rolul 
Kievului întărește ideea că Ucraina este statul decisiv în ce priveşte 
evoluţia viitorului Rusiei. În acelaşi timp. Kazahstanul — date 
fiind mărimea, potentialul economic și poziția sa geografică impor- 
tantă — mentă şi el o prudentă susținere internatională și o continuă 
asistenţă economică. În timp. creșterea economică a Kazahstanului 
ar putea ajuta la atenuarea divizării etnice care face ca acest „scut“ 
central-asiatic să fie atât de vulnerabil la presiunile Rusiei. 

În această regiune. America are interese comune nu numai cu 
o Turcie stabilă, pro-occidentală, ci și cu Iranul şi China. O îmbu- 
nătătire treptată a relaţiilor dintre America și Iran ar crește foarte 
mult accesul mondial în regiune şi, în mod special, ar reduce ame- 
nințarea mai apropiată la adresa supravieţuirii Azerbaidjanului. 

Crescânda prezenţă economică în regiune a Chinei și interesul 
său politic față de independenţa zonei sunt de asemenea în acord cu 
interesele Americii. Sprijinirea de către China a eforturilor 
Pakistanului în Afganistan este de asemenea un factor pozitiv, de- 
oarece o relație mai strânsă între Pakistan şi Afganistan ar face ac- 
cesul internațional în Turkmenistan să fie mai realizabil, ajutând 
prin aceasta la întărirea acestuia și a Uzbekistanului (în cazul în 
care Kazahstanul s-ar poticni). 

Orientarea şi evoluția Turciei se prea poate ca să fie, mai ales, 
decisive pentru viitorul statelor caucaziene. Dacă Turcia îşi 
menţine drumul spre Europa — și dacă Europa nu îşi închide ușile 
pentru Turcia — este posibil ca şi statele caucaziene să graviteze 
spre orbita europeană, ceea ce ele își doresc cu fervoare. Dar dacă 
europenizarea Turciei stagnează din motive inteme sau externe, 
Armenia şi Georgia nu vor avea altă alternativă decât să se adap- 
teze la dorințele Rusiei. Viitorul lor va fi atunci în funcţie de relația 
Rusie: cu Europa în extindere, relație care va evolua spre bine sau 
spre rău. 

Este posibil ca rolul Iranului să fie și mai problematic. O în- 
toarcere la o atitudine pro-occidentală sigur ar facilita stabilizarea 
și consolidarea regiunii și de aceea este de dorit, din punct de ve- 
dere strategic, ca America să încurajeze o astfel de schimbare în 
conducerea Iranului. Dar până când aceasta se va întâmpla, este 
posibil ca Iranul să joace un rol negativ, afectând nefavorabil per- 
spectivele Azerbaidjanului, chiar dacă, în același timp, ia măsuri 
pozitive cum ar fi deschiderea Turkmenistanului spre lume și, în 
ciuda fundamentalismului său actual, întărirea sentimentului moş- 
tenirii religioase la statele central-asiatice. 

În sfârşit, este posibil ca viitorul Asiei Centrale să fie modelat 
de un şi mai complex cumul de situaţii, soarta acestor state fiind 
hotărâtă de complicata interacțiune dintre interesele Rusiei, Turciei, 
Iranului și Chinei, ca şi de gradul în care SUA condiționează relația 
lor cu Rusia de respectarea de către aceasta a independenţei noilor 
state. Realitatea acestei interacțiuni exclude imperiul sau monopo- 
lul ca scop logic al vreunuia dintre jucătorii geostrategici implicați. 
Mai degrabă, alegerea fundamentală este între un echilibru regional 

delicat — care ar permite includerea treptată a zonei în economia 
mondială pe cale de formare, în vreme ce statele din regiune se 
consolidează și, probabil, capătă o identitate islamică mai pro- 
nunțată — sau conflict etnic, fărâmițarea politică şi, probabil, chiar 
ostilități deschise de-a lungul granițelor sudice ale Rusiei. Reali- 
zarea şi consolidarea acestui echilibru regional trebuie să fie un tel 
major în orice geostrategie cuprinzătoare a SUA pentru Eurasia. 


CAPITOLUL 6 


ANCORA EXTREM-ORIENTALĂ 


O politică americană eficientă în Eurasia trebuie să aibă o an- 
coră extrem-orientală. Această cerință nu va fi satisfăcută dacă 
America este exclusă sau se exclude din mainland-ul asiatic. O 
relaţie strânsă cu Japonia maritimă este esenţială pentru politica 
mondială a Americii, dar o relație de cooperare cu China continen- 
tală este imperativă pentru geostrategia Americii în Eurasia. Impli- 
caţiile acestei realități trebuie avute în vedere, deoarece interacțiunea 
ce are acum loc, în Extremul Orient, între trei puteri importante — 
America, China și Japonia — creează o confuzie regională poten- 
tial periculoasă şi este aproape sigur că va genera schimbări geopo- 
litice tectonice. 

Pentru China, America de peste Pacific ar trebui să fie un aliat 
firesc, deoarece acesta nu are pretenţii la „mainland“-ul asiatic și, 
de-a lungul istoriei, s-a opus năvălirilor Japoniei şi Rusiei asupra 
unei Chine lipsite de putere. Pentru chinezi, Japonia a fost 
principalul inamic în decursul ultimului secol: în Rusia. „tara înfo- 
metată“ în chineză, nu au încredere de multă vreme; și India se 
prefigurează acum ca rival potential. Principiul „vecinul vecinului 
meu este aliatul meu“ se potrivește astfel relației istorice şi geopo- 
litice dintre China si America. 

Dar America nu mai: este adversarul de peste ocean al Japoniei. 
ci aliatul său apropiat. America are, de asemenea. legături strânse 
cu Taiwanul şi cu mai multe națiuni sud-est asiatice. Chinezii sunt 
sensibili şi la rezervele de ordin doctrinar ale Americii față de ca- 

racterul actualului regim intem din China. Astfel, America este 
văzută și ca principalul obstacol nu numai în efortul Chinei de a de- 
veni O putere mondială proeminentă. ci Şi una predominantă re- 
gional. De aceea. o ciocnire între China și America este inevitabilă? 

Pentru Japonia, America a fost umbrela sub care. în siguranță. 
s-a putut reface după o înfrângere devastatoare. şi-a putut recâștiga 
avântul economic ȘI atinge progresiv, pe această bază. poziţia între 
primele puteri ale lumii. Dar însăși existenţa acestei umbrele impu- 
ne limite libertăţii de acțiune a Japoniei, creând situaţia paradoxală 
în care o putere de nivel mondial este în același timp protectorat. 
America continuă să fie partenerul vital al Japoniei în devenirea 
acesteia ca lider mondial. Dar America este şi principalul motiv 
pentru lipsa continuă a Japoniei de încredere în sine în domeniul 
securităţii. Cât mai poate dura această situație? 

Cu alte cuvinte, în viitorul previzibil. două chestiuni geopo- 
litice de importanţă centrală — şi în interacţiune foarte directă — 
vor defini rolul Americii în Extremul Orient al Eurasiei: 


l. Care este definiția practică şi — din punctul de vedere al 
Americii — extinderea acceptabilă pentru posibila transfor- 
mare a Chinei în putere regională dominantă și pentru 
crescândele sale aspirații la statutul de putere mondială? 


2. De vreme ce Japonia caută să-și contureze un rol mondial, cum 
ar trebui America să trateze consecințele regionale ale 
inevitabilei reduceri a gradului în care Japonia consimte la 
statutul său de protectorat american? 


Scena geopolitică est-asiatică este caracterizată acum de relații 
de putere aproape stabile. Această meta-stabilitate presupune o po- 
zitie de intransigență externă, dar și, în mod comparativ, puțină fle- 
Xibilitate, în această privință amintind mai mult de fier decât de 
oțel. Ea este vulnerabilă față de o reacţie în lant destructivă genera- 
tă de o explozie puternică și zgomotoasă. Extremul Orient de astăzi 
cunoaște un dinamism economic extraordinar asociat cu o cres- 
cândă nesiguranță politică. De fapt, este posibil ca tocmai creșterea 
economică a Asiei să contribuie la această nesiguranță, deoarece 

prosperitatea ascunde punctele vulnerabile politice ale regiunii, 
chiar sporeşte vanități naționale şi dezvoltă sperante sociale. 

Nu mai trebuie să spunem că Asia este un succes economic fără 
egal în dezvoltarea omenirii. Doar câteva statistici de bază pun 
într-o lumină impresionantă această realitate. Cu mai putin de patru 
decenii în urmă, Asia de Est (inclusiv Japonia) reprezenta doar 4% 
din Produsul National Brut total al lumii. în vreme de America de 
Nord deţinea primul loc, cu aproximativ 35—40%; pe la mijlocul 
anilor '90, cele două regiuni erau oarecum la egalitate (cu aproxi- 
mativ 25% fiecare). Ma: mult, ritmul de creştere al Asiei este fără 
precedent din punct de vedere istoric. Economiștii au observat că 
în perioada de avânt a industrializării, Marii Britanii i-au trebuit 
mai bine de cincizeci de ani, iar Americii doar ceva mai putin de 
cincizeci de ani pentru a-și dubla producţia pe cap de locuitor, în 
vreme ce China şi Coreea de Sud au reuşit acelaşi lucru în 
aproximativ zece ani. Cu excepția cazului în care s-ar întâmpla 
vreo masivă subminare regională, în decurs de un sfert de secol este 
posibil ca Asia să depăşească şi America de Nord, și Europa ca 
pondere în PNB total. 

Dar, în afara faptului că devine centrul de gravitație al economiei 
lumii, Asia este și vulcanul său politic potențial. Deşi depășește 
Europa ca dezvoltare economică, Asia este deosebit de deficitară în 
ce priveşte dezvoltarea politică regională. Asiei îi lipsesc struc- 
turile multilaterale de cooperare care domină peisajul politic euro- 
pean şi diluează, absorb şi restrâng conflictele nationale, etnice și 
teritoriale mai traditionale ale Europei. În Asia nu există nimic 
comparabil cu NATO sau cu Uniunea Europeană. Nici una din cele 
trei asociaţii regionale — ASEAN (Asociaţia Naţiunilor din Asia 
de Sud-Est), ARF (Forumul Regional Asiatic, tribuna ASEAN-ului 
pentru dialog politic şi de securitate) și APEC (Grupul de 
Cooperare Economică Asia-Pacific) — nu seamănă nici pe departe 
cu sistemul de legături de cooperare regională și multilaterală care 
uneste Europa. 

Dimpotrivă, Asia este astăzi locul celei mai mari concentrări de 
naționalism în ascensiune și de masă din lume, recent trezit, ali- 
mentat de impetuosul acces la mijloacele de comunicare, hiper- 
activizat de speranţe sociale din ce în ce mai mari generate de 

crescânda prosperitate economică, ca și de dispantăți din ce în ce 
mai mari în ceea ce priveşte bogăția, devenit mai susceptibil pentru 
o mobilizare politică prin creşterea explozivă atât a populației. cât 
și a urbanizării. Această situație devine încă şi mai amenințătoare 
prin intensificarea acumulării de armament în Asia. În 1995 această 
regiune a devenit — potrivit datelor Institutului Internaţional de 
Studii Strategice — cel mai mare importator de arme din lume. 
depăşind Europa și Orientul Mijlociu. 

Pe scurt, Asia de Est clocoteşte de activitate dinamică. până 
acum canalizată în direcții pașnice de către ritmul său rapid de creș- 
tere economică. Dar la un moment dat această supapă de siguranță 
ar putea fi copleșită de pasiuni politice dezlănţuite, o dată ce ele ar 
fi declanșate prin atingerea unui punct fierbinte, fie și unul destul 
de banal. Probabilitatea devenirii unui astfel de punct este prezentă 
într-un mare număr de chestiuni contencioase, fiecare vulnerabilă 
de a fi exploatată demagogic și astfel potential explozivă: 


e  Resentimentul Chinei față de statutul separat al Taiwanului se 
intensifică o dată ce China devine mai puternică şi Taiwanul. 
din ce în ce mai prosper, începe să flirteze cu statutul de 
stat-naţiune separat oficial. 


e Insulele Paracel și Spratly din Marea Chinei de Sud prezintă 
riscul unei ciocniri între China şi mai multe state din Asia de 
Sud-Est pentru acces la sursele de energie de pe fundul mării, 
potenţial valoroase. deoarece China consideră, printr-o optică 
imperială, că Marea Chinei de Sud este patrimoniul său naţional 
legitim. 


e Insulele Senkaku sunt disputate de Japonia și China (cu ferocii 
rivali, Taiwanul şi China continentală), iar rivalitatea istorică 
dintre Japonia și China pentru supremație regională dă acestei 
chestiuni şi o valoare simbolică. 


e Divizarea Coreii şi inerenta instabilitate a Coreii de Nord — 
devenită cu atât mai periculosă cu cât caută să obțină arsenal 
nuclear — prezintă riscul ca o explozie neașteptată să scufunde 

peninsula într-un război, care. la rândul său, ar angaja SUA și 
ar implica indirect Japonia. 


e Chestiunea Insulelor Kurile, din extremitatea sudică, ocupate 
unilateral de URSS în 1945, continuă să paralizeze şi să 
otrăvească relațiile ruso-japoneze. 


e Alte conflicte teritorial-etnice latente implică probleme de 
frontieră între Rusia și China, China și Vientam. Japonia și 
Coreea, China și India; frământări etnice în Provincia Xinjiang; 
dispute între China şi Indonezia privind limitele teritoriale 
oceanice. (Vezi harta mai sus.) 


Distribuţia de putere în regiune este și ea dezechilibrată. China, 
cu arsenalul său nuclear şi numeroasele forțe armate, este evident 
puterea militară dominantă (vezi tabelul de la p. 175). Marina 
chineză a adoptat deja o doctrină strategică de „apărare activă în 

larg“. căutând să acumuleze. în următorii cincisprezece ani, O 
putere pe ocean destinată „controlului efectiv al mării din intenorul 
primului lanţ de insule“, însemnând Strâmtoarea Taiwan și Marea 
Chinei de Sud. Desigur, înzestrarea militară a Japoniei creşte şi ea, 
lar în ceea ce priveşte calitatea nu are egal în regiune. Cu toate 
acestea, în prezent forțele armate ale Japoniei nu sunt un instrument 
al politicii sale exteme, ci sunt considerate, în mare măsură, o 
extindere a prezenţei militare americane în regiune. 


Forte armate în Asia 


Nave de Sub- 
suprafață marine 


Personal Tancuri Avioane 


Total Total Total Total Total 

(Numerele din paranteze reprezintă sistemele avansate) 
China 3030000 9400 (500) 5224 (124) 57 (40) 53 (7) 
Pakistan 577 000 1 890 (40) 336 (160) 11 (8) 6 (6) 
India ] 100 000 3 500 (2 700) 700 (374) 21 (14) 18 (12) 
Thailanda 295 000 633 (313) 74 (18) 14 (© 0 (0) 
Singapore 55 500 350 (0) 143 (6) 0 (0) 0 (0) 
Coreea de Nord 1 127 000 4 200 (2 225) 730 (136) 3 (0) 23 (0) 
Coreea de Sud 633 000 1860 (450) 334 (48) 17 (9) 3 (3) 
Japonia 237 700 1200 (929) 324 (231) 62 (40) 17 (17) 
Taiwan* 442 000 1 400 (0) 460 (10) 38 (11) 4 (2) 
Vietnam 857000 1900 (400) 240 (0) 7 (5) 0 (0) 
Malaezia** 114 500 26 (26) 50 (0) 2 (0):0 (0) 
Filipine 106 500 4] (0) 7 (0) 1 (0) 0 (0) 
Indonezia 270 900 235 (110) S54 (12) 17 (4) 2 (2) 


* Taiwanul are: 150 F-16, 60 Miraj și alte 130 de avioane de vânătoare cu reacție 
comandate și ma: multe nave maritime în construcție. 

** Malaezia cumpără acum avioane tip 8F-18 şi posibil 18 MiG-29. 

Notă: „Personal“ înseamnă toți militarii activi; „Tancuri“ înseamnă tancuri 
principale de luptă și tancuri ușoare; avioanele de luptă sunt aer-aer și de atac la sol: 
navele de suprafață sunt portavioane, crucișătoare, distrugătoare și fregate; 
submarinele sunt de toate tipurile. Cele mai vechi sisteme avansate sunt de la jumă- 
tatea anilor '60, cu tehnologii avansate, cum ar fi detectoare cu laser pentru tancuri. 

Sursa: General Accounting Office, raport: „Impactul modemizării militare a 
Chinei în regiunea Pacificului“, iunie 1995. 

Creșterea forţei Chinei i-a făcut deja pe vecinii ei de la sud-est 
să manifeste mai multă deferentă fată de interesele chineze. Este 
demn de amintit că în timpul crizei de mici dimensiuni de la 
începutul anului 1996 în legătură cu Taiwanul (în timpul căreia 
China s-a angajat în manevre militare periculoase, interzicând 
accesul aerian şi maritim într-o zonă din vecinătatea Taiwanului. 
atrăgând astfel rapid o desfășurare navală demonstrativă a SUA) 
ministrul de externe al Thailandei a declarat grăbit că o astfel de 
interzicere era normală, omologul său indonezian a afirmat că 
aceasta era o chestiune ce privea numai China. Malaezia și 
Filipinele au declarat o politică de neutralitate în această chestiune. 

Absenta unui echilibru regional de putere a determinat, în ulti- 
mii ani, Australia și Indonezia — până atunci ostilă una fată de 
cealaltă — să înceapă o crescândă coordonare militară. Ambele 
şi-au exprimat deschis îngrijorarea în legătură cu perspectivele pe 
termen lung de dominație militară chineză asupra regiunii şi cu 
rezistența Statelor Unite ca garant al securităţii regiunii. Aceeași 
îngrijorare a determinat Singapore să caute o mai strânsă cooperare 
în domeniul securităţii cu aceste națiuni. De fapt. în întreaga 
regiune strategii au început să-şi pună această întrebare esenţială, 
dar rămasă fără răspuns: „Pentru câtă vreme pacea în regiunea cea 
mai populată din lume și pe cale să devină cea mai înarmată va fi 
asigurată de o sută de mii de soldati americani și pentru câtă vreme, 
în orice caz, e probabil ca ei să mai rămână?“ Tocmai în această 
situaţie nesigură, creată de nationalisme care se intensifică, de cres- 
teri de populații. de prosperitate din ce în ce mai mare, de speranţe 
exagerate și de aspirații la putere care se întretaie, în peisajul geo- 
politic al Asiei de Est apar schimbări cu adevărat spectaculoase: 


e China, indiferent de perspectivele sale în interior, este o putere 
în ascensiune şi potențial dominantă. 


e Rolul de securitate al Americii depinde din ce în ce ma: mult 
de colaborarea cu Japonia. 


e Japonia își caută un rol politic mai clar și mai autonom. 

e Rolul Rusiei: s-a diminuat mult. iar Asia Centrală, mai înainte 
dominată de Rusia, a devenit un obiect de rivalitate 
internațională. 


e Divizarea Coreii este din ce în ce mai greu de mentinut, de 
aceea viitoarea ei onentare este obiectul unui crescând interes 
peostrategic din partea vecinilor săi importanți. 


Aceste schimbări spectaculoase fac și mai proeminente cele 
două chestiuni centrale formulate la începutul acestui capitol. 


CHINA: O PUTERE NU MONDIALĂ, CI REGIONALĂ 


Istoria Chinei înseamnă măreție naţională. Actualul nationa- 
lism intens al poporului chinez nu este nou decât ca extindere soci- 
ală, angajând identificarea de sine şi simţămintele unui număr de 
chinezi fără precedent. El este un fenomen Care nu se mai limitează 
doar la studenti, care, la începutul acestui secol, au fost precursorii 
Gomindanului și ai Partidului Comunist Chinez. Naționalismul 
chinez este acum un fenomen de masă, definind starea de spirit a 
celui mai populat stat din lume. 

Această stare de spirit are adânci rădăcini istorice. Istoria a pre- 
dispus elita chineză să considere China drept centrul natural al lumii. 
De fapt, numele Chinei în limba chineză — Chung-kuo, „Regatul 
din mijloc“ — exprimă atât ideea locului central al Chinei în ches- 
tiunile mondiale, cât și importanta unității naționale. Această per- 
spectivă implică și o radiaţie ierarhică de influenţă de la centru spre 
margini și astfel China, ca centru, se aşteaptă din partea altora la 
deferență. 

Mai mult, din timpuri imemoriale, China, cu uriașa sa populatie, 
a avut o civilizație foarte distinctă și de care este mândră. Această 
civilizație era foarte avansată în toate domeniile: filozofie, cultură, 
artă, arte liberale, inventivitate tehnică. putere politică. Chinezii își 
amintesc că până pe la 1600 China era liderul mondial ca produc- 
tivitate agricolă, inovație industrială, nivel de trai. Dar spre deose- 
bire de civilizațiile europene sau islamice. care au dat naştere la 

mai bine de şaptezeci şi cinci de state, China a rămas aproape în 
întreaga sa istorie un singur stat, care la momentul Declaratiei de 
independentă a Americii de Nord avea deja 200 de milioane de 
locuitori şi era numărul unu în lume ca putere industrială. 

Din această perspectivă, decăderea Chinei din măreția ei — 
ultimii 150 de ani de umilire — reprezintă o aberaţie, o pângărire a 
valorii sale deosebite, o insultă personală adusă fiecărui chinez. In- 
sulta trebuie ştearsă, iar făptaşii trebuie să-și primească pedeapsa 
meritată. În proporţii diferite, aceşti făptași au fost, în principal, 
patru: Marea Britanie, Japonia, Rusia și America. Marea Britanie, 
din cauza războiului Opiumului și a ruşinoasei înjosin ce a urmat 
pentru China; Japonia, din cauza războaielor de pradă din tot 
secolul trecut ce au adus teribile suferinte poporului chinez, fapte 
pe care Japonia nu le regretă nici până azi; Rusia, din cauza 
prelungitelor încălcări ale teritoriilor chineze de la nord, ca şi 
pentru indiferența dominatoare a lui Stalin față de respectul de sine 
al chinezilor; şi, în sfârşit, America, deoarece prin prezenta sa în 
Asia și prin Sprijinul acordat Japoniei stă în calea aspirațiilor 
Chinei în extenor. 

În ochii Chinei, două dintre aceste patru puteri au fost deja pe- 
depsite, ca să spunem așa, de către istorie. Marea Britanie nu mai 
este imperiu, iar coborârea steagului britanic în Hong Kong încheie 
acest capitol deosebit de dureros. Rusia rămâne foarte aproape. deși 
statura. prestigiul şi teritoriile sale sunt mult diminuate. Cele mai 
serioase probleme sunt puse acum de America și de Japonia, iar ro- 
lul regional şi mondial al Chinei va fi, în esentă, definit tocmai în 
intracțiune cu ele. 

Totuși, această definire va depinde în primul rând de felul în care 
evoluează China însăși, de cât de mare va fi efectiv puterea sa 
economică şi militară. În această privință, prognoza pentru China e 
în general promițătoare, nu fără unele incertitudini şi rezerve majore. 
Atât ritmul creşterii sale economice, cât și nivelul investițiilor stră- 
ine — amândouă printre cele mai ridicate din lume — sunt baza 
statistică pentru prognoza convențională că aproximativ în urmă- 
toarele două decenii China va deveni o putere mondială. în general 
la paritate cu SUA și cu Europa (presupunând că aceasta din urmă 
se uneşte și se extinde). China ar putea avea atunci un PIB consi- 

derabil mai mare decât al Japoniei, PIB care deja este mai mare 
decât al Rusiei. la o diferență semnificativă. Acest avânt economic 
ar putea să-i permită Chinei să dobândească o putere militară la un 
asemenea nivel care să-i intimideze pe toți vecinii săi, poate chiar 
și pe oponenții mai îndepărtați ai aspirațiilor Chinei. Întărită pentru 
că și-a alipit Hong Kong și Macao, eventual şi prin subordonarea 
politică a Taiwanului, o Chină mai mare va apărea nu numai Ca stat 
dominant în Extremul Orient, dar şi ca putere mondială de prim rang. 

Dar, există capcane în once astfel de prognoze pnvind resurecția 
inevitabilă a „Regatului din Mijloc“ ca putere mondială centrală, 
dintre care cea mai evidentă tine de încrederea automată în 
previziunile statistice. Nu cu mult în urmă aceeași greşeală a fost 
făcută de către cei care profetizau că Japonia va depăși SUA ca primă 
putere economică a lumii şi că este destinată să fie noul super-stat. 
Această previziune a uitat să ia în calcul vulnerabilitatea econo- 
mică a Japoniei și problema discontinuităţii politice. Aceeași gre- 
şeală o fac acum cei care proclamă (și se și tem de) inevitabila 
evoluție a Chinei spre poziția de putere mondială. 

Mai întâi, este departe de a fi sigur că rata explozivă a Chinei 
poate fi mentinută în următoarele două decenii. Nu poate fi exclusă 
o încetinire economică, ceea ce ar fi suficient pentru a anula prog- 
noza convenţională. De fapt, pentru ca această rată să fie menţinută 
de-a lungul unei asemenea perioade istorice ar fi nevoie de o ne- 
obișnuit de fericită combinaţie de conducere națională eficientă, 
liniște politică, disciplină socială în interior, o rată înaltă de eco- 
nomii, o infuzie susținută de numeroase investiții străine, stabilitate 
regională. O prelungită combinaţie a tuturor acestor factori pozitivi 
este problematică. 

Mai mult, ritmul rapid de creștere al Chinei ar putea produce 
efecte secundare de ordin politic care să-i limiteze libertatea de ac- 
tiune. Consumnul de energie al Chinei creşte deja într-un ritm ce 
depășește de departe producţia internă. Această depășire va fi ori- 
cum mai mare, dar mai ales dacă ritmul de creștere al Chinei con- 
tinuă să fie foarte susţinut. La fel stau lucrurile și cu hrana. Chiar 
dacă sporul demografic se reduce, populația Chinei este deja foarte 
mare în cifre absolute, iar importurile de alimente devin din ce în 
ce mai importante pentru bunăstarea intemă și stabilitatea politică. 

Dependenţa de importuri va atrage după sine nu numai o surmenare 
a resurselor economice ale Chinei, din cauza costurilor mai ridicate, 
dar va face China mai vulnerabilă la presiuni externe. 

Din punct de vedere militar, China. partial, s-ar putea califica 
pentru rangul de putere mondială deoarece dimensiunile economiei 
sale și ratele ridicate de creştere ar putea asigura conducerii posibi- 
litatea de a redinja o parte semnifictivă din PIB spre susținerea unei 
serioase extinderi şi modernizări a forțelor armate, inclusiv spre o și 
mai mare acumulare de arsenal nuclear strategic. Dar dacă acest efort 
va fi excesiv (şi, conform unor estimări din Occident. la jumătatea 
anilor '90 el consuma deja aproximativ 20% din PIB-ul Chinei), el 
ar putea avea acelaşi efect negativ asupra creşterii economice pe 
termen lung a tării pe care l-a avut tentativa eșuată a URSS de a 
concura cu SUA în cursa înarmărilor asupra economiei sovietice. 
Mai mult, un mare efort al Chinei în această directie ar putea pre- 
cipita o înarmare în replică a Japoniei, ceea ce ar diminua unele din 
avantajele politice ale crescândei îndrăzneli militare a Chinei. Nu 
trebuie uitat faptul că, în afara forțelor sale nucleare, este probabil 
ca, pentru un anumit timp. Chinei să-i lipsească mijloacele de a-și 
lansa puterea militară dincolo de perimetrul său regional. 

Tensiunile din interiorul Chinei s-ar putea și ele intensifica. din 
cauza inevitabilei inegalităţi a foarte accelerate: creșteri economice, 
putemic impulsionată de exploatarea fără retineri a avantajelor mar- 
ginale. Tărmurile sudice şi estice și principalele centre urbane — mai 
accesibile pentru investițiile străine și pentru comerţul exterior — au 
fost până acum principalii beneficiari ai impresionantei creșteri eco- 
nomice a Chinei. În schimb. zonele rurale din interiorul tării, în 
general, și unele dintre regiunile periferice au rămas în urmă (fiind 
aproximativ 100 miloane de șomeri în zona rurală). 

Resentimentul ce decurge din disparitățile regionale ar putea 
incepe să interacţioneze cu nemulțumirea cauzată de inegalitatea 
socială. Creșterea economică rapidă a Chinei adânceşte prăpastia 
socială în distributia averii. La un moment dat, fie din cauza încer- 
cării guvernului de a limita aceste diferente, fie din cauza resen- 
timentului social, disparitățile regionale și prăpastia averilor ar 
putea afecta stabilitatea politică a țării. 

Al doilea motiv pentru un scepticism prudent fată de foarte răs- 
pânditele prognoze ale afirmăni Chinei, în următorul sfert de secol, 
ca putere dominantă pe scena mondială este, într-adevăr, viitorul 
politicii Chinei. Caracterul dinamic al transformăni economice 
dezetatizate a Chinei, inclusiv deschiderea sa socială către restul 
lumii nu sunt compatibile pe termen lung cu o dictatură comunistă 
relativ închisă şi conservator birocratică. Comunismul declarat al 
acestei dictaturi este din ce în ce mai puțin o chestiune de angajare 
ideologică și din ce în ce mai mult o chestiune de interes birocratic 
deghizat. Elita politică a Chinei rămâne organizată ca o ierarhie 
suficientă sieși, rigidă, disciplinată, intolerantă ca un monopol, pro- 
clamându-și încă, precum un ritual, fidelitatea fată de o dogmă 
despre care se spune că îi justifică puterea, dar pe care aceeași elită 
nu O mai implementează social. La un moment dat, aceste două di- 
mensiuni ale vieții se vor ciocni frontal, în afara cazului în care po- 
litica în China va începe să se adapteze treptat la imperativele 
sociale ale economiei Chinei. 

Astfel, chestiunea democratizării nu poate fi evitată la 
nesfârşit, doar dacă brusc China ia aceeaşi decizie ca în 1474: să se 
izoleze de lume, cam aşa cum a făcut Coreea de Nord în zilele 
noastre. Ca să facă aceasta, China ar trebui să-și recheme cei mai 
bine de șaptezeci de mii de studenti care studiază acum în America, 
să expulzeze oamenii de afaceri străini, să arunce computerele, să 
dea jos antenele parabolice de pe milioane de case chineze. Ar fi un 
act de nebunie, amintind de Revoluţia Culturală. În contextul lup- 
telor interne pentru putere. poate că vreo aripă dogmatică a 
Partidului Comunist Chinez aflat la conducere, dar din ce în ce mai 
slab, ar putea încerca să imite, pentru puțină vreme, Coreea de 
Nord, dar acesta nu ar putea fi decât un scurt episod. Şi e mult mai 
probabil că ar produce stagnare economică și apoi ar declanşa o 
explozie politică. 

În orice caz, autoizolarea ar însemna sfârșitul oricăror aspirații 
serioase ale Chinei nu numai de puterea mondială, ci și de supre- 
matie regională. Mai mult, tara are prea multe interese legate de 
accesul la lume, iar acea lume, spre deosebire de cea de la 1474. 
pătrunde în prea multe feluri pentru a putea fi efectiv exclusă. Deci, 
nu există nici o alernativă practică, productivă sub aspect economic 

şi viabilă din punct de vedere politic, la continua deschidere a 
Chinei către lume. 

Astfel, democratizarea va bântui din ce în ce mai mult China. 
Nici aceasta, nici chestiunea conexă a drepturilor omului nu pot fi 
evitate mult timp. Viitorul progres al Chinei, precum și evolutia ei 
ca putere importantă vor depinde astfel în mare măsură de măies- 
tria cu care elitele conducătoare vor rezolva cele două probleme 
conexe, aceea a trecerii puterii de la actuala generatie de conducă- 
tori la o echipă mai tânără și aceea de a face fată tensiunii crescânde 
dintre sistemul economic și cel politic al tării. 

Conducătorii chinezi ar putea avea succes în promovarea unei 
tranziţii lente și evolutive spre un autoritarism electoral foarte li- 
mitat, în care ar fi tolerată o anumită alegere politică la nivelele in- 
ferioare, pentru ca abia după aceea să se îndrepte spre un pluralism 
politic autentic, inclusiv spre un mai mare accent pe o conducere 
constituțională incipientă. O astfel de tranziţie controlată ar fi mai 
compatibilă cu imperativele dinamicii economice din ce în ce mai 
deschise a țării, decât perseverarea în menţinerea monopolului 
exclusiv al Partidului asupra puterii politice. 

Pentru a realiza o astfel de democratizare controlată, elita poli- 
tică chineză va trebui să fie condusă cu o extraordinară măiestrie, să 
fie ghidată de bun-simt pragmatic și să rămână relativ unită și 
domică să cedeze o parte din monopolul său asupra puterii (și din 
privilegiile personale), în vreme ce populația va trebui să fie răbdă- 
toare şi să nu aibă mari pretenţii. Această combinaţie de circumstanţe 
fericite s-ar putea dovedi dificil de atins. Experienta ne învată că 
presiunea în direcția democratizării, venită de jos în sus, fie din 
partea acelora care s-au simţit ei înşişi oprimați politic (intelectuali 
Şi studenţi), fie exploatat: economic (noua clasă muncitoare urbană 
şi săracii de la sate) are, în general, tendința de a depăși dorinta 
conducătorilor de a ceda în faţa ei. La un moment dat, este posibil ca 
cei nemulțumiți politic și social din China să-și unească forțele pentru 
a cere mai multă democraţie, libertate de expresie și respectarea 
drepturilor omului. Aceasta nu s-a întâmplat în Piaţa Tiananmen în 
1989, dar s-ar putea prea bine întâmpla data viitoare. 

În consecință, este putin probabil ca o perioadă de frământări 
politice să poată fi evitată în China. Date fiind dimensiunile sale, 


183 MAREA TABLA DE SAH 


realitățile crescândelor decalaje dintre regiuni și moștenirea a apro- 
ximativ cincizeci de ani de dictatură doctrinară. o astfel de penoadă 
ar putea fi distrugătoare atât din punct de vedere politic. cât şi eco- 
nomic. Înşişi liderii chinezi par să se aștepte la aceasta, studiile 
pentru uz intern elaborate de Partidul Comunist la începutul ani- 
lor '90 prevăzând o neliniște politică posibil destul de serioasă!. 
Unii experţi în problemele Chinei chiar au prevăzut că aceasta ar 
putea intra într-unul din ciclurile sale istorice de fragmentare inter- 
nă, ceea ce ar opri complet marșul Chinei spre măreție. Dar proba- 
bilitatea unei astfel de eventualități extreme este diminuată de 
impactul conjugat al naționalismului de masă şi al comunicațiilor 
moderne, care lucrează amândouă în favoarea unui stat chinez 
unificat. 

În fine, există un al treilea motiv de scepticism fată de 
perspectivele ca în cursul următorilor aproximativ douăzeci de ani 
China să devină o putere mondială cu adevărat importantă și, după 
părerea unor americani, deja amenințătoare. Chiar dacă ea reuşeşte 
să evite serioase dezordini politice şi să susțină extraordinarele sale 
rate de creştere economică de-a lungul unui sfert de secol — două 
condiţii greu de îndeplinit — tot va fi încă, comparativ, foarte 
săracă. Chiar și o triplare a PIB va lăsa populația Chinei tot pe 
ultimele locuri între naţiunile lumii în ce privește venitul pe cap de 
locuitor, ca să nu mai vorbim de sărăcia reală a unei părți însemnate 
a poporului?. Nivelul său comparativ, în ce priveşte accesul pe cap 
de locuitor la telefoane, automobile şi calculatoare, lăsând la o 
parte bunurile de larg consum., ar fi foarte scăzut. 


! Articolul intitulat „Un document oficial anticipează dezordini în perioada 
post-Deng', Chieng Ming (Hong Kong), | februarie 1995, dă un rezumat detaliat a două 
analize întocmite pentru conducerea partidului în legătură cu diverse forme de posibile 
dezordini. O perspectivă occidentală asupra aceluiași subiect se află în articolul „China 
după Deng: Zece scenarii în căutarea realității", de Richard Baum, în China Quarterly., 
martie 1996. 

? În raportul oarecum optimist intitulat „Economia Chinei către Secolul al 21-lea“ 
(Zou xiang 21 shi ji de Zhongguo jinji), publicat în 1996 de Institutul Chinez pentru 
Economie Cantitativă și Studii Tehnologice, se estima că venitul pe cap de locuitor în 
China anului 2010 va fi de aproximativ 735 de dolari. adică cu mai puțin de 30 de dolari 
peste limita stabilită de Banca Mondială pentru o tară cu venituri scăzute. 

În concluzie: chiar și în anul 2020, chiar şi în cele mai favora- 
bile împrejurări, este foarte puţin probabil ca această tară să devină 
cu adevărat competitivă în ce privește dimensiunile-cheie de putere 
mondială. Totuşi, China este realmente pe cale de a deveni puterea 
regională dominantă în Asia de Est. Este deja dominantă geopolitic 
în zona continentală. Puterea sa militară și economică face ca 
vecinii săi imediaţi, mai putin India, să pară și mai mici. De aceea, 
continua afirmare regională a Chinei este foarte firească în confor- 
mitate cu comandamentele sale istorice, geografice și economice. 

Studenţii chinezi care studiază istoria tării lor știu că până în 
] 840 China imperială se întindea în toată Asia de Sud-Est, până la 
strâmtoarea Malacca, incluzând Birmania, părți din Bangladesh-ul 
de astăzi, ca şi Nepalul, porțiuni: din Kazahstanul de astăzi, toată 
Mongolia și regiunea numită astăzi „Provincia rusă extrem-orien- 
tală““, la nord de vărsarea râului Amur în ocean (vezi harta de la 
p. 25, cap. 1). Aceste zone erau fie sub o formă de control chinez, 

fie plăteau tribut Chinei. Expansiunea colonială franco-bntanică a 
eliminat influenta chineză din Asia de Sud-Est în anii 1885-1895. 
iar două tratate impuse de Rusia în 1858 şi 1864 au avut ca rezultat 
pierderi teritoriale în nord-est și nord-vest. În 1895, după războiul 
chino-japonez, China a pierdut şi Taiwanul. 

Este aproape sigur că istoria şi geografia îi vor face pe chinezi 
din ce în ce mai insistenti — chiar implicaţi emoțional — în ce pr- 
veste reunificarea în cele din urmă a Taiwanului cu China conti- 
nentală. Este, de asemenea, rezonabil să presupunem că. pe măsură 
ce puterea sa va creşte, China va face din această reunificare obiec- 
tivul său principal în primul deceniu al secolului următor, după 
absorbirea economică şi digerarea politică a Hong Kong-ului. 
Poate că o reunificare pașnică — eventual sub o formulă gen „o 
singură națiune, mai multe sisteme“ (o variantă a sloganului din 
1984 al lui Deng Xiaoping: „o singură tară, două sisteme”) — ar 
putea deveni atrăgătoare pentru Taiwan și America nu i s-ar opune, 
dar asta numai în cazul în care China va fi reușit să-şi susțină 
progresul economic şi să adopte reforme semnificative în vederea 
democratizării. Altfel, chiar şi unei Chine ce domină regiunea este 
posibil să-i lipsească mijloacele militare de a-și impune vointa, mai 
ales în fața opozitiei Americii, caz în care chestiunea cu siguranță 
va continua să alimenteze naționalismul chinez şi să răcească 
relațiile americano-chineze. 

Geografia este, de asemeni, un factor important în spatele inte- 
resului Chinei de a se alia cu Pakistanul și de a-și stabili o prezență 
militară în Birmania. În ambele cazuri, ținta geostrategică este 
India. Cooperarea militară strânsă a Chinei cu Pakistanul mărește 
dilemele de securitate ale Indiei și îi limitează posibilitățile de a se 
institui ca hegemon regional în Asia de Sud şi ca rival geopolitic al 
Chinei. Cooperarea militară cu Birmania înseamnă pentru China 
dobândirea accesului la facilitățile navale de pe mai multe insule 
birmaneze din Oceanul Indian, ceea ce înseamnă un nou mijloc de 
constrângere strategică în Asia de Sud-Est în general şi în Strâmtoarea 
Malacca în special. [ar în cazul în care China ar controla Strâmtoarea 
Malacca și punctul de trecere geostrategic de la Singapore, ea ar 
controla accesul Japoniei la petrolul Orientului Mijlociu şi la pie- 
tele europene. 

Geografia, susținută de istorie, dictează și interesul Chinei fată 
de Coreea. Stat tributar la un moment dat, o Coree reunificată, ca 
extindere a influențe: americane (şi indirect, astfel. japoneze) ar fi 
de netolerat pentru China. Ca pretenţie minimă. China ar insista ca 
reunificata Coree să fie e tară-tampon, nealiniată, între China si 
Japonia şi, de asemenea, ca animozitatea Coreii față de Japonia, cu 
rădăcini istorice, să aducă Coreea în sfera de influentă a Chinei. 
Totuşi, pentru moment, o Coree divizată convine cel mai mult 
Chinei, şi astfel aceasta va continua probabil să fie în favoarea 
continuării existenței regimului din Coreea de Nord. 

Considerentele economice vor trebui să influențeze și ele cres- 
terea ambițiilor regionale ale Chinei. În această privință, creșterea 
rapidă a cererii de noi surse de energie a determinat deja insistența 
Chinei asupra rolului său dominant în orice exploatare regională a 
zăcămintelor din Marea Chinei de Sud. Din același motiv, China 
începe să afişeze un interes crescând fată de independenta statelor 
bogate în energie din Asia Centrală. În aprilie 1996, China, Rusia, 
Kazahstan, Kirghistan și Tadjikistan au semnat un acord comun a- 
supra granițelor și securității; iar în timpul vizitei preşedintelui Jian 
Zemin în Kazahstan în luna iulie a aceluiaşi an au fost consemnate 
declarațiile Chinei în care aceasta dădea asigurări în legătură cu 
sprijinul său pentru „eforturile făcute de Kazahstan pentru a-și apă- 
ra independența, suveranitatea şi integritatea teritonală“. De aici 
decurge clar crescânda implicare a Chinei în geopolitica Asiei 
Centrale. 

Istoria și economia conspiră, de asemeni. în a spori interesul 
Chinei la nivel regional, faţă de zona extrem-orientală a Rusiei. 
Pentru prima oară de când Rusia și China au ajuns să aibă o graniță 
comună formală, China este cea care este mai dinamică economic 
şi mai puternică politic. Infiltrarea în zona rusă a imigranţilor și 
comercianților chinezi a căpătat deja proporții semnificative, iar 
China devine mai activă în a promova cooperarea în Asia de 
Nord-Est, ceea ce angajează și Japonia şi Coreea. În această co- 
operare, Rusia deține acum o carte mult mai slabă, iar zona sa ex- 
trem-orientală devine din ce în ce mai dependentă economic de 
legăturile mai strânse cu Manciuria, care apartine Chinei. Forte 
economice similare acționează în relatiile Chinei cu Mongolia, care 

nu mai este satelit al Rusiei şi a cărei independență formală China 
a recunoscut-o fără tragere de inimă. 

O sferă de influenţă regională chineză este astfel pe cale de a 
se crea. Dar o sferă de influentă nu ar trebui confundată cu o zonă 
de dominare politică exclusivă. precum cea exercitată de URSS în 
Europa de Est. Ea este mai permisivă socio-economic şi mai putin 
monopolizantă din punct de vedere politic. Cu toate acestea, ea pre- 
supune un spaţiu geografic în care diferite state, când își formu- 
lează propriile politici, sunt deosebit de deferente față de interesele, 
vederile, reacțiile anticipate ale puterii dominante în regiune. Pe 
scurt, o sferă de influență chineză — o sferă de deferentă ar fi o 
formulare mai potrivită — poate fi definită ca o sferă în care prima 
intrebare care se pune despre o problemă, în difentele capitale, este 
„Ce crede Beijingul despre aceasta?“ 

Harta care urmează trasează posibila întindere, în următorul 
sfert de secol, a dominaţiei regionale și a puterii mondiale a Chinei, 
în cazul în care — în ciuda obstacolelor interne și externe pe care 
le-am consemnat deja — ea ar deveni efectiv o putere mondială. O 
Chină mai mare. dominantă regional, care ar mobiliza sprijinul po- 
litic al diasporei sale enorm de bogate şi puternice economic din 
Singapore, Bangkok, Kuala Lumpur. Manila şi Jakarta, nemai- 
vorbind de Taiwan și Hong Kong (vezi nota de subsol pentru câ- 
teva date uimitoare)” și care ar pătrunde atât în Asia Centrală, cât 
și în Extremul Orient rusesc ar egala astfel ca întindere Imperiul 
Chinez înainte de începerea declinului său cu aproximativ 150 de 


3 După Yazhou Zhoukan („„Asiaweek', din 25 septembrie 1994), bunurile însumate 
ale celor 500 de companii de primă importanță deținute de chinezi în Asia de Sud-Est 
valorau cca 540 de miliarde de dolari. Alte estimări dau cifre şi mai mari: International 
Economy. din noiembrie/decembrie 1996. nota că venitul anual al celor 50 de milioane 
de chinezi care trăiesc în afara țării reprezenta aproximativ cifra de mai sus, echivalând 
astfel PIB-ul Chinei continentale. Se spunea că aceiași chinezi controlează 90% din 
economia Indoneziei. 75% din cea a Thailandei, 50—60% din cea a Malaeziei și întreaga 
economie din Taiwan. Hong Kong şi Singapore. Îngrijorarea în legătură cu această si- 
tuaţie l-a făcut chiar pe un fost ambasador al Indoneziei în Japonia să avertizeze in mod 
public în legătură cu „o intervenţie economică a Chinei în regiune", care ar putea nu numai 
să exploateze o asemenea prezență chineză, ci chiar ar putea duce la „guveme-mario- 
netă“ susținute de chinezi (Saydiman Suryohadiprojo, „Cum se tratează cu China şi 
Taiwanul“, în Asahi Shimbun (Tokyo), 23 septembrie 1996). 

ani în urmă şi ar fi chiar mai întinsă decât acesta. din punct de ve- 
dere geopolitic, prin alianța cu Pakistanul. Cum China crește ca 
putere şi prestigiu este posibil ca, din ce în ce mai mult. chinezi 
bogati din străinătate să se identifice cu aspiraţiile Chinei şi să 
devină astfel o puternică avangardă a avântului imperial al Chinei. 
Statele din Asia de Sud-Est ar putea considera că e prudent să se tină 
cont de sensibilităuile politice și interesele economice ale Chinei — 
ceea ce și fac, din ce în ce mai mult“. În mod similar, noile state 
central-asiatice privesc din ce în ce mai mult China ca pe o putere 
interesată în păstrarea independentei lor și rolului lor de tampon 
între China şi Rusia. 

Orizontul Chinei ca putere mondială ar include, foarte 
probabil, o superioritate mult mai mare în zona sudică, Indonezia şi 
Filipine fiind astfel constrânse să se adapteze realității faptului că 
flota chineză este forta dominantă în Marea Chinei de Sud. O astfel 
de Chină ar fi mult mai tentată să rezolve chestiunea Taiwanului 
prin forță, indiferent de atitudinea Americii. La vest, Uzbekistanul, 
statul din Asia Centrală cel mai hotărât să reziste încălcănilor 
Rusiei asupra fostului: său domeniu imperial, ar putea fi în favoarea 
unei alianțe cu China care să contrabalanseze acest lucru, si la fel 
Turkmenistanul; iar China s-ar putea afirma cu mai multă putere în 
Kazahstan. divizat etnic şi vulnerabil din punct de vedere național. 
O Chină devenită cu adevărat un colos economic și politic și-ar 
putea, de asemenea, proiecta, mai pe faţă, influența politică în 
Extremul Orient al Rusiei şi, în același timp, ar susține reunificarea 
Coreii sub propria sa egidă (vezi harta de la p. 184). 

Dar este, de asemenea, mult mai probabil ca o astfel de Chină 
înfumurată să întâmpine o putemică opoziție din exterior. Harta de 
mai sus arată clar că spre vest, atât Rusia, cât și India ar avea 
serioase motive geopolitice să se alieze în încercarea de a respinge 


4 Simptomatic în această privință a fost raportul publicat în cotidianul de limbă en- 
gleză din Bangkok, The Nation, 31 martie 1997. asupra vizitei la Beijing a primului-mi- 
nistru al Thailandei, Chavalit Yongchaiyudh. Scopul vizite: a fost descris ca fiind 
stabilirea unei aliante strategice ferme cu „China Mare“. Conducerea Thailandei, se spu- 
nea, „a recunoscut China ca superputere cu rol mondial“ și ar dori să servească drept 
„punte între China și ASEAN“. Singapore a mers chiar mai departe în accentuarea 
identificării sale cu China. 

provocarea chineză. Cooperarea dintre ele s-ar concentra probabil 
cel mai mult asupra Asiei Centrale şi Pakistanului, direcții din care 
interesele lor ar fi cel mai mult amenințate de către China. Dinspre 
sud. cea mai puternică opoziție ar veni din partea Vietnamului şi 
Indoneziei (sprijinită. probabil. de Australia). La est. America. sus- 
ținută, probabil, de Japonia. ar reactiona împotriva oricăror eforturi 
ale Chinei de a câştiga supremaţia în Coreea şi de a încorpora 
Taiwanul prin forță, acțiuni ce ar reduce prezenta politică 
americană în Extremul Orient la o poziție solitară şi potenţial 
nesigură în Japonia. 

În fine. probabilitatea ca oricare din scenariile schiţate pe hartă 
să se deruleze depinde nu numai de felul în care China însăși se 
dezvoltă, dar şi, în mare măsură. de conduita și de prezența ame- 
ricană. O Americă neangajată ar face ca al doilea scenariu să fie 
mai mult decât probabil. dar chiar și eventualitatea comprehensivă 
a primului ar presupune o oarecare înlesnire şi auto-retinere din 
partea Americii. Chinezii știu acest lucru, și de aceea politica lor 
trebuie să se concentreze, în principal. pe influentarea conduitei 
americane și a legăturii decisive dintre America și Japonia. iar cele- 
lalte legături ale Chinei să fie manevrate tactic ținând cont de acel 
anume interes strategic. 

Principala obiectie a Chinei față de America vizează mai puțin 
ceea ce aceasta face de fapt, cât mai mult ceea ce este America în 
prezent și unde este ea. America este văzută de China ca actualul 
hegemon al lumii, a cărui simplă prezentă în regiune. bazată pe po- 
ziția sa dominantă în Japonia, este percepută ca o limitare a influenței 
Chinei. lată aprecierea unui analist chinez angajat al serviciului de 
cercetări al Ministerului de Externe al Chinei: „Scopul strategic al 
SUA este urmărirea hegemoniei în lumea întreagă şi de aceea ele nu 
pot tolera apariția vreunei mari puteri în Europa sau Asia care ar 
constitui o amenințare pentru poziţia lor conducătoare“. De aceea, 


$ Song Yimin. ..O discuţie asupra divizării şi grupării forțelor în lume după sfârșitul 
Războiului Rece“, în Intemational Studies (Institutul Chinez pentru Studii Internaționale, 
Beijing), nr. 6-8, 1996, p. 10. Că această evaluare a Americii reprezintă punctul de 
vedere al conducerii Chinei la cel mai înalt nivel este indicat de aceea că o versiune 
prescurtată a apărut în organul oficial — cu tiraj de masă — al Partidului. Renmin Ribao 
(Cotidianul Poporului). 29 aprilie 1996. 

pur și simplu fiind ceea ce este și unde este America a devenit, fără 
intenție, adversarul Chinei, mai degrabă decât aliatul său natural. 

Drept urmare, sarcina politicii chineze — în concordanţă cu 
vechea înțelepciune strategică a lui Sun Tsu — este de a folosi pu- 
terea americană pentru a învinge paşnic hegemonia americană, fără 
a trezi nici o latentă aspirație regională a Japoniei. În acest scop, 
geostrategia Chinei trebuie să urmărească simultan două obiective, 
definite oarecum indirect, în august 1994, de către Deng Xiaoping: 
„Mai întâi, să ne opunem hegemoniei și politicilor de putere și să 
salvgardăm pacea mondială; apoi, să edificăm o nouă ordine eco- 
nomică şi politică internațională“. Primul tel vizează evident SUA 
ŞI își propune să reducă preponderenta americană, evitând, în ace- 
lași timp, cu atenție, o ciocnire militară care ar pune capăt cursei 
Chinei la putere economică; al doilea caută să revizuiască distri- 
butia puterii mondiale, mizând pe resentimentul unor state 
importante faţă de actuala ordine mondială, în care SUA sunt coco- 
tate în vârf şi susținute de Europa (sau de Germania) în extremi- 
tatea vestică și de Japonia în cea estică. 

Al doilea obiectiv al Chinei face ca Beijingul să urmărească o 
strategie regională de natură să evite orice conflicte serioase cu 
vecinii Săi imediati, continuând în acelaşi timp să obțină dominatia 
regională. O îmbunătăţire tactică a relațiilor chino-ruse ar fi deose- 
bit de potrivită în acest moment, mai ales că acum Rusia este mai 
slabă decât China. În consecinţă, în aprilie 1997, cele două tări s-au 
unit în denunţarea „hegemonismului“ și în a declara că extinderea 
NATO este „de nepermis“. Totuşi, este puțin probabil ca China să fi 
luat în considerare în mod senos vreo alianță ruso-chineză cu- 
prinzătoare și pe termen lung împotriva Americii. Aceasta ar adânci 
şi ar extinde sfera alianțe: americano-japoneze, pe care China ar 
prefera să o slăbească treptat, şi, totodată, ar izola China de surse 
vitale de tehnologie modernă și de capital. 

Ca și în cazul relațiilor chino-ruse, Chinei îi convine să evite 
orice ciocnire directă cu India, chiar dacă ea continuă în același timp 
să întrețină o strânsă cooperare militară cu Pakistanul și Birmania. 
O politică de antagonism deschis ar avea efectul negativ de a com- 
plica întelegerea avantajoasă din punct de vedere tactic a Chinei cu 
Rusia și ar împinge, de asemenea, India spre o relație mai coope- 

rantă cu America. În măsura în care şi India împărtășește o suscep- 
tibilitate subterană. și oarecum antioccidentală. impotriva actualei 
„hegemonii“ mondiale, o reducere a tensiunilor dintre China și 
India este. de asemenea, în concordanță cu scopul geostrategic mai 
larg al Chinei. 

Aceleaşi consideraţii se aplică în general relaţiilor actuale ale 
Chinei cu Asia de Sud-Est. Chiar dacă şi-au afirmat unilateral re- 
vendicănle asupra Mării Chinei de Sud, chinezii i-au cultivat în 
același timp pe liderii sud-est asiatici (cu excepția celor vietnamezi, 
istoric ostili), exploatând sentimentele antioccidentale exprimate 
deschis (mai ales în chestiunea valorilor occidentale și a drepturilor 
omului) în ultimii ani de către conducătorii din Malaezia şi Singapore. 
Chinezii au salutat în mod special retorica antiamericană uneori 
stridentă a primului-ministru Datuk Mahathir al Malaeziei, care la 
un forum ținut în mai 1996 la Tokio a pus sub semnul întrebării 
necesitatea Tratatului de securitate SUA — Japonia, cerând să afle 
cine este inamicul de care alianta ar trebui să se apere și afirmând 
cu tărie cu Malaezia nu are nevoie de aliați. Chinezii calculează cu 
precizie că influența lor în regiune va fi automat întărită de orice 
diminuare a poziției Americii. 

În același spirit, presiunea perseverentă pare să fie ceea ce se 
repetă în actuala politică a Chinei față de Taiwan. În vreme ce a a- 
doptat o poziţie intransigentă în legătură cu statutul internațional al 
Taiwanului — până la a fi chiar doritori să genereze în mod delibe- 
rat tensiuni internaționale pentru a-și exprima seriozitatea în această 
chestiune (așa cum s-a întâmplat în martie 1996) — liderii chinezi 
realizează probabil că pentru moment continuă să le lipsească 
puterea de a impune o soluție satisfăcătoare. Ei își dau seama că 
dacă se bazează prematur pe forță aceasta nu va duce decât la pre- 
cipitarea unei ciocniri cu America în Care ei se vor apăra, iar rolul 
Americii, ca garant regional al păcii, se va întări. Mai mult, chinezii 
înşiși recunosc că de eficienţa cu care mai întâi este absorbit Hong 
Kong-ul depind în mare măsură perspectivele realizării unei Chine 
Mari. Împăcarea ce a avut loc între China şi Corea de Sud este și ea 
parte integrantă din politica de consolidare a flancurilor cu scopul 
de a fi capabilă să se concentreze mai eficient asupra obiectivului 
central. Dată fiind istoria Coreii și sentimentele publicului, o 

împăcare China-Coreea în sine contnbuie la reducerea rolului 
potențial regional al Japoniei şi pregăteşte terenul pentru reaparitia 
relatiei mai traditionale dintre China si Coreea (fie reunificată, fie 
încă divizată.) 

Fapt foarte important, întărirea pașnică a statutului regional al 
Chinei va uşura urmărirea obiectivului central. pe care vechiul stra- 
teg chinez Sun Tsu l-ar fi formulat după cum urmează: diminuarea 
puterii Americii în regiune până la punctul în care o Americă slă- 
bită va ajunge să aibă nevoie de o Chină dominantă în regiune ca 
aliat şi în cele din urmă chiar de o Chină — putere mondială ca 
partener. Acest scop trebuie urmărit și îndeplinit în aşa fel încât să 
nu precipite nici extinderea în scop defensiv a alianţei dintre America 
şi Japonia, nici înlocuirea în regiune a puterii americane prin cea 
japoneză. 

Pentru a-şi atinge obiectivul central, pe termen scurt, China 
caută să împiedice consolidarea şi extinderea cooperării ameri- 
cano-japoneze în domeniul securităţii. China a fost deosebit de 
alarmată față de implicita creştere, la începutul lui 1996, a sferei 
cooperării în domeniul securității între SUA și Japonia de la un 
îngust „Extrem Orient“ la un mai larg „Asia-Pacific“, văzând în ea 
nu numai o ameninţare imediată a intereselor sale, ci și punctul de 
plecare pentru un sistem de securitate în Asia dominat de America 
şi având ca scop înfrânarea Chinei (sistem în care Japonia ar fi fost 
elementul principal6, așa cum a fost Germania în NATO în timpul 
Războiului Rece). Înțelegerea era în general percepută la Beijing ca 


6 O examinare minuțioasă a presupusei intentii a Americii de a construi un astfel 
de sistem asiatic împotriva Chinei se află în articolul „O anticipare asupra securității în 
Asia-Pacific la începutul secolului al XXI-lea“ de Wang Chunyin, în Guoji Zhanwang 
(Privire asupra lumii), februane 1996. 

Un alt comentator chinez argumenta că întelegerea de securitate între SUA și 
Japonia a fost transformată dintr-un „scut de apărare“ cu scop de infrânare a puterii 
sovietice într-un „vârf de lance“ îndreptat spre China (Yang Baijiang „Implicatiile 
Declaratiei de principii de securitate dintre SUA şi Japonia“, în Xiandai Guoji Guanxi 
(Relații internaționale contemporane). 20 iunie 1996. La 31 ianuarie 1997, autoritarul 
cotidian al Partidului Comunist Chinez, Renmin Ribao, a publicat un articol intitulat 
„Întărirea aliantei militare nu se potriveste cu tendintele actuale“, în care redefinirea 
dimensiunilor cooperării militare SUA-Japonia era denuntată ca fiind „o mișcare 
penculoasă”. 

facilitând eventuala transformare a Japoniei într-o importantă 
putere militară. poate chiar capabilă de a se baza pe forță pentru a 
rezolva singură mari dispute economice sau maritime. Probabil. de 
aceea China aţâță energic temerile încă puternice ale Asiei faţă de 
orice important rol militar al Japoniei în regiune. în scopul de a 
înfrâna America şi de a intimida Japonia. 

Dar, pe termen lung, conform calculului strategic al Chinei, he- 
gemonia americană nu poate dura. Deși unii chinezi, mai ales 
dintre militari, înclină să vadă în America dușmanul implacabil al 
Chinei, convingerea predominantă la Beijing este că America va 
deveni mai izolată în regiune din cauza sprijinului său excesiv pe 
Japonia și că în consecință dependența Americii de Japonia va 
crește și mai mult, dar vor crește și contradicţiile dintre cele două 
tări şi temerile Americii fată de militanismul japonez. Atunci se va 
crea pentru China posibilitatea de a asmuti America $i Japonia una 
împotriva celeilalte, așa cum a făcut și mai înainte în cazul SUA și 
URSS. În viziunea Beijingului, va veni vremea când America va 
înțelege că — pentru a rămâne o putere influentă în Asia-Pacific 
— nu are de ales și trebuie să se adreseze partenerului său firesc din 
Asia continentală. 


JAPONIA: O PUTERE NU REGIONALĂ, CI INTERNAȚIONALĂ 


Evoluţia relației dintre America și Japonia este astfel o dimen- 
siune esențială pentru viitorul geopolitic al Chinei. De la sfârşitul 
războiului civil din China, în 1949, politica Americii în Orientul 
Îndepărtat s-a bazat pe Japonia. La început, doar amplasament 
pentru trupele americane de ocupatie, Japonia a devenit baza pentru 
prezenţa politică și militară a Americii în regiunea Asia-Pacific și 
aliatul mondial de importanță centrală al Americii. deocamdată, 
protectorat din punctul de vedere al securităţii. Dar ridicarea Chinei 
naște întrebarea dacă — și în ce scop — strânsa relație ameri- 
cano-japoneză poate rezista în contextul regional în curs de schim- 
bare. Rolul Japoniei într-o alianță anti-China ar fi clar; dar care ar 
fi rolul Japoniei dacă ridicarea Chinei ar ajusta într-un anumit sens 
sau chiar ar reduce primatul Americii în regiune? 

Ca şi China. Japonia este un stat-naţiune cu un adânc înrădă- 
cinat sentiment al caracterului său unic şi al statutului său special. 
Istona sa insulară, Chiar şi mitologia sa imperială au predispus 
poporul japonez, foarte muncitor și disciplinat. să se considere în- 
zestrat cu un mod de viată distinct și superior, pe care la început 
Japonia l-a apărat printr-o splendidă izolare şi apoi, când în secolul 
al XIX-lea lumea imitând imperiile europene, prin strădania de a-și 
crea unul propriu în Asia continentală. Apoi, înfrângerea dezastru- 
oasă în al doilea război mondial a făcut ca poporul japonez să se 
concentreze asupra scopului unidimensional de refacere 
economică, dar le-a creat şi o nesiguranță în legătură cu misiunea 
mai vastă a ţării lor. 

Temerile actuale ale Americii fată de o Chină dominantă amin- 
tesc de relativ recenta paranoia americană față de Japonia. Acum 
japonofobia a cedat locul chinofobiei. Abia acum zece ani, previzi- 
unile asupra inevitabile și iminentei apariții a Japoniei ca „„super-stat'* 
al lumii — gata nu numai să detroneze America (chiar s-o „scoată 
din afaceri!“), ci și să impună un fel de „Pax Nipponica“ — erau o 
veritablă mică industrie printre comentatorii și politicienii ame- 
ricani. Dar nu numai printre americani. Japonezii înșiși au devenit 
curând imitatori zeloși, o serie de best-seller-uri expunând teza că 
Japonia era destinată să învingă în rivalitatea sa cu America din 
domeniul tehnologiilor de vârf și că Japonia va deveni curând cen- 
trul unui „imperiu informational“, în vreme ce Amenca ar fi 
alunecat într-un așa-zis declin din cauza oboselii istorice și a 
automulțumirii sociale. 

Aceste analize facile ascundeau gradul în care Japonia era, și 
rămâne, o tară vulnerabilă. Ea este vulnerabilă la cele mai mici 
dezordini din ordonatul flux mondial de resurse și comert, ca să nu 
mai vorbim de stabilitatea mondială în general și este asaltată de 
slăbiciuni interne care ies la iveală — demografice, sociale, 
politice. Japonia este în același timp bogată, dinamică și puternică 
economic, dar este izolată pe plan regional şi limitată sub aspect 
politic prin dependenta securităţii sale de un aliat puternic care 
întâmplător este principalul apărător al stabilităţii mondiale (de 
care Japonia depinde atât de mult), dar și principalul rival 
economic al Japoniei. 

Este putin probabil ca actuala poziţie a Japoniei — pe de o parte. 
centrală de forță economică, respectată în toată lumea. pe de altă 
parte, o prelungire geopolitică a puteni amencane — va rămâne ac- 
ceptabilă în ochii noilor generaţii de japonezi, care nu mai sunt 
traumatizați şi ruşinați de experienţa celui de al doilea război mon- 
dial. Din motive istorice și de respect de sine, Japonia nu este 
complet satisfăcută de szarus-quo-ul mondial, deși într-un fel mai 
atenuat decât China. Oarecum justificat, ea crede că are dreptul la 
recunoaștere formală ca putere mondială, dar este de asemeni 
conștientă că dependenţa de America şi în ce privește securitatea, 
utilă pe plan regional (şi liniştitoare pentru vecinii săi din Asia), 
inhibă această recunoaștere. 

Mai mult, puterea crescândă a Chinei în Asia continentală, ca 
și perspectiva ca influența ei să se întindă spre regiuni maritime de 
importanță economică pentru Japonia îi sporesc sentimentul de am- 
biguitate privind viitorul său geopolitic. Pe de o parte, există în 
Japonia o puternică identificare culturală şi emoțională cu China, 
ca şi un sentiment latent al identității asiatice comune. Unii japo- 
nezi ar putea, de asemenea, crede că apariția unei Chine mai puter- 
nice are efectul avantajos de a mări importanta Japoniei pentru 
SUA, de vreme ce suprematia regională deținută de America este 
redusă astfel. Pe de altă parte. pentru mulți japonezi, China este rivalul 
tradițional. un fost dușman și o posibilă amenințare pentru stabilitatea 
regiunii. Aceasta face ca legătura de securitate cu America să fie mai 
importantă ca niciodată chiar dacă face să crească resentimenul 
japonezilor mai naționaliști fată de obositoarele constrângeri ale 
independenței politice și militare a Japoniei. 

Există o asemănare supenificială între situatia Japoniei în Extremul 
Orient al Eurasiei și cea a Germaniei în Extremul Occident al 
Eurasiei. Amândouă sunt principalii aliați regionali ai SUA. 
Într-adevăr, puterea Americii în Europa și în Asia decurge direct 
din aliantele strânse cu aceste două tări. Amândouă au instituții 
militare respectabile, dar nici una nu este independentă în această 
privință: Germania este constrânsă de integrarea sa militară în 
NATO, în vreme ce Japonia este constrânsă de propriile sale (deşi 
după tipar american) limitări constituționale și de Tratatul de 
securitate SUA-Japonia. Amândouă sunt centre de putere 
financiară și comercială, dominând pe plan regional și situându-se 

pe primele locuri la scară mondială. Amândouă pot fi considerate 
puteri cvasi-mondiale şi amândouă sunt iritate că li se neagă 
încontinuu recunoaşterea formală prin acordarea statutului de 
membru permanent al Consiliului de Securitate al ONU. 

Dar diferentele în situatiile lor geopolitice sunt pregnante. pline 
de consecinte potential importante. Actuala relatie a Germaniei cu 
NATO o plasează la egalitate cu principalii săi aliati europeni si, în 
virtutea Tratatului Atlanticului de Nord, Germania are obligatii for- 
male de apărare reciprocă fată de SUA. Tratatul de securitate 
SUA-Japonia prevede obligatia Americii de a apăra Japonia. dar 
nu prevede (fie şi numai formal) folosirea armatei japoneze pentru 
apărarea Americii. De fapt, tratatul codifică o relatie de protectie. 

Mai mult, Germania, prin participarea sa activă la Uniunea 
Europeană şi NATO, nu mai este privită ca o amenintare de către 
acei vecini care în trecut au fost victime ale agresiunii ei, ci este 
privită ca un partener economic şi politic de dorit. Unii chiar salută 
posibila apariție a unei Mitteleurope conduse de Germania, percepută 
ca o benignă putere regională. Ceea ce este departe de cazul Japoniei 
cu vecinii săi din Asia, care nutresc o animozitate latentă fată de 
Japonia. din cauza celui de al doilea război mondial. Un factor care 
a contribuit la resentimentul vecinilor a fost mărirea cursului 
yenului, care nu numai că a generat grave nemulțumiri, dar a și 
îngreunat reconcilierea cu Malaezia, Indonezia. Filipinele, și chiar 
cu China, din ale căror datorii pe termen lung faţă de Japonia 30% 
sunt în yeni. 

De asemenea, Japonia nu are în Asia nici echivalentul a ceea ce 
este Franţa pentru Germania: un partener regional autentic $i oare- 
cum egal. Se ştie că există în Japonia o puternică atracţie culturală 
spre China, poate amestecată cu un sentiment de vinovăție, dar 
această atracţie este ambiguă din punct de vedere politic, întrucât 
nici una dintre părți nu are încredere în cealaltă și nici una nu este 
pregătită să accepte conducerea regiunii de către cealaltă. De ase- 
meni, Japonia nu are echivalentul a ceea ce este Polonia pentru 
Germania: un vecin mult mai slab, dar important geopolitic, cu care 
reconcilierea şi chiar cooperarea devin o realitate. Probabil. mai 
ales după reunificarea ei, în cele din urmă, Coreea ar putea deveni 
acest echivalent, dar relațiile dintre Japonia și Coreea sunt bune 
doar formal. amintirile Coreii despre fosta sa dominare și senti- 

mentul japonez de superioritate culturală împiedicând orice recon- 
ciliere autentică. În fine, relaţiile Japoniei cu Rusia au fost mult 
mai reci decât ale Germaniei. Rusia detine încă Insulele Kurile din 
sud prin forță, insule pe care le-a ocupat chiar înainte de sfârşitul 
celui de al doilea război mondial, înghețând astfel relaţiile ruso-ja- 
poneze. Pe scurt, Japonia e izolată politic în regiunea ei, în vreme 
ce Germania nu este. 

În plus, Germania împărtășește cu vecinii ei principii demo- 
cratice comune și moștenirea creştină a Europei. Ea, de asemenea, 
caută să se identifice cu și chiar să se sublimeze într-o cauză și o 
entitate mai mare decât ea însăşi, aceea a „Europei. În schimb, nu 
există o „Asie“ comparabilă. Într-adevăr, trecutul insular al Japoniei 
și chiar actualul său sistem democratic tind să o separe de restul 
regiunii, în ciuda apariţiei, în ultimii ani, a democratiei în mai 
multe state asiatice. Mulţi asiatici consideră că Japonia este nu nu- 
mai egoistă ca națiune, dar și că imită prea mult Occidentul și e 
reticentă în a li se alătura pentru a se pune sub semnul întrebării 
vederile Occidentului asupra drepturilor omului și a importanţei 
individualismului. Astfel, multi asiatici consideră că Japonia nu este 
cu adevărat asiatică, în același timp în care Occidentul se întreabă 
uneori în ce măsură Japonia a devenit cu adevărat occidentală. 

De fapt, deși în Asia, Japonia nu e suficient de asiatică. Această 
situație îi limitează foarte mult optiunile geostrategice. O opțiune 
autentic regională, aceea a unei Japonii care să domine regiunea și să 
pună China în umbră — chiar dacă nu s-ar baza pe dominatie, ci mai 
degrabă pe cooperare regională benefică, sub conducerea Japoniei — 
nu pare viabilă din solide motive istorice, politice și culturale. Mai 
mult, Japonia rămâne dependentă de protecția militară și susținerea 
internațională din partea Amencii. Abrogarea sau chiar slăbirea 
treptată a Tratatului de securitate dintre SUA și Japonia ar face ca 
aceasta din urmă să devină imediat vulnerabilă faţă de dezordinile 
pe care orice serioasă tulburare mondială sau regională le-ar putea 
produce. Atunci singurele alternative ar fi acceptarea supremației 
regionale a Chinei sau un program de reînarmare nu numai costi- 
sitor, ci și foarte periculos. 


7 “The Japan Digest“, 25 februarie 1997, relata că, potrivit unui sondaj de opinie 
făcut de guvern, doar 36% dintre japonezi aveau sentimente de prietenie față de Coreea 
de Sud. 

Este de înțeles că multi japonezi consideră că actuala situaţie a 
tării lor — în același timp putere cvasi-mondială și protectorat în ce 
privește securitatea — este anormală. Dar nu sunt ușor de găsit 
alternative spectaculoase și viabile la aranjamentele existente. 
Dacă se poate spune că obiectivele naționale ale Chinei (în ciuda 
inevitabilei varietăți de opinii ale strategilor chinezi asupra 
anumitor aspecte) sunt destul de clare, iar avântul regional al 
ambițiilor geopolitice ale Chinei sunt relativ previzibile. viziunea 
geostrategică a Japoniei tinde să fie relativ nebuloasă, iar starea de 
spirit a japonezilor mult mai ambiguă. 

Majoritatea japonezilor înțeleg că o schimbare de direcție 
abruptă şi de importantă strategică ar putea fi primejdioasă. Ar 
putea Japonia deveni putere regională într-o regiune în care este 
încă obiectul resentimentelor și unde China se ridică spre statutul 
de putere regională predominantă? Oare ar trebui ca Japonia pur și 
simplu să se împace cu un astfel de rol al Chinei? Poate Japonia 
deveni o putere mondială cu adevărat cuprinzătoare (în toate di- 
mensiunile sale) fără a pune în pericol sprijinul american și fără să 
aţâțe și mai mult animozitatea regională? Va rămâne America, în 
orice caz, în Asia, şi dacă da, cum va afecta reacția sa la crescânda 
influență a Chinei prioritatea acordată până acum legăturii dintre 
SUA și Japonia? Aproape pe tot parcursul Războiului Rece, nici 
una din aceste întrebări nu a trebuit să fie pusă. Astăzi, ele au de- 
venit evidențe strategice și provoacă o dezbatere din ce în ce mai 
vie în Japonia 

Din anii '50, politica extemă a Japoniei s-a ghidat după patru 
principii de bază formulate de prim-ministrul postbelic Shigeru 
Yoshida. Doctrina Yoshida postula că: (1) principalul scop al Japoniei 
trebuie să fie dezvoltarea economică, (2) Japonia trebuie să fie uşor 
înarmată şi să evite implicarea în conflicte internaționale, (3) 
Japonia trebuie să urmeze conducerea politică și să accepte protec- 
tia militară a SUA și (4) diplomaţia japoneză trebuie să fie 
non-ideologică și să se concentreze pe cooperarea internațională. 
Dar, deoarece mulți japonezi erau nelinistiti de dimensiunile 
implicării Japoniei în Războiul Rece, a fost cultivată în același timp 
iluzia unei semineutralități. Într-adevăr, chiar și în 1981, ministrul 
de externe Masayoshi Ito era forțat să-şi dea demisia pentru că a 
permis folosirea termenului „alianță“ (domei) pentru a caracteriza 
relațiile SUA-Japonia. 

Acum toate acestea sunt de domeniul trecutului. Pe atunci 
Japonia se refăcea, China se autoizolase, iar Eurasia era polanzată. 
În schimb, elita politică japoneză simte acum că o Japonie bogată. 
implicată economic în lume. nu mai poate declara anto-imbogătțirea 
ca scop național principal fără a provoca resentimente internatio- 
nale. Ma: mult, o Japonie puternică economic, mai ales fiind în 
competiţie cu America. nu poate fi pur şi simplu o prelungire a 
politicii externe americane și, în același timp, să evite orice respon- 
sabilități politice intemaţionale. O Japonie mai influentă politic, 
mai ales una care caută recunoaştre mondială (de exemplu. un loc 
permanent în Consiliul de Secuntate al ONU) nu poate evita să ia 
atitudine în cele mai importante chestiuni geopolitice sau de secu- 
ritate care afectează pacea mondială. 

În consecintă, în ultimii ani a avut loc o proliferare de rapoarte 
şi studii speciale realizate de diverse organisme japoneze publice 
sau private, ca și apariția a numeroase cărţi. deseon controversate, 
scrise de binecunoscuţi politicieni și profesori, care trasează noi 
misiuni pentru Japonia în era de după Războiul Rece. Multe dintre 
aceste lucrări conţineau speculaţii privind durabilitatea şi 


8 De exemplu. Comisia Higuchi, un consiliu consultativ al primului-ministru care a 
conturat cei ..Trei piloni ai politicii de secuntate a Japoniei“ într-un raport publicat în vara 
anului 1994, a subliniat importanta de prim-rang a legătunlor de secuntate SUA-Japonia. 
dar a sustinut şi dialogul multilateral de secuntate în Asia; raportul din 1994 al Comitetului 
Ozawa, „Proiect pentru o nouă Japonie':; proiectul ..O politică de securitate cuprinză- 
toare“ publicat în mai 1995 în Yomiuri Shimbun sustineau, pnntre altele, folosirea în 
străinătate a armatei japoneze pentru mentinerea păcii: raportul din aprilie 1996 al 
Asociaţiei Directorilor de Corporaţii din Japonia (Keizai doyukai). pregătit cu asistenta 
lui Fuji Bank. îndemnând la o mai mare simetrie în sistemul de apărare SUA-Japonia: 
raportul intitulat „Posibilitatea și rolul unui sistem de securitate în regiunea Asia-Pacific“. 
supus primului-ministru în iunie 1996 de către Forumul Japonez pentru Probleme Inter- 
nationale; ca şi numeroase cărți şi articole publicate în ultimii ani, adesea mult mai pole- 
mice și mai exagerate în recomandările lor și citate mai des de presa occidentală decât 
rapoartele sus-menţionate, care reprezintă principalul curent de gândire. De exemplu, în 
1996, o carte publicată de un general japonez evoca larg-răspânditele comentarii de presă 
când îndrăznea să speculeze că, în anumite circumstante. s-ar putea ca SUA să nu prote- 
jeze Japonia şi de aceea Japonia ar trebui să-și mărească capacitățile de apărare natională 
(Generalul Yasuhiro Morino, ..Noua generație de forțe de autoapărare de uscat“ și 
comentariul despre ea în „Mituri despre SUA venindu-ne în ajutor“. în Sankei Shimbun, 
4 martie 1996). 

oportunitatea alianței de securitate SUA-Japonia și susțineau o 
diplomaţie japoneză mai activă, mai ales în direcţia Chinei, sau un 
rol militar al Japoniei mai energic în regiune. Dacă ar fi să judecăm 
starea legăturilor dintre SUA și Japonia pe baza dialogului public, 
am trage justificata concluzie că pe la mijlocul anilor '90 relaţiile 
dintre cele două tări au intrat într-o fază de criză. 

Totuși, la nivelul politicii publice, recomandările discutate serios 
au fost, în general, relativ sobre, măsurate și moderate. Optiunile 
extreme — aceea a pacifismului complet (cu iz anti-american) sau 
aceea a reînarmării unilaterale şi totale (necesitând modificarea 
Consituţiei şi urmată, probabil, într-o totală sfidare a unei reactii 
adverse americane şi regionale) — și-au câștigat puțini adepti. 
Atracția pe care pacifismul o exercită asupra publicului, la drept 
vorbind, a pălit în ultimii ani, iar unilateralismul și militarismul nu 
au reușit nici ele să câştige prea mult sprijin, în ciuda faptului că au 
pledat pentru ele câțiva străluciți vorbitori. Publicul, în general, și, 
desigur, influenta elită a afacerilor simt că nici una din aceste op- 
țiuni nu ține de o reală alegere politică şi că ele, de fapt, ar putea 
numai să pună în primejdie bunăstarea Japoniei. 

Discutiile publice care au dominat politica s-au referit în pri- 
mul rând la diferenţele de accent privind poziția internațională a 
Japoniei, cu unele variații secundare în legătură cu prioritățile geo- 
politice. În termeni cuprinzători, trei mari orientări şi poate o a 
patra mai puțin importantă pot fi identificate și etichetate după cum 
urmează: orgolioşii „Mai întâi America“, comercianții mondiali, 
realiştii pro-activi şi vizionarii internaționali. Dar, într-o analiză 
finală, toate patru orientările împărtăşesc aproape același scop ge- 
neral și aceeași principală preocupare: să exploateze relația specia- 
lă cu SUA pentru a dobândi recunoaștere mondială pentru Japonia, 
evitând în același timp ostilitatea Asiei și fără a pune în pericol 
prematur umbrela americană de securitate. 

Prima orientare are ca punct de plecare propunerea ca men- 
ținerea relaţiei existente (și, se subîntelege, asimetrice) între SUA 
şi Japonia trebuie să rămână nucleul geostragiei Japoniei. Adepții 
săi doresc, precum majoritatea japonezilor, o mai mare recunoaș- 
tere internațională a Japoniei și mai multă egalitate în alianţă, dar 
crezul lor fundamental, aşa cum l-a exprimat primul-ministru Kiichi 

Miyazawa în ianuarie 1993, este acela că ..perspectivele lumii la in- 
trarea în secolul al XXI-lea vor depinde în mare măsură de capa- 
citatea SUA şi a Japoniei de a asigura o conducere coordonată pe 
baza unei viziuni comune“. Acest punct de vedere a fost dominant 
in rândunle elitei politice internaționaliste şi din instituțiile de poli- 
tică externă care au fost la putere în ultimele două decenii şi ceva. 
În chestiunile geostrategice cele mai importante, adică rolul Chinei 
și prezența americană în Coreea, această conducere a fost susținută 
de S.U.A., dar ea priveşte rolul Japoniei ca sursă de constrângere a 
oricărei înclinații a Americii către adoptarea unei poziții de con- 
fruntare cu China. De fapt, chiar acest grup a devenit din ce în ce 
mai înclinat să sublinieze necesitatea unor relații mai strânse între 
Japonia și China, considerând că importanţa acestor relații le 
plasează imediat după legăturile cu America. 

A doua orientare nu contestă identitatea politicilor geostra- 
tegice ale Japoniei și Americii, dar consideră că interesele Japoniei 
sunt cel mai bine servite prin recunoaşterea sinceră și acceptarea 
faptului că Japonia este în primul rând o putere economică. Această 
perspectivă este de cele mai multe ori asociată cu birocraţia tradiţi- 
onală de mare influenţă din Ministerul Comerţului International și 
al Industirei și cu cei care conduc comertul și exporturile țării. În 
această prespectivă, relativa demilitarizare a Japoniei este un avantaj 
care merită prezervat. Dacă America îi asigură securitatea, Japonia 
este liberă să ducă o politică de angajare economică mondială, care 
îi întărește treptat statutul mondial. 

Într-o lume ideală, a doua orientare ar fi înclinată să favorizeze 
o politică de neutralism cel puţin de facto, cu SUA care contra- 
balansează puterea regională a Chinei și prin aceasta protejează 
Taiwanul și Coreea de Sud, dând Japoniei libertatea de a cultiva o 
relație economică mai strânsă cu Asia continentală și de sud-est. 
Date fiind realitățile politice existente, comercianții mondiali 
acceptă alianţa Japonia-America ca un aranjament necesar, inclu- 
siv bugetul relativ modest al forțelor armate japoneze (care încă nu 
depășește cu mult 1% din PIB). dar nu sunt dornici să dea alianţei 
un conţinut regional important. 

Al treilea grup, realiştii pro-activi tind să devină un nou tip de 
politicieni și de gânditori geopolitici. Ei cred că Japonia, în calitate 

de democraţie bogată şi plină de succes, are atât ocazia, cât şi obli- 
gația să realizeze ceva în lumea de după Războiul Rece. Făcând 
acest lucru, ea poate câștiga recunoașterea mondială la care este în- 
dreptăţită ca centrală de forţă a economiei care. din punct de vedere 
istoric, se plasează printre puţinele națiuni cu adevărat mari ale lu- 
mii. Apariția unei astfel de atitudini a Japoniei. mai „de forță“, a 
fost prefigurată în anii '90 de primul-ministru Yasuhiro Nakasone, 
dar poate cea mai cunoscută exprimare a acestei perspective s-a aflat 
în controversatul raport al Comitetului Ozawa. publicat în 1995 și 
intitulat sugestiv „Proiect pentru o nouă Japonie: re-gândirea unei 
națiuni“. 

Numit astfel după președintele comitetului, Ichiro Osawa, lider 
politic centrist cu o ascensiune rapidă, raportul susținea democra- 
tizarea culturii politice ierarhice a țării şi reconsiderarea posturii inter- 
naționale a Japoniei. Îndemnând Japonia să devină „o țară normală“, 
raportul recomanda păstrarea legăturii de securitate 
America-Japonia, dar și sfătuia ca Japonia să abandoneze pasivi- 
tatea sa internatională angajându-se activ în politica mondială, mai 
ales preluând comanda eforturilor internationale de mentinere a 
păcii. În acest scop. raportul recomanda renuntarea la limitările 
constituționale asupra trimiterii în străinătate a forțelor armate 
Japoneze. 

Nespusă, dar sugerată de accentul pus pe „o țară normală“, era 
ideea unei mai mari emancipări geopolitice de sub aripa securității 
oferite de America. Susţinătorii acestei poziţii încercau să argu- 
menteze că, în chestiuni de importanţă mondială, Japonia nu ar 
trebui să ezite în a-și ridica glasul pentru Asia, în loc de a urma 
automat America. Dar ei rămâneau esențialmente vagi în ce 
priveşte unele probleme sensibile cum ar fi creşterea rolului 
regional al Chinei sau viitorul Coreii. nediferențiindu-se prea mult 
de colegii lor mai tradiționalişti. Astfel, cu privire la securitatea 
regională, ei împărtășeau înclinația încă puternică a Japoniei de a 
lăsa ca amândouă aceste probleme să rămână în primul rând în 
răspunderea Americii, Japonia exercitând doar un rol de moderare 
a oricărui zel exagerat din partea Americii. 

În a doua jumătate a anilor '90, această orientare realistă 
pro-activă începea să domine gândirea publică și să afecteze 

formularea politicii externe a Japoniei. În prima jumătate a anului 
1996. guvernul japonez a început să vorbească despre ..diplomația 
independentă“ (jishu gaiko) a Japoniei, chiar dacă Ministerul de 
Externe, întotdeauna prudent, a ales să traducă această expresie 
prin termenul mai vag (Și probabil mai putin întepător pentru 
America) de „diplomatie pro-activă'. 

A patra orientare, aceea a vizionarilor internaționali. a fost mai 
putin influentă decât celelalte trei, dar. uneori, serveşte la a infuza 
perspectivei japonezilor o retorică mai idealistă. Ea tinde să fie 
asociată. în public. cu individualităţi excepţionale — precum Akio 
Morita de la Sony — care dramatizează importanța pentru Japonia 
a unei angajări demonstrative în scopuri mondiale dezirabile. Invo- 
când deseori notiunea de o „nouă ordine mondială“, vizionarii fac 
apel la Japonia — tocmai pentru că nu este împovărată de respon- 
sabilităţi geopolitice — să fie lider mondial în dezvoltarea şi pro- 
movarea unor scopuri cu adevărat umane pentru comunitatea 
mondială. 

Toate cele patru orientări sunt de acord asupra unei importante 
chestiuni regionale: că siguranța unei cooperări multilaterale 
Asia-Pacific este în interesul Japoniei. O astfel de cooperare ar 
putea avea, în timp, trei efecte pozitive: poate ajuta la angajarea (Şi, 
de asemenea, la subtila înfrânare) a Chinei: poate ajuta la rămâne- 
rea Americii în Asia, chiar dacă i-ar reduce treptat suprematia; 
poate ajuta la atenuarea resentimentelor antijaponeze, sporind ast- 
fel influența Japoniei. Deși este putin probabil că va crea o sferă 
japoneză de influență regională, ar putea câştiga pentru Japonia un 
oarecare respect regional. mai ales în tările maritime care ar putea 
fi stânjenite de crescânda putere a Chinei. 

Toate cele patru puncte de vedere sunt de asemenea de acord 
că o cultivare prudentă a Chinei e mult mai de preferat decât orice 
efort condus de SUA în direcția infrânării ei directe. De fapt. ideea 
unei strategii conduse de SUA pentru a înfrâna China sau chiar 
aceea a unei coaliţii libere ca o contrapondere, restrânsă la statele 
insulare. precum Taiwan, Filipine. Brunei. Indonezia, susținute de 
Japonia și America, nu au avut nici o rezonanţă la conducătorii po- 
Jiticii externe a Japoniei. Din perspectivă japoneză, orice astfel de 
efort ar necesita nu numai o prezență militară americană majoră și 

pe termen nelimitat în Japonia şi în Coreea, dar — prin crearea unei 
incendiare suprapuneri geopolitice între interesele regionale ale 
Chinei și cele americano-japoneze (vezi harta de mai jos) — ar 
putea să devină o anticipare a îndeplinirii de la sine a unei coliziuni 
cu China.” Rezultatul ar fi inhibarea emancipării evolutive a 
Japoniei şi o ameninţare la adresa bunăstării economice a Orientului 
Îndepărtat. 

În plus. puțini sunt în favoarea politicii opuse: o mare împăcare 
între Japonia și China. Consecințele la nivel regional ale unei ase- 
menea răsturnări clasice de alianţă ar fi prea perturbatoare: o re- 
tragere a Americii din regiune, precum și imediata subordonare a 
Taiwanului și a Coreii de către China, lăsând Japonia la cheremul 

? Unii japonezi conservatori au fost tentati de ideea unei legături speciale 
Japonia-Taiwan, iar în 1996 o „Asociaţie a parlamentarilor din Japonia și Taiwan“ a fost 
formată pentru a promova acest scop. Reacţia Chinei a fost, așa cum era de asteptat, ostilă. 

Chinei. Aceasta nu e o perspectivă atrăgătoare. poate doar pentru 
câțiva extremiști. Rusia fiind marginalizată geopolitic și istoric. nu 
există deci nici O alternativă la consensul fundamental că legătura 
cu America rămâne principala ancoră de salvare a Japoniei. Fără 
ea. Japonia nu poate nici să-şi asigure aprovizionarea constantă cu 
petrol, nici să se apere de un bombardament nuclear chinez (şi 
poate, în curând, şi coreean). Singura ieşire politică reală este cum 
poate fi cel mai bine manevrată legătura cu America pentru a pro- 
mova interesele japoneze. 

În consecință, japonezii au fost de acord cu dorința Americii de 
a întări cooperarea militară dintre ea şi Japonia, inclusiv cu aparent 
lărgita sa sferă, de la foarte concretul „Orient Îndepărtat“ la o mai 
extinsă „formulă Asia-Pacific“. În acord cu aceasta. la începutul 
anului 1996, când a revizuit așa-numitele linii directoare ale apă- 
rării SUA-Japonia, guvernul japonez și-a extins mandatul pentru 
posibila folosire a forțelor japoneze de apărare de la „caz de pericol 
în Orientul Îndepărtat” la „caz de pericole în regiunile învecinate 
Japoniei“. Dorinta Japoniei de a conveni cu America asupra acestei 
chestiuni a fost determinată şi de apariția unor indoieli privind pre- 
zenta pe termen lung a fortelor amenicane în Asia și de îngrijorarea 
că ridicarea Chinei — şi aparenta anxietate a Americii în legătură cu 
acest lucru — ar putea, la un moment dat. în viitor să impună Japoniei 
o alegere inacceptabilă: să rămână cu America împotriva Chinei 
sau să rămână fără America și aliată cu China. 

Pentru Japonia, această dilemă fundamentală conține şi un im- 
perativ istoric: cât timp a deveni o putere dominantă în regiune nu 
este un obiectiv viabil, iar fără o bază regională recunoașterea ca 
putere mondială autentică este nerealistă, rezultă că Japonia poate 
cel mai bine dobândi statutul de lider mondial prin implicare activă 
în mentinerea păcii și dezvoltarea economică în întreaga lume. Pro- 
fitând de alianţa militară SUA-Japonia pentru a asigura stabilitatea 
Orientului Îndepărtat. — dar fără a îngădui să evolueze spre o coa- 
lite anti-China —, Japonia își poate croi liniștită o misiune mon- 
dială influentă și distinctă ca putere ce promovează apariția unei 
cooperări autentice internaţionale şi institutionalizate într-un mod 
mai eficient. Japonia ar putea astfel deveni un echivalent al Canadei, 
mult mai puternic și mai influent la nivel mondial: un stat respectat 

pentru folosirea constructivă a bogăției și puterii sale și fată de care 
nu există nici temeri, nici resentimente. 


ADAPTAREA GEOSTRATEGIEI AMERICII 


Politica americană trebuie să se preocupe pentru a deveni cert 
că Japonia urmează o astfel de cale și că atingerea de către China a 
superiorității regionale nu împiedică un stabil echilibru triunghiular 
de putere în Asia de Est. Efortul de a supraveghea atât Japonia. cât 
şi China și de a menţine o stabilă interacțiune în trei directii care 
implică şi America va pune la grea încercare abilitatea diplomatică 
şi imaginaţia politică a SUA. Abandonarea vechii fixatii în legătură 
cu amenințarea pe care se presupunea că o reprezintă ascensiunea 
economică a Japoniei și înfrânarea fricii fată de forța politică a 
Chinei ar putea insufla realism rece unei politici ce trebuie să se ba- 
zeze pe calcul strategic atent: cum să canalizeze energia Japoniei în 
sfera internaţională și cum să dirijeze puterea Chinei spre o aco- 
modare regională. 

Numai în acest fel va putea America să realizeze în extremi- 
tatea orientală a Eurasiei un echivalent corespunzător, din punct de 
vedere geopolitic, rolului Europei în extremitatea vestică a Eurasiei, 
adică o structură de putere regională bazată pe interese comune. 
Dar, spre deosebire de Europa, un cap de pod al democrației nu va 
apărea curând în extremitatea orientală. În schimb. în Orientul 
Îndepărtat, alianţa cu Japonia, redirecționată, trebuie să servească 
și ca bază pentru o punere de acord a Americii cu o Chină predo- 
minantă în zonă. 

Pentru America, câteva concluzii geostrategice importante de- 
curg din analiza cuprinsă în primele două secțiuni ale acestui capitol: 

Ideea larg răspândită că China va fi următoarea putere mon- 
dială generează o paranoia în legătură cu China, iar în interiorul 
acesteia, megalomanie. Frica de o Chină agresivă și ostilă care este 
destinată să fie în curând următoarea putere mondială sunt, cel 
mult, premature; și, mai rău, pot deveni o anticipare a îndeplinirii 
de la sine. Rezultă că organizarea unei coaliții cu scopul de a înfrâ- 
na ascensiunea Chinei spre puterea mondială ar fi contraproduc- 

tivă. Nu ar face decât ca o Chină influentă în regiune să fie ostilă. 
In același timp. orice astfel de efon ar încorda relaţiile ameri- 
cano-japoneze deoarece este probabil că majontatea japonezilor se 
vor opune unei astfel de coaliţii. În consecință, Statele Unite 
trebuie să se abțină de la presiuni asupra Japoniei ca să-și asume 
responsabilități de apărare lărgite în regiunea Asia-Pacific. Efor- 
turile în acea direcție pur şi simplu ar stânjeni formarea unei relaţii 
stabile între Japonia și China şi ar izola şi mai mult Japonia în 
regiune. 

Dar tocmai pentru că, în fapt, este puțin probabil să devină 
curând o putere mondială — şi. din acest motiv, ar fi nechibzuit să 
se urmeze politica de înfrânare a Chinei la nivel regional — este de 
dorit ca această tară să fie tratată ca jucător important la nivel mon- 
dial. Atragerea Chinei într-o mai largă cooperare internaţională și 
admiterea pentru ea a statutului la care râvnește pot avea efect de 
atenuare a virulentei ambițiilor nationale ale Chinei. Un pas impor- 
tant în această directie ar fi includerea ei în summit-ul anual al con- 
ducătorilor principalelor state ale lumii, așa-numitul Grup al celor 
Sapte (G7), mai ales că Rusia a fost și ea invitată. 

În ciuda aparentelor, China, de fapt, nu are opțiuni strategice 
mari. Continuul său succes economic rămâne foarte dependent de 
influxul de capital şi de tehnologie din partea Occidentului și de ac- 
cesul la piețele străine, ceea ce limitează drastic opțiunile Chinei. 
O alianţă cu o Rusie instabilă şi sărăcită nu i-ar mări perspectivele 
economice sau geopolitice (iar pentru Rusia ar însemna subordo- 
narea fată de China). De aceea, nu este o opţiune geostrategică 
viabilă, chiar dacă este tentant, din punct de vedere tactic, ca Rusia 
și China să cocheteze cu această idee. Ajutorul chinez pentru Iran 
și Pakistan este de o mai mare importanță imediată, geopolitică și 
regională, pentru China, dar aceasta nu asigură punctul de plecare 
pentru o încercare serioasă de a dobândi un statut mondial. O co- 
aliție „antihegemonică"” ar putea fi o opţiune de ultimă instanță în 
cazul în care China ar ajunge să creadă că aspiraţiile sale naționale 
sau regionale sunt blocate de SUA (cu sprijinul Japoniei). Dar ar fi 
o coaliție a săracilor, care, în acest caz, este probabil să rămână să- 
raci, în colectiv, încă multă vreme. 

O Chină Mare începe să devină puterea dominantă în regiune. 
În această calitate, ea ar putea încerca să se impună vecinilor săi 
într-un mod destabilizator la nivel regional; sau s-ar putea multumi 
să-şi exercite influența mai indirect. în concordanță cu trecutul său 
imperial. Dacă va apărea o sferă hegemonică de influenţă sau o sfe- 
ră mai vagă de deferentță depinde, parțial, de cât de brutal și autori- 
tar rămâne regimul din China, ca și de felul în care principalii 
jucători din afară, mai ales America și Japonia, reacționează la apa- 
ritia unei Chine Mani. O politică de împăciuitorism credul ar putea 
încuraja o atitudine mai hotărâtă din partea Chinei; dar o politică 
pur şi simplu de obstrucționare a apariției unei astfel de Chine este 
mai mult decât probabil că ar avea un rezultat similar. O prudentă 
punere de acord asupra unor probleme și o precizare clară a 
pozițiilor asupra altora ar putea evita orice extremă. 

În orice caz, în unele zone din Eurasia, o Chină Mare ar putea 
exercita o influentă geopolitică compatibilă cu marile interese geo- 
strategice ale Americii pentru o Eurasie stabilă, dar pluralistă po- 
litic. De exemplu. interesul crescând al Chinei fată de Asia 
Centrală restrânge inevitabil libertatea de acțiune a Rusiei în 
căutarea vreunei forme de reintegrare politică a regiunii sub 
controlul Moscovei. În legătură cu aceasta și relativ la Golful 
Persic, crescânda nevoie de energie a Chinei dictează un interes 
comun cu America în a menţine liberul acces și stabilitatea politică 
în regiunile producătoare de petrol. În mod similar, sprijinul Chinei 
pentru Pakistan restrânge ambitiile Indie: de a-și subordona această 
țară şi contrează înclinația Indiei de a coopera cu Rusia în privința 
Afganistanului și Asiei Centrale. În sfârșit. implicarea Chinei și 
Japoniei în dezvoltarea Siberiei de Est ar putea ajuta şi la întârirea 
stabilității în regiune. Aceste interese comune ar trebui explorate 
printr-un susținut dialog strategic!0. 


10 Într-o întâlnire din 1996 cu înalți funcționari chinezi pentru apărare și securitate 
natională, am identificat (folosind uneon formulări deliberat vagi) următoarele zone de 
interes strategic comun ca bază pentru un astfel de dialog: |) pace în Asia de Sud-Est; 
2) nerecurgerea la forță în rezolvarea problemelor apelor teritoriale; 3) reunificarea paș- 
nică a Chinei; 4) stabilitate în Coreea; 5) independența Asiei Centrale: 6) echilibru intre 
India și Pakistan: 7) o Japonie dinamică economic şi benefică pe plan international: 8) o 
Rusie stabilă, dar nu prea putemică. 

Există. de asemenea, zone unde ambițiile Chinei s-ar putea 
ciocni cu interesele Americii (şi ale Japoniei), mai ales dacă aceste 
ambiţii ar urma să se realizeze prin atât de obişnuitele. din punct de 
vedere istoric, tactici de mână forte. Acest lucru este valabil mai 
ales în legătură cu Asia de Sud-Est, Taiwan și Coreea. 

Asia de Sud-Est este potenţial prea bogată, prea imprăştiată 
geografic şi pur şi simplu prea mare pentru a putea fi uşor subordo- 
nată chiar de o Chină puternică — dar, totodată, este prea slabă și 
prea fărâmițată din punct de vedere politic pentru a nu deveni cel 
putin o sferă de deferență pentru China. Influenţa regională a Chinei. 
sprijinită de prezența economică şi financiară chineză în toate ţările 
din zonă, este consolidată de progresele în mănrea Chinei ca 
putere. Multe depind de felul în care China aplică această putere, 
dar nu se întelege de la sine că America are vreun interes special în 
a i se opune direct sau în a se implica în astfel de chestiuni precum 
disputa asupra Mării Chinei de Sud. Chinezii au o experiență isto- 
rică considerabilă în a administra cu subtilitate relații inegale (sau 
de inferioritate) și ar fi cu siguranță în interesul Chinei s-o exercite 
sub autocontrol, pentru a înlătura frica regională fată de imperia- 
lismul chinez. Această frică ar putea genera o coaliție regională 
anti-chineză (şi unele semne în această direcție se pot vedea în co- 
operarea militară pe cale de a se naște între Indonezia și Australia), 
care este foarte probabil ca apoi să caute sprijin din partea SUA, 
Japoniei și Australiei. 

O Chină Mare, mai ales după includerea Hong Kong-ului, este 
aproape sigur că va căuta cu mai multă vigoare să realizeze unirea 
Taiwanului cu partea continentală. Este important să relevăm 
faptul că China nu s-a împăcat niciodată cu separarea sa 
permanentă de Taiwan. De aceea, la un moment dat, această 
chestiune ar putea genera o ciocnire frontală între America și 
China. Consecintele acesteia ar fi foarte păgubitoare pentru toți cei 
vizati: perspectivele economice ale Chinei ar fi blocate; legăturile 
Americii cu Japonia ar deveni foarte încordate; iar eforturile 
americane de a crea un echilibru stabil de putere în Asia de Sud-Est 
ar putea eșua. | 

În consecinţă, este esential ca părtile să ajungă și să mențină, în 
mod reciproc, cea mai mare claritate în legătură cu această chestiune. 

Chiar dacă, în viitorul previzibil. Chinei îi va lipsi probabil mij- 
loacele de a se impune cu forta asupra Taiwanului în mod eficace, 
Beijingul trebuie să înțeleagă — și să fie realmente convins — că 
un consimțământ din partea SUA fată de o încercare de reintegrare 
forțată a Taiwanului, inclusiv prin folosirea forței militare, ar fi atât 
de devastatoare pentru poziția Statelor Unite în Extremul Orient, 
încât acestea pur şi simplu nu şi-ar putea permite să rămână pasive 
din punct de vedere militar dacă Taiwanul ar fi incapabil să se apere. 

Cu alte cuvinte, America va trebui să intervină nu de dragul 
unui Taiwan separat, ci de dragul intereselor geopolitice americane 
în zona Asia-Pacific. Aceasta este o distincţie importantă. Statele 
Unite nu au, ca atare. nici un interes special să existe un Taiwan se- 
parat. De fapt. pozitia lor oficială a fost şi trebuie să rămână aceea 
că există o singură Chină. Dar modul în care China urmărește să 
realizeze reunificarea poate încălca interese americane vitale, iar 
chinezilor trebuie să le fie foarte clar acest lucru. 

De asemenea, chestiunea Taiwanului oferă Americii un motiv le- 
gitim să ndice problema drepturilor omului în discuţiile sale cu China, 
fără a da loc acuzatiei de amestec în treburile interne ale Chinei. Este 
perfect adecvat pentru a reaminti Beijingului că reunificarea se va 
realiza numai când China va deveni mai prosperă şi mai demo- 
cratică. Numai o asemenea Chină va putea să atragă Taiwanul și să 
îl asimileze în China Mare, care este, de asemenea, pregătită să fie 
o confederație bazată pe principiul „o țară, mai multe sisteme“. În 
orice caz, din cauza Taiwanului, este în interesul Chinei să extindă 
respectarea drepturilor omului și în acest context este adecvat ca 
America să ridice chestiunea. 

In același timp, este convenabil pentru SUA — în conformitate 
cu promisiunile făcute Chinei — să se abțină de la sprijinirea di- 
rectă a oricărei „ridicări în grad“ pe plan internațional a statutului 
Taiwanului. În anii '90, unele contacte oficiale SUA-Taiwan au dat 
impresia că Statele Unite începeau, în mod tacit, să trateze Taiwanul 
ca pe un stat separat, iar supărarea Chinei fată de acest lucru era de 
înțeles, ca și resentimentul acesteia față de eforturile intensificate 
ale oficialilor taiwanezi de a câștiga recunoașterea internatională a 
statutului separat al Taiwanului. 

De aceea. SUA ar trebui să nu fie retinute şi să facă foarte clar 
faptul că atitudinea lor faţă de Taiwan va fi afectată în mod negativ 
de eforturile acestuia de a modifica ambiguitățile deliberate și de- 
mult-instituite ce guvernează relaţia China-Taiwan. Mai mult. dacă 
China, într-adevăr, prosperă şi se democratizează și dacă încorpo- 
rarea Hong Kong-ului de către ea nu implică pași înapoi în do- 
meniul drepturilor civile, încurajarea americană pentru un serios 
dialog China-Taiwan privind termenii unei eventuale reunficări ar 
ajuta și la crearea de presiuni în favoarea creșterii democratizării în 
interiorul Chinei, stimulând, în același timp, o mai largă acomodare 
strategică între SUA şi o Chină Mare. 

Coreea, statul-pivot geopolitic din Asia de Nord-Est, ar putea 
deveni din nou Sursă de dispute între Amenca și China. iar viitorul 
ei va avea un impact direct şi asupra legăturii dintre America și 
Japonia. Câtă vreme Coreea rămâne divizată și potențial vulne- 
rabilă fată de un război între Nordul instabil și Sudul din ce în ce 
mai bogat, fortele americane vor trebui să rămână în peninsulă. 
Orice retragere unilaterală a SUA nu numai că ar putea precipita un 
nou război, dar. foarte probabil, ar semnala sfârşitul prezenței mi- 
litare americane în Japonia. Este greu să ni-i închipuim pe japonezi 
continuând să se bazeze pe prezența militară americană pe teritoriul 
japonez în urma abandonării Coreii de Sud de către America. Ra- 
pida reinarmare a Japoniei ar fi urmarea cea mai probabilă, cu 
consecinţe vast destabilizatoare în toată regiunea. 

Dar reunificarea Coreii ar putea crea serioase dileme geopoli- 
tice. Dacă forțele americane ar rămâne într-o Coree reunificată, ele 
ar fi inevitabil privite de către chinezi ca îndreptate împotriva tării 
lor. De fapt. ne îndoim de consimţământul Chinei la unificare, în 
aceste împrejurări. Dacă reunificarea ar avea loc în etape, impli- 
când o așa-numită „aterizare lină“, China ar obstrucționa-o prin 
mijloace politice și ar sprijini elementele din Coreea de Nord care 
se mai opun reunificării. Dacă reunificarea ar avea loc violent, cu 
o „aterizare forțată“ a Coreii de Nord. nu ar putea fi evitată nici 
intervenția militară a Chinei. Din perspectiva Chinei. o Coree re- 
unificată ar fi acceptabilă numai dacă nu e, în același timp, o 
prelungire directă a puterii americane (cu Japonia în spate ca 
trambulină). 

Dar o Coree reunificată fără trupe amencane pe teritoriul său este 
posibil să graviteze mai întâi spre o formă de neutralitate între China și 
Japonia ȘI apoi. treptat, — mânată parțial de sentimente anti-japoneze 
reziduale, dar încă intense — spre o sferă chineză. fie de influență 
politică mai dogmatică, fie de deferentă, oarecum mai delicată. S-ar 
pune atunci problema dacă Japonia ar mai fi încă doritoare să 
servească drept unică bază asiatică a puterii americane. În cele din 
urmă, problema ar diviza puternic politica internă a Japoniei. Orice 
restrângere a prezenței militare a SUA în Orientul Îndepărtat ce ar 
rezulta din această situaţie ar face, la rândul ei, mai dificilă mentinerea 
unui echilibru stabil de putere în Eurasia. Aceste considerente întăresc 
deci miza Amencii şi Japoniei în status-quo-ul Coreii (deși, pentru 
fiecare din ele, motivele sunt oarecum diferite). iar dacă acest 
status-quo trebuie modificat, aceasta trebuie să se petreacă în etape 
foarte lente, de preferat în condiţiile unei profunde puneri de acord, în 
regiune. între China şi America. 

Între timp, o autentică reconciliere între Japonia şi Coreea ar 
contribui în mod semnificativ la crearea unor circumstante regio- 
nale mai stabile pentru o eventuală reunificare. Diversele compli- 
caţii internaţionale care ar putea rezulta din reintegrarea Coreii ar 
putea fi aplanate printr-o autentică reconciliere între Japonia și 
Coreea, ceea ce ar duce la o mai strânsă relație politică și la o spo- 
rită cooperare între acest două țări. SUA ar putea juca rolul decisiv 
în promovarea acestei reconcilieri. Multi dintre pașii specifici ce au 
fost făcuţi pentru a avansa, mai întâi, reconcilierea dintre Germania 
și Franţa şi, apoi, aceea dintre Germania și Polonia (de exemplu, de 
la programe universitare comune până la formatiuni militare com- 
binate) ar putea fi adaptati la acest caz. Un parteneriat între Japonia 
şi Coreea, cuprinzător şi cu rol stabilizator în regiune, ar facilita, la 
rândul lui, continuitatea prezenței americane în Orientul Îndepărtat, 
probabil, chiar și după reunificarea Corell. 

Aproape că nu mai trebuie să spunem că o relație politică strânsă 
cu Japonia este în interesul geostrategic mondial al Americii. Dar 
dacă Japonia va fi pentru America vasal, rival sau partener depinde 
de capacitatea americanilor și japonezilor de a defini mai clar sco- 
purile internaționale pe care țările lor trebuie să le urmărească îm- 
preună și să demarcheze mai precis linia ce desparte misiunea 

geostrategică a SUA în Extremul Onent de aspiraţiile Japoniei la 
un rol mondial. Pentru Japonia. în ciuda dezbatenlor interne asupra 
politicii externe a tării. relația cu America rămâne reperul central în 
căutarea direcției sale internaționale. O Japonie dezorientată, îm- 
pleticindu-se fie spre reînarmare. fie spre un acord separat cu China. 
ar duce la sfârsitul rolului Statelor Unite în regiunea Asia-Pacific și 
ar exclude aparitia unui aranjament tnunghiular aducător de stabi- 
litate în regiune, între Amenca. Japonia şi China; excludere care. la 
rândul ei. ar face imposibilă crearea unui echilibru politic patronat 
de America în întreaga Eurasie. 

Pe scurt, o Japonie dezonentată ar fi ca o balenă pe uscat: lo- 
vind totul în jur, fără speranță, dar periculoasă. Ea ar putea de- 
stabiliza Asia, dar nu ar putea crea o alternativă viabilă la necesarul 
echilibru stabilizator între America, Japonia şi China. Doar printr-o 
alianță strânsă cu Japonia va putea America ajusta aspirațiile regio- 
nale ale Chinei și contracara manifestările ei mai arbitrare. Doar pe 
această bază poate izbuti o complicată punere de acord tridi- 
recțională, care presupune puterea mondială a Americii, dominația 
regională a Chinei și rolul international al Japoniei. 

Rezultă că, în viitorul previzibil. reducerea nivelului actual al 
forțelor SUA din Japonia (Și, prin extindere, din Coreea) nu este de 
dorit. În plus, nu este de dorit nici o creștere importantă a întinderii 
geopolitice și a însemnătăţii actuale a efortului militar japonez. O 
retragere importantă a SUA este foarte probabil să determine în 
Japonia un serios program de înarmare în contextul unei îngrijo- 
rătoare dezorientări geostrategice, în vreme ce presiunile Americii 
asupra Japoniei pentru a-și asuma un mai mare rol militar pot doar 
dăuna proiectelor pentru stabilitate regională, împiedica o mai 
largă punere de acord regională cu o Chină Mare. distrage atenţia 
Japoniei de la a-şi asuma o misiune internatională mai constructivă 
și, prin aceasta, complica efortul de creare a unui pluralism geopo- 
litic stabil în întreaga Eurasie. 

Rezultă, de asemenea, că Japoniei — dacă își va întoarce fata 
către lume și spatele Asiei — trebuie să i se dea un imbold plin de 
înțeles și un statut special în așa fel încât propriul său interes na- 
tonal să fie astfel bine servit. Spre deosebire de China, care poate 
urmări puterea mondială devenind mai întâi putere regională, Japonia 

poate câștiga o influență mondială ferindu-se de a urmări puterea 
regională. Dar aceasta face să fie cu atât mai important pentru 
Japonia să simtă că este partener special al Americii într-o menire 
mondială, pe cât de satisfăcătoare politic, pe atât de benefică 
economic. În acest scop, SUA ar face bine să ia în considerație 
incheierea unui acord de liber schimb americano-japonez, creând 
astfel un spaţiu economic comun americano-japonez. Un asemenea 
pas, confirmând formal crescânda legătură dintre cele două 
economii, ar furniza temelia geopolitică pentru prezenta continuă a 
Americii în Extremul Orient și pentru angajamentul mondial 
constructiv al Japoniei!!. 

În concluzie: Pentru America. Japonia ar trebui să fie partene- 
rul vital și cel mai important în construirea unui sistem de coope- 
rare mondială din ce în ce mai intens și atotpătrunzător, şi nu în 
primul rând aliatul său militar într-un aranjament regional destinat 
a contesta preeminenţța regională a Chinei. De fapt, Japonia ar 
trebui să fie partenerul mondial al Americii în abordarea noii a- 
gende de probleme internaţionale. O Chină dominantă în regiune ar 
trebui să devină ancora extrem-orientală a SUA în domeniul mai 
tradițional al politicii de putere, ajutând astfel la crearea unui echi- 
libru de putere în Eurasia, cu o Chină Mare în Estul Eurasiei, echi- 
valând în această privință rolul unei Europe în extindere în Vestul 
Eurasiei. 


I! O puternică susținere a acestei inițiative, relevând avantajele economice reci- 
proce ce decurg din ea, este realizată de Kun Tong, în „Revolutionarea politicii japoneze 
a Americii“, în Foreign Policy (iama 1996-1997). 


CAPITOLUL 7 


CONCLUZII 


A sosit timpul ca SUA să formuleze și să urmeze o geostrategie 
integrată, cuprinzătoare şi pe termen lung pentru toată Eurasia. 
Această cerință decurge din interacţiunea a două realităţi funda- 
mentale: America este acum singura superputere mondială, iar 
Eurasia este arena centrală a lumii. Astfel, ceea ce se întâmplă în 
distribuția de putere pe continentul Eurasia este de importantă 
decisivă pentru supremația mondială și moștenirea istorică a 
Americii. 

Supremaţia mondială a Americii este unică prin întindere şi ca- 
racter. Este o hegemonie de tip nou care reflectă multe din trăsătu- 
rile sistemului democratic american: este pluralistă, permeabilă și 
flexibilă. Dobândită în mai putin de un secol, principala manifes- 
tare geopolitică a acestei hegemonii este rolul fără precedent jucat 
de America în toată Eurasia continentală, până acum punctul de 
origine al tuturor precedenților aspiranti la puterea mondială. America 
este acuma arbitrul Eurasiei, nici o chestiune majoră eurasiatică ne- 
putând fi solutionată fără participarea Americii sau împotriva inte- 
reselor acesteia. 

Modul în care SUA manevrează și impacă principalii jucători 
geostrategici de pe tabla de șah a Eurasiei și felul în care tratează 
pe cei mai importanti pivoti geopolitici din Eurasia vor fi esentiale 
pentru longevitatea, și stabilitatea supremaţiei mondiale a Americii. 
În Europa, jucătorii principali vor continua să fie Franța şi Germania, 
iar scopul principal al Americii ar trebui să fie consolidarea și 

extinderea actualului cap de pod democratic din extremitatea vestică 
a Eurasiei. În Extremul Orient al Eurasiei este posibil să crească 
importanța Chinei, iar America nu va avea un avanpost politic în 
Asia continentală în absența unui consens geostrategic ameri- 
cano-chinez cultivat cu succes. În centrul Eurasiei, spatiul dintre o 
Europă în lărgire și o Chină în ascensiune spre supremaţia regio- 
nală va rămâne o gaură neagră din punct de vedere geopolitic cel 
puțin până când Rusia îşi va rezolva frământările inteme asupra 
autodefinirii sale post-imperiale, în vreme ce regiunea de la sud de 
Rusia — Balcanii eurasiatici — amenință să devină un cazan de 
conflicte etnice şi de rivalități între marile puteri. 

În acest context, pentru câtăva vreme de acum înainte — mai 
bine de o generație — statutul Americii ca primă putere a lumii este 
putin probabil să fie contestat de vreo putere individuală. Este mai 
mult decât sigur că nici un stat-naţiune nu va egala America în cele 
patru aspecte esențiale ale puterii (militar, economic, tehnologic și 
cultural) care produc, prin cumulare, o influenţă politică mondială 
decisivă. În cazul unei abdicări deliberate sau neintentionate a 
Americii, singura alternativă reală la supremaţia sa mondială. în 
viitorul previzibil. este anarhia internațională. În această privintă, 
este corectă afirmatia că America a devenit, aşa cum spunea pre- 
şedintele Clinton, o „natiune indispensabilă” lumii. 

În acest punct este important de subliniat atât faptul acestei in- 
dispensabilități, cât şi existența potențială de anarhie mondială. 
Consecințele disruptive ale exploziei demografice, ale migrației ca- 
uzate de sărăcie, ale radicalizăni urbanizării. ale conflictlor etnice 
și religioase şi ale proliferării armelor de distrugere în masă ar fi 
imposibil de stăpânit dacă s-ar fragmenta însuși cadrul existent al 
unei oricât de rudimentar stabilităţi geopolitice, bazat pe state-na- 
tuni. Fără implicare americană susținută şi dirijată. în scurtă vreme 
forțele în dezordine mondială ar ajunge să domine scena lumii. lar 
posibilitatea unei astfel de fragmentări este inerentă în tensiunile 
geopolitice nu numai din actuala Eurasie, ci şi din lume în general. 

Riscurile care decurg de aici pentru stabilitatea mondială vor 
crește probabil şi mai mult prin perspectiva unei degradări mai 
generale a condiției umane. În special în țările sărace ale lumii, ex- 
plozia demografică și simultana urbanizare generează rapid aglo- 

merarea nu numai a celor dezavantajati, dar mai ales a sute de 
milioane de şomeri şi tineri din ce în ce mai neliniștiţi al căror sen- 
timent de frustrare creşte într-un ritm exponential. Mijloacele mo- 
derne de comunicare sporesc ruptura lor de autoritatea tradițională 
și, în același timp, îi fac din ce in ce mai conștienți — ṣi mai plini 
de resentimente — de inegalitatea mondială şi astfel mult mai uşor 
de înrolat în mișcări extremiste. Pe de o parte, fenomenul mereu 
mai amplu al migrației globale, ajuns deja la zeci de milioane. 
poate funcționa ca supapă de siguranţă temporară, dar. pe de altă 
parte, este tot atât de probabil că el va servi de vehicol pentru pro- 
pagarea transcontinentală a conflictelor etnice și sociale. 

Cârma mondială moștenită de America ar putea fi astfel afec- 
tată de turbulență, tensiune, violentă cel putin sporadică. Noua și 
complexa ordine internațională, bazată pe hegemonia americană, în 
cadrul căreia „ameninţarea cu războiul este în afara jocului“ este 
posibilă să fie restrânsă la acele părţi ale lumii unde puterea 
americană a fost consolidată prin sisteme socio-politice democra- 
tice și prin complicate structuri externe multilaterale — de aseme- 
nea dominate de SUA. 

O geostrategie americană pentru Eurasia va fi astfel în compe- 
titie cu fortele turbulentei. În Europa există semne că avântul integră- 
rii Și extinderii slăbeşte şi că tradiționalele naționalisme europene 
se pot trezi oricând. Şomajul pe scară largă se menţine chiar şi în 
statele europene cele mai dezvoltate, generând reacţii xenofobe ce 
ar putea cauza o bruscă înclinare a politicii Frantei sau Germaniei 
spre un serios extremism politic și spre sovinism orientat spre in- 
terior. Într-adevăr, o situaţie realmente pre-revoluționară s-ar putea 
pregăti chiar acum. Agenda istorică pentru Europa, schițată în ca- 
pitolul 3, va fi respectată numai dacă aspiraţiile Europei spre 
unitate sunt încurajate și chiar sprijinite concret de SUA. 

Nesiguranţa în legătură cu viitorul Rusiei este și mai mare, iar 
perspectivele unei evoluţii pozitive sunt mult mai firave. De aceea, 
este imperativ ca America să creeze un context geopolitic propice 
asimilării Rusiei într-un cadru mai larg de cooperare europeană 
crescândă și generator, în același timp, de independenţă bazată pe 
forțe proprii pentru noii vecini suverani ai Rusiei. Dar viabilitatea, 
de exemplu, a Ucrainei sau Uzbekistanului (ca să nu mai vorbim de 

bifurcatul Kazahstan din punct de vedere etnic) va rămâne nesi- 
gură, mai ales dacă atenția Americii este distrasă de noi crize in- 
terne în Europa, de adâncirea prăpastiei dintre Europa și Turcia sau 
de creşterea ostilității din relaţiile americano-iraniene. 

Posibilitatea unei eventuale mari împăcări cu China ar putea fi 
şi ea periclitată de o viitoare criză în legătură cu Taiwanul; sau de 
apariția în China a unui regim agresiv și ostil, determinat de evo- 
luția politică internă a acesteia; sau pur şi simplu de răcirea relatii- 
lor americano-chineze. Atunci China ar putea deveni o forță deosebit 
de destabilizatoare în lume, recurgând la presiuni enorme asupra 
relațiilor americano-japoneze şi poate chiar generând o distrugă- 
toare dezorientare geopolitică a Japoniei. În acest context, stabi- 
litatea Asiei de Sud-Est ar fi sigur ameninţată și nu se pot face decât 
speculaţii asupra modului în care confluenţa acestor evenimente va 
influența poziția și coeziunea Indiei, ţară esențială pentru stabi- 
litatea Asiei de Sud. 

Aceste observaţii folosesc să ne reamintim că nici noile 
probleme globale, care merg dincolo de frontierele statelor-natiuni, 
nici preocupările geopolitice mai traditionale nu ar putea fi 
rezolvate, sau măcar stăpânite, dacă structura geopolitică 
fundamentală a puterii mondiale începe să se năruie. Având în 
vedere semnele de avertizare de pe orizontul Europei și Asiei, orice 
politică americană de succes trebuie să se concentreze pe Eurasia 
ca întreg şi să se conducă după un geostrategic. 


O GEOSTRATEGIE PENTRU EURASIA 


Punctul de plecare pentru politica de care este nevoie trebuie să 
fie recunoașterea neînduplecată a celor trei aspecte fără precedent 
care definesc acum starea geopolitică a chestiunilor intemaționale: 
pentru prima oară în istorie, (1) un singur stat este o putere mon- 
dială autentică, (2) un stat non-eurasiatic deține suprematia mondi- 
ală, (3) scena principală a lumii, Eurasia, este dominată de o putere 
non-eurasiatică. 

Dar o geostrategie cuprinzătoare Și integrată pentru Eurasia tre- 
buie să se bazeze şi pe recunoașterea limitelor puterii efective a 

Americii și pe inevitabila reducere, în timp. a sferei acestei puteri. 
Asa cum am remarcat mai înainte, înseși dimensiunile și diversi- 
tatea Eurasiei, ca și puterea potențială a unora din statele sale limi- 
tează profunzimea influenței americane și a controlului său asupra 
evoluției evenimentelor. Această situaţie face ca de primă impor- 
tanță să fie perspicacitatea geostrategică și desfăşurarea deliberat 
selectivă a mijloacelor americane pe uriaşa tablă de șah a Eurasiei. 
Si de vreme ce puterea fără precedent a Americii se va diminua 
inevitabil în timp. prioritatea trebuie să fie dirijarea ridicării altor 
puteri regionale într-un mod care să nu amenințe supremaţia 
mondială a Americii. 

Ca la șah. cei care proiectează politica mondială a Americii tre- 
buie să gândească cu câteva mișcări mai înainte, anticipând posibi- 
lele contra-mutări. O geostrategie posibil de susținut trebuie de 
aceea să facă distincție între perspectiva pe termen scurt (apro- 
ximativ următorii 5 ani), pe termen mediu (până la 20 de ani). pe 
termen lung (peste 20 de ani). Mai mult, aceste faze nu trebuie 
considerate compartimente închise, ci părți ale unu: proces con- 
tinuu. Prima fază trebuie să ducă gradual și logic spre a doua —, ba 
chiar trebuie să fie îndreptată în mod deliberat spre ea — iar a doua 
trebuie să ducă spre a treia. 

Pe termen Scurt, este în interesul Americii să consolideze și să 
continue pluralismul geopolitic predomiant pe harta Eurasiei. 
Aceasta face să aibă întâietate manevrele în vederea prevenirii a- 
paritiei unei coaliții ostile care ar putea, în cele din urmă, căuta să 
conteste suprematia Americii, nemaivorbind de posibilitatea înde- 
părtată ca orice stat în parte să încerce acest lucru. Pe termen 
mediu, cele spuse mai înainte ar putea evolua treptat spre mai 
mare accent pe aparitia unor parteneri din ce în ce mai importanti, 
dar compatibili strategic, care, îndemnați de conducerea detinută 
de America, ar putea ajuta la formarea unui sistem de securitate 
trans-eurasiatic mai cooperant. În cele din urmă, pe un termen 
încă şi mai lung, cele spuse mai sus ar putea deveni un nucleu 
mondial de responsabilitate politică cu adevărat distribuită. 

Sarcina imediată este asigurarea că nici un stat sau combinaţie 
de state nu dobândește capacitatea de a elimina SUA din Eurasia 
sau chiar de a diminua semnificativ rolul său decisiv de arbitru. 

Totuși, consolidarea pluralismului geopolitic transcontinental nu ar 
trebui privită ca un scop în sine, ci doar ca un mijloc de a atinge 
scopul pe termen mediu de a crea parteneriate strategice autentice 
în cele mai importante regiuni ale Eurasiei. Este puţin probabil că 
America democrată va don să fie permanent angajată în sarcina di- 
ficilă, acaparantă și costisitoare de a administra Eurasia prin constante 
mașinaţiuni şi manevre, susținute prin mijloace militare americane. 
în vederea evitării dominației regionale de către o singură putere. 
oricare ar fi ea. De aceea, prima fază trebuie să ducă în mod logic 
si deliberat la a doua. în care o benignă hegemonie americană încă 
îi descurajează pe alţii de la a o contesta. nu numai făcând costurile 
acestei contestări mult prea mari, dar și neameninţând interesele 
vitale ale posibililor aspiranti regionali din Eurasia. 

Ceea ce reclamă aceasta în mod deosebit, ca obiectiv pe termen 
mediu. este stimularea unor parteneriate autentice, între care pre- 
ponderente sunt acelea cu o Europă mai unită și mai bine definită 
politic, cu o Chină predominantă pe plan regional, precum și cu 
(sperăm) o Rusie post-imperială și orientată spre Europa și, la li- 
mita sudică a Eurasiei, cu o Indie democratică și stabilizatoare pe 
plan regional. Dar tocmai succesul sau eșecul efortului de a trasa 
limitele relațiilor strategice cu Europa și, respectiv, cu China va 
configura contextul definitoriu pentru rolul Rusiei, fie el pozitiv 
sau negativ. 

Rezultă că o Europă mai largă și un NATO extins vor servi 
bine atât scopurile pe termen scurt, cât și cele pe termen lung ale 
politicii SUA. O Europă lărgită va extinde sfera de influență ame- 
ricană — Și, prin admiterea de noi membri din Europa Centrală, în 
consiliile europene, va crește numărul statelor cu tendinţă pro-ame- 
ricană —, fără a crea în același timp o Europă atât de integrată 
politic încât ar putea curând concura SUA în chestiuni geopolitice 
de mare importanță pentru Amenca, în alte zone, mai ales în 
Onentul Mijlociu. De asemenea, o Europă bine definită politic este 
esenţială pentru asimilarea progresivă a Rusiei într-un sistem de 
cooperare mondială. 

Se ştie că America singură nu poate crea o Europă mai unită, — 
aceasta depinde de europeni, în special de francezi şi de germani —, 
dar America poate obstrucționa formarea unei Europe mai unite. 

lar aceasta s-ar putea dovedi dezastruoasă pentru stabilitatea în 
Eurasia și astfel şi pentru propriile interese ale Americii. Într-ade- 
văr, dacă Europa nu devine mai unită, este probabil ca ea să devină 
din nou mai dezbinată. Drept urmare, aşa cum am spus mai înainte. 
este vital ca America să conlucreze strâns atât cu Franţa. cât și cu 
Germania în realizarea unei Europe viabile din punct de vedere 
politic, o Europă care să rămână legată de SUA. o Europă care să 
lărgească sfera sistemului democratic international de cooperare. 
Problema nu este a alege între Franta și Germania. În absenta ori- 
căreia dintre ele. nu va exista Europa. şi fără Europa nu va exista 
sistemul trans-eurasiatic. Practic vorbind. cele mentionate mai sus vor 
necesita o acomodare treptată pentru o participare egală la conducere 
în cadrul NATO. o mai mare acceptare a preocupărilor Frantei în 
legătură cu un rol al Europei nu numai în Africa, ci și în Orientul 
Mijlociu, sprijin permanent pentru extinderea spre Est a UE, toc- 
mai când UE devine un jucător mondial mai Sigur pe sine din punct 
de vedere economic și politic!. 

Un Acord de Liber Schimb Transatlantic, sustinut deja de nu- 
meroși lideri atlantici proeminenţi, ar putea de asemenea diminua 
riscul unei crescânde rivalități economice între UE mai unită si 
SUA. În orice caz. eventualul succes al UE în îngroparea antago- 
nismelor naționaliste europene vechi de secole. cu efectele lor 
distrugătoare la nivel mondial, ar merita costul unei diminuări trep- 
tate a rolului decisiv al Americii ca arbitru actual al Eurasiei. 

Extinderea NATO și a UE ar putea contribui la revigorarea 
sentimentului în scădere al Europei asupra vocației sale mai largi și 
ar consolida în acelaşi timp, spre binele atât al Americii. cât şi al 
Europei, cuceririle democratice obținute prin încheierea cu succes 


! Câteva propuneri constructive în acest sens au fost avansate de CSIS (Centrul 
pentru Studii Internationale şi Strategice). cu ocazia Conferinței sale asupra Americii şi 
Europei. desfășurată la Bruxelles în februarie 1997. Ele porneau de la eforturi conjugate 
până la reforme structurale, menite să reducă deficitele guvernelor. să dezvolte o mai 
puternică bază industrială de apărare europeană, care ar putea întări colaborarea trans- 
atlantică în domeniul apărării și ar spori rolul Europei în cadrul NATO. O listă a acestor 
initiative şi a altora, în scopul creşterii rolului Europei. se află în America and Europe: 
A Partenership for a New Era. de David C. Gompent şi F. Stephen Larrabee (ed.). Santa 
Monica, Calif.: RAND. 1997). 

a Războiului Rece. Miza acestui efort este nimic altceva decât re- 
latia pe termen lung a Americii cu Europa. O nouă Europă este încă 
pe cale să se formeze şi dacă această nouă Europă trebuie să ră- 
mână, din punct de vedere geopolitic, o parte din spatiul 
„euro-atlantic“, extinderea NATO este esențială. Mai mult decât 
atât, un eșec în extinderea NATO, acum că angajarea în acest 
proces a fost făcută, ar nărui conceptul unei Europe în expansiune 
Și i-ar demoraliza pe central-europeni. Ar putea chiar reaprinde 
aspiraţiile geopolitice ale Rusiei în Europa Centrală, actualmente 
adormite sau pe cale de dispariție. 

Într-adevăr, eșecul efortului condus de americani în direcția ex- 
tinderii NATO ar putea trezi dorinte Chiar mai ambitioase ale 
Rusiei. Nu este încă evident — iar istoria consemnată arată cu 
putere contrariul — că elita politică a Rusiei împărtășește dorința 
Europei pentru o puternică şi de lungă durată prezență militară și 
politică americană în Europa. În consecință, câtă vreme promo- 
varea unei relații de cooperare din ce în ce mai mare cu Rusia este 
în mod clar dorită, este important ca America să transmită un mesaj 
clar în legătură cu priorităţile sale mondiale. Dacă trebuie făcută o 
alegere între un sistem euro-atlantic mai larg și o relație mai bună 
cu Rusia. prima trebuie să fie de o incomparabil mai mare impor- 
tantă pentru America. 

Din această cauză, once întelegere cu Rusia privind chestiunea 
extinderii NATO nu trebuie să atragă după sine un rezultat care să 
aibă ca efect transformarea efectivă a Rusiei într-un membru cu putere 
de decizie al alianţei. prin aceasta atenuând caracterul euro-atlantic 
special al NATO şi, concomitent, rezervând membrilor nou-admiși 
un statut de mâna a doua. Aceasta ar crea posibilități pentru Rusia 
să reia nu numai efortul de a recâștiga o sferă de influentă în Europa 
Centrală, dar şi să folosească prezenta sa în intenorul NATO pentru 
ca, exploatând orice neînțelegere între America și Europa, să încerce 
să reducă rolul Americii în chestiunile europene. 

Este, de asemenea, crucial ca, după ce Europa Centrală intră în 
NATO, orice noi garanţii de securitate date Rusiei în legătură cu re- 
giunea aceasta să fie cu adevărat reciproce şi astfel să confere sigu- 
ranță ambelor părti. Restricţiile cu privire la desfăşurarea de trupe 
NATO și de arme nucleare pe teritoriul noilor membre pot fi un 

important factor în risipirea unor îngrijorări legitime ale Rusiei. dar 
acestea ar trebui să fie dublate de garanţii similare din partea Rusiei 
în legătură cu demilitanzarea „proeminenţei'' de la Kaliningrad. 
potenţial amenințătoare din punct de vedere strategic. și prin limi- 
tări privind desfășurări importante de trupe în apropierea granițelor 
statelor ce vor deveni membre ale NATO și UE. În vreme ce toti 
vecinii de la Vest ai Rusiei, proaspăt independenţi, sunt nerăbdători 
să aibă o relaţie stabilă de cooperare cu Rusia. ei de fapt continuă 
să se teamă de ea din motive istorice ușor de înțeles. De aceea. rea- 
lizarea unei înțelegeri echitabile între NATO/UE şi Rusia ar fi 
salutată de toți europenii ca un semnal că Rusia face. în sfârşit, 
mult-așteptata alegere post-imperială în favoarea Europei. 

Această alegere ar netezi drumul pentru un efort mai larg de 
întărire a statutului Rusiei și a consideraţiei față de ea. Calitatea 
formală de membru al G-7, ca și îmbunătățirea mecanismului po- 
litic al OSCE (în intenorul căreia ar putea fi instituit un comitet 
special de secuntate, compus din America, Rusia și mai multe tări 
europene importante) ar putea crea oportunitatea pentru angajarea 
constructivă a Rusiei în trasarea dimensiunilor atât politice, cât și 
de securitate ale Europei. Dublat de continuă asistenţă financiară 
pentru Rusia și de dezvoltarea unor proiecte mult mai ambiţioase 
pentru a lega Rusia mai strâns de Europa prin noi rețele de auto- 
străzi și căi ferate. procesul de concretizare a alegeni făcute de 
Rusia în favoarea Europei ar putea avansa în mod semnificativ. 

Rolul pe termen mai lung al Rusiei în Eurasia va depinde în 
mare măsură de alegerea istorică pe care Rusia trebuie să o facă, 
poate chiar în cursul acestui deceniu, cu privire la autodefinirea de 
sine. Chiar dacă Europa și China își vor extinde sfera lor de influ- 
entă regională. Rusia tot va rămâne în stăpânirea celei mai extinse 
suprafeţe din lume ca proprietate reală. Ea se întinde pe zece fuse 
orare și are un teritoriu de zece ori mai mare decât SUA sau China, 
iar, în această privință, o Europă chiar lărgită pare mică pe lângă ea. 
Astfel, nu lipsa de teritorii este problema principală a Rusiei. Mai 
degrabă, uriașa Rusie trebuie să privească în faţă şi să deducă im- 
plicațiile pentru ea însăși ale faptului: că Europa și China sunt deja 
mai puternice economic Şi că de asemenea China ameninţă să de- 
pășească Rusia în ce privește ritmul modemizării sociale. 

În aceste împrejurări. ar trebui să fie mai clar pentru elita poli- 
tică rusă că principala prioritate a Rusiei este propria sa moderni- 
zare, mai degrabă decât angajarea într-un van efort de a-și recâștiga 
fostul statut de putere mondială. Date fiind întinderea enormă și 
diversitatea țării, un sistem politic descentralizat. bazat pe piaţa li- 
beră ar fi mult mai adecvat pentru a descătuşa potenţialul creator al 
poporului rus și al vastelor resurse naturale ale țării. În schimb. o 
astfel de Rusie descentralizată va fi mult mai puțin sensibilă la 
mobilizări de tip imperial. O Rusie liber confederată — compusă 
dintr-o Rusie europeană, o Republică siberiană și o Republică 
extrem-orientală — ar cultiva cu mai mare ușurință relaţii 
economice cu Europa. cu noile state din Asia Centrală şi cu 
Orientul, ceea ce ar accelera propria dezvoltare a Rusiei. Fiecare 
din cele trei entități confederate ar fi mult mai capabile să valorifice 
potențialul creator local, sugrumat sute de ani de greaua mână 
birocratică a Moscovei. 

O decizie clară din partea Rusiei în favoarea optiunii europene 
mai degrabă decât a uneia imperiale ar fi mai probabilă dacă America 
urmează cu succes al doilea imperativ al politicii sale fată de Rusia, 
şi anume: întărirea pluralismulu: geopolitic predominant în spațiul 
post-sovietic. O astfel de întărire ar ajuta la descurajarea oricăror 
tentatii imperiale. O Rusie postimperială şi orientată către Europa 
ar trebui de fapt să considere că eforturile americane în acest scop 
sunt folositoare în consolidarea stabilității regionale și în reducerea 
posibilității apariției conflictelor de-a lungul noilor sale frontiere 
sudice, potențial instabile. Dar politica de consolidare a pluralis- 
mului geopolitic nu ar trebui condiţionată de existența unei bune 
relații cu Rusia. Este mai degrabă importantă o asigurare în cazul 
în care o astfel de bună relație nu reuşeşte să se dezvolte, pentru a 
împiedica reapariţia vreunei politici imperialiste ruse realmente 
amenintătoare. 

Rezultă că sprijinul economic și politic pentru cele mai impor- 
tante dintre noile state independente este parte integrantă dintr-o 
strategie mai largă pentru Eurasia. Consolidarea unei Ucraine su- 
verane, care între timp se auto-redefinește ca stat central-european 
şi se angajează într-o integrare mai strânsă cu Europa Centrală, este 
o componentă decisivă a unei astfel de politici, tot așa cum este 

realizarea unor relaţii mai strânse cu state-pivot din punct de vedere 
strategic precum Azerbaidjanul şi Uzbekistanul, în completarea 
unui efort mai general de a deschide Asia Centrală (în ciuda piedi- 
cilor puse de Rusia) spre economia mondială. 

Investiții internaționale pe scară largă într-o regiune 
caspică-central-asiatică din ce în ce mai accesibilă nu ar ajuta 
numai la consolidarea independenţei noilor state de aici. dar. pe 
termen lung, ar fi şi spre binele unei Rusii democratice şi 
postimpenale. Exploatarea intensă a resurselor minerale și de 
energie ale regiunii ar genera prosperitate, insuflând un mai mare 
sentiment de stabilitate şi securitate în zonă și poate chiar reducând 
riscurile unor conflicte de tip balcanic. Binefacerile unei dezvoltări 
regionale accelerate bazate pe investiții din afară ar radia şi spre 
provinciile ruse învecinate, care tind spre subdezvoltare 
economică. Mai mult, o dată ce noile elite conducătoare din 
regiune vor înțelege că Rusia agreează integrarea regiunii în 
economia mondială se vor teme mai puțin de consecinţele politice 
ale unor relații economice strânse cu Rusia. În timp, o Rusie 
non-imperială ar putea astfel reuşi să fie acceptată ca partener 
economic principal în regiune, deși nu mai este conducătorul 
imperial al acesteia. 

Pentru a susține stabilitatea și independenţa Caucazului de Sud 
și Asiei Centrale, America trebuie să fie atentă să nu îndepărteze 
Turcia şi ar trebui să facă tatonăni în legătură cu posibilitatea unei 
imbunătătiri a relatiilor sale cu Iranul. O Turcie care se simte 
exclusă din Europa. căreia a căutat să i se alăture. va deveni o Turcie 
mai islamică, foarte probabil să voteze contra lărgirii NATO de necaz 
și mai puțin probabil să coopereze cu Occidentul în efortul de a 
stabiliza și de a integra o Asie Centrală laică în comunitatea mondială. 

În consecință, America ar trebui să-și folosească influenta în 
Europa pentru a încuraja eventuala admitere a Turciei în UE și ar 
trebui să-şi facă un punct important din tratarea Turciei ca stat eu- 
ropean — cu condiţia ca politica internă a Turciei să nu ia o întor- 
sătură dramatică în direcţia islamismului. Consultăn periodice cu 
Ankara asupra viitorului bazinului Măni Caspice și Asiei Centrale ar 
da Turciei un sentiment de parteneriat strategic cu SUA. America ar 
trebui, de asemenea, să sprijine putemic dorinta Turciei ca o conductă 


ZBIGNIEW BRZEZINSKI 226 


de petrol de la Baku, în Azerbaidjan, până la Ceyhan pe țărmul 
turcesc al Mediterane: să servească drept important mijloc de 
exportare a surselor de energie din bazinul Mării Caspice. 

În plus, nu este în interesul Americii perpetuarea ostilității 
dintre ea şi Iran. Orice eventuală reconciliere ar trebui să se bazeze 
pe recunoașterea unui interes strategic mutual în stabilizarea a ceea 
ce, actualmente, este o vecinătate regională foarte schimbătoare din 
punctul de vedere al Iranului. Este clar că orice astfel de 
reconciliere trebuie să fie urmărită de ambele părți. și nu este o 
favoare oferită de una din părți celeilalte. Un Iran puternic, chiar 
motivat religios, dar nu fanatic anti-occidental este în interesul 
Statelor Unite, și, în ultimă instanţă chiar elita politică iraniană ar 
putea admite această realitate. Între timp. interesele americane pe 
termen lung în Eurasia ar fi mai bine servite prin abandonarea 
actualelor obiecţii ale SUA față de cooperarea economică mai 
strânsă între Turcia și Iran, mai ales în construirea de noi conducte 
de petrol, şi, de asemenea, față de noi legături între Iran, 
Azerbaidjan și Turkmenistan. Participarea americană pe termen 
lung la finanţarea unor astfel de proiecte ar fi, de fapt, și în interesul 
Americii”. 

Posibilul rol al Indiei trebuie și el pus în valoare, deși ea este 
acum un actor relativ pasiv pe scena Eurasiei. India este înfrântă 
geopolitic de coaliția dintre China şi Pakistan, iar o Rusie slabă nu 
îi poate oferi sprijinul politic furnizat altădată de Uniunea Sovietică. 
Totuși, supraviețuirea democraţiei sale este importantă prin aceea 
că simpla ei existență combate mai bine decât tomuri de dezbateri 
academice ideea că drepturile omului și democratice sunt o mani- 
festare parohial-occidentală. India dovedeşte că antidemocraticele 


2 Este indicat să cităm aici sfatul înțelept oferit de colegul meu de la CSIS, Anthony 
H. Cordesman (în dizertatia sa The American Threat to United States, februarie 1997, 
p. 16. susținută la Army War College), care a avertizat împotriva predilecției americane 
de a demoniza chestiuni și chiar națiuni. Aşa cum a spus el: „Iranul, Irakul și Libia sunt 
cazuri pe care SUA le-a considerat regimuri ostile, pe drept, dar a stabilit pericolele și 
le-a «demonizat», fără să expună vreo miză aplicabilă, pe termen mediu sau lung. pentru 
strategia sa. Diriguitorii politici ai SUA nu pot spera să izoleze complet aceste state și 
nu are nici un sens să le trateze pe toate ca fiind la fel de «sălbatice» sau «teroriste». 
Statele Unite trăiesc într-o lume cenușie din punct de vedere moral şi nu pot reuşi 
încercând să o facă albă sau neagră“. 

„Valori asiatice“ propagate de reprezentanti din Singapore până în 
China sunt pur și simplu antidemocratice, dar nu neapărat caracte- 
ristice Asiei. Mai mult decât atât, esecul Indiei ar fi o lovitură dată 
perspectivelor democratice şi ar îndepărta de pe scenă o putere care 
contribuie la un mai mare echilibru în Asia, dată fiind, mai ales. as- 
censiunea Chinei spre întâietate geopolitică. Deci, o angajare pro- 
gresivă a Indiei în discuţii asupra stabilității regionale. în special 
asupra viitorului Asie: Centrale, devine oportună, ca să nu mai vor- 
bim de promovarea unor legături bilaterale mai directe între struc- 
turile de apărare americane şi indiene. 

In Eurasia, pluralismul geopolitic ca întreg nu va putea fi 
niciodată atins și nici nu va fi stabil în absenţa unei profunde 
intelegeri strategice între America şi China. Reiese că o politică de 
angajare a Chinei într-un dialog strategic serios, eventual un efort 
din trei direcții care să implice şi Japonia, este primul pas necesar 
pe calea sporirii interesului Chinei faţă de o punere de acord cu 
America care să reflecte interesele geopolitice respective (mai ales 
în Asia Centrală și de Nord-Est) pe care cele două tări le 
împărtășesc în comun. Ceea ce ar folosi, de asemenea, Americii 
pentru a elimina orice îndoială în privința angajamentului său faţă 
de o singură Chină politică, în afara cazului în care chestiunea 
Taiwanului se precipită și se înrăutățește, mai ales după absorbţia 
Hong Kong-ului de către China. Ma: mult, este în interesul Chinei 
ca această includere să fie o demonstrație încununată de succes a 
principiului conform căruia chiar și o Chină Mare poate tolera și 
păstra o diversitate crescută în rânduiala politicii sale interne. 

În vreme ce — aşa cum am argumentat în capitolele 4 și 6 — 
orice eventuală coaliție chino-ruso-iraniană împotriva Americii nu 
va trece dincolo de vreo atitudine tactică ocazională, este important 
ca SUA să trateze cu China de o așa manieră, încât Beijingul să nu 
se îndrepte spre această coaliţie. În orice astfel de alianță „antihe- 
gemonică', China ar fi cea mai puternică, cea mai dinamică, și deci 
elementul central. O astfel de coaliție ar putea apărea doar în jurul 
unei Chine nemulțumite, frustrate și ostile. Nici Rusia și nici Iranul 
nu dispun de mijloacele necesare pentru a deveni punctul central de 
atracție pentru o asemenea coaliție. 

Un dialog strategic americano-chinez privind zonele pe care a- 
mândouă tările doresc să le vadă eliberate de sub dominatia altor 
țări ce aspiră să devină hegemoni este de aceea imperativ. Dar ca 
să progreseze, dialogul ar trebui să fie sustinut și serios. În decursul 
lui, chestiunile contencioase referitoare la Taiwan sau chiar la drep- 
turile omului ar putea fi abordate mai convingător. Într-adevăr, se 
poate sublinia în mod destul de credibil că problema liberalizării 
inteme a Chinei nu este o chestiune chineză pur internă, deoarece 
numai o Chină prosperă şi pe cale de democratizare are o şansă 
să-şi atragă Taiwanul în mod paşnic. Orice încercare de reunificare 
forțată nu numai că ar pune în pericol relația dintre China și 
America, dar ar și genera, inevitabil, consecințe adverse pentru ca- 
pacitatea Chinei de a atrage capital străin și de a-și susține dez- 
voltarea. Propriile aspirații ale Chinei la superioritate regională și 
la un statut mondial ar fi astfel sacrificate. 

Deși China devine o putere dominantă în regiune, este puțin 
probabil ca ea să devină o putere mondială mult timp de acum în- 
colo (din motivele expuse în capitolul 6) — dar temerile paranoice 
față de China ca putere mondială generează în China megalomanie, 
în vreme ce devin, probabil, şi sursa unei profeții realizabile în sine 
a intensificării ostilității dintre America şi China. În consecintă. 
China nu ar trebui să fie nici înfrânată, nici îmblânzită. Ea ar trebui 
să fie tratată cu respect, ca cel mai mare stat în curs de dezvoltare 
din lume, și — cel putin până acum — unul cu destul succes. Rolul 
său geopolitic nu numai în Orientul Îndepărtat. ci și în toată Eurasia 
ar putea crește și el. De aceea, ar fi logică cooptarea Chinei în 
summit-ul anual la vârf al Grupului celor 7, cele mai dezvoltate tări 
din lume. mai ales că includerea Rusiei a extins atenția reuniunii la 
vârf de la probleme economice la cele politice. 

De vreme ce China devine din ce în ce mai integrată în sistemul 
mondial și deci mai putin capabilă şi înclinată să-şi exploateze su- 
perioritatea regională într-o manieră politică obtuză, rezultă că, de 
fapt, apariția unei sfere chineze de deferentă în zone de interes is- 
toric pentru China poate deveni parte dintr-o structură eurasiatică 
de acomodare geopolitică. Evolutia unei Corei unificate spre o ast- 
fel de sferă depinde mult de nivelul reconcilierii dintre Japonia și 
Coreea (pe care America ar trebui s-o încurajeze mai activ), dar. în 

orice caz, este putin probabilă reunificarea Coreii fără o punere de 
acord cu China. 

La un moment dat, o Chină Mare va face inevitabil presiuni - 
pentru o rezolvare a problemei Taiwanului. dar gradul de includere 
a Chinei într-o rețea de legături economice și politice internaționale 
din ce în ce mai solide ar putea, de asemenea, avea un impact po- 
zitiv asupra naturii politicii interne a Chinei. Dacă includerea Hong 
Kong-ului de către China se dovedește a nu fi represivă, formula lui 
Deng pentru Taiwan, „o singură tară, două sisteme“ s-ar putea re- 
defini ca „o singură țară, mai multe sisteme". Aceasta ar putea face 
reunificarea mai acceptabilă pentru părțile implicate — ceea ce în- 
tărește din nou ideea că fără o evoluție politică a Chinei înseși, o re- 
constituire pașnică a unei Chine unice nu va fi posibilă. 

În orice caz, din motive istorice, precum și geopolitice. China ar 
trebui să considere Amenca aliatul său natural. Spre deosebire de 
Japonia sau Rusia, America nu a avut pretenții tentonale față de 
China; şi, spre deosebire de Marea Britanie, nu a umilit niciodată 
China. Mai mult, fără un consens strategic viabil cu America, China 
este puțin probabil să fie capabilă să continue să atragă investiţii 
străine masive atât de necesare creșterii sale economice, cât și do- 
bândirii întâietății regionale. Din același motiv, fără o punere de 
acord strategică între America şi China ca ancoră orientală a impli- 
cării Americii în Eurasia, America nu va avea o geostrategie pentru 
Asia continentală; iar fără o geostrategie pentru Asia continentală, 
America nu va avea o geostrategie pentru Eurasia. Astfel. pentru 
America, puterea regională a Chinei, cooptată într-un cadru mai larg 
de cooperare internatională, poate fi un atu geostrategic de im- 
portanță vitală în asigurarea stabilității Eurasiei — în această privință 
la fel de important ca Europa și mult mai cu greutate decât Japonia. 

Dar, spre deosebire de situația Europei, un cap de pod demo- 
cratic în zona continentală orientală nu va apărea curând. Ceea ce 
face să fie cu atât mai important ca eforturile Americii de a cultiva 
O relaţie strategică mereu mai profundă cu China să se bazeze pe 
recunoașterea neechivocă a faptului că o Japonie democratică și cu 
succes economic este pentru America partenerul numărul unu în 
Pacific şi partenerul-cheie în lume. Deşi Japonia nu poate deveni o 
putere asiatică dominantă regional, dată fiind puternica aversiune 

pe care o provoacă în regiune, ea poate deveni o putere internatio- 
nală de prim rang. Tokyo își poate făuri un rol influent la nivel 
mondial prin cooperarea strânsă cu SUA în ceea ce s-ar putea numi 
noua agendă de preocupări mondiale, evitând în același timp orice 
efort inutil şi potențial contraproductiv de a deveni putere regio- 
nală. Astfel, sarcina diplomaţiei americane ar trebui să fie aceea de 
a ghida Japonia în această direcție. Un acord de liber schimb între 
America şi Japonia, creând un spațiu economic comun, ar întări 
legătura dintre cele două țări și ar promova acest scop, de aceea uti- 
litatea acestui acord ar trebui examinată împreună. 

Printr-o strânsă relatie geopolitică cu Japonia, America va reuși 
într-un mod mai sigur să înlesnească aspirațiile regionale ale Chinei, 
opunându-se în același timp manifestărilor sale mai despotice. Nu- 
mai pe această bază poate izbuti o punere de acord în trei direcții 
— care presupune putere mondială a Americii, întâietate regională 
a Chinei şi conducere internațională a Japoniei. Dar această largă pu- 
nere de acord geostrategică ar putea fi subminată de o imprudentă 
extindere a cooperării militare americano-japoneze. Rolul principal 
al Japoniei nu ar trebui să fie de portavion imposibil de doborât al 
Americii în Orientul Îndepărtat, iar Japonia nu trebuie să fie prin- 
cipalul partener militar asiatic al Americii sau o posibilă putere 
regională asiatică. Eforturile prost direcționate pentru a promova 
vreunul din scopurile de mai sus ar face doar să separe complet 
Amenica de Asia continentală, să anuleze perspectivele realizării unui 
consens strategic cu China și astfel să zădărnicească sarcina Americii 
de a consolida un pluralism geopolitic stabil în întreaga Eurasie. 


UN SISTEM DE SECURITATE TRANS-EURASIATIC 


Stabilitatea pluralismului geopolitic al Eurasiei, care să pre- 
întâmpine apariţia unei puteri dominante unice, ar fi întărită de 
apariția în cele din urmă, poate pe la începutul secolului următor. a 
unui Sistem de Securitate Trans-Eurasiatic (TESS) Un asemenea 
acord de securitate transcontinental ar trebui să includă un extins 
NATO — și legat de Rusia printr-un acord de cooperare — China 
şi Japonia (încă legată de SUA prin tratatul bilateral de secuntate). 

Dar pentru a ajunge aici, NATO trebuie mai întâi să se extindă şi 
să angajeze Rusia într-un cadru regional mai larg de cooperare în 
domeniul securității. In plus, americanii şi japonezii trebuie să se- 
consulte şi să colaboreze strâns pentru a pune în mişcare un dialog 
politic şi de securitate triunghiular, în Extremul Orient, care să an- 
gajeze China. Dialogul tripartit de securitate americano-japo- 
no-chinez ar putea, eventual, implica mai mulți participanţi din 
Asia și, mai târziu, un dialog între ei și Organizaţia pentru 
Securitate și Cooperare în Europa. La rândul său, acest dialog ar 
putea netezi calea pentru o serie de consfătuiri cu toate statele 
europene și asiatice, începând astfel procesul de instituționalizare a 
unui sistem de securitate transcontinental. 

În timp, ar putea începe să capete contur o structură mai for- 
mală, stimulând apariția unui Sistem de Securitate Trans-Eurasiatic 
care, pentru prima oară, ar cuprinde întreg continentul. Formarea 
acestui sistem — definirea conţinutului său și apoi instituționaliza- 
rea lui — ar putea deveni cea mai importantă iniţiativă arhitecturală 
din deceniul următor, o dată ce politicile eivdențiate mai devreme 
vor fi creat pre-condiţiile necesare. Un asemenea larg cadru trans- 
continental de securitate ar putea cuprinde şi un comitet permanent 
de securitate, compus din entitățile eurasiatice cele mai importante, 
în vederea întăririi capacității TESS de a promova cooperarea efec- 
tivă în chestiuni hotărâtoare pentru stabilitatea mondială. America, 
Europa, China. Japonia, o Rusie confederată, India şi poate alte tări 
ar putea, împreună, servi drept nucleu pentru un asemenea sistem 
transcontinental mai structurat. Eventuala apariție a TESS ar putea 
treptat degreva America de o parte din povara ei, prelungind în 
același timp rolul său decisiv de stabilizator şi arbitru al Eurasiei. 


DUPĂ ULTIMA SUPERPUTERE MONDIALĂ 


Pe termen lung, politica mondială trebuie să devină din ce în ce 
mai nefavorabilă concentrării de putere hegemonică în mâinile 
unui Singur stat. Astfel, America este nu numai prima și singura 
superputere cu adevărat mondială, ci și, probabil. ultima. 

Aceasta se întâmplă nu numa: pentru că statele-națiuni devin 
treptat din ce în ce mai permeabile, ci şi pentru că noțiunea de putere 
devine mai difuză. mai divizată şi mai putin limitată de granitele 
naționale. Este posibil ca și puterea economică să devină mai dis- 
persată. În următorii ani, probabil, nici o putere nu va atinge nivelul 
de aproximativ 30% din PIB-ul mondial pe care America l-a men- 
tinut aproape de-a lungul întregului secol al XX-lea, ca să nu mai 
vorbim de acel 50% atins în 1945. Unele estimări sugerează că pe 
la sfârşitul acestui deceniu America încă va mai detine 20% din 
PIB-ul mondial, scăzând, probabil. la aproximativ 10-15% prin 
anul 2020, în vreme ce alte puteri — Europa, China. Japonia — se 
vor apropia mai mult sau mai puțin de nivelul Americii. Dar pre- 
ponderența economică mondială a unei singure entități, de genul 
celei atinse de America în decursul acestui secol, este puțin pro- 
babilă, ceea ce va avea evidente consecințe militare și politice de 
mare răsunet. 

Mai mult, însuși Caracterul multinational și excepțional al so- 
cietății americane a făcut ca Americii să-i fie mai lesne să-şi uni- 
versahzeze hegemonia, fără ca ea să pară a fi una strict natională. 
De exemplu, un efort din partea Chinei de a atinge suprematia 
mondială ar fi inevitabil privit de ceilalți ca încercare de a impune 
o hegemonie națională. Mai simplu spus, oricine poate deveni 
american, dar numai un chinez poate fi chinez — ceea ce plasează 
o barieră suplimentară și importantă în calea oricărei hegemonii 
mondiale esențialmente naționale. 

În consecință, o dată ce supremaţia Americii va începe să 
pălească, este puţin probabil ca actuala ei dominatie mondială să fie 
reluată de singur stat. Astfel, întrebarea-cheie este „Ce va lăsa 
America lumii ca moştenire durabilă a supremației sale?“ 

Răspunsul depinde parțial de cât de mult va mai dura această 
suprematie și de cât de energic va crea America un cadru de parte- 
neriate-cheie de putere care, în timp, pot fi instituționalizate mai 
formal. De fapt, intervalul în care America va avea ocazia istorică 
de a-și exploata în mod constructiv puterea mondială s-ar putea 
dovedi relativ scurt, din motive interne şi externe. O democraţie 
autentic populistă nu a atins niciodată până acum suprematia inter- 
națională. Urmărirea puteri și mai ales costurile economice şi 

sacrificiile umane pe care exercitarea unei astfel de puteri le reclamă 
deseon nu sunt în general de natură să se împace cu înclinațiile 
democratice. Democratizarea este nepnelnică mobilizăni imperiale. 

Într-adevăr, factorul nesigur cel mai periculos privind viitorul 
ar putea foarte bine fi acela dacă America ar deveni prima 
superputere incapabilă sau nedontoare de a-şi exercita puterea. Ar 
putea ea deveni o putere mondială incapabilă? Sondajele de opinie 
arată că doar o modestă minoritate (13%) dintre americani sunt în 
favoarea ideii că, „în calitate de unică superputere. SUA ar trebui 
să continue a fi liderul mondial cel mai important în rezolvarea 
problemelor internationale“. O copleșitoare majoritate (74%) 
preferă ca America „să-și îndeplinească portia sa cinstită în 
rezolvarea problemelor internaţionale împreună cu alte tări“. 

Mai mult, deoarece America devine o societate din ce în ce mai 
multiculturală, îi va fi poate şi mai greu să realizeze un consens în 
chestiuni de politică externă, cu exceptia cazului unei amenințări 
externe directe, cu adevărat masive și larg percepute ca atare. Un 
astfel de consens a existat, în general, pe tot parcursul celui de al 
doilea război mondial. Dar el își avea rădăcinile nu numai în 
valorile democratice profund împărtășite pe care publicul le simtea 
amenințate, dar și într-o afinitate etnică și culturală față de 
victimele predominant europene ale totalitarismului ostil. 

În absenta unei provocări externe comparabile, s-ar putea ca 
societății americane să-i fie mult mai greu să ajungă la un acord cu 
privire la politici externe ce nu pot fi direct legate de convingeri e- 
senţiale și simpatii cultural-etnice larg împărtășite şi care mai nece- 
sită încă un angajament imperial de durată şi uneori costisitor. La 
drept vorbind, două perspective extrem de diferite asupra conse- 
cințelor victoriei istorice a Americii în Războiul Rece ar putea fi mai 
atrăgătoare din punct de vedere politic: pe de o parte, perspectiva 


' An Emerging Consensus — A Study of American Public Attitudes on America's 
Role in the World (College Park: Centrul de Studii Internationale și de Securitate de la 
Universitatea din Maryland, iulie 1996). Este demn de observat, şi chiar în continuarea 
celor de mai sus, că studii realizate de acelaşi centru la începutul lui 1997 (cercetător 
principal: Steven Kull) au arătat că o considerabilă majoritate este în favoarea extinderii 
NATO (62% pentru, dintre care 27% hotărât pentru; şi doar 29% împotrivă, dintre care 
14% hotărât contra). 

că sfârşitul Războiului Rece justifică o reducere importantă a anga- 
jării mondiale a Americii. indiferent de consecintele asupra statu- 
tului său mondial; și pe de alta, înțelegerea faptului că a sosit timpul 
unui multilateralism intemational autentic, către care Amenca ar 
trebui chiar să cedeze o parte din suveranitatea sa. Amândouă aceste 
extreme pretind loialitatea unor grupuri din electorat. 

Mai general, schimbările culturale din America s-ar putea să nu 
fie nici ele propice exercitării susținute, în străinătate, a unei puteri 
imperiale autentice. Această exercitare necesită un înalt grad de 
motivare dogmatică, angajare intelectuală, mândrie patriotică. Dar 
cultura dominantă în țară s-a fixat din ce în ce mai mult pe diver- 
tismentul de masă, puternic dominată de teme de evadare din social 
şi de hedonism personal. Efectul cumulat a făcut din ce în ce mai 
dificilă mobilizarea consensului politic necesar pentru pozitia con- 
ducătoare în străinătate a Americii, o poziţie susținută și uneori 
costisitoare. Mijloacele de comunicare în masă au jucat un rol deo- 
sebit de important în această privință, generând o puternică repulsie 
fată de once folosire selectivă a forței ce atrage după sine morti și 
răniți, fie oricât de puțini. 

În plus, atât Americii, cât și Europei Occidentale le-a fost foarte 
greu să se adapteze consecințelor culturale ale hedonismului social 
şi cu pierderea dramatică a locului central ocupat în societate de va- 
lorile bazate pe religie. (În această privinţă. sunt izbitoare parale- 
lele cu declinul sistemelor impenale prezentate sumar în Capitolul 1.) 
Criza culturală ce a rezultat a fost dublată de răspândirea drogurilor 
şi. mai ales în America, de legătura ei cu chestiunea rasială. În sfâr- 
şit, rata creșterii economice nu mai poate ține pasul cu crescândele 
pretenţii materiale, acestea fiind stimulate de o cultură ce pune mare 
pret pe consum. Nu am exagera dacă am spune că un sentiment de 
anxietate istorică, poate chiar de pesimism, a devenit palpabil în 
segmentele mai culte ale societăţii occidentale. 


Cu aproape cincizeci de ani în urmă, un celebru istoric, Hans 
Kohn, observând tragica experiență a celor două războaie 
mondiale şi consecințele şubrezitoare ale provocării 
totalitariste era îngrijorat că Vestul ar fi putut deveni „obosit și 
epuizat“. Într-adevăr, el se temea că „omul secolului al XX-lea 

a devenit mai puțin încrezător decât înaintașul său din secolul 
precedent. El a fost martorul puterilor întunecate ale istoriei 
prin propra sa experiență. Lucruri ce păreau de domeniul tre- - 
cutului au reapărut: credintă fanaucă. lideri infailibili. sclavie și 
masacre, dezrădăcinarea unor populaţii întregi, cruzime și 


barbariet. 


Această lipsă de încredere s-a accentuat prn vasta dezamăgire 
fată de consecintele sfârşitului Războiului Rece. În locul unei „noi 
ordini mondiale“ bazate pe consens și armonie, „lucrurile care 
păreau să apartină trecutului“ au devenit deodată viitorul. Deşi 
conflictele etnic-nationale nu mai prezintă nscul unui război im- 
portant, ele ameninţă totuși pacea în părti importante ale globului. 
Astfel, războiul nu va fi scos din uz prea curând. Fiindcă naţiunile mai 
bogate sunt constrânse de înalta lor capacitate tehnologică de auto- 
distrugere, ca și de propnile interese, s-ar putea ca războiul să fi de- 
venit un lux pe care numai popoarele sărace ale acestei lumi și-l pot 
permite. În viitorul previzibil. cele două treimi sărăcite ale omenirii 
s-ar putea să nu fie motivate de constrângerile celor privilegiati. 

Este, de asemenea, demn de observat că actele de terorism și 
conflictele internaționale s-au lipsit până acum — în mod remar- 
cabil — de folosirea oricăror arme de distrugere în masă. Cât timp 
va dura această auto-constrângere este, în mod inerent. imposibil 
de prevăzut, dar crescânda disponibilitate, nu numai din partea sta- 
telor, ci și a grupurilor organizate, de abţinere de la folosirea mij- 
loacelor provocatoare de victime în masă — prin folosirea armelor 
nucleare sau bactenologice — crește şi ea inevitabil probabilitatea 
folosirii lor. 

Pe scurt, America, în calitate de primă putere a lumii, se con- 
fruntă cu un interval foarte îngust de ocazii istorice. Momentul 
actual de relativă pace mondială s-ar putea să fie scurt. Această 
perspectivă subliniază nevoia urgentă a unei angajări americane în 
lume care să se concentreze în mod deliberat pe întărirea stabilității 
geopolitice internaționale, iar acest lucru este capabil să reînvie în 
Occident un sentiment de optimism istoric. Acest optimism reclamă 


+ Hans Kohn, The Twentieth Century (New York, 1949), p. 53. 

capacitatea demonstrată de a face faţă simultan provocărilor sociale 
interne şi geopolitice externe. 

Dar reînvierea optimismului occidental şi universalismul valo- 
rilor occidentale nu depind doar de America şi de Europa. Japonia 
șI India demonstrează că ideea despre drepturile omului și aceea 
privind locul central pe care trebuie să-l ocupe experimentul demo- 
cratic pot fi la fel de valabile și în decoruri asiatice, atât foarte dez- 
voltate, Cât și în curs de dezvoltare. Continuul succes democratic al 
Indiei și Japoniei este și el, de aceea. de enormă importantă în 
sustinerea unei perspective mai încrezătoare privind viitoarea con- 
figuratie politică a globului. Într-adevăr, experienta lor, ca și acelea 
ale Coreii de Sud si Taiwanului sugerează că economia în continuă 
creștere a Chinei. asociată cu presiuni din afară în direcţia operării 
unor schimbări generate de o mai mare angajare internațională, ar 
putea duce la democratizarea progresivă a sistemului chinez. 

A rezolva aceste provocări este povara Americii, ca şi respon- 
sabilitatea sa unică. Dată fiind realitatea democrației americane, un 
răspuns eficient va necesita realizarea unei înțelegeri publice a con- 
tinuei importante a puterii americane în formarea unui cadru lărgit 
de cooperare geopolitică stabilă, care să evite anarhia mondială și 
să amâne cu succes apariţia provocării unei noi puteri. 

Aceste două țeluri — evitarea anarhiei mondiale și împiedi- 
carea apariției unui rival în ce priveşte puterea — sunt inseparabile 
din perspectiva definiţiei pe termen lung a scopului angajării 
mondiale a Americii, şi anume acela de realizare a unui cadru du- 
rabil de cooperare geopolitică mondială. 

Din nefericire, până acum, eforturile de a formula un nou o- 
biectiv principal de urmărit în toată lumea, de către SUA, după 
sfârşitul Războiului Rece, au fost unidimensionale. Ele nu au reușit 
să lege nevoia de îmbunătăţire a condiției umane cu imperativul 
păstrării locului central al puterii americane în viata internațională. 
Mai multe asemenea încercări recente pot fi identificate. În primii 
doi ani ai administrației Clinton, susținătorii „„multilateralsmului 
hotărât“ nu au luat suficient în consideraţie realitățile fundamentale 
de putere contemporană. Mai târziu, accentuarea, în alternativă, a 
ideii că America ar trebui să se concentreze pe o mondială „lărgire 
democratică“ nu a luat în consideratie, în mod adecvat. continua 

importanță, pentru America. a menținerii stabilităţii pe glob sau 
Chiar a promovăni unor relații de putere avantajoase, dar. din 
păcate, nu „democratice“, ca de pildă cu China. 

Ca prioritate principală a SUA. unele interese. de aproape 
concentrată atenţia asupra lor, au fost şi mai puțin satisfăcătoare, 
cum ar fi concentrarea asupra eliminării nedreptăţii ce domină în 
distribuirea mondială a bogăției, asupra realizării unui „parteneriat 
strategic avansat“ special cu Rusia sau asupra limitării proliferării 
armelor. Alte alternative — protejarea mediului înconjurător sau, şi 
mai cu greutate, combaterea războaielor locale — au tins şi ele la 
ignorarea realităților fundamentale de putere mondială. Ca urmare. 
nici una din formulările de mai sus nu a exprimat pe deplin 
necesitatea de a crea o minimă stabilitate geopolitică mondială ca 
bază esenţială pentru simultana prelungire a hegemoniei americane 
şi evitarea eficientă a anarhiei internationale. 

Pe scurt, scopul politicii SUA trebuie să fie, fără nici o scuză, 
dublu: să prelungească propria poziție dominantă a Americii pentru 
cel putin încă o generaţie, preferabil, şi mai mult; și să creeze un 
cadru geopolitic capabil să absoarbă inevitabilele şocuri și tensiuni 
implicate de schimbănle socio-politice şi care, în acelaşi timp, să 
devină nucleul geopolitic de responsabilitate comună în vederea 
administrării paşnice a problemelor mondiale. O etapă prelungită de 
cooperare, extinsă treptat, cu principalii parteneri eurasiatici, stimulați 
şi arbitrati de America, poate contribui și la crearea precondițiilor 
pentru o eventuală îmbunătăţire a structurilor existente ale ONU, 
din ce în ce mai depășite. O nouă distribuţie a responsabilităților şi 
privilegiilor poate atunci lua în considerare realitățile modificate de 
putere mondială, atât de diferite faţă de cele din 1945. 

Aceste eforturi vor avea în plus avantajul istoric de a beneficia 
de noua rețea de legături mondiale care creşte exponențial în afara 
sistemului tradițional al statelor-naţiuni. Această rețea — ţesută de 
corporații multinaționale, ONG-uri (organizatii non-guvernamen- 
tale, multe dintre ele cu un caracter transnational) și de comunități 
ştiintifice, și întărită de Internet — creează deja un sistem mondial 
neoficial, care, în mod inerent, este propice cooperării mondiale 
atotcuprinzătoare și mai instituţionalizată. 

În decursul următoarelor decenii, o structură funcțională de 
cooperare mondială, bazată pe realitățile geopolitice. ar putea astfel 
să apară și să-și asume treptat rolul actualului „regent“ al lumii, care 
pentru moment şi-a asumat povara responsabilităţii fată de stabi- 
litatea și pacea lumii. Succesul geostrategic în această cauză ar re- 
prezenta o moştenire bună de pe urma rolului Americii nu numai ca 
prima, dar și ultima cu adevărat superputere globală. 


Tiparul executat la Regia Autonomă ..Monitorul Oficial 


Ultimul deceniu al secolului al XX-lea a fost martorul unor răsturnări 
dramatice în politica mondială. Pentru prima oară în istorie, o putere 
noneurasiatică s-a impus nu numai ca principal arbitru în relaţiile de 
putere din Eurasia, dar şi ca putere supremă în lume. Destrămarea 
Uniunii Sovietice a fost ultima treaptă în ascensiunea rapidă a unei ţări 
din emisfera vestică — Statele Unite ale Americii — ca singura şi, de fapt, 
prima putere cu adevărat globală. Cu toate acestea, Eurasia îşi păstrează 
importanţa geopolitică. Prin urmare, problema modului în care America, 
angajată la scară planetară, poate face faţă complexelor relaţii de putere 
din Eurasia rămâne fundamentală pentru capacitatea ei de a-şi exercita 
supremaţia mondială. Obiectivul principal al politicii americane ar putea 
fi benefic şi vizionar: modelarea unei comunităţi mondiale cu adevărat 
cooperante, în conformitate cu tendinţele pe termen lung şi cu interesele 
fundamentale ale omenirii. De aceea, scopul cărţii este formularea unei 
geostrategii cuprinzătoare şi integrale pentru Eurasia. 

